Starețul Tadei de la mănăstirea Vitovniţa - Cum îţi sunt gândurile, 


aşa îţi este şi viaţa 


î Cum îți sânt 


GÂNDURILE 


ASA ÎŢI ESTE și VIAŢA 


Starețul 


TADEI 


DE LA MĂNĂSTIREA 
VITOVNIŢA 





Index. 


Capitolul I - Starețul Tadei martor blând al blândului Mântuitor ........me ceea enaee 
Hristos mângâie sufletul copilului trist... eee en emana en aan en enaenaenneenae ae 
Lepădând toate, îi urmează lui Hristos... en enee e eneenee enaena nn enae anna aan en ne enaena anna enae ae 
Mănăstirea Milkovo, în raiul harului dintâi... eee eee eee eee nene nenea anna aaa aaa 
Osândirea de două ori la moarte şi arătarea minunată a îngerului Domnului... nenea eee eee enaenae 
Pătimirile părintelui Tadei - “Pentru ce ce războieşti, dacă nu faci ascultare?” ...... ceea eee 
„Trebuie încă pe mulți să mângâi şi să întăreşti “cena nene ame neenne en naenaenaaenaaaae enae enaa enaa enaa aaa 
„Atunci când ne rugăm pentru cineva, luăm chinul lui asupra noastră”... eee eee enae ae 
Siarețul.și păsările: paote aaa ta atata Ma al a ln lana 0 ada aia aaa ta 
Martor blând al Blândului Păstor.......c nenea eee enee enaenaenne ana a nana enae aan enaenaanneenae ae 


Capitolul II - Calea călugărească a stareţului Tadei.........cmee nene nene eee enneeeneeena ee naaeaae enae enae anaeaaa 


Capitolul III - Cum îţi sunt gândurile, aşa îţi este şi viaţa... ceea eee ema ema ana 49 


Din convorbirea cu un monah al nostru... nea nn ana neeeneaennaee nnaeeeeeennaae enma ana eeneae anna ae ana 49 
Despre rugăciune 2 0 ae apa Vu la a ia apa 00 da Vi a ai ba ua Dee 49 
Despre pacea lăuntrică::i ee da acei co ie to did da ada ap a pi donate dna de 50 
Rugăciunea lăuntriCăi: acea tipa oc 2 6 astia ia lata 0 ca bal data 0 gat e 0 2 aaa ata aia a 51 
Şederea înaintea lui Dumnezeu... ne neam ana enne en naenaeenaaeaaaae aae enaa enae aaaneanaeanaeaaae 52 
Părtăşia cu Dura nezeu. i e ipac ca pol o ia ae da în don ina dani aa in dala o aaa da ta ia edi ade dai ai 52 
Vederea:duhoynicească::e st ceace aa ana ca alea baia a dida aaa DO ada 00 00 ile da anaintea da 53 
Despre ASPrI mesi seci a a sa n ti ata a aa at aaa alt d a aaa i e ata ala ab a ad ta 53 
Atmosfera cerească şi atmosfera iadului... nenea eee emana neam a nea naennaeenaeenaanaaeaaee 54 
Despre:prOpovăduire:; sin ze oct cat ca da caca ai a a OD dat Dat at a 55 
Despre smerenie e aan aaa san cu ad aaa ad 3 nat aa 3 lt ea tea a 0 ate a 2 ata 55 
Despre țelul Viețile ieseni po ae ca că no ata Baa nl 8 Da d pa Ca a na aa d pen a a 56 
Despre:binecuvântărea părinților; coc ao cae cc ie at al a 00 a 0 Dl nl i ul 68 
Pocăinţa este schimbarea Vieții ......memn nenea eee ne na nenea amana aaa ana ana anna aaa 69 
Cât e:de bine să fum între cei buni! +. -ice nsae roeaea eeaa taiza e Ca d a d ali a ap ciotati 78 
Smerenia desăvârşită/ idealul vieţii creştine ........ manea na ema ema na ana eanaeaaae 78 
Suntem înconjurați de taine. Omul - cununa dumnezeiască a făpturi... eee eee enee aan en 78 
Omul nu poate nimic singur, fără ajutorul lui Dumnezeu........ cena eee enaenaenneenae aan en 79 
Iuţeala duhului şi a gândurilor... nene nene anemie enaa enaaenaaaa 81 
Am;Otrăvit. PĂMÂNtUIl:, miei ae aaa han ae Ca ale a d aaa la le ai a lea da 82 
Trebuie să luăm pildă de la păsări... nene nenea eee aan ne nana nn eee a anna enae aan enaena aan enae ae 82 
Cum'îţi surit gândurile: siriene aaa d 30 ăla tu Data 0 a alte apară a 85 
Desăvârşirea vieţii creştine este deplina smerenie... nenea eee neenneen ne enaenaaenaaeaaaae enaa enaa en aaaaa 85 
Domnul:este: în 1Oate:i acra Ace ne Cala atat a din d lant a aa e oo aaa cate aa a Eat ad 86 
Capitolul IV - O sută de capete de la mănăstirea Vitovniţa.....me enma neo eee enaenaeneeenae anna 88 
Capitolul V - Numai Dumnezeu dăruieşte pace întregii făpturi mec naenneeneeeeene eee eee emana en enae ae 106 
Despre apropierea de Sfânta Împărtăşanie.........mce cena na ca aaa 111 
Trebuie să ne împăcăm cu Părintele cel Ceresc... nenea eee enae aan nana en anna 112 
Care:este. viteza duhului? piese caza saci ca ae ea 0 oa aa da aa aaa a 0 aa al 0 cea aa la NC 113 
Cugetul dumnezeiesc înfăptuit în timp ŞI LOC... eee en aenaenneenae nana eee aan enne aan 113 


Fără Dumnezeu nu există viaţă, căci Dumnezeu este dragoste........ cena eee enae anna 113 


Despre dragostea dumnezeiască şi dragostea omenească ........cennne nenea eee aan nana ne eee annanaee 114 


Despre citirea vechiului Testament... nene eee nana na anna neam 115 
Să încredinţaţi toate grijile voastre Domnului ........me nene eee enae anna nn nana anna enaenaenneenae ae 115 
Trebuie să ne întoarcem către Dumnezeu atunci când avem cugetul împovărat ..... mec neeneenaerneeneee 116 
Când gândurile noastre se liniştesc şi trupul se odihneşte... nenea eee naeena ae aaee 117 
Inimă să fie: în nişte issa casa ceata d aa a aa i 8 ao ina a da a 2 aia a aa ol 117 
Suntem fiinţe gânditoare, făcute pentru povara unei singure zile... eee enaenaeneeenae ae 117 
Capitolul VI - Fără Dumnezeu nu există viaţă, căci Dumnezeu este dragoste ........e cena eee enaenae 119 
Dragostea este cea mai puternică armă .....ene nene nea eneeenaenaen ne enaeaenneenae eaaenaea n enaenaenneenae a annaanae e 119 
Despre suferinţa oamenilor şi a lucrurilor căzute ...... mean eee na nea an anemie 119 
Domnul şi îngerii sunt părtaşi la suferințele noastre... eee ne na an anna 120 
Dumnezeu nu este numai Dumnezeul lucrurilor mari, ci şi al celor mai Mici... eee nenea 120 
La sfârşit, dreptatea lui Dumnezeu va birui)... eee nenea enae ae enae aan en enaenaenneenae anna 121 
Să:ne.osârduim-a nu:ne mână so sooo ao cati cat Da a i a a i al DD tt 121 
Fie desăvârşire în bine, fie desăvârşire în rău... nenea emana ea na ema nea an ana ea nana 121 
Domnul ne dă putere să biruim răul cu pace... eee enae aan nn nana anna en a annaanae e 122 
A nu te împotrivi celui viclean înseamnă a-ţi păzi pacea lăuntrică...... cena enae anna 123 


Dacă nu trecem cu timpul peste această împotrivire lăuntrică, nu putem intra în Împărăţia Cerurilor 


scie d cdi a d da cat atol caiac 0 dt ci tt ia a Sa aa atat ll acut 2 ara ale tt ali 124 
Cuvântul părintelui - lucru sfânt pentru COPII „cnc naenneeneenaenneeneeaeene eee nana nn enaenannne eee aan en eaaenaa 124 
Duhurile rele lucrează uneori şi asupra dobitoacelor, ca să îi neliniştească pe oameni .........e cane 125 
Dacă vrei să înveţi, trebuie mai întâi ca tu însuţi să te smereşti..... mean eee ne ema ana nea nea naenaae 125 
Un plâns bun este mai de folos pentru smerenie decât treizeci de tablete ........... ceea eee eee 125 
Copilul se cade să fie educat pentru a fi înzestrat pentru Viaţă .... ccm eee eee enee aan ana en aenaea 126 
Ascultarea zideşte, iar voia de sine nimiceşte........cem eee nenea nenea nene nana aaa aaa ema ana aa 126 
Despre:darul. lacrimilor; sees cc aaa a ca to an ata da sat A ai aaa e al aa la d a N 126 
Mântuitoare sunt numai lacrimile smerite, izvorâte din inima blândă... eee eee eaeeee 127 
Despre războiul gândurilor cu SEMENII .....cme nenea eee enae aan nana anno a anna 128 
Despre liniştea duhovnicească... en enaeaeneenne enaena en neenaeaenneenae aan enaenaenneenae a annaanae e 129 
Porneşte astăzi înainte, pentru Domnul! ......e eee enae aan en eee enae a annaanaee 129 
Omul trebuie să se ostenească să aibă un duh plin de bucurie... cca eee eee eee enee eee 129 


Capitolul VII - Acatistul cuviosului părintelui nostru Tadei de la Mănăstirea Vitovniţa ........neeeneeeneeee 131 


Capitolul I - Starețul Tadei martor blând al blândului Mântuitor 


Pornind la alcătuirea acestui scurt cuvânt de început al cărţii ce adună învăţăturile 
starețului Tadei de la Vitovniţa, nu putem decât să ne amintim cuvintele cuviosului 
Iustin (Popovici) de la Mănăstirea Celie, însemnate în predoslovia sa la Vieţile 
Sfinţilor: „Vieţile sfinţilor nu sunt altceva decât viaţa Domnului lisus Hristos, 
înnoită şi continuată în fiecare sfânt, într-o măsură mai mare sau mai mică..." 


Faptele şi lucrările sfinților se potrivesc, potenţial, pentru toți creştinii - care prin 
întreaga lor viaţă râvnesc „să umble cu vrednicie Domnului," /Col. 1:10/ care 
năzuiesc la mântuire şi îndumnezeire în Hristos. Astfel a fost, în măsura cunoscută 
lui Dumnezeu, şi viaţa fericitului stareţ Tadei de la Vitovniţa, ce a luminat mult- 
pătimitoarea istorie a Bisericii şi poporului nostru sârb în veacul al XX-lea, cu 
„lumina lină" a căutării sale după Împărăţia lui Dumnezeu, cu „pace şi bucurie în 
Duhul Sfânt." /Rom. 14:17/ 


Hristos mângâie sufletul copilului trist 


Tomislav Ştrbulovici (Tadei, în monahism) s-a născut prematur într-un târg, la 
şapte luni, pe 19 octombrie 1914, de praznicul Sfântului apostol Toma (după care a 
primit şi numele de botez); părinţii săi erau ţărani din satul Vitovniţa, lângă 
Petrovaţ pe Mlava. A fost botezat de îndată, căci se temeau că nu va trăi. A fost 
foarte plăpând trupeşte încă de la naştere şi cu o sănătate firavă, încât mai târziu, 
monah fiind, glumea adesea pe seama sa, smerit, spunând: „Din mine nici nu pu- 
tea să se aleagă ceva mai bun, dacă m-am născut la târg!” 


Copilăria a fost tristă pentru micul Tomislav în săraca familie de ţărani, în anii 
războiului şi după război. A rămas de timpuriu fără mamă; acasă, în locul glasului 
blând şi iubitor al mamei se auzea cuvântul mai întâi al primei, şi apoi al celei de-a 
doua mame vitrege. 


Firavul Tomislav, suflet peste măsură de simţitor, ce se împotrivea răutăților din 
Jur şi vieţuia într-o lume a gândurilor sale, a cunoscut astfel multă amărăciune. De 
aceea, după o spune chiar el, „am plecat de acasă cu o bucată de pâine în bu- 
zunar." 


Nici prin statură, nici prin personalitate, nici prin caracter nu semăna cu ceilalți 
copii din sat. Aceasta a fost crucea lui: era diferit, chiar şi în privinţa mâncării - de 


când se ştia nu a putut mânca hrană gătită cu untdelemn, nici ouă, nici lapte, nici 
măcar să guste carne. ÎL certau, încercau să-l hrănească cu sila, dar organismul lui 
nu primea nici un fel de hrană cu carne. Până la 16 ani a mâncat, după cum el 
însuşi spune, „mai mult pâine, ceapă şi castraveți." 


S-a născut din dragostea lui Dumnezeu în lumea asta, un loc străin lui, ca să po- 
Stească şi să viețuiască în feciorie din copilărie: ca prunc postitor s-a născut şi ca 
feciorelnic stareț postitor s-a mutat în Impărăţia Cerurilor. 


A fost batjocorit şi luat în zeflemea, socotit neputincios pentru muncă şi îndeobşte 
nefolositor pentru viaţă - copilăria lui a semănat foarte mult cu copilăria tristă a 
cuviosului Amvrosie de la Optina. 1 se spunea cu dispreţ: „Eşti bun de nimic! 
Priveşte la Miladin (un copil de vârsta lui) cum îşi ajută tatăl, iar tu mănânci pâine 
degeaba!" Aceste cuvinte îl dureau atât de mult pe micul Tomislav, încât alerga pe 
câmp, sub un copac, şi acolo, în rouă, cel mai însingurat din lume, se ruga Domnu- 
lui să-i dea mângâiere - „să facă Domnul aşa încât să fie şi el folositor o dată la 
ceva." Îl chinuia necontenit teama că „la bătrâneţe voi fi nemulţumit de mine şi, de 
aceea, nu am putut niciodată să am tihnă din pricina acestui gând" (această teamă îl 
va însoţi mai târziu, şi în cei dintâi ani de monahism). 


Era stăpânit, fără îndoială, şi de mâhnirea că tatăl lui, altfel un om bun şi liniştit, nu 
l-a ocrotit şi nu s-a purtat cu el aşa cum aşteptase sufletul de copil însetat de iubirea 
părintească: „Eram supărat că s-a recăsătorit după moartea mamei şi a avut doi 
copii cu a doua soţie, dar mai ales când s-a căsătorit şi a treia oară, căci cea de-a 
doua soţie îi murise. El, amărât, S-a căsătorit ca să aibă o femeie în casă, care să 
aibă grijă de copii. Din pricina acestui război al gândurilor cu tatăl meu, mulți 
ani nu am putut spori duhovniceşte.” 


În anii aceştia, în inima sa înfiorată de copil se naşte un sentiment ceresc, că nu e 
din lumea aceasta, şi o dorinţă tainică de a se izbăvi din lumea mâhnirilor şi a 
tristeţilor, de a se închina întru totul lui Dumnezeu, de a căuta bucurie şi mângâiere 
numai la EI, Domnul cel blând, singurul care-i mângâie pe cei ai Săi ce pătimesc. 
Dumnezeul cel viu i-a şoptit dulce sufletului care în lumea aceasta nu avea unde 
să-şi plece capul: „Când am văzut că nici părinţii, nici rudele, nici prietenii, nici 
restul lumii nu-mi dau altceva decât răni, ocări şi durere, am hotărât singur ca 
de acum să nu mai trăiesc pentru lumea aceasta, ci să închin Domnului acele 
puţine zile care mi-au rămas până la moarte. Am văzut că în lume nu am nimic 
cu adevărat al meu, decât numai pe Domnul.” 


Pe de altă parte, Dumnezeu i-a luminat mintea de copil pentru a înţelege că toată 
această viaţă de pe pământ este numai slujire şi că nu există altă viaţă decât slujirea 
şi îndelunga-răbdare a necazurilor şi a amărăciunilor: „Din copilărie am văzut că 
există slujire. Părinţii slujesc copiilor, copiii slujesc părinţilor - şi atunci mi-a 
venit gândul: dacă fiecare slujeşte cuiva, eu vreau să-i slujesc lui Dumnezeu, 
căci E] este mai presus de toate. Iată, aşa ne cheamă Domnul din pruncie... 


Deşi copilăria şi tinereţea timpurie i-au fost, prin pronia lui Dumnezeu, zugrăvite 
în culorile toamnei târzii şi nu ale primăverii, stareţul Tadei a vorbit întotdeauna cu 
multă dragoste despre mama sa (de la care, după spusele lui, a moştenit marea 
sensibilitate sufletească), precum şi despre tatăl său, care era „un om liniştit, tăcut 
şi blând, de o bunătate nemaiîntâlnită." 


A suferit mult, până în ultimele zile ale vieţii sale pământeşti, „din pricină că l-am 
rănit pe tata prin gândurile mele şi niciodată nu am putut să mă căiesc pentru asta." 


De-a lungul întregii sale slujiri duhovniceşti, plângându-şi acest păcat față de tatăl 
său din tinereţe, săvârşit cu gândul, stareţul Tadei îi va învăţa pe fui săi duhov- 
niceşti despre importanţa covârşitoare a ascultării cu gândul şi cu fapta a copiilor 
față de părinţii lor trupeşti (căci „ei sunt cu adevărat, după Domnul, cel mai mare 
bun al nostru de pe pământ!"), iar țelul vieţii creştine îl va mărturisi ca fiind 
„întoarcerea noastră în sânul Tatălui Ceresc, întoarcerea Fiului risipitor din ţara 
îndepărtată în pământul celor vii!" 


După absolvirea şcolii primare (cu note mari!), fiindcă, din pricina slăbiciunii şi a 
nedezvoltării trupeşti, nu a putut să meargă la munca câmpului, a fost dat să înveţe 
meşteşugul croitoriei la Petrovaţ, unde a terminat Şcoala Comercială de Meserii. 
Nici în această muncă nu s-a arătat priceput şi din nou a avut multe de îndurat din 
pricina răutății oamenilor, ceea ce neîndoielnic a cauzat îmbolnăvirea de tuber- 
culoză (se ştie că sufletele sensibile peste măsură se îmbolnăvesc mai des de 
tuberculoză decât cele care nu sunt aşa). 


Lepădând toate, îi urmează lui Hristos 


În acest răstimp al existenţei (1932), tânărul de 18 ani era pe deplin stăpânit de 
întrebări privind sensul vieţii, şi în adâncul inimii sale se aprinde gândul plecării la 
mănăstire. Scrie o scrisoare către Mănăstirea Gorniak, cerând să fie primit ca frate. 
A aşteptat răspunsul - iarăşi, prin pronia lui Dumnezeu - vreme de şase luni 
încheiate. Ceea ce s-a întâmplat între timp va avea o înrâurire hotărâtoare asupra 
vieţii sale de mai târziu. Aşteptând un răspuns de la mănăstire, Tomislav s-a 


îmbolnăvit grav de plămâni şi a trebuit să meargă la Belgrad pentru tratament 
clinic. În spitalul de la Dedinie s-a tratat vreme de 47 de zile. Deoarece, din pricina 
stării generale rele şi a constituţiei fizice slabe, starea de sănătate nu 1 s-a îmbu- 
nătățit deloc, un consiliu de medici s-a reunit şi a hotărît că trebuie să se înceapă de 
îndată o complicată terapie de pompare a aerului comprimat (combinat cu medi- 
camente) în plămânii bolnavi. Evaluarea medicală a fost că fără aplicarea acestei 
terapii va putea trăi cel mult încă cinci ani. Primind acest diagnostic ca pe un semn 
şi o chemare de la Dumnezeu pentru a se lepăda de lumea şi viaţa aceasta, el alege 
să nu urmeze tratamentul şi se încredinţează în mâinile lui Dumnezeu, ieşind din 
spital pe răspunderea sa. 


Conştient fiind că în cel mult cinci ani, adică până în 1937, mai mult ca probabil că 
va muri, tânărul Tomislav hotărăşte să-şi închine aceşti ultimi ani rămaşi din viaţa 
sa întru totul lui Dumnezeu, la o mănăstire. 


Nu m-am dus nici la dispensar, nici tatălui meu nu i-am spus nimic. Am plecat 
la Mănăstirea Gorniak şi am vorbit cu stareţul mănăstirii.” L-a explicat situaţia 
sa, i-a spus că nu mai are de trăit decât vreo cinci ani şi că doreşte să închine aceşti 
ani Domnului, ca monah smerit, în pocăință şi rugăciune. Era anul Domnului 1932. 


Prin minunata purtare de grijă a lui Dumnezeu, la discuţia lui Tomislav cu 
igumenul Mănăstirii Gorniak, părintele Rus Serafim, (cel ce, trei ani mai târziu, îl 
va tunde în monahism), a fost de faţă şi „un oarecare bătrân monah rus," trimis al 
lui Dumnezeu de departe (ca oarecând lui Rastko, Sfântului Sava!). Înțeleptul 
monah valaamit, dumnezeieşte luminat, a mers a doua zi la sufletul însetat de 
Dumnezeu, spunându-i: „Am auzit aseară ce-ai vorbit cu stareţul şi cum îți închipui 
tu monahismul. Nu vei putea afla nicăieri în mănăstirile noastre o călugărie aşa 
cum îți închipui. O astfel de rânduială se găseşti în Serbia numai la ruşi, la 
Mănăstirea Milkovo. Acolo s-au adunat ruşii fugiţi de la Mănăstirea Valaam din 
Finlanda. Acolo trebuie să te duci, numai acolo vei putea afla ceea ce caută sufletul 
tău!" 


Astfel, blândul Hristos l-a dus de mână pe acela care L-a căutat din toată inima în 
tinereţile sale. De la Gorniak (ctitoria Sfântului cneaz Lazăr al sârbilor), Tomislav, 
lepădând toate, a urmat lui Hristos la Mănăstirea Milkovo, lângă Svilainiţa. 


Mănăstirea Milkovo, în raiul harului dintâi 


In Mănăstirea Milkovo, la vremea aceea, vieţuiau nişte monahi ruşi din vestita 
Mănăstire Valaam care, prigoniţi de ai lor, au ajuns în Serbia. In anul 1918 insula 


Valaam, „Athosul Nordului," a devenit parte a Finlandei. Astfel, Valaamul a intrat 
sub jurisdicția Bisericii Ortodoxe a Finlandei, care în 1921 primise noul calendar. 
Autorităţile bisericeşti de acolo au impus în anul 1925, după mari lupte, noul 
calendar în Mănăstirea Valaam, iar cei mai mulți monahi ruşi, credincioşi 
calendarului bisericesc al Bisericii Ortodoxe Ruse (anume, cel vechi), care nu au 
dorit să primească această silire administrativă, au fost alungați din mănăstire în 
perioada 1925-1927. 


Un mare număr dintre aceşti monahi, prin purtarea de grijă a lui Dumnezeu, au 
ajuns în Serbia şi au fost primiţi şi rânduiți de Biserica Serbiei prin felurite 
mănăstiri. Câţiva dintre aceşti prigoniţi pentru Hristos au venit şi la Mănăstirea 
Milkovo. Aceştia, conduşi de minunatul schiarhimandrit Amvrosie Kurganov 
(+1933), fiu duhovnicesc al cuviosului Amvrosie de la Optina, au adus cu ei duhul 
isihast al monahismului de obşte al Mănăstirii Valaam. 


Pe acesta, Mănăstirea Valaam îl primise de la Sihăstria Optina, iar Sihăstria Opti- 
nei a înflorit ca o roadă tainică a pustiei Sfântului Munte, căci fusese întemeiată de 
ucenici ai nevoitorului athonit Sfântul Paisie Velicicovski, trecuţi din Moldova în 
Rusia. 


În Mănăstirea Milkovo se vieţuia după tipicul aspru al Mănăstirii Valaam - slujbele 
erau „ruseşti, de multe ore, se postea aspru, pravila de rugăciune era anevoioasă, 
se slujea Sfânta Liturghie în fiecare zi (iar stareţul Tadei se va strădui întreaga sa 
viaţă de ieromonah să împlinească această pravilă şi nevoinţă, slujind în fiecare zi 
Sfânta Liturghia, chiar şi în zilele de boală grea, însuşindu- şi cuvintele Sfântului 
Ioan din Kronştadt: „Când nu slujesc Sfânta Liturghie, simt că aş muri!") 


În mănăstire vieţuiau treizeci de călugări, îndeosebi ruşi. Igumen era vestitul 
schiarhimandrit Amwvrosie, pe care Tomislav, intrând în mănăstire „cu o rasă şi o 
bucată de pâine în mână," l-a găsit în pătulul mănăstirii „cu mantia prinsă la brâu, 
desculţ şi călcând noroiul amestecat cu pleavă." Schiarhimandridul Amvrosie era 
un soare viu al Mănăstirii Milkovo şi nevoitor al vieții celei sfinte; fusese la 
Sihăstria Optinei în obştea cuviosului Amvrosie, de la care a primit şi tunderea în 
călugărie. Avea rugăciunea neîncetată şi trăia neîntrerupt cu aducerea-aminte a 
morţii. Răspândea în jur pacea şi bucuria Împărăției lui Dumnezeu. După cuvintele 
starețului Tadei, care până la sfârşitul vieţii pământeşti a avut o dragoste înflăcărată 
față de învățătorul său duhovnicesc, „din părintele Amvrosie izvora o dragoste 
nespusă şi curată; el a primit de la stareţii Optinei ce era mai bun: dragostea. Nu 
S-a mâniat niciodată pe vreun monah sau pe vreun frate, nici măcar un cuvânt 
n-a Spus cuiva. A răbdat multe şi pe toate le-a iertat. Toate grijile şi problemele le 


încredința Domnului şi numai Lui i se plângea. S-a ostenit să transmită această 
calitate şi obştii, prin pilda sa, şi mulţi au învăţat de la el cum să cultive această 
dragoste deplină şi nepătimitoare în viaţa de zi cu zi.” 


Prin acest duh al iubirii dumnezeieşti, stareţul Amvrosie, dând pildă vie de viaţă 
creştinească, a aprins sufletul curat al fratelui Tomislav; de aceea, dragostea 
dumnezeiască încercată atunci va rămâne veşnic măsura adevărului vieţii. Starețul 
Amvrosie va fi pentru stareţul Tadei pildă vie de viaţă sfântă, care îl va însufleţi 
până la sfârşitul vieţii: „Venea la sfânta slujbă întotdeauna cel dintâi şi se aşeza 
în Scaunul de igumen. Se vedea că este copleşit de griji; fără să spună nimănui 
nimic, pe toate le punea înaintea Domnului. Nu a pedepsit niciodată pe nimeni. 
Nu a avut niciodată nici măcar un gând rău despre cineva, nici prin privire, nici 
altfel. Îi iubea pe toți aşa cum erau şi se ruga lui Dumnezeu săi lumineze. Prin 
pilda sa vie ne-a învăţat cel mai mult şi a Stăruit să-l aducă pe fiecare, prin 
această pildă, pe calea mântuirii." 


Primele zile ale vieţii de mănăstire au fost perioada celei mai mari fericiri pentru 
tânărul Tomislav, care era acolo strigat ruseşte, cu dragoste, Tomuşka: „Când am 
venit ca frate în Mănăstirea Milkovo, părinţii mi-au dat metanii şi m-au învăţat 
cum Să mă rog. Și după cum mi-au arătat, aşa am şi făcut. M-am dăruit întru 
totul Rugăciunii lui lisus. Gândeam aşa: «Mai am numai cinci ani de viaţă, hai 
Să nu-i irosesc în zadar, hai Să-mi găsesc calea către Dumnezeu!».” Sănătatea 
trupească i s-a refăcut, mai cu seamă de la post: „Slavă Domnului, m-am 
însănătoşit, dar nervii îmi erau deja distruşi,” spunea stareţul Tadei despre zilele 
acelea. 


Deoarece era adunat cu întreaga ființă asupra celor lăuntrice, dar în afară era tru- 
peşte slab, adesea adormea de oboseală la ascultare. Astfel, după cum el însuşi 
spunea, nu s-a arătat deosebit de înzestrat la nici o ascultare. A lucrat mai întâi în 
via mănăstirii, până când odată, pe când dormea, hoţii au furat tot. Nici igumenul, 
nici vreunul dintre fraţi nu i-au adresat cuvinte de mustrare, l-au mutat numai la 
altă ascultare: să păzească oile şi caprele. Cu un prilej, pe când citea din Ceaslov, a 
adormit şi aici de oboseală, iar oile s-au împrăştiat şi au făcut pagubă în ogorul 
învecinat. Acelaşi lucru s-a întâmplat şi când împlinea ascultarea de paznic la vaci. 
În cele din urmă, a primit ascultare la trapeză şi în biserică. Niciodată nimeni din 
mănăstire nu l-a mustrat, nici nu i-a reproşat ceva pentru paguba pe care a adus-o 
obştii cu neîngrijirea şi oboseala sa. Aşa era obştea rusească a Mănăstirii Milkovo! 
Prin dragostea a toate iertătoare se dobândeşte Cerul... 


Tomislav a ajuns, aşadar, fiu duhovnicesc al stareţului Amwvrosie de la care, pătrun- 
zând în taina părinției şi a înfierii duhovniceşti după predanie, a deprins ascultarea 
sfântă şi mântuitoare, paza minţii şi Rugăciunea lui lisus: „Părintele Amvrosie mi- 
a spus: «Orice ai face, să spui neîncetat în sineţi: Iisuse, Fiul lui Dumnezeu, 
miluieşte-mă pe mine!» Eram copil şi l-am ascultat cu toată inima. În fiecare zi 
îi mărturiseam părintelui meu duhovnic ce se întâmpla înlăuntrul sufletului 
meu, iar el mă povăţuia ce să fac. După o vreme am Simţit că, dimpreună cu 
aerul pe care-l respiram, rugăciunea «intra» în inimă. Cu trecerea timpului, 
rugăciunea a început să se săvârşească de la sine, în inimă.” Astfel, tânărul frate 
a devenit smerit primitor al duhului isihast al Bisericii. 


Dumnezeu a dăruit sufletului curat şi încercat în ascultare darul rugăciunii neîn- 
cetate şi de sine săvârşitoare, „harul fără plată, negrăita stare de pace şi bucurie," 
cum îi plăcea stareţului Tadei să spună. „Numai cei ce au primit harul fără de 
plată pot să ştie care este starea Îngerilor şi a Sfinţilor. Ştii cum erai înainte, te 
mâniai, iar acum nu mai ai mânie. Nu este nici un om care Să te poată răni, nici 
un gând rău nu îţi poate face rău, căci eşti îngrădit, cârmuit prin Duhul Sfânt. 
Acum poți să înţelegi starea Preasfintei Născătoare de Dumnezeu, care din 
pântecele mamei şi până la sfârşitul vieţii pământeşti, şi în veşnicie, a petrecut în 
deplinătatea harului dumnezeiesc.” 


Predându-se fără preget Rugăciunii lui lisus, cu toată inima şi cugetul, sub mâna 
încercată a starețului Amvrosie, părintele Tadei a sporit mult în scurt timp şi a 
primit grabnic „harul în dar," harul lăuntric al păcii şi bucuriei în Duhul Sfânt; 
lucrarea Împărăției lui Dumnezeu şi a energiilor necreate ale lui Dumnezeu în 
minte şi în inimă; curățirea, liniştirea şi luminarea minţii, lepădarea sa tainică şi 
slobozirea din robia gândurilor, simţurilor, patimilor şi lumii; harul cu care 
Dumnezeu luminează persoana pe de-a întregul. Dumnezeu l-a învrednicit încă de 
la început a pregusta plinătatea cercării minţii şi a inimii nevoitorilor şi a părinților 
Bisericii dăruiți cu trezvie. 


Starețul Tadei vorbeşte smerit despre aceste zile: „În scurt timp, tocmai din pri- 
cina acestei încredinţări depline a voii mele lui Dumnezeu şi a doririi sincere 
după Dumnezeu, m-a luminat dumnezeiescul har, care a dat naştere în sufletul 
meu unei bucurii şi păci negrăite. Ascult inima şi aud înlăuntru: «Doamne 
Iisuse Hristoase, Fiul lui Dumnezeu, miluieşte-mă pe mine, păcătosul.» Încerc 
Să-mi amintesc vreun lucru şi vreun eveniment din trecut, dar nu pot. Toate 
gândurile se odihnesc într-o pace nespusă, iar în toată ființa mea domneşte o 
bucurie şi o râvnă negrăită după Dumnezeu. Aceasta este starea Îngerilor şi a 
Sfinţilor, Starea vieţuirii în plinătatea harului.” 


De multe ori va vorbi mai târziu fulor săi duhovniceşti despre acest „har în dar" ca 
despre darul fără de preţ a lui Dumnezeu, prin care ne conduce prin viaţa duhov- 
nicească: la început, atrăgând atenția asupra ţelului vieţii omului - îndumnezeirea 
bisericească în Hristos, iar în clipele de suferinţă şi deznădejde, dând mângâiere şi 
întărire. Duhovniceşte neîncercat, fratele Tomislav a crezut că toţi călugării au 
acest „har fără de plată"; abia mai târziu a înţeles de ce dar prea mare şi nemeritat 
l-a învrednicit Dumnezeu, prin dragostea Sa, pregătindu-l pentru deceniile de 
Golgothă care au urmat, ca igumen şi duhovnic: „Am crezut că toţi călugării, 
preoţii şi episcopii au harul fără plată - când acolo, om bun, atâţia ani am 
petrecut împreună cu călugări şi preoți, şi am întâlnit un singur călugăr la care 
am văzut harul fără plată. Un singur călugăr!" 


În această perioadă începe şi neîntrerupta nevoinţă a stareţului, năzuinţa după acest 
har al lui Hristos, care este singura viață adevărată a omului, vieţuirea sa, ca şi 
nevoinţa plânsului şi a întristării întru pocăință, a lui Adam şi a Sfântului Siluan, 
după acest har, dacă acesta s'ar retrage: „Eu m-am interesat mult ce au simţit 
Sfinţii părinţi de-a lungul vieţii lor şi cum au izbutit să păstreze acest har în dar 
până la sfârşitul vieţii. Am înţeles că harul poate fi păstrat numai prin nevoinţă, 
rugăciune necurmată şi paza minţii. Dacă doreşti să păstrezi acest har fără 
plată, trebuie să te rogi neîntrerupt lui Dumnezeu ca prin rugăciune Să înlăture 
gândurile grele şi triste din mintea ta - şi, astfel, ai păstrat pacea şi bucuria pe 
care le simţi când eşti în har.” 


Impărăția lui Dumnezeu este înlăuntrul nostru, dar rugăciune lucrătoare o dobân- 
desc numai nevoitorii rugăciunii neîntrerupte şi ai păzirii minţii. 


Merită de amintit şi că Dumnezeu l-a învrednicit pe fratele Tomislav să se întâl- 
nească cu ieromonahul şi episcopul de mai târziu Sfântul loan Maximovici, care 
era profesor la Seminarul Theologic din Bitola; acesta venea în timpul vacanței 
de vară la Mănăstirea Milkovo să se întărească duhovniceşte şi să se sfătuiască 
cu nevoitorii, cu cei cercaţi în rugăciunea minţii şi smerenie. Cei doi pliveau 
împreună grădina; ieromonahului loan îi plăcea mai cu seamă să-i istorisească 
tânărului frate din Vieţile Sfinţilor şi din Sfinţii părinţi, ale căror lucrări le cunoştea 
bine. Adeseori obişnuiau să se ia cu vorba la ascultare, încât iconomul, părintele 
Petru îi mustra şi îi dojenea. 


In mănăstire, după terminarea ascultărilor fizice, Tomislav a învăţat şi limba rusă, 
ceea ce i-a dat posibilitatea, încă din zilele timpurii ale călugăriei, să înceapă 


studios a citi (iar din când în când şi a traduce!) ! din Sfinţii părinţi tălmăciţi în rusă 
din ellină şi siriacă. Acest lucru va fi de o însemnătate hotărâtoare pentru monahul 
Tadei de mai târziu, când se va afla într-o situaţie în care, la vremea lui, s-a aflat şi 
Sfântul Paisie Velicicovski: neputând să afle duhovnic iscusit, a aflat aceleaşi în 
cugetul sobornicesc şi experienţa Sfinților părinți, exprimată în lucrările lor însu- 
flate de Dumnezeu. 


Când, după moartea stareţului Amvrosie din luna mai a anului 1933, a rămas fără 
un duhovnic încercat, răspunsul la întrebarea „care este sensul drept al vieţii 
creştine" l-a aflat în lucrările Sfinţilor părinți, pe care le-a citit neobosit în limba 
rusă. Sfinţii Părinţi cercaţi în mântuire şi îndumnezeire i-au fost ca nişte martori vii 
ai lui Dumnezeu; aceşti oameni care s'au îndumnezeit în Biserică, din plinătatea 
Harului Duhului Sfânt, i-au lămurit adevăratul ţel al vieţii omului pe acest pământ. 
Răspunsul l-a aflat în viaţa lor sfântă, prin mărturia adeverită de cuvântul lor 
îndumnezeit, Cuvântul vieţii adevărate şi încercate, căreia, după cuvintele dumne- 
zeiescului Grigorie Palama, „nimica poate a-i sta împrotivă!" „Am vrut,” spune 
starețul Tadei, „să cunosc felul vieţii noastre aici pe pământ. Am răsfoit lucrările 
Sfinţilor părinţi şi am văzut care a fost starea lor lăuntrică, căci ei singuri au 
descris ceea ce mă interesa pe mine cel mai mult - cum s-au întâmplat toate 
acestea cu ei, care au avut viaţă desăvârşită pe pământ, proslăviţi de Dumnezeu 
şi aici şi în veşnicie. Și atunci am înţeles, ei înşişi lămureau: desăvârşirea vieţii 
creştine este smerenia desăvârşită.” 


1 Există 61 de pagini de manuscris în traducerea stareţului Tadei din cuvintele Sfântului Isaac 
Sirul. Stareţului Tadei îi plăcea foarte mult să citeze din Sfântul Isaac Sirul, socotindu-l a fi un 
„psiholog neasemuit" şi pnevmatolog al vieţii duhovniceşti. Despre cât de temeinic citea, cugeta 
şi trăia starețul Tadei cuvintele Sfântului Isaac Sirul ne mărturisesc şi numeroasele însemnări 
orizontale şi verticale „important", cu unul până la trei semne de exclamare, din textul 
traducerii, în locurile pe care stareţul Tadei le socotea fundamentale, precum şi notele sale pe 
marginea textului, din care vom pomeni numai câteva: „important, important, important!!," 
„Cunoaşterea duhovnicească," „fiii desăvârţşirii,” „înalta cunoaştere a neputinţelor noastre," 
„minte, minte, mintel," „temelia fiecărui bine!," „lupta lăuntrică!," „boli duhovniceşti!” „cheia 
inimiil," „păzeşte-te de nelucrare şi trândăvie!"... Din acestea vedem că Sfântul Isaac Sirul, 
după Sfântul Simeon Noul Theolog, este unul dintre Sfinţii părinţi care prin gnoseologia şi 
theologia sa încercată a înrâurit în chip hotărâtor formarea personalităţii stareţului Tadei ca 
nevoitor şi duhovnic. Pe de altă parte, acest manuscris de mare preț ne dezvăluie faptul că 
stareţul Tadei a înnoit şi reinnoit în sine vechea nevoinţă a monahilor scribi şi traducători, 
potrivit duhului învăţăturii şi pre- daniei Sfântului Paisie Velicicovski: ,,Tălmăciţi şi vă câr- 
muiţi!" (n.ed.sârb) 


Sfinţi părinţi spun, după cum repeta neîncetat stareţul Tadei, că țelul vieţii creştine 
nu este facerea de minuni, tămăduirea bolnavilor, nici învierea morţilor, ci sme- 
renia desăvârşită. Cu adevărat, întreaga viaţă şi adormirea stareţului Tadei (a cărei 
taină Dumnezeu i-a descoperit-o înaintea morţii, şi pe care a primit-o cu bună voie, 
în rătăcirea prin lume, în afara mănăstirii) a fost o neîntreruptă nevoinţă pentru 
dobândirea desăvârşirii vieţii creştine, smerenia desăvârşită. Prin această nevoinţă 
s-a asemănat Smeritului şi Blândului Hristos - Mielul, cel ce a fost în chipul cel 
mai desăvârşit smerit şi ascultător Tatălui, până la moartea pe Cruce. 


Însă această stare de Rai nu a putut să dureze mult. Starețul Amvrosie a adormit 
după numai un an de la venirea lui Tomislav în mănăstire, în 1933, iar tânărul frate 
a căzut în mare întristare, şi-a pierdut rugăciunea, harul lui Dumnezeu s-a 
îndepărtat: „A murit duhovnicul meu şi mulţi ani am petrecut singur, în mari 
chinuri Sufleteşti. Tristeţea mi-a Sfâşiat sufletul. Frica căpătată încă din copi- 
lărie mă muncea din nou.” Ca să se vindece de tristeţe şi de neliniște, lua armo- 
nica şi mergea în singurătate, în natură, unde cânta: „Întotdeauna am iubit muzica 
şi aceasta mi-a adus mângâiere.” Sufletul îi era mâhnit, rămăsese fără părinte 
duhovnicesc pe pământ; a căutat mângâiere la alți duhovnici, dar sufletul lui nu a 
putut-o afla. 


Și când pierduse, de acum, orice nădejde, Dumnezeu l-a mângâiat în chip ne- 
aşteptat, căci i-a adus în mâini cartea Sfântului Theofan Zăvorâtul „Calea către 
mântuire" - şi în viaţa fratelui Tomislav, încă o dată, s-a confirmat experiența mul- 
tor Sfinţi părinți: „Când nu găsim oameni care să ne aducă mângâiere, atunci 
Domnul vine să lucreze sufletul şi printr-o carte." 


După adormirea stareţului Amvrosie de la Milkovo, în mănăstire s-a făcut dez- 
binare pentru alegerea urmaşului său. Din pricina tulburărilor, buna înţelegere 
dintre frați a pierit şi obştea s-a împrăştiat - unii la Mănăstirea Tuman, alţii la 
Mănăstirea Kalenici; fratele Tomislav, după o oarecare vreme, a plecat la Mănă- 
stirea Gorniak. 


Acolo, la 10 martie 1935 a primit tunderea monahicească şi numele Tadei din 
mâinile igumenului Serafim, pentru ca la 14 iulie, în acelaşi an şi în aceeaşi 
mănăstire, să primească şi cinul de ierodiacon. Apoi, de îndată, a primit carte 
canonică de dezlegare de la episcopul Veniamin al Branicevei, ajungând cleric 
al Arhiepiscopiei Belgrad-Karlovaţului şi frate în Mănăstirea Rakoviţa, unde va 
termina şcoala de iconografie şi va deprinde tainele pictării icoanelor. 


Dramaticul an 1937, anul pe care doctorii i l-au prezis ca fiind al morții sale, 
monahul Tadei l-a petrecut în atmosfera crizei Concordatului şi a uciderii patriar- 
hului Varnava (prin otrăvire); a fost hirotonit ieromonah la 3 februarie 1938 în 
Mănăstirea Rakoviţa. În acelaşi an, patriarhul Gavriil (Dojici) îl trimite la Patriar- 
hia din Peci ca „cel mai tânăr ieromonah al mănăstirii." Acolo l-a găsit, în aprilie 
1941, izbucnirea Războiului; fugind din faţa terorii baliştilor i împreună cu cei 
patru monahi rămaşi la Peci, s-a întors ca refugiat din Metohia la Belgrad, apoi 
iarăşi la Mănăstirea Rakoviţa. 


Osândirea de două ori la moarte şi arătarea minunată a îngerului Domnului 


La Belgrad, în primele săptămâni de ocupaţie, situaţia era foarte grea şi iero- 
monahul Tadei a încercat să treacă în eparhia Banatului, * la episcopul de atunci, 
Damaschin (mai târziu mitropolit al Zagrebului), căci în Banat „era pâine în- 
deajuns," pe când la Belgrad aproape nimic. Este arestat în gara din Belgrad pe 
temeiul că aparține Bisericii Sârbe, care, după părerea ocupanților nazişti, era cel 
dintâi şi cel mai important stâlp al rezistenței duhului sârbesc şi al istoriei, ce 
trebuia nimicit pentru ca poporul sârb să fie supus. Este transportat la poliția 
specială germană, sub învinuirea, lipsită de sens, că „a fugit în Banat să organizeze 
o celulă comunistă!," fiind adică unul dintre „organizatorii revoltei împotriva 
ocupanților," ceea ce a atras după sine o condamnare grea. Germanii l-au interogat 
pentru ca, în sfârşit, să fie achitat de acuzaţie „din cauza dovezilor insuficiente." 


Îndată după ieşirea din închisoare s-a dus la Mănăstirea Vitovniţa, în satul naşterii 
sale. Însă nici acolo „ucigătorul de oameni dintru începuturi” nu-i dădea pace. 
După numai două zile, comandantul ținutului l-a chemat şi i-a cerut, ca faţă bise- 
ricească, „să se pună la dispoziţia comandamentului." Ieromonahul Tadei a refuzat 
curajos, explicând că un preot al Bisericii nu poate face nimic fără binecuvântarea 
episcopului de care ţine. 


„Au fost vremuri grele,” spune stareţul Tadei mulţi ani mai târziu, „când din 
pricina unui Singur cuvânt sau a unui ordin de război neexecutat se putea abate 
asupra omului umbra morții.” 


* Baliştii sânt membrii organizaţiei Albaneze naţionaliste şi anticomuniste „Balli Kombetar” 
(„Frontul Naţional"), înfiinţată în anul 1939. Din organizaţie făceau parte şi minoritățile Alba- 
neze din Muntenegru, Serbia, Macedonia şi Grecia. Programul politic al acestei organizaţii 
includea unirea teritoriilor etnice locuite de Albanezi în regiune şi crearea „Albaniei mari." 
(n.tr.) 

“ E vorba de jurisdicţia Bisericii Sârbe din Banatul Sârbesc. (n.red.) 


Starețul şi-a mărturisit atunci, chiar şi cu preţul vieţii, credincioşia faţă de voia lui 
Dumnezeu, slujirea închinată numai lui Hristos şi Bisericii, precum şi o conştiinţă 
şi răspundere bisericească deosebită, care izvora din preaplinul legământ faţă de 
Dumnezeu şi a deplinei întreţeseri cu Biserica, Trupul lui Hristos, în care s-a 
remarcat până la sfârşitul vieţii. 


In 1943 germanii îl arestează din nou, fără explicaţii de data aceasta, la Petrovaţ. Il 
aruncă în închisoare împreună cu doi „contrabandişti de tutun" şi-l osândesc la 
moarte, căci îl aveau deja în evidenţă din pricina arestării anterioare de la Belgrad. 


Întins pe laviţa de lemn a închisorii, ieromonahul Tadei nu credea că va mai fi 
slobod: „Mă gândeam că, cu siguranţă, nu voi ieşi viu din închisoare. Nu mai 
este viaţă, a venit sfârşitul! Doamne, Doamne!” Şi cum era astfel muncit de cele 
mai negre gânduri, dintr-o dată Dumnezeu l-a ridicat din deznădejde printr-o 
vedenie minunată: „Stăteam întins şi mă gândeam: «Nu mai am scăpare!» Eram 
deznădăjduit. Dintr-odată, înaintea mea S-a ivit un ostaş înalt, cu o panglică de 
dur, aşezată cruciş pe piept. Pe cap nu avea coif, ci avea ceva, aici, peste frunte. 
Deasupra avea o pană deosebit de frumoasă. Uniforma era ca din fresce. Înalt, 
de-o frumuseţe neasemuită, cum nu e pe pământ alta! Ţinea în mâini un Sul şi 
mă privea. Îmi era limpede ca lumina zilei: Un înger, mângâiere de la Domnul! 
A desfăcut sulul acela şi mi-a zis: «Priveşte,» - iar pe acel sul era harta Serbiei - 
«Să nu te înspăimânţi, Să nu-ţi fie frică, căci va trebui încă pe mulţi să mângâi şi 
să îmbărbătezi! Ai înţeles?» M-am uitat să văd dacă şi ceilalți au auzit ce-mi 
spunea Îngerul. 








M-am întors, dar el dispăruse. Atunci am 
înțeles că am avut o vedenie cerească, pe care Domnul mi-a trimis-o spre 
mângâiere şi pentru a-mi face cunoscută voia Sa în lumea aceasta. Acestea se 
întâmplau în 1943, prima şi Singura am văzut atunci pe viu trimisul lui 
Dumnezeu. Mai târziu l-am mai văzut numai în vis..." 


Dumnezeu, în clipa cea mai grea, în faţa morţii, i S-a arătat prin Îngerul Său şi i-a 
arătat calea pe care va merge, ascultarea pe care o va împlini şi crucea pe care o va 
purta: să mângâie şi să întărească poporul lui Dumnezeu de-a lungul şi de-a latul 
Serbiei, prin Evanghelia lui Hristos, până la ultima suflare de viaţă. 


Trecând prin temniţele din Petrovaţ şi Pojarevaţ, la 5 martie 1943 a fost închis 
de germani în Mănăstirea Voiloviţa, unde se afla atunci şi vlădica Nicolae 
Velimirovici. 


După însemnările ieromonahului (la vremea aceea) Vasilie Kostici, care era şi el 
surghiunit la Voiloviţa, părintele Tadei a slujit acolo Sfânta Liturghie pe 13 martie 
împreună cu vlădica Nicolae şi cu ceilalți. Pe drumul Crucii prin temniţele 
ocupanților, ieromonahul Tadei a împărtăşit mucenicia sobornicească a Bisericii 
Sârbe, a preoţiei şi a călugărilor ei în cel de-al Doilea război mondial. 


Pătimirile părintelui Tadei - “Pentru ce ce războieşti, dacă nu faci ascultare?” 


La sfârşitul celui de-al Doilea război mondial, ieromonahul Tadei trebuia, cu bine- 
cuvântarea mitropolitului Iosif al Skopiei (la acea vreme, locţiitor al patriarhului 
Gavriil Dojici, încă internat), să plece din Vitovniţa la Patriarhia din Peci, dar a 
reuşit cumva să-l înduplece pe episcopul Branicevei, Veniamin, să nu-l trimită la 
Peci, ci la Mănăstirea Gorniak, acolo unde a primit tunderea în călugărie, „ca să-şi 
găsească pacea şi bucuria duhovnicească." A plecat spre Gorniak în 1947, unde a 
îndeplinit funcția de paroh al bisericii din satul Bliznak. 


În 1949 ieromonahul Tadei primeşte carte canonică de dezlegare şi ajunge iarăşi 
cleric al Arhiepiscopiei Belgradului şi Karlovaţului, fiind ridicat la cinul de 
eclesiarh al catedralei din Belgrad prin mâna episcopului Visarion, vicar al Prea- 
fericirii sale, pentru ca prin binecuvântarea patriarhului Gavriil, în acelaşi an, să fie 
iarăşi trimis la Patriarhia din Peci ca igumen: „Mult m-am chinuit acolo. 
Comuniştii mi-au pricinuit multe griji şi probleme. De câte ori puteau să în- 
greuieze situaţia, aprig se mai osteneau. Dar, slavă Domnului!, toate le-am biruit 
cu ajutorul lui Dumnezeu." 


În aceşti ani, ca duhovnic al Patriarhiei din Peci, din pricina multor ispite şi poveri, 
şi din afară şi dinlăuntru, „am suferit două căderi nervoase grave, când tremuram 
cu întregul trup, şi eram cu totul slăbit.” A primit acestea ca pe o mustrare din 
partea lui Dumnezeu că trebuie să-şi schimbe felul de viaţă şi să înveţe să trăiască 
îndepărtând toată grija cea multă: „Am înţeles că noi toţi ne îngrijim peste măsură 
de noi înşine şi numai omul care se predă întru totul voii lui Dumnezeu poate să 
se simtă uşor, bucuros, şi împăcat." 


Învăţând ca pe toţi ai săi - şi pe cei apropiaţi, şi pe vrăjmaşi - să-i încredinţeze în 
mâinile Domnului, „Cel ce singur e purtător al tuturor chinurilor, grijilor şi 
lacrimilor noastre," Starețul Tadei a purtat crucea slujirii stăreţeşti în Patriarhia din 
Peci şi-n următorii şase ani. 


In 1955, cu binecuvântarea patriarhului Vichentie, se întoarce din motive de sănă- 
tate în eparhia Branicevo, unde a împlinit, mai întâi, funcția de paroh în parohia 


Pecian - Klenovaţ, iar din 1957 şi pe cea de stareţ al Mănăstirii Gorniak. A rămas 
smerit cleric al eparhiei Branicevei până la fericita sa adormire, în anul 2003. 


Înflăcărat mulţi ani de un dor asemenea celui al Sfântului Sava după Sfântul 
Munte, acest prea dorit liman al tuturor sufletelor însetate de curăţie, smerenie şi 
îndumnezeire, ieromonahul Tadei a dorit cu înflăcărare să meargă pentru totdeauna 
în Hilandarul ctitorit de Sfântul Sava şi acolo să afle mântuire sufletului său, pace 
şi linişte pentru o viaţă de pocăință şi rugăciune. Dar nu i-a fost dat, căci, precum a 
înţeles mai târziu, aceasta era voia sa şi nu voia lui Dumnezeu - pe care, după cum 
el însuşi spune, neîncetat o uita, şi care i-a fost limpede descoperită în anul 1943 în 
închisoarea din Petrovaţ: „Trebuie încă multe suflete să mângâi şi să întăreşti!" 


În anul 1959, cu carte canonică de dezlegare, a plecat spre Mănăstirea Hilandar, 
aflată sub jurisdicția Patriarhiei Constantinopolei, dar (şi din pricina asta) nu a 
izbutit să rămână în Sfântul Munte. Este întors de acolo în anul 1960, împotriva 
voii sale, de către autorităţile de acolo (îi expirase viza). 


e i „La Hilandar m-am Simţit cel mai bine. 


Gândeam în inimă. Într-o noapte visez: noi, călugării aghioriţi, mergeam să 
luăm binecuvântarea Preasfintei Maici, igumena Sfântului Munte. Fraţii se 
grăbesc şi-i sărută mâna. Când am trecut şi eu, am rugat-o să facă rugăciune la 
Fiul Său şi Dumnezeul nostru ca să-mi ierte păcatele făcute în viaţă. Aşteptam să 
aud ce va spune. «Nu-i nimic, căci ţie îţi sunt doar nervii Slăbiţi.» Aşa mi-a spus 
Preasfânta Maică... A trebuit să mă întorc.” Dumnezeu l-a întors în patrie, ca 
acolo să-şi săvârşească ascultarea vieţii sale, slujirea spre mântuirea sufletelor 
chinuite şi strâmtorate ale poporului sârb: „Dar din inimă spun că mi-a fost 
foarte greu. Și, dacă Dumnezeu nu ar fi luat această povară, nu aş fi izbutit de 
unul singur. Câtă vreme Domnul dă viaţă şi sănătate, trebuie să se facă ascul- 
tare." 


La întoarcerea din Hilandar a slujit ca paroh temporar în satul Bistriţa, apoi şi ca 
stareţ al Mănăstirii Tuman. În anul 1962 a fost mutat, la cerere, de la Mănăstirea 
Tuman la stăreția Mănăstirii Vitovniţa, unde rămâne zece ani, slujind ca paroh al 
parohiei Vlaşko - Dol. 


Din această perioadă a rămas vrednică de amintire următoarea întâmplare. 

Odată, după o luptă cu gândurile, se afla sub o atât de mare povară lăuntrică încât a 
trebuit să se întoarcă degrabă la Mănăstirea Vitovniţa, unde „s-a spovedit unuia 
dintre ucenicii săi," după care s-a învrednicit de încă o vedenie cerească. 


Anume, trezindu-se, întru totul smerit şi întărit în chilie, aude în minte un glas ce- 
resc care-l spune: „Aşa trebuie să te odihneşti: nu lua peste măsură asupra ta grijile 
lumii acesteia, ci păzeşte-ţi pacea şi vieţuieşte cu Dumnezeu." 


&&& 


Starețul Tadei, ca monah, care din tinereţile sale a tânjit cu întreaga sa ființă după 
vieţuirea în liniştire, s-a ferit zeci de ani de îndatorirea de igumen, pe care nici- 
odată nu a dorit-o; slujirea de igumen, făcând ascultare de episcop, 1-a fost ade- 
vărata ispită a vieţii: „Dintotdeauna mi-a fost anevoioasă îndatorirea de stareţ, 
căci a trebuit să-mi leg gândurile de grijile faţă de lucrurile materiale, de obşte, 
de oameni... de aceea am pierdut întotdeauna acel har în dar pe care l-am primit 
când eram frate. Asta a creat noi probleme în viaţa mea duhovnicească, care mi- 
au năruit sănătatea trupească. A apărut o boală nouă, mi-au Slăbit nervii." 


La sfatul medicului, pentru o vreme, din această cauză, a băut leacuri de liniştire a 
nervilor, care nu i-au ajutat cu nimic, căci boala trupească şi sufletească pe care o 
avea era urmarea războiului duhovnicesc la care stareţul lua parte şi în care omul 
nu se luptă „împrotiva cărnii şi sângelui, ci împrotiva duhurilor vicleniei celor din 
văzduhuri." 


De aceea, starețul, în decursul mai multor decenii ale slujirii sale ca igumen - 
neputând să ducă sarcina acestei slujiri, mai înainte de toate, din pricina faptului că 
nu a putut să rabde dezbinările şi războiul gândurilor dintre fraţi şi mai presus de 
toate din pricină că a râvnit cu întreaga sa ființă după un chip de viaţă retras, în 
liniştire, o viaţă de pază a cugetului şi rugăciune curată - a cerut de multe ori să fie 
slobozit din slujirea stăreţiei. Dar Dumnezeu l-a întors întotdeauna în slujba de 
stareţ şi în mijlocul poporului credincios. 


»Eu,” spune stareţul Tadei, „sunt de cincizeci de ani stareţ, dar ce necazuri şi 
pătimiri n-am întâmpinat! De opt ori am scris cereri să fiu slobozit din înda- 
torirea de stareţ. Domnul m-a mustrat de multe ori să nu mai fac asta, să nu mai 
caut să fiu slobozit. Cel mai greu mi-a fost faptul că fraţii nu erau în bună 
înţelegere între ei, de aceea mi-am dat demisia. Dar Domnul face altfel. El nu a 
vrut Să fie cum vreau eu, ca fraţii să fie în bună înţelegere şi atunci să-mi fie şi 
mie bine ca stareţ... De aceea, Domnul m-a slobozit şi m-a aşezat iarăşi ca stareţ. 


Vlădica îmi spune: «Ce-i cu tine, de nu vrei Să fii stareţ? Oamenii caută să fie 
stareţi!».” 


Această luptă cu Dumnezeu a durat zeci de ani la rând. „Dacă noi înşine nu ne 
smerim, Dumnezeu nu va înceta să ne smerească," va spune starețul Tadei în 
ultimii ani ai vieţii pământeşti despre fuga sa de ascultare şi crucea pe care Domnul 
i-a menit-o. Sau, după cum grăieşte un vechi proverb bizantin: „De te prigoneşte 
împăratul, fugi! De te aleargă Dumnezeu, aşază-te!" 

Pe minunatul doritor de Dumnezeu l-a prigonit cu blândeţe, pe acea tainică hartă a 
Serbiei din vedenia îngerului din 1943, tânjind peste măsură ca Dumnezeu să-l 
pescuiască pentru desăvârşirea Sa, pentru smerenia desăvârşită în slujirea tuturor. 


În anul 1972, igumenul Tadei a fost în cele din urmă pensionat, apoi pus la stăreția 
Mănăstirii Pokainiţa, lângă Velika Plana. 

În aceste zile anevoioase duhovniceşte, stareţul Tadei se va învrednici din nou de o 
minunată vedenie în vis, mustrare de la Dumnezeu: „Când am fost pus la stăreţia 
Mănăstirii Pokainiţa, cu greu am primit această slujire. Mă temeam de primejdiile 
şi ispitele pe care mi le pregăteau locuitorii din jurul mănăstirii. Atunci mi S-a 
înfățișat Domnul însuşi, în vis, şi m-a mustrat. M-am aflat dintr-o dată înaintea Lui. 


Priveam: Domnul avea pe EI epitrahil, omofor peste umeri şi peste omofor încă un 
epitrahil. Stăteam înaintea Lui şi El mi-a zis: «Pentru ce te lupți, dacă nu ai 
ascultare? Oriunde ai fost pus ca stareţ, M-ai supărat cu cereri să fii slobozit. Să nu 
mai faci asta. Să ştii că fiecare ascultare dată trebuie împlinită cu dragoste deplină, 
cu râvnă şi credincioşie, neluând aminte la pizma şi răutatea care ne înconjoară şi 
ne năpădeşte.» 


Apoi a făcut semnul Sfintei Cruci asupra mea de trei ori, de la cap până la picioare, 
a luat epitrahilul, şi l-a pus peste mine: «Aceasta este crucea pe care trebuie s-o 
porți»." 


Cum să nu rabde robul crucea pe care i-a dat-o Însuşi Cel răstignit? 

„Trebuie încă pe mulţi să mângâi şi să întăreşti “ 


„Până în anul 1975 am fost cu totul ascuns. Nu am ieşit nicăieri, în societate, nu 
mă interesa. Atât din pricina Sănătăţii, cât şi din pricina firii,” spune Starețul 
Tadei. 


Dar în 1975, după mai multe cereri venite din partea fraților Draghi, misionari plini 
de râvnă ai frăţiei bogomilţilor, şi cu binecuvântarea episcopului său, stareţul Tadei 
începe să meargă la adunările bogomilților din Crînievo, silit de dragostea față de 
Biserică: „Acolo m-am întâlnit întâia dată cu vlădica Athanasie (Ieftici), care era 
pe atunci ieromonah şi profesor la Facultatea de Theologie. Pe vremea aceea îmi 
era încă plin capul de cuvintele Sfinţilor părinți. M-au întrebat una, alta, eu am 
răspuns şi am văzut că le plăcea ce le spuneam. Aici am cunoscut mulţi bogomilți 
care au aflat în cuvintele Sfinţilor părinţi răspunsuri la numeroasele întrebări care-i 
chinuiau. De atunci oamenii au început să vină tot mai mult la mine, iar acum vin 
neîncetat." 


Ascultând glasul Bisericii, stareţul Tadei a început o nouă nevoinţă neobosită, fără 
cruţare de sine şi cu răstignire de sine - slujirea de duhovnic, care va dura până la 
adormirea sa: „A trebuit să vorbesc mult şi, din pricina aceasta, a început Să mă 
chinuie gâtul. Am căpătat aprindere la gât, care nici până astăzi nu s-a vindecat 
întru totul. Uneori îmi este foarte greu, abia pot sluji Sfânta Liturghie..." 


În 1978, la Vitovniţa, Starețul Tadei i-a istorisit pelerinului G. următoarea vedenie, 
avută în vis: „Abia adormisem, şi visez că am murit. Doi tineri m-au dus într-o 
cameră şi m-au aşezat pe un postament, între ei doi. În dreapta mea erau 
judecătorii. În fundul încăperii, în stânga, cineva mă acuza. Spunea: «lată, acesta 
este cel cu care nu se poate înţelege nimeni!» Tăceam, uimit! S-a auzit atunci încă 
de două ori acest glas dintr'un ungher, rostind acelaşi lucru. Tânărul din partea 
dreaptă mi-a spus: «Nu te teme! Nu e adevărat că nu se poate înţelege nimeni cu 
tine. Tu însuţi nu te poţi înţelege cu tine!»." 


Cu tine însuţi, într-adevăr, nu poţi să te înţelegi. lar şi cu ceilalți numai tu poți! 
Atunci cuvântul Sfântului Isaac Sirul, pe care l-a repetat sieşi şi fiilor săi duhov- 
niceşti de nenumărate ori, „Împacă-te cu tine însuţi, şi cerul şi pământul se vor 
împăca cu tine!," a devenit singura sa cale către mântuire. Blândul stareţ s-a pus la 
pământ, ca să-L ajungă pe Blândul Mântuitor: „Când erai mai tânăr, încingeai pre 
tine şi umblai unde voiai; iar când vei îmbătrâni, întinde-vei mâinile tale şi altul te 
va încinge şi te va duce unde nu voieşti." /lo. 21:18/ „Va trebui încă pe mulți să 
mângâi şi să întăreşti." 


Și cât de mult a mângâiat şi a întărit acele sute şi mii de săraci, orfani, nebăgaţi în 
seamă, împovăraţi, neînţeleşi, bolnavi, cei mai de pe jos şi însetați după Dumne- 
zeu, care veneau la el? Întocmai aşa cum l-a mângâiat şi întărit pe el Domnul: le 
explica că ei sânt cei iubiţi ai lui Dumnezeu, că tocmai pe ei îi iubeşte Hristos cel 
mai mult pe lume, că tot cel ce suferă este acela pe care Domnul îl iubeşte: „După 
ce vom cunoaşte că suntem iubiți de Dumnezeu? lată după ce: dacă Domnul ne 
poartă prin multe necazuri, multe pătimiri, multe suferinţe şi multe dureri de inimă, 
înseamnă că suntem dragi lui Dumnezeu." 


„Atunci când ne rugăm pentru cineva, luăm chinul lui asupra noastră” 


După Mănăstirea Pokainiţa, a fost aşezat ca duhovnic al Mănăstirii Tuman, iar apoi 
din nou, în 1981, la stăreția Mănăstirii Vitovniţa. De la începutul anilor 1980, la 
stareţul Tadei de la Mănăstirea Vitovniţa au început să curgă pâraie, apoi râuleţe şi 
în cele din urmă adevărate râuri de credincioşi şi pocăiţi însetaţi de mângâierea şi 
leacurile lui Dumnezeu, din toate oraşele Serbiei, dar mai cu seamă din Belgrad. 
Veneau pe Jos, cu maşinile, cu autobuzele... Unde este apă curată, acolo se zoresc 
cei necuraţi şi însetaţi! Convorbiri, învățături, poveţe, citirea de rugăciuni - durau 
cu orele, până în adâncul nopţii, spre dimineaţă. Spovedaniile se revărsau în Sfânta 
Liturghie, slujbele de Vecernie în convorbirile de noapte. O taină mare se întâmpla 
în liniştea Vitovniţei - taina mântuirii lumii în mic! Prin stareţ, cei osteniţi şi 
împovăraţi, cu cuvintele lor de tânguire ca nişte mâini întinse, „osteneau pe cel 
Neostenit"! Hristos-Mielul ia pe umeri mieii Săi cei întristaţi şi-i duce la Tatăl Său 
ŞI a lor! 


Din pricina vorbitului mult şi a luării asupră-şi a chinurilor străine şi a poverilor de 
viaţă şi de gânduri (până la deplina istovire de puteri!), sănătatea stareţului a înce- 
put să slăbească şi pacea gândurilor să se năruiască, căci „când ne rugăm pentru 
cineva, luăm chinul aceluia asupra noastră." 


Starețul a pătimit ani îndelungaţi de încordare nervoasă, dar, asemenea altor ne- 
voitori care au suferit de acelaşi dar de la Dumnezeu, le-a răbdat pe toate ca pe un 
leac de la Dumnezeu, încât şi mai desăvârşit să se smerească înaintea lui Dumne- 
zeu şi să se facă ascultător mai desăvârşit al voii lui Dumnezeu. 


Din pricina poverilor peste măsură, tensiunea sângelui a început să-i crească. Mai 
întâi a început să-i slăbească inima, căci inima cel mai mult pătimeşte din pricina 
suferinței oamenilor. Dacă vrei să-i iubeşti pe oamenii lui Dumnezeu, atunci va 
trebui să verşi sângele sufletului tău pentru ei, precum Dumnezeu pe cruce. 


În 1992 a avut primul infarct, iar în 1997 al doilea. „Am avut două atacuri de 
cord," spunea cu un prilej stareţul Tadei, „din pricina vorbitului prea mult, 
pentru că trebuie să stau de vorbă cu oamenii. În urmă cu cinci ani am avut un 
atac de cord în partea dreaptă, am crezut că s-a isprăvit; de când mi-am revenit, 
nu am putere să vorbesc, dar am putere să slujesc, am putere să cânt. Ar trebui 
Să tac, să petrec viaţa în tăcere, în nevorbire - dar ce poți face dacă oamenii vin 
cu toate grijile şi necazurile lor? Niciodată înainte n-am avut tensiune. Dacă îl 
ascult pe om cu necazurile lui, atunci ele trec şi asupra mea şi din pricina acea- 
Sta tensiunea mea e mare. Nu vreau Să iau medicamente, dar iată că se poate trăi 
şi aşa!” 


Credincioşii şi pocăiţii se zoresc spre Mănăstirea Vitovniţa ca la o bolniță mân- 
gâietoare şi loc de îmbărbătare al Bisericii lui Dumnezeu, la stareţ. lar el îi 
întâmpină pe fiecare dintre ei cu aceeaşi dragoste şi atenţie nemărginită, şi vorbeşte 
cu ei ori în mica bucătărie a mănăstirii (când este frig) sau în faţa bisericii Ador- 
mirii Maicii Domnului, sub vie, sub umbrar: „Vin să-şi spună necazul, să schim- 
băm gânduri. Multora le e mai uşor după aceea. lar eu trebuie să vorbesc în 
fiecare zi. Și de mi-ar fi plămânii din oţel, tot ar avea de suferit. Toate aceste 
necazuri îl influenţează pe om. Toţi mă întreabă, iar eu nu ştiu, nu ştiu Să mă 
descurc cu oamenii. Până anul trecut nici nu am simţit bătrâneţea. Acum mi-am 
pierdut puterea, nu mai pot să vorbesc mult. lar ceea ce vine pare că aşa trebuie 
să fie... În ultimele două luni, însă, încerc grele pătimiri sufleteşti. Nici în război 
nu am avut parte de aşa ceva. Trebuie, deci, să trec şi prin asta...” 


Starețul învaţă în cuvinte simple şi, înainte de toate, prin chipul său plin de bucurie 
şi har, prin pacea sa lăuntrică şi a gândurilor: „Nu trebuie să spunem nimic, nici 
să vorbim, dar simţim că ne este foarte plăcut în prezenţa unei fiinţe înţe- 
legătoare, care este smerită, blândă, plină de dragoste şi bunătate. Nu e nevoie să 
fie rostit nici un cuvânt, dar neîncetat radiază ceva, ca şi cum am fi îngheţat şi 
am ajuns într-un loc plăcut şi cald, într-un loc care răspândeşte căldură şi ne 
încălzeşte. Ilată-l, vedeţi ce înseamnă gândurile bune, dorinţa bună pline de 
dragoste şi bunătate?,” spunea stareţul despre omul smerit. 


De fapt, aşa a venit la el poporul credincios al Bisericii, îngheţat, ca să se încăl- 
zească de la Soarele lăuntric al Impărăţiei Cerurilor, de la razele păcii şi ale 
bucuriei în Duhul Sfânt pe care stareţul le răspândea. 


Starețul Tadei se exprima asemeni Sfinţilor părinţi, cu minte smerită şi judecată 
simplă în lucrurile de zi cu zi, bisericeşti şi duhovniceşti. Intotdeauna, cu părin- 
tească şi înţeleaptă trezvie, era bun faţă de cei neputincioşi şi împovăraţi, aspru 


cu cei ce voiau să se desăvârşească în dragostea lui Hristos şi cel mai aspru cu 
sine. 


Avea darul ceresc al primirii asupra Sa a chinurilor gândurilor, necazurilor şi 
tristeţilor străine. 


Tot cel ce se apropia de el sincer, ca de un părinte duhovnicesc şi doctor al sufle- 
telor, ieşea cu sufletul uşurat şi gânduri liniştite, prin lucrarea tămăduitoare a 
harului lui Dumnezeu, care prin duhovnic tămăduieşte neputinţele oamenilor. 


Pentru stareţ, în viaţa duhovnicească „totul este important, nu este nimic care să fie 
lipsit de însemnătate." Orice problemă, chiar şi privită din afară, cea mai neîn- 
semnată problemă a omului „mic" (evanghelic, căci Evanghelia este plină de astfel 
de oameni mici!) era, pentru stareţ, cea mai importantă, căci ştia că în această pro- 
blemă, în acele chinuri se hotărăşte mântuirea unui suflet pentru care a murit şi a 
înviat Hristos. Omul acela era cel mai important pentru el, deoarece era cel mai 
important pentru Dumnezeul cel viu, ca în Evanghelie. Poporul venea cu 
pătimirile, durerile şi îndoielile sale, iar starețul răspundea - nu de la sine şi din 
mintea sa, ci ceea ce îi spunea Dumnezeu: „Oamenii vin la mine cu întrebări 
nemaiauzite, dar Dumnezeu ştie ce le trebuie. Eu nu. Ei cred că eu sunt cel ce 
răspund la gândurile lor. Însă Domnul le răspunde, nu eu...” 


Când s-a auzit în Biserică că Dumnezeu l-a dăruit cu darul înainte- vederii, 
pentru a apăra Sufletul firav al fiilor săi duhovniceşti de ispitele închinătorilor la 
idoli (căci era şi duhovnic), Starețul glumea pe seama sa, spunând în glumă: 
„Da, uite aşa mă aşez la fereastră şi văd totul...” i 


Printre nenumăratele suflete care alergau la stareţ şi căutau de la el ajutor, mân- 
gâiere şi povaţă, se aflau şi dintr-aceia care se apropiau într-un chip nesănătos, 
magic (căci de toate este cu putinţă să ne apropiem în chip magic şi idolatru - şi de 
nevoinţă, şi de Sfintele Taine, şi de Scriptură, şi de theologie, şi de însăşi Biserică, 
ba chiar şi de Dumnezeu!) alţii din ataşament sentimental față de el, alţii din 
neştiință duhovnicească, iar alții din intenţii viclene. Starețul se împotrivea hotărît 
acestora (şi mult s-a întristat şi a pătimit sufleteşte din pricina unor întâmplări şi 
fapte ale celor ce se înfățişau drept „ucenici" ai lui), învăţându-i pe credincioşi că 
„mai întâi trebuie să-L iubim pe Dumnezeu, şi abia apoi rudele şi semenii noştri. 
Nu trebuie să fim idoli unii altora, căci aşa este voia Domnului." 


* În limba sârbă, cuvântul înainte-văzător cu duhul este prozorijv, cuvânt în alcătuirea căruia 
apare cuvântul prozor (fereastră). (n.tr.) 


Dar la această ispită au fost supuşi şi Stareţii athoniţi, cei de la Optina şi cei 
contemporani, căci oamenii sunt întotdeauna gata să se închine mai degrabă 
făpturii decât Făcătorului. Ocrotind adevărul stăreției dată de Dumnezeu, stareţul 
spunea: „Pacea cugetului să dea smerenie tuturor Stareţilor noştri înţelepţi, 
cărunțţi şi Sfinţi, care nu îngăduie oamenilor să li se adreseze ca unor dumnezei 
şi ca unor idoli. Aceasta este marea deosebire între duhovnicii drepţi (de odi- 
nioară) şi nou- formaţii «văzători» de astăzi!” 


Oamenilor care veneau la el şi aşteptau minuni într-o clipă de convorbiri, starețul 
le explica, blând ca o mamă: „Voi veniţi cu probleme, şi eu am multe probleme; 
împreună ne mângâie Domnul. Eu mă plâng vouă, voi vă plângeţi mie, şi apoi e 
bine.... Domnul ne mângâie!" 


Un fiu duhovnicesc al stareţului dă mărturie despre metoda duhovnicească folosită 
de acesta în discuţiile cu credincioşii: „Adeseori, dacă îi puneam vreo întrebare 
părintelui Tadei, îmi răspundea pe scurt şi apoi spunea: «Despre asta a scris cutare 
şi cutare părinte. Să mergem să aducem cartea şi să citim?» Fireşte că acceptam 
bucuros şi el degrabă răsfoia cartea şi citea fragmentele corespunzătoare, apoi 
vorbea el însuşi. Nu am întâlnit om care să se descurce mai repede prin aceste căr- 


ţi " 


În 1986, închinătorul M. a descoperit că stareţul, pe lângă toate celelalte nevoinţe 
călugăreşti obişnuite (privegheri, post, metanii...), la cei 80 de ani ai săi, se nevoia 
cu o nevoinţă încă şi mai mare, prin care era cunoscut şi Sfântul loan Maximovici - 
şi anume, nevoinţa nedormirii în pat, nici pentru somn. Venind la chilia stareţului 
săi ceară binecuvântare pentru o lucrare în pădurea mănăstirii, închinătorul l-a 
văzut pe stareţ cum stătea în patul său cu capul aplecat în piept, rezemat cu spatele 
de zid, dând trupului odihna de trebuinţă. Ținând fără cruţare legământul călu- 
găresc al neagonisirii şi neavuţiei, neavând nimic al său, nici lucruri personale, 
stareţul avea în noul conac al mănăstirii o chilie cu uşa de sticlă, astfel încât credin- 
cioşii puteau să vadă înăuntrul chiliei sale. 


In 1987, închinătorul V. scria despre stareţ: ,„, Părintele Tadei are 73 de ani; nu 
observ nici o schimbare la el: blând, bucuros, acelaşi cu toţi, accesibil, iubitor de 
oaspeţi, înfrânat - într-un cuvânt, un creştin aşa cum ne închipuim că ar trebui să 
fie." 


Un lucru însemnat este că, în acelaşi an, stareţul i-a istorisit aceluiaşi credincios 
închinător că a avut un vis în care se afla într-o biserică mare, sărutând icoanele: 
„Inaintea icoanei Domnului S-a arătat Însuşi Hristos, plângând. La întrebarea 


de ce plânge, lisus i-a răspuns că din pricina oamenilor, care răspund răului cu 


Omul lui Dumnezeu care plângea din pricina suferinţei fiilor săi duhovniceşti, a 
poporului său, a tuturor oamenilor şi popoarelor, a întregii lumi şi a universului, a 
întregii făpturi, rugătorul de la Vitovniţa pentru lumea întreagă, s-a învrednicit a-L 
vedea pe Dumnezeu plângând, Hristos cel blând din Vithania, prin ale cărui lacri- 
mi, noi toţi, Lazări morţi, înviem. Participând ca unul încercat în taina acestor 
lacrimi vărsate pentru viaţa lumii, stareţul de la Vitovniţa se minuna blând şi 
părinteşte înaintea fiilor săi duhovniceşti: „Eu nu ştiam până acum, dar văd acum 
că sunt vinovat de toate - şi cât de vinovat sunt de toate! Mai înainte mă 
minunam Cum Se socoteau Sfinţii părinţi cei mai răi dintre toţi oamenii...” 


Starețul şi păsările 
„Hai să fim fu luminii, să slăvim pe Domnul în toată veşnicia!" 


În ultimii ani ai vieţii, de alţii încins şi dus unde nu voia, /cf. lo. 21:18/ a trăit în 
afara mănăstirii şi eparhiei sale, mutându-se dintr-un loc în altul, ca unul ce dintru 
început şi până la sfârşitul vieţii pământeşti n-a avut nici cetate, nici aşternut, ca 
într-un sfârşit, după un atac cerebral şi o suferință îndelungată să adoarmă la 12 
aprilie 2003, la Bâcika Palanka. Astfel, în ziua prăznuirii Sfântului loan Scărarul, 
blândul stareţ de la Vitovniţa a urcat pe scara ascultării de-o viaţă către țelul pentru 
care a trăit întreaga viaţă. 


Este îngropat în linişte, cu o cruce în mână, rob al Celui răstignit, la fel cum a trăit, 
la Mănăstirea Vitovniţa, lângă biserica mănăstirii, smerit, aşa cum se cuvine 
aceluia care toată viaţa a fugit de slava şi laudele oamenilor. 


L-au însoțit cu rugăciuni şoptite monahii, împreună-nevoitorii săi, şi cu lacrimi 
liniştite fiii duhovniceşti, veniţi din toate părțile Serbiei pentru cea mai de pe urmă 
sărutare, pentru a se tângui că au rămas fără părinte pe pământ şi pentru a se bucura 
cu tristeţe cerească că au dobândit rugător neadormit în Ceruri. 


Și aşa cum s-a întâmplat adeseori de-a lungul istoriei cu aceia pe care-i vor cinsti 
veacurile viitoare, dar nu şi acest veac al nostru necredincios, la Mănăstirea 
Vitovniţa nu şi-au luat rămas bun de la cel mai strălucitor stareţ al Bisericii Sârbe 
din veacul al XX-lea cei mari şi de seamă ai lumii acesteia, ci cei mici ai lui Hri- 
stos, ultimii din lumea aceasta, soborul evanghelicesc cu veselă tristeţe şi păsările. 


După cum mărturisesc unii din cei de faţă, ca şi în cazul altor suflete fericite - 
Sfântul Cuthbert al Lindisfarnei, * Sfântul Gherasim de la Iordan, Sfântul Serafim 
din Sarov, care au răspândit dragostea lui Dumnezeu peste toată făptura vie şi 
nevie, peste toate cele vii şi moarte - în timpul înmormântării starețului Tadei s-au 
adunat în jurul „celui al lor" (adică a păcii lui Dumnezeu care sălăşluia într'însul), 
prohodindu-i adormirea cu cântul lor, păsări felurite şi neobişnuite. € 


Au venit cele dragi lui Dumnezeu să-l conducă pe stareţul lor, care atât de mult le- 
a iubit, încât vorbea despre ele astfel: „Păsările aduc mulțumită lui Dumnezeu, 
iar noi nu. Păsările slavoslovesc neîncetat pe Dumnezeu. Încep devreme, 
dimineaţa, la ceasurile 3 să cânte şi până la 9 nu încetează. La 9 se odihnesc 
puţin, apoi pleacă să caute hrană ca Să-i hrănească pe cei mici... apoi iarăşi 
cântă. Pe ele nimeni nu le sileşte să cânte, ele cântă. Dacă le ascultă sau nu 
cineva, ele cântă... iar noi - posomorâţi, îngâmfaţi, trufaşi. Nu avem chef de 
cântat, nici de altceva. Trebuie să luăm pildă de la păsări. Sunt întotdeauna 
vesele, iar noi? Pe noi întotdeauna ne împiedică ceva. Şi ce ne împiedică de fapt? 
Nu ne împiedică nimic. Nu-i aşa, vai mie?!" 


Martor blând al Blândului Păstor 


Slujirea duhovnicească a stareţului Tadei de la Vitovniţa pentru mântuirea popo- 
rului drept- credincios a fost, mai întâi de toate, o mărturisire de duhovnicie 
liturgică şi de nevoinţă deplină a Bisericii, care nu este nimic altceva decât Duhul 
Sfânt, care lucrează în Trupul lui Hristos (Biserica) prin energiile necreate (cură- 
țitoare, luminătoare si îndumnezeitoare) pentru curățirea, luminarea şi sfinţirea 
tuturor celor ce râvnesc spre aceasta cu toată viaţa lor. Duhovnicul, cu bine- 
cuvântarea Bisericii, îl îndrumă pe om către Hristos, spre întreţeserea în trupul lui 
Hristos, ca, ducând o viaţă de nevoinţă şi în Sfintele Taine, să se tămăduiască de 
cădere, moarte şi stricăciune. Aşadar, nu duhovnicul tămăduieşte, ci Duhul Sfânt, 
prin energiile lui Dumnezeu, care sunt izvor necreat şi descoperit în persoana lui 
lisus Hristos, Mântuitorul Întrupat. Omul poate să se tămăduiască, să se curețe, să 
se lumineze, să se mântuiască şi să se îndumnezeiască numai cu lucrarea Dumne- 
zeului cel viu, Sfânta Treime. Dar Dumnezeu nu poate face aceasta fără împreună- 
lucrarea omului - această tainică împreună-lucrare este conţinutul vieţii bisericeşti 
ortodoxe. 


” Călugăr anglo-saxon şi episcop în regatul Northumbriei (634-+687), unul dintre cei mai 
însemnați sfinţi ai insulelor Britanice. Biserica îl prăznuieşte pe 20 martie. (n.tr.) 

Un episod asemănător s-a întâmplat şi la îngroparea Sfântului loan (lacob) de la Neamţ, 
vieţuitor în pustia Hozevei, din 7 august 1960, după cum ne încredințează martorii oculari. 
(n.red. ) 


Starețul Tadei avea experienţa celor trei trepte ale desăvârşirii patristice întru 
nevoinţă la şcoala harului Duhului Sfânt, despre care vorbeşte predania Bisericii 
(mai cu seamă Sfântul Maxim Mărturisitorul): 
= curățirea de patimi (filosofia practică), 
— luminarea minţii şi a inimii (contemplarea firii) şi 
> sfințirea, adică părtăşia vie cu Sfânta Treime  îndrumătoare spre 
cunoaşterea lui Dumnezeu (theologia mistică). 


Acestea au fost cunoscute din încercare de către cei ce s-au întâlnit cu stareţul 
Tadei, au vorbit cu el, s-au spovedit la el şi din mâna sa au primit Sfânta Împăr- 
tăşanie. Din cele mai smerite cuvinte ale starețului, când vorbeşte la persoana a 
treia despre tovărăşia cu sfinţii îngeri şi sfinţii, descoperim că stareţul a experiat şi 
cea mai înaltă dintre „tainicele trepte ale celor desăvârşiţi duhovniceşte, acelora 
care pentru aceasta sânt theologi (cuvântători-de-Dumnezeu) ai Bisericii," în care, 
după cuvintele mitropolitului lerothei Vlahos, „omul sfinţit se uneşte cu puterile 
îngereşti; se învredniceşte de vederea neziditei Lumini; prin Duhul Sfânt i se 
descoperă adâncurile lui Dumnezeu şi primeşte energia nezidită a lui Dumnezeu. 
Acestui om i se descoperă multe taine ale Sfintelor Scripturi, care sunt ascunse 
celorlalți oameni..." 


Străbătând această întreită cale a mântuirii, după predanie, tămăduindu-se în cuget 
şi în inimă, făcându-se părtaş la predania Bisericii - el însuşi predanie vie şi lucră- 
toare -, stareţul Tadei a dobândit de la Dumnezeu în dar crucea, ca, pentru Biserică, 
cu multă dragoste, să dăruiască sănătate persoanei întregite şi astfel să tămăduiască 
duhovniceşte şi pe alții, precum adevărații trăitori în liniştire. Toţi aceştia, după 
cum spune într-alt loc mitropolitul Ilerothei Vlahos, „prin curățirea propriilor inimi 
şi tămăduirea duhovnicească a persoanei (ipostasului), se fac izvor de mare mân- 
gâiere pentru neamul omenesc, căci temelia duhovnicească a unei singure persoane 
are o însemnătate hotărâtoare pentru întregul cosmos." 


Starețul Tadei, prin întreaga sa viaţă, s-a întreţesut în purtarea de grijă a lui Hristos 
şi în lucrarea mântuirii din Biserică, tămăduind, mântuind şi sfințind, prin întreaga 
sa viaţă, devenind împreună- lucrător liniştit şi martor al Blândului Mântuitor în 
sânul neamului sârb într-una dintre cele mai grele perioade din istoria Serbiei 
(1914-2003). Este o perioadă în care poporul nostru a trecut prin cataclismul 
duhovnicesc şi istoric a două războaie mondiale, al unui război civil, prin ocupaţia 
comunistă de jumătate de veac a ţării, războaie între 1991-1995 în Kraina, Bosnia 
şi Herţegovina, războiul NATO şi al Apusului împotriva poporului sârb din 1999, 
ocuparea provinciei Kosovo şi Metohia, precum şi primii ani ai „tranziției glo- 
balizante... 


A 


În acest „ceas al întunericului," întins peste un întreg veac de războaie şi neon- 
rociri, stareţul de la Vitovniţa a căutat pacea şi bucuria Împărăției, şi a mărturisit 
despre pacea şi bucuria Împărăției. Prin aceasta, el a înnoit în persoana şi viaţa sa 
orientată muceniceşte către „Împărăţia lui Dumnezeu, care este pace şi bucurie 
întru Duhul Sfânt," /Rom. 14:17/ aici şi acum, aşezat în şuvoiul de nevoinţă şi pace 
al obârşiei Sfântului Sava sau Testamentul Bisericesc din Kosovo (liturgic şi de 
nevoinţă). 


Dumnezeul cel viu l-a ridicat pe stareţul Tadei de la Vitovniţa în sânul mult- 
pătimitoarei Biserici a Serbiei, în sânul poporului, ca pe unul dintre cei mai mari 
stareți purtători de duh din veacul al XX- lea. Şi-a început viaţa călugărească încă 
dinainte de cel de-al Doilea război mondial, ca fiu duhovnicesc al stareţului 
Amvrosie de la Milkovo, ucenic la rândul său al starețului Amvrosie de la Optina, 
de la care a învăţat tainele ascultării, ale pazei minţii, ale Rugăciunii lui lisus şi ale 
iubirii împreună-pătimitoare pentru toţi şi toate. 


De la Sfinții părinţi ai Bisericii, ca adevăraţi lucrători ai mântuirii şi sfințirii în 
Hristos, a învăţat țelul vieţii omeneşti, care este „dobândirea smereniei depline ca 
viaţă creştină desăvârşită." Îngemănând în sine duhul ascultării îndumnezeitoare al 
părinților duhovniceşti de la Optina şi Valaam cu duhul de rugăciune al postnicilor 
de la Gorniak şi Tuman, ce-şi au obârşia în cuvioşii isihaşti din Sinai pe care mâna 
lui Dumnezeu i-a sădit în Serbia medievală, stareţul Tadei, prin slujirea sa duhov- 
nicească de 80 de ani, a întruchipat trăirea Predaniei, a stăreției purtătoare de har. 


Slujitor neobosit al dumnezeieştii Liturghii, rugător neostenit al Rugăciuni lui 
lisus, duhovnic şi doctor neistovit a mii şi mii de suflete credincioase, stareţul 
Tadei de la Vitovniţa a trăit între sârbii lui Hristos paza duhovnicească şi filocalică 
a părinţilor şi a întărit, prin experienţa vieţii sale, cele spuse de Sfântul Serafim din 
Sarov: „Dobândeşte Duhul Sfânt şi mii în jurul tău se vor mântui." 


Liniştit şi blând ca şi Domnul său, „Mielul care ia asupră-şi păcatele lumii," 
starețul Tadei de la Vitovniţa - martor blând al blândului Mântuitor - a trecut, în 
căutarea liniştii şi bucuriei Împărăției Cerurilor, prin valea pătimirilor şi lacrimilor 
sârbilor din veacul al XX-lea ca un bun păstor care, luând asupra sa poverile şi 
neputinţele celor înfometați şi însetați după Dumnezeul cel viu, a purtat rănile 
neamului său ca pe ale sale, îmbrăcat în harul lui Dumnezeu, către Hristos 
Mântuitorul, Singurul iubitor-de-oameni, singurul Dumnezeu care varsă lacrimi. 
/lo. 11:35/ 


Editorul sârb 


Capitolul II - Calea călugărească a stareţului Tadei 


Este oare bucurie mai mare pentru un credincios decât să vadă şi să audă un om 
duhovnicesc, ce a intrat pe tărâmul unei vieţuiri înalte şi se adapă din cunoaşterea 
de pe treptele înalte ale realităţii? Întreaga lui viaţă este de la Domnul Hristos şi de 
aceea este toată Hristos-viaţă, şi cugetul lui este Hristos- cuget, şi simţirea lui este 
Hristos-simţire. Toate ale sale sunt mai întâi ale lui Hristos şi apoi ale lui. Într- 
însul, parcă nu este el, ci toate şi în toate este Domnul Hristos. 


Trăind prin Hristos, el săvârşeşte faptele lui Hristos, căci prin EI se face nu numai 
puternic, ci şi atotputernic: „Toate le pot întru Hristos, cel ce mă întăreşte." /Fil. 
4:13/ Într-însul se înfăptuieşte limpede adevărul Celui Atotadevărat, că cei ce cred 
în EI vor face faptele Sale, şi mai mari decât acestea vor face: „Amin, amin zic vo- 
uă, cela ce crede în mine, lucrurile carile cu fac şi acela va face, şi mai mari decât 
acestea va face, că eu la Tatăl meu merg." În. 14:12/ 


Toate cele spuse, într-o măsură mai mare sau mai mică, le putem afla şi în sufletul 
iubitor de Dumnezeu al arhimandritului Tadei de la Mănăstirea Vitovniţa, care ne- 
a dăruit din inimă câteva clipe din timpul său ceresc-pământesc şi a răspuns la 
câteva întrebări. 


Părinte arhimandrit, spuneţi-ne, ce v-a îndemnat Să vă hotărâți pentru viaţa 
călugărească şi cum a trecut timpul din ziua în care aţi păşit în mănăstire şi 
până astăzi? 


Părintele Tadei: În tinereţe, pe când aveam 15-16 ani, am răcit puternic. Am făcut 
aprindere a pleurei şi pneumonie şi a trebuit să fiu internat în spital. După trei luni 
şi jumătate de tratament în spital, starea mea nu s-a îmbunătățit. Eu am fost întot- 
deauna vegetarian, nu am putut să mănânc deloc grăsimi, mâncare prăjită, nici mă- 
car lapte sau ouă, şi, din această pricină, boala de plămâni a fost foarte grea pentru 
mine. S-a reunit şi un consiliu de medici ca să-mi cerceteze boala. După ce s-au 
sfătuit, au hotărât să mă supună unui tip anume de terapie - cu pneumotorax. 
Aceasta însemnă pomparea oxigenului amestecat cu diferite medicamente în amân- 
doi plămânii. De la cei care au fost supuşi acestui tip de terapie am aflat că este 
foarte grea, că nici măcar acei cu un fizic puternic nu au putut să o suporte, aşa 
încât le-am zis doctorilor: „Dacă aveţi un alt mijloc, bine, dacă nu, eu nu mă supun 
la terapie." 


” Interviul a fost luat de Vasilie monahul. 


Aceştia s-au supărat pe mine: „Iu, să ne spui nouă cum să te vindecăm?! Mâine să 
vii în secția pentru tuberculoşi, să faci prima şedinţă de terapie!" 


„Ei bine," am gândit eu, „cu greu o să mă vedeţi mâine." Intreb: „Cât am să trăiesc 
fără terapia asta a voastră?" 


O doctoriță mi-a zis: „Dacă vrei să asculţi de sfatul nostru, poţi să te însănătoşeşti, 
dacă nu, vei mai trăi cel mult cinci ani!" 


Aşadar, am gândit, nu sunteţi siguri de însănătoşirea mea prin această terapie. M- 
am împăcat cu situația mea şi atunci am hotărât ca în aceşti cinci ani să li slujesc 
lui Dumnezeu. 


Dar a apărut o nouă problemă. Părinții mei nu au fost de acord cu hotărârea luată. 
Hotărârea mea lăuntrică nu îmi dădea pace, astfel încât, singur şi împotriva voinţei 
părinților, am plecat la Mănăstirea Gorniak. Am ajuns acolo la ceasul Vecerniei, 
chiar când stareţul ieşea din biserică, după slujbă. M-a primit, iar în discuţia cu el I- 
am înştiinţat despre hotărârea de a-mi închina viaţa slujirii lui Dumnezeu şi i-am 
explicat cum înţeleg eu viaţa călugărească. Cu noi se mai afla un alt monah, rus. 


Nu îmi mai amintesc ce i-am spus stareţului, dar a doua zi, înainte de slujbă, văd 
cum un monah duce prescură, vin şi apă la biserică. Intră el în biserică, şi eu 
imediat după el. El ducea vinul, apa şi prescura în sfântul altar, iar eu am rămas în 
urmă ca să sărut icoana de pe scaunul împărătesc. 


Când a ieşit din altar, mi-a zis: „Am auzit aseară ce i-ai spus stareţului şi cum vezi 
tu călugăria. Aşa cum o înţelegi tu, nu o vei găsi nicăieri în mănăstirile noastre. O 
astfel de rânduială există numai la ruşi, la Mănăstirea Milkovo. Acolo s-au adunat 
ruşii care au fugit de la mănăstirea Valaam din Finlanda." 


În 1924, mănăstirea Valaam a trecut sub ocupaţia Finlandei. Aceasta se afla sub 
jurisdicția Patriarhiei Constantinopolei, astfel că mănăstirea a trebuit să primească 
noul calendar. Acei monahi care nu au vrut să primească noul calendar au fost 
izgoniți, iar când s-au organizat au căutat să fie primiți de o altă Patriarhie. Au 
depus cerere la Biserica Sârbă, care 1-a primit şi 1-a rânduit pe la mănăstiri. Astfel 
au ajuns monahii ruşi şi la mănăstirea Milkovo, şi aici au introdus pravila după 
care trăiau în mănăstirea Valaam. 


„Trebuie să mergi acolo, mi-a spus călugărul, numai acolo vei găsi ceea ce caută 
sufletul tău. Vor vrea să mă primească?," l-am întrebat. „Vor vrea." Şi astfel am 
mers la mănăstirea Milkovo. 


La poarta mănăstirii am întâlnit un frate şi l-am întrebat: „Starețul este aici?" 
„Este." „Vrei să mă duci la el?" Şi m-a dus după pătul. 


Aici îl văd pe stareţ cu rasa prinsă la brâu, se descălțase şi călca cu picioarele noroi 
amestecat cu pleavă. M-a privit şi mi-a zis: „Aşa, deci... vrei să fii călugăr?" 
„Vreau," răspund eu. (Sfântă era viaţa arhimandritului Amvrosie!) „Atunci bine, 
spuse el, uite: eu pregătesc baia pentru obşte." Baia era o încăpere închisă, cu un 
suport pentru un cazan în jurul căruia se aflau plăci de piatră. Sub cazan şi pietre 
ardea focul. Când apa fierbea în clocot şi plăcile de piatră se înroşeau, 


Atunci un călugăr lua apă din cazan şi o vărsa pe plăcile de piatră înroşite. Astfel 
întreaga încăpere se umplea cu abur. Am îndurat cu greu aburul acela, căci aveam 
plămâni slabi. A trebuit să mă plec la podea, unde nu era abur. 


„Du-l pe frate să se întremeze puţin şi dă-i o chilie să se odihnească niţel, căci de- 
seară vă fi priveghere, şi el nu este deprins cu slujbele noastre îndelungate," spuse 
părintele arhimandrit Amvrosie - şi fratele m-a dus la chilie ca să mă odihnesc. 


Seara a început privegherea, la şase şi a durat până la unsprezece. În fiecare zi se 
slujea Sfânta Liturghie şi toată pravila. Când a venit ziua de Luni, părintele 
arhimandrit m-a chemat şi m-a întrebat: „Îţi e pe plac viaţa noastră? Vrei să rămâi 
la noi?" „Îmi este pe plac!" „Ei bine, vrei să rămâi?" „Vreau!" 


M-am înţeles cu părintele Pavel - părintele Pavel era bosniac, om bătrân, avea în 
jur de 70 de ani. În tinereţe fusese în America şi trăise acolo multă vreme, dar s-a 
înapoiat şi a venit la Mănăstirea Gorniak, unde s-a călugărit. „Dânsul păzeşte via. 
La vie există o clădire. Acolo doarme el. Vei merge să păzeşti via, iar părintele Pa- 
vel va cobor? în mănăstire să ajute obştea, căci este un monah încercat." Şi uite aşa 
am rămas la Mănăstirea Milkovo. 


Atâta timp cât a trăit părintele Amvrosie, totul a fost bine. După ce a trecut la 
Domnul, obştea a început să se tulbure. Ieromonahul Luca şi părintele Theofan au 
întocmit un înscris al obştii, pe care l-au semnat părintele Antonie, părintele 
Serafim, părintele Roman şi bătrânul Marko. Cu acest înscris au mers la vlădică şi 
i-au spus că obştea I-a ales pe el [pe părintele Antonie] stareţ, iar vlădică l-a aşezat 
ca stareţ. Chiar în acest timp, episcopul loan al Branicevei a fost mutat în eparhia 


Nisului, şi a fost numit un alt episcop, Veniamin, care nu era informat întocmai cu 
privire la starea dinlăuntru a obştii. 


Părintele Antonie, monah, - acum arhiepiscop în Biserica Rusă de peste Graniţe, 
din America -, mă întreabă: „Pe cine crezi că trebuie să alegem stareţ?" 


Eu îi răspund: „Părintele Arhimandrit Amvrosie a zis că părintele Isachie trebuie să 
fie stareţ." 


Părintele Isachie fusese împreună cu arhimandritul Amvrosie frate în pustia Opti- 
nei, pe lângă starețul Amvrosie de la Optina. Pustia Optinei a fost răsadniță 
duhovnicească din care s-au răsădit mlădiţe pe cuprinsul întregii Rusii. Duhovnicii 
care s-au desăvârşit aici erau vestiți prin vieţuirea şi învăţăturile ce le dădeau fiilor 
lor duhovniceşti. Optina îşi are începutul atunci când vestitul stareţ Sfântul Paisie 
Velicikovski şi ucenicii săi au trecut din Sfântul Munte Athos în Moldova şi au 
întemeiat mănăstiri cu rânduială de vieţuire athonită. Atunci nemţii au vrut să facă 
acolo Uniaţie [cu Roma]. Sub această apăsare şi din dorinţa de a-şi păstra viaţa 
duhovnicească, ucenicii stareţului Paisie au plecat în pustia Optinei şi acolo au pus 
început desăvârşirii lor duhovniceşti. Astfel au făcut din pustia Optinei răsadniță 
duhovnicească. 


Când eu şi părintele Antonie am înţeles că obştea se destramă şi că viaţa duhov- 
nicească se stinge în Mănăstirea Milkovo, ne-am hotărât să plecăm la Mănăstirea 
Gorniak, unde era stareţ părintele Serafim, şi el rus, din Polonia. EI venise în ţara 
noastră să studieze theologia, şi aici s-a închinoviat la Mănăstirea Gorniak. După 
ce a terminat Facultatea de Theologie, a devenit stareţ - el m-a închinoviat la 
Gorniak. După doi ani mi-a propus să mă hirotonească, iar după hirotonie, la 
cererea patriarhului Varnava, m-a trimis la mănăstirea Rakoviţa, la şcoala de ico- 
nografie. Acolo l-am întâlnit pe părintele Naum, care fusese cu mine la Mănăstirea 
Milkovo şi care m-a înscris la şcoala de iconografie. EI a plecat de la Mănăstirea 
Milkovo la Mănăstirea Manasia $ şi de aici vlădică Veniamin, tot la cererea 
patriarhului Varnava, l-a trimis la Mănăstirea Rakovita. Chiar în timpul acela, 
partizanii Concordatului l-au otrăvit pe patriarhul Varnava. * I-a urmat patriarhul 
Gavriil, care nu a înţeles rostul şcolii de iconografie de la Mănăstirea Rakovita, şi 


* A fost întemeiată de despotul Ştefan Lazarevici, purtând hramul Sfintei Treimi. A fost ridicată şi 
pictată între 1407 şi 1418. Până în anul 1843 aici s-a slujit în limba română. (n.tr.) 

* În 1937, guvernul sârb a semnat un Concordat cu Vaticanul. Ca urmare a acestui fapt, Biserica 
Ortodoxă Sârbă i-a aforisit pe toţi miniştrii guvernului sârb. (n.tr.) 


aceasta s-a stins grabnic. Patriarhia din Peci ' căuta pe atunci un ieromonah pentru 
a sluji acolo. Iar eu, fiind cel mai tânăr ieromonah din Mănăstirea Rakovita, am 
fost mutat de patriarhul Gavriil la Patriarhia din Peci. Aici m-a prins războiul. Noi, 
patru sârbi, ne-am întors la Belgrad, iar stareţul, care era muntenegrean, după ce a 
adunat banii mănăstirii, a pornit către Muntenegru. La Rugova l-au prins siptarii "! 
şi l-au jefuit. Apoi l-au adus înapoi la Patriarhia din Peci, şi de acolo l-au dus în 
Albania, unde a şi murit. La Patriarhie a rămas un monah bătrân, părintele 
Polihronie rus, de la Mănăstirea Valaam. Ceva mai târziu, când lugoslavia s-a 
destrămat, a venit alături de el un alt ieromonah bătrân, părintele Elisei, care era 
paroh, de loc din Peci şi cleric din eparhia Prizrenului. 


La Belgrad m-a arestat poliția specială şi m-a dus la închisoare, unde se aflau deja 
patriarhul Gavriil şi vlădică Nicolae al Jicei. '” Pe mine m-au învinuit că sunt unul 
dintre acei organizatori ai revoltei împotriva ocupanților, '* lucru ce atrăgea după 
sine o pedeapsă foarte grea. Însă am aflat de la un tânăr patriot sârb, care lucra la 
poliţie, că urma în curând să fiu eliberat din închisoare. Aşa s-a şi întâmplat. 


M-au eliberat, şi am reuşit să ajung cumva până la Mănăstirea Vitovniţa. Aici, 
după câteva zile, am fost chemat de comandantul regiunii care a dorit ca eu, ca faţă 
bisericească, să mă pun la dispoziția comandantului. L-am refuzat şi i-am răspuns 
că nu pot să fac acesta, deoarece nu am ascultare de la vlădică. 


Au fost vremuri grele, când numai pentru un singur cuvânt sau ordin nerespectat se 
putea înălța asupra omului umbra morții. Atunci am hotărât să încerc să găsesc un 
loc mai liniştit pentru rugăciune şi viaţa duhovnicească. 


Am mers până la Petrovaţ, şi aici, pe când cumpăram timbre fiscale pentru per- 
misul de călătorie, m-au arestat nemţii a doua oară. M-au pus în celulă cu doi 


contrabandişti cu tutun. 
fe 2 e 


Era acolo o scândură îngustă, lungă de aproximativ doi metri şi jumătate. Stăteam 
întins pe ea şi mă gândeam că sigur nu voi mai ieşi viu din închisoare. Nu mai e 


* În provincia Kosovo şi Metohia. (n.tr.) 

“ Albanezii. (n.tr.) 

“ Sfântul Nicolae (Velimirovici), episcop al Ohridei şi Jicei. (n.tr.) 

*3 În timpul celui de-al Doilea război mondial, pe teritoriul Serbiei s-au aflat trupe de ocupaţie 
germane, italiene, bulgare, albaneze, maghiare, croate, musulmane şi slovene; deşi puterile Axei 
au propus României anexarea teritoriilor din răsăritul Serbiei, locuite în majoritate de români, 
guvernul român nu a acceptat acestă ofertă. (n.tr.) 


viaţă, a venit sfârşitul. Dumnezeule, Dumnezeule... Căzusem în deznădejde. Cei 
doi vorbeau despre grijile lor. 


Și cum şedeam eu întins şi muncit de aceste gânduri, într-o clipă s-a arătat înaintea 
mea un ostaş înalt, cu o panglică aurită, aşezată cruciş pe piept, şi cu un coif cu 
pene pe cap. În mâini ţinea un sul şi mă privea. A desfăcut sulul şi mi-a zis: 
„Priveşte, ia aminte la hartă! şi mi-a arătat pe hartă Serbia. Să nu-ţi fie teamă, căci 
pe mulţi încă va trebui să mângâi şi să întăreşti. Ai priceput?," îmi zise, privindu- 
mă. 


lar eu mă gândeam dacă nu cumva aud şi cei doi ceea ce îmi spunea el. Nu înţe- 
legeam atunci că în lumea duhovnicească nu se vorbeşte ca în această lume, aşa 
cum vorbeşte om cu om, ci gândurile se fac auzite în minte. Nu auzim cu urechea 
trupească, ci cuvintele răsună în minte. 


Și când am privit, am văzut că cei doi contrabandişti vorbeau între ei. l-am întrebat 
dacă au văzut sau au auzit ceva. Ei au privit unul la celălalt şi au spus că nu. Atunci 
m-am întors, dar acela nu mai era; am înţeles că am avut o vedenie cerească, pe 
care mi-a trimis-o Domnul pentru mângâiere şi spre vestirea voii Sale cu noi, în 
lumea aceasta. Şi cât de frumos era înveşmântat, precum arhanghelii din fresce! Nu 
există pe pământ om atât de frumos. Acela era un înger... 


&&& 


După eliberare, oamenii din Peci s-au plâns de ieromonahul Elisei, care se afla în 
Patriarhia din Peci, că bea mult şi că nu se îngrijeşte deloc de casă. Deoarece 
patriarhul Gavriil era încă închis, l-a înlocuit mitropolitul Iosif, care m-a chemat de 
la Vitovniţa la Belgrad şi mi-a propus să merg la Peci, la cârmuirea mănăstirii. Eu 
ştiam - înainte de război fusesem la Peci - că acolo stăpânesc comuniştii şi că nu le 
sunt pe plac. Chiar şi pe atunci îmi spuneau: „Când va veni vremea noastră, nu vei 
mai fi călugăr, ci îţi vom da o altă slujbă." De aceea, l-am rugat pe mitropolit să-l 
trimită acolo pe stareţul mănăstirii Sfântului loanichie din Devici. Arhimandritul 
acesta fusese stareţ la Vuian, în timpul lui Alexandru Obrenovici. Pentru că satul 
soţiei lui Alexandru, Draga, este în apropiere de Vuian, ei veneau des la mănăstire. 


Înainte de a fi loviți de nenorocire, aceştia au dăruit mănăstirii mult aur, pentru 
refacerea ei. '* Între timp au murit, şi el şi-a însuşit banii, cumpărându- şi case în 
diferite localități cu băi. Cum îl cunoşteam şi îi ştiam dorinţa de a merge în 
Kosmet, * i l-am propus mitropolitului Iosif, şi acesta I-a aşezat la stăreţia Patriar- 
hiei din Peci. 


Apoi, când patriarhul Gavriil s-a întors din închisoare - iar el îl cunoştea pe acest 
arhimandrit şi nu-l iubea din această pricină (a însuşirii banilor) - de îndată l-a 
chemat la Belgrad şi I-a întrebat: „Cine te-a pus pe tine la stăreția Peciului?" EI i-a 
răspuns: „Mitropolitul Iosif." „Tu nu eşti potrivit pentru Patriarhie, caută-ți un alt 
loc." Bineînţeles, după aceea patriarhul i-a întrebat pe ceilalţi arhierei dacă nu au 
pe cineva care să mai fi fost la Patriarhia din Peci. Şi atunci m-a propus, cred, 
vlădică Simeon Zlokovici, care mă cunoştea de la Rakovita; zice: „Tadei de la 
Gorniak, el a fost la Patriarhia din Peci, şi acum este în eparhia Branicevo." Patriar- 
hul i-a cerut vlădicii Veniamin să mă cheme degrabă la Belgrad, căci îi sunt de 
trebuinţă pentru Patriarhia din Peci. 


După ce m-am întors de la Belgrad, de la mitropolitul Iosif la Vlădică Veniamin, |- 
am rugat pe vlădică să nu mă mai trimită nicăieri altundeva din eparhia Branicevo. 
l-am cerut să mă trimită la Mănăstirea Gorniak, unde am primit tunderea în 
călugărie, ca să-mi găsesc acolo pacea şi bucuria duhovnicească. Vlădică mi-a 
împlinit ruga, iar eu am intrat în obşte la Mănăstirea Gorniak. 


Dar când vlădică a primit o înştiinţare de la patriarhul Gavriil, mi-a trimis de în- 
dată, prin vicarul eparhial, cerere să mă înfățişez grabnic la Gorniak, la reşedinţa 
episcopală. La acea vreme slujeam în parohia Bliznak. Locuiam în Siga şi timp de 
câteva luni nu am venit la mănăstire, pentru că drumul era foarte lung. Am hotărât 
ca de Naşterea Domnului să slujesc în mănăstire, căci în biserica din Bliznak nu ar 
fi fost nimeni la slujbă. Când am ajuns, mi-au înmânat mesajul vlădicăi şi am 
pornit degrabă spre Pojarevat. 


Când am ajuns la reşedinţa episcopală, vlădică Veniamin îmi spune: „De ce ai 
lipsit atâta? Patriarhul a întrebat deja de două ori de tine. Unde ai fost? Eu i-am 
răspuns: Am fost la parohie şi nu am ştiut despre mesajul dumneavoastră până ieri. 
Și v-am rugat să nu mă mai lăsaţi să părăsesc eparhia Branicevo." lar vlădică 


“ Alexandru Obrenovici (1876 - 1903) - Rege al Serbiei între 1893 - 1903. Nenorocirea de care 
pomeneşte părintele Tadei este asasinarea lui şi a soției lui Draga la 11 iunie 1903, în urma 
unui complot pus la cale de Trna Ruka (Mâna Neagră), o societate secretă. (n.tr.) 

“5 Numele dat de comunişti provinciilor Kosovo şi Metohia, pentru a şterge numele ortodox de 
Metohia - metoc. (n.tr.) 


Veniamin mi-a zis atunci: „N-am să-l deranjez pe patriarh din pricina ta. Mi-a 
bătut la maşină o dezlegare canonică şi mi-a spus: lată, ai dezlegare canonică 
pentru eparhia Belgradului, iar eu am să-l înştiinţez chiar de astăzi pe patriarh că 
am rânduit să i te înfățişezi. Nu mai eşti slujitor în eparhia Branicevo, fă după cum 
vrel." 


Odată ajuns la Belgrad, la patriarh, acesta m-a trimis la Patriarhia din Peci '€ şi m-a 
aşezat egumen. Mult m-am chinuit acolo. Comuniştii aceia despre care v-am spus 
mi-au făcut nenumărate griji şi probleme. Ori de câte ori puteau să îngreuieze 
situaţia, aprig se osteneau. Dar, slavă lui Dumnezeu, le-am depăşit cumva pe toate, 
cu ajutor de la Dumnezeu, şi după aproape 20 de ani de slujire în eparhia 
Belgradului, în anul 1955 m-am reîntors în eparhia Branicevo, unde mă aflu acum, 
iată, deja de 48 de ani. Vremea a trecut repede... Şi doctorii mi-au spus că voi trăi 
numai cinci ani. În 1937 mi-am aşteptat sfârşitul. Dar iată, Dumnezeu m-a lăsat în 
viaţă. ŞI aşa curge viaţa mea. 


Părinte arhimandrit, vă rugăm Să ne spuneţi câteva cuvinte despre viaţa dum- 
neavoastră duhovnicească, despre ispitele care v-au năpădit şi despre cum le-aţi 
biruit? 


Părintele Tadei: Când am venit ca frate la Mănăstirea Milkovo, mi-au dat mătănii 
şi m-au învăţat cum să mă rog. Şi după cum mi-au arătat, aşa am şi făcut. M-am 
dăruit pe deplin rugăciunii lui lisus. Cugetam aşa: „Mai am doar cinci ani de viaţă, 
hai să nu-i cheltuiesc fără folos, hai să-mi găsesc drumul meu spre Dumnezeu!" 


Și, în scurt timp, tocmai din pricina acestei credincioşii depline faţă de voia lui 
Dumnezeu şi a doririi fierbinţi după Dumnezeu, m-a luminat harul lui Dumnezeu, 
care a adus în sufletul meu o pace şi o bucurie negrăită. Ascult inima şi aud înlăun- 
trul meu: „Doamne lisuse Hristoase, Fiul lui Dumnezeu, miluieşte-mă pe mine, 
păcătosul." Încerc să-mi amintesc unele lucruri şi întâmplări din trecut, dar nu 
pot. Toate gândurile se sprijină pe o anumită pace negrăită, şi în întreaga mea 
ființă domneşte o bucurie de nespus şi tânjire după Dumnezeu. Aceasta este 
starea în care sunt îngerii şi Sfinţii, Starea harului deplin. Numai cei ce au 
dobândit în dar harul pot înţelege starea Îngerilor şi Sfinţilor, care sunt călăuziţi 
de Duhul Sfânt. Credeam că toţi călugării, preoţii şi episcopii au darul harului. 
Și uite, omule, am petrecut atâția ani până acum cu preoţi şi călugări, şi am întâlnit 
un singur călugăr la care am văzut darul harului. Numai la un călugăr! 


'* Are statut de stavropighie, deşi se află în jurisdicţia eparhiei Raşkăi şi Prizrenului, în 
provincia Kosovo şi Metohia. (n.tr.) 


Printre mirenii cu familie am întâlnit mult mai multe persoane asupra cărora se 
odihneşte darul harului. 

A venit odată, aici, la mine, un bosniac din Bania Luka, ce trăia în lume şi lucra 
rugăciunea lui lisus. El avea un prieten din şcoală, un om cu familie, cu copii, care 
şi muncea. Acest prieten al lui nu era peste măsură de evlavios, dar era un om 
blajin, un suflet bun. 


Intr-o zi, vorbeau ei aşa şi acesta îi propune: „N-ar fi bine să faci rugăciunea lui 
Iisus?" 


Prietenul I-a privit mirat şi i-a răspuns: „Aş face-o, dar nu ştiu cum." 
„Te voi învăţa eu..." Şi l-a învăţat, şi 1-a dat un şirag de mătănii. 


În scurtă vreme, acest prieten al lui a dobândit darul harului, şi personalitatea i s-a 
schimbat, de asemenea şi familia. lar celălalt lucra rugăciunea lui lisus de atâta 
timp, şi fără nici un folos. 


După o vreme, omul acesta a venit aici la mine şi mi-a spus: „Nu ştiu ce e, părinte, 
dar mă luminează o bucurie şi o pace negrăită. Aud fără încetare în inimă: Doamne 
lisuse Hristoase, Fiul lui Dumnezeu, miluieşte-mă pe mine, păcătosul. Ştiu ce fel 
de om am fost, ce cugetam, iar acum nimic din toate acestea nu mai sunt în mintea 
mea. Aveam gânduri păcătoase faţă de partea femeiască, ştiu că mă aprindea mânia 
şi pentru cel mai neînsemnat fleac, iar acum, nu ştiu, nu mai pot să mă mânii. Nu 
mai pot nici măcar să mă gândesc la cele ce nu sunt bune, nici dacă vreau nu pot. 
Nu ştiu ce s-a întâmplat cu mine. Tot timpul doar mă bucur, şi întreaga mea ființă 
este stăpânită de o bucurie şi o pace de nespus." 


„Ai dobândit darul harului," i-am spus eu, „şi vei avea toate atâta vreme cât nu-ţi 
legi cugetul de vreo grijă din lumea aceasta. lar dacă faci asta, mai întâi nu vei mai 
auzi rugăciunea în inimă, iar apoi vei pierde treptat pacea şi bucuria din suflet. 
Atunci vor începe iarăşi să te chinuie gândurile grele ale lumii acesteia, pe care le 
au în stăpânire puterile diavoleşti. Dacă vrei să păstrezi acest har primit în dar, 
trebuie să te rogi neîncetat lui Dumnezeu ca prin rugăciune să izgonească gândurile 
grele şi de mâhnire din mintea ta şi astfel vei păstra acea pace şi bucurie pe care le 
simţi acum." 


&&& 


Când am fost pus stareț la Mănăstirea Pokainita, cu greu am primit această ascul- 
tare. Mă temeam de primejdiile şi ispitele pe care mi le pregătiseră locuitorii din 
preajma mănăstirii. Atunci mi s-a arătat chiar Domnul în somn şi m-a mustrat. 


M-am aflat dintr-odată înaintea lui Dumnezeu. L-am privit: Domnul purta epi- 
trahil, omofor peste umeri, şi peste omofor încă un epitrahil. Am stat înaintea Lui, 
şi El mi-a spus: „De ce te lupţi, câtă vreme nu ai ascultare? Peste tot unde ai fost 
pus stareţ M-ai supărat cu stăruinţele tale să fii dezlegat de aceasta. Să nu mai faci 
asta! Să ştii că orice ascultare primită trebuie împlinită cu multă dragoste, râvnă şi 
însufleţire, fără să bagi în seamă pizmă şi răutatea, care dau târcoale şi atacă." 


Atunci a făcut asupra mea semnul crucii, de trei ori, de la cap până la picioare, a 
luat epitrahilul şi l-a pus peste mine: „Aceasta este crucea pe care trebuie să o 
duci." 


Stăreţia mi-a fost întotdeauna greu de purtat, căci trebuia să-mi alipesc gândurile 
de grijă pentru cele materialnice, pentru obşte şi oameni... Din pricina aceasta am 
pierdut mereu harul primit în dar, pe care l-am dobândit ca frate. 


Aceasta a dus la noi probleme în viaţa mea duhovnicească şi mi-a năruit sănătatea 
trupească. Plămânii mi s-au vindecat, dar s-a ivit o nouă boală: mi-au cedat nervii. 
Mi-a trebuit mult timp până ce m-am deprins cum să mă odihnesc. Doctorii mi-au 
dat medicamente antidepresive, dar care nu au fost de nici un folos. M-au sfătuit să 
mă odihnesc, să-mi fiu propriul doctor. 


Și Domnul a privit la necazul meu, mi-a trimis puterea Sa şi am reuşit să mă des- 
tind tot mai mult. Dar şi astăzi, când îngădui în prea mare măsură grijilor materiale 
şi altor griji ale vieţii să pună stăpânire pe mine, cu greu reuşesc să mă odihnesc, să 
mă încredinţez cu desăvârşire voii lui Dumnezeu - aici îşi au obârşia problemele 
mele cu nervii. Dacă, frate fund, nu aş fi primit harul în dar, stăreția nu mi- ar fi 
fost aşa de anevoioasă. Când mă înlăntuiesc problemele lumii acesteia, îmi pierd 
pacea, iar nevroza şi neliniştea se sălăşluiesc în mine. Devin încordat şi nervos. 


Odată, l-am rugat pe vlădică să mă mute într-o parohie. Gândeam în sinea mea: 
„Poate acolo îmi va fi mai uşor. Poate acolo îmi voi găsi pacea." Şi vlădică mi-a 
încredinţat parohia Vlaski Dol. Dar trimite-l pe cel bolnav de nervi oriunde voieşti, 
nicăieri nu-i va fi bine! 


Acolo, la parohie, mi-a fost şi mai rău. Am o fire peste măsură de simţitoare şi m- 
au apăsat mult necazurile şi problemele enoriaşilor, precum şi păcatele lor. In 


scurtă vreme, starea mea s-a înrăutățit şi mai mult, iar inima a început să-mi bată 
pre-cum cea a unui iepure. Toată ziua şi întreaga noapte nu puteam să mă 
odihnesc, încât am hotărât să mă întorc la mănăstire, să nu mor în parohie. 


Am venit la Vitovniţa; îndată, un ucenic de-al meu m-a spovedit şi mi-a dat o 
chilie unde să mă odihnesc. Când m-am trezit, am tras cu urechea, să ascult dacă 
cumva inima mea mai bate la fel de iute. Nu auzeam nimic. Slavă Domnului, s-a 
smerit. Atunci am auzit în minte cuvintele: „Aşa trebuie să te odihneşti. Nu mai lua 
asupra ta peste măsură grijile lumii acesteia, ci păzeşte-ți pacea şi trăieşte cu 
Dumnezeu. Lasă lucrurile în voia lor." 


La Mănăstirea Milkovo aţi trăit cele mai frumoase clipe din viaţa dumneavoastră 
duhovnicească. Spuneţi-ne ceva despre stareţul acestei mănăstiri, Părintele 
Arhimandrit Amvrosie. 


Părintele Tadei: Părintele arhimandrit Amvrosie a fost un om cu viaţă sfântă. În 
timpul Revoluţiei (bolşevice, din Rusia) a fost împuşcat în piept, şi a suferit mult 
cu plămânii din pricina a ceasta. Nu -a vindecat niciodată, iar rana i-a înlesnit 
tuberculoza şi a murit tânăr. 


A fost ucenic al vestiţilor Stareţi din pustia Optinei; mai cu seamă, avea dragoste 
către Sfântul Amvrosie al Optinei, care l-a tuns în cinul monahicesc. Dintr-însul 
izvora o dragoste deosebită şi netulburată. Dobândise de la Stareţii Optinei ceea ce 
aveau ei mai bun: dragostea. A introdus în viaţa sa această dragoste atotcuprin- 
zătoare. Era pur şi simplu deosebit. Minuna prin dragostea să pe oricine cu care 
stătea de vorbă sau care doar se afla în preajma lui. Niciodată nu s-a mâniat, nici 
măcar pe vreun monah sau frate, nici nu a spus vreodată cuiva un cuvânt rău. 
Răbda multe şi le ierta totul. Toate grijile şi problemele le punea înaintea Domnu- 
lui şi numai Lui i se plângea. Se ostenea să împărtăşească şi fraților din obşte 
această însuşire, prin pilda proprie, şi mulți au învăţat de la el cum să pună în 
lucrare, în viaţa de zi cu zi, această dragoste atotcuprinzătoare, nepătimaşă. Chiar 
eu am simţit această dragoste de negrăit a sa, pe care a împărtăşit-o şi acelor fraţi 
care au dorit s-o primească drept moştenire. 

Când am ajuns la Mănăstirea Milkovo, cea dintâi ascultare primită a fost să păzesc 
via. ŞI, pentru că îmi plăcea să dorm, am aţipit, iar hoţii au venit şi au prădat via. 
Când m-am trezit, am văzut că nu mai sunt struguri. M-am speriat şi l-am aşteptat 
cu teamă pe iconom să vină la vie. Acesta a venit, a văzut totul - şi nu mi-a zis nici 
un cuvânt. Nimic! Strugurii din vie furaţi, iar el nu-mi spune nici un cuvânt! 


Ziua următoare a venit iarăşi şi mi-a spus: „Tomusca (aşa mă strigau când eram 
frate), Batiuşca a blagoslovit să-ţi dau o ascultare nouă. Vei păzi oile şi caprele pe 
islazul din preajma Moravei." Şi aşa am ajuns cioban la oi. Dar şi de data asta am 
greşit. 


Mi s-a dat să învăţ citirea din Ceaslov !” cât timp păzesc oile şi caprele, iar eu, 
citind din Ceaslov, am ațipit iarăşi. Când m-am trezit, am căutat să văd unde sunt 
oile şi văd că rămăsese numai o capră bătrână. Toate celelalte dispăruseră pe 
undeva. M-am ridicat degrabă în picioare, să le caut unde sunt. Când colo, ele s-au 
dus pe ogor, au doborât gardul într-un loc, au intrat şi au mâncat toată fasolea 
stăpânului acelui ogor. lar capra, când a văzut că eu alerg la oi, a pornit şi ea să 
alerge în urma mea şi cât pe ce să distrugă gardul cu totul. 


Stăpânul ogorului a văzut, după aceea, ce au făcut oile şi caprele şi, fireşte, s-a dus 
la mănăstire să se plângă părintelui arhimandrit. 


Acesta i-a spus iconomului să plătească stricăciunea adusă proprietarului - şi cu 
asta totul s-a încheiat. 


Nici unul dintre frați nu mi-a spus nici măcar un cuvânt (de mustrare), nici măcar 
unul! 


Ziua următoare a venit iarăşi iconomul la mine şi mi-a zis: „Batiuşca a blagoslovit 
o ascultare nouă pentru tine. De acum vei păzi vacile, pe celălalt izlaz." 


Dar istoria s-a repetat. Aveam şase vaci, iar printre ele se afla şi una mai bătrână, 
căreia îi plăcea să se furişeze şi să facă stricăciuni. Cât timp am păzit vacile, le 
număram cu grijă ca să nu repet aceeaşi greşeală. Aveam cu mine şi Ceaslovul, şi 
citeam din el din când în când. Şi astfel, în timp ce citeam, vaca cea bătrână a 
reuşit să se furişeze şi să intre în grădina ce se afla nu departe de izlaz. 


In timp ce citeam, îmi aruncam uneori privirea la vaci şi socoteam dacă sunt toate 


la număr. Odată, din întâmplare, le-am numărat cu atenţie şi 


am observat că vacă bătrână hpseşte. Am înlemnit şi am pornit să o caut. Când am 
privit prin grădini, vaca ajunsese deja la a treia dintre ele, ronțăise şi călcase în 
picioare toată varză. 


“ Deprinderea cu slavona bisericească, în care sunt scrise cărţile de cult în ţările slave. (n.tr.) 


Stăpânul grădinii s-a plâns din nou şi iarăşi a venit iconomul la mine. Noua ascul- 
tare a fost la trapeză şi la biserică. 


Acestea sunt numai o parte din ispitele pe care părintele Arhimandrit Amvrosie le- 
a acoperit cu dragostea să cea fără de margini. 

Au fost atunci şi altele, mult mai rele şi mai dureroase, dar părintele arhimandrit a 
răspuns întotdeauna doar cu dragostea sa. 


Unui călugăr ce fusese cândva guvernator, prefect de gubernie - o persoană impor- 
tantă în Rusia - îi plăcea mult să bea. Se întâmpla chiar să plece din mănăstire şi să 
meargă în sat, şi lipsea câte o săptămână. Trebuia ca stareţul să-l caute şi să-l aducă 
înapoi. Bea şi iar bea, iar părintele arhimandrit nu-i spunea nici măcar un cuvânt 
care să-l mustre pentru ce face - nimic! Acoperea totul cu dragoste, ca şi cum nu ar 
fi fost nimic. 


Era vădit că rabdă şi suferă din pricina tuturor acestora, dar nu ar fi spus nimănui 
nici măcar o vorbă despre asta. Venea întotdeauna cel dintâi la biserică, la slujbă, şi 
şedea întotdeauna lângă scaunul de egumen. Se vedea că era pur şi simplu istovit 
de griji, dar nu spunea nimic nimănui, aşeza totul înaintea Domnului. Nu a 
pedepsit niciodată pe nimeni. Nu a avut nici măcar un gând rău faţă de nimeni, nici 
o privire aspră, nimic de felul acesta. lubea pe fiecare aşa cum era şi se ruga lui 
Dumnezeu, ca să-l lumineze EI pe acela. 


Prin pilda sa de viaţă învăţa cel mai mult şi stăruia ca prin pilda aceasta să aducă pe 
fiecare la calea mântuirii. Cu adevărat, părintele Arhimandrit Amvrosie era un 
suflet deosebit, plin de dragoste şi smerenie. Păcat că boala I-a luat prea din vreme 
din lumea aceasta. 


Părinte arhimandrit, la Sfinţia voastră în mănăstire, la Vitovniţa, vine multă 
lume care caută mângâiere. Vă rugăm să ne spuneţi cum şi când a început totul? 


Părintele Tadei:A început oarecum dintr'odată. Vlădică m-a aşezat, la cererea mea, 
în parohie, unde am nădăjduit că se vor mai potoli grijile prilejuite de zidirea 
mănăstirii. 


Într-o zi din anul 1975 a venit la mine fratele Draghi şi m-a chemat la o adunare a 
bogomoliţilor. '% 


Fratele Draghi era de meserie tehnician şi a condus construcția bisericii din 
Kârniev, unde se află şi cea mai mare asociaţie a bogomoliţilor din eparhia noastră. 
Vine el într-o seară la mine cu maşina lui - se ţineau des adunări ale bogomoliţilor 
acolo, la Kârniev - şi-mi spune: „Haide, omule, vino şi tu puţin acolo, să vorbim.,, 


I-am spus: „Eu nu am ieşit nicăieri, nici la adunări ale bogomoliţilor, nici la slave 
ii ; 
” nu pot să merg." 


„Dar, haide!" 
„Dar," spun eu, „nu pot." Şi el a plecat. 


A doua oară a venit cu încă doi, trei. „Haide!" I-am spus: „Nu pot!" Am refuzat 
iarăşi. 


A treia oară au venit şase oameni cu un microbuz. Eu, de obicei, seara, mă plimb în 
jurul bisericii... „Acum nu poţi să mai scapi de noi. Trebuie să mergi!" 


Îi spun fratelui Draghi: „Frate Draghi, tu eşti membru al consiliului eparhial. În 
curând vlădica va convoca membrii consiliului, iar când şedinţa se va încheia, 
întreabă-l pe vlădică. Dacă vlădică dă blagoslovenie, atunci pot să merg. 
Altminteri, dacă mă chemi tu sau altcineva, nu voi merge. 


N-am ieşit nicăieri, nu mă pricep la întâlnirile cu oamenii,omule, şi îmi este ane- 
voie, îmi este tare greu. Însă când şedinţa se va sfârşi, întreabă-l pe vlădică. Dacă 
vlădică blagosloveşte, atunci poţi să vii să mă iei, ca să mergem - atunci va trebui 
să merg pentru că vlădica a blagoslovit. Am zis... nu am încotro acum." Şi aşa a 
început totul. 

Atunci m-am întâlnit pentru întâia dată cu vlădica Athanasie, care pe atunci era 
ieromonah şi profesor la Facultatea de Theologie. Atunci îmi era încă plin capul de 
cuvinte ale Sfinților părinţi. Mă întreabă una, apoi alta, eu răspund şi văd că le este 
pe plac ceea ce le spun eu. Am cunoscut atunci mulţi bogomoliţi ce au găsit în 


“5 Comunitate ortodoxă întemeiată pentru reînvierea vieții duhovniceşti în sânul poporului sârb. 
O lucrare de seamă în sânul acestei comunităţi a avut-o Sfântul Nicolae al Ohridei şi Jicei. 
(n.tr.) 

“ Praznicul sfântului ocrotitor al familiei, specific Serbiei. (n.tr.) 


cuvintele Sfinţilor părinţi răspunsuri la multe întrebări care îi chinuiau. De atunci 
au început să vină la mine din ce în ce mai mulți oameni, iar acum vin neîncetat. 


Abia în 1975 s-au împlinit cuvintele pe care le-am auzit de la Înger la începutul 
celui de-al Doilea război mondial, în celula închisorii din Petrovat: „Pe mulţi încă 
va trebui să mângâi şi să îmbărbătezi." A trebuit să vorbesc mult şi de atunci a 
început să mă doară gâtul. Am făcut inflamație în gât, de care nici până astăzi nu 
m-am vindecat. Uneori îmi este foarte greu, abia pot sluji Sfânta Liturghie. Iată, 
aşa curge viaţa... 


In ziua de astăzi, educaţia stă la îndemâna unui număr mare de oameni. Vreţi să 
ne explicaţi, pentru cititorii noştri, care este însemnătatea educaţiei, care este 
folosul ei pentru viaţa duhovnicească şi pentru mântuire? 


Părintele Tadei: Omul trebuie să primească educaţie, să cunoască ce poate, dar 
şcoala ne dă numai instruirea minţii, nu şi duhovnicie. Majoritatea theologilor nos- 
tri care predau în seminariile theologice şi în facultăţi nu viețuiesc după cum pre- 
dau şi învaţă. Iar ei trebuie să dea copiilor şi tinerilor pilda vieţii lor. Însă aceasta 
nu se întâmplă şi, de aceea, starea de lucruri este grea. 


Școala educă abstract, raţional, dar nu are duhovnicie. lar copiii au nevoie de o 
pildă de viaţă, căci prin aceasta li se poate spune mai mult decât prin cuvinte. Pu- 
tem auzi multe lucruri pline de învățături despre viaţă şi duhovnicie, dar se pune 
întrebarea dacă vom putea înfăptui toate acestea în viaţă. Dar când vedem o pildă 
de vieţuire, că omul este liniştit, paşnic, bun, că nu se vatămă când este ocărât, 
atunci şi învăţăcelul doreşte să fie asemenea acestuia. Puterea lui este pilda vie de 
vieţuire pusă înaintea ochilor. De aceea prin viaţă se spun mult mai multe decât 
prin cuvinte. 


Pilda unei vieţuiri bineplăcute Domnului întăreşte cunoaşterea theoretică şi îi dă 
adeverire practică. Acestea nu sunt valabile numai în cazul ştiinţei despre Dumne- 
zeu, “ ci şi pentru toate celelalte ştiinţe. Orice cunoaştere pe care omul o descoperă 
pe calea ştiinţei este un dar dat de Dumnezeu oamenilor şi dezvăluie prezenţa lui 
Dumnezeu în lumea aceasta. Cu totul alt lucru este înfăptuirea acestei cunoaşteri 
primite în dar. Aceasta depinde, după cum am spus mai-nainte, de viaţa noastră - 
cu Dumnezeu sau împotriva lui Dumnezeu. De aceea, ea poate fi întrebuințată în 
folosul său spre paguba omenirii. Nici o cunoaştere la care a ajuns ştiinţa ome- 
nească, Dumnezeu nu a dăruit-o spre pagubă. Totul este dăruit spre bine, şi numai 


“ Theologia (n.tr.) 


spre bine. Doar voia liberă cea stricată a omului, care a pierdut frica lui Dumnezeu, 
a prefăcut în rău binele dăruit de Dumnezeu oamenilor, pricină din care suferim şi 
ne chinuim în lumea aceasta. 


Părinte Tadei, duceţi o viaţă duhovnicească şi de aceea puteţi cuprinde cu 
privirea duhovnicească realitatea vremii de astăzi. Spuneţi-ne, vă rugăm, câteva 
cuvinte despre necazurile ce s-au abătut asupra poporului sârb, de ce au venit 
acestea asu-pra noastră şi cum Să le biruim? 


Părintele Tadei: Suferim pentru că gândurile şi dorinţele noastre sunt rele. Noi 
înşine ni le-am pricinuit, căci poporul nostru nu are pocăință. Nu au pocăință nici 
cei credincioşi, ca să nu mai vorbim de cei necredincioşi! Cincizeci de ani de 
comunism au făcut mult rău, mai mult decât 500 de ani de robie sub turci. Atât de 
mult a îndepărtat răul acesta pe popor de Dumnezeu, omule! Şi tocmai aceste 
gânduri şi dorinţe rele au nimicit înțelegerea şi pacea, pur şi simplu le-au năruit şi 
au dat roade rele şi grele. Noi înşine suntem vinovaţi pentru toate acestea. Adunăm 
roadele gândurilor şi dorințelor noastre... 


Pocăinţa trebuie înnoită. Aceasta înseamnă nu numai spovedanie la duhovnic, deşi 
este nevoie şi de ea pentru slobozirea omului de gândurile rele, ci pocăinţa în- 
seamnă întoarcere către Binele desăvârşit. Aşadar, întoarcere către Dumnezeu, căci 
Binele desăvârşit este Dumnezeu. Trebuie să ne întoarcem cu inima spre Dumne- 
zeu şi să cerem pace de la Domnul, să ne dea putere să fim buni. Pentru binele 
nostru, să avem gânduri şi dorinţe bune. Noi nu facem asta, şi de aceea suferim. 
Dumnezeu este în noi, şi pentru că El este dragoste nu va tulbura voia noastră 
slobodă. ţinem în noi mult rău şi la un moment dat acesta iese la iveală: şi în 
familie, şi la locul de muncă, şi în societate. În cele din urmă, totul se sfârşeşte în 
suferinţe grozave. lată, priviţi încotro mergem.! 


Și răul nu este numai în noi, ci în întreaga lume. Dar mai cu seamă în noi, căci 
suntem totuşi aleşi de Domnul, suntem creştini. Sunt multe suflete din neamul 
nostru care au pătimit pentru Domnul, şi care se roagă Lui şi Maicii Domnului, dar 
noi împiedicăm toate acestea prin gândurile şi dorinţele noastre. Cu toate acestea, 
Domnul ne apără, ne apără mult. 


Trebuie să ne slobozim de răul din noi. Avem istoria israiliților. Vechiul Legământ 
este în cea mai mare parte istorie. De câte ori poporul israilit se lepăda de Domnul, 
poporul mic al filistenilor îl decima şi îl subjuga, şi mult suferea poporul evreiesc. 
De câte ori israiliții se pocăiau şi se întorceau la Dumnezeu, îi supuneau pe 
duşmani cu oameni puţini. 


În Cartea Judecătorilor avem pilda lui Ghedeon, care cu trei sute de israeliți, cu 
ajutorul lui Dumnezeu, i-a biruit pe madianiţii cei mulţi ca nisipul ţărmurilor mării. 
Ghedeon a adunat mai întâi oaste multă de israeliți şi plănuia să se împotrivească 
madianiţilor. Dar Domnul i-a spus: „Este prea mult norod cu tine," aşa încât Ghe- 
deon a lăsat o mare parte din oşteni la casele lor. Şi i s-a arătat Domnul din nou şi 
i-a spus că pe cei ce au rămas să îi ducă la apă şi să îi cerceteze bine, deoparte. 
„Fiecare ostaş care va limpăi apa cu limba din pumni, pe acela să-l pui deoparte." 
lar pe cei ce se vor pleca în genunchi să bea apă, pe aceia să nu-i ia în seamă, ci să- 
i pună deoparte numai pe cei ce vor lua apă în pumni. A ales cu totul trei sute de 
ostaşi, numai trei sute, din atâta mulţime de oaste! Atunci i s-a arătat Domnul din 
nou lui Ghedeon şi 1-a spus: „Cu ei să mergi împotriva lui Madian. - Dar cum voi 
merge cu trei sute de oameni împotriva unei aşa mulțimi de oaste? - Vei birui cu 
trei sute de oameni!" Şi oastea madianită a fost zdrobită. lată ce înseamnă Domnul 
şi puterea Lui! 


Noi suntem un neam mic, dar, dacă suntem uniţi în cuget pe calea lui Dumnezeu, 
nici un vrăjmaş nu ne-ar putea sta în cale. Căci în noi se află atunci puterea 
dumnezeiască, şi aceasta - puterea dumnezeiască unită - aceasta este puterea, 
omule! De unul, fug mii! lar acolo, la vrăjmaşul, este dezbinare. Dar tu dovedeşte 
asta! Cum să spui asta când frate pe frate nu poate răbda... Iată ce înseamnă: cu 
oameni puţini poate fi biruit un duşman mult mai mare şi mai puternic. 


Părinte Tadei, pe când eraţi stareţ la Mănăstirea Gorniak a venit la dumnea- 
voastră un tânăr care avea un dar rar, al vederii lumii duhovniceşti. Vorbiţi-ne 
câte ceva despre aceasta... 


Părintele Tadei:Tânărul acela era de obârşie din satul Radinat, în apropiere de 
Smederevo. El era, aşa, un tânăr mai sărac de minte. După ce i-a murit mama, a 
rămas să trăiască la sora lui. Ea s-a căsătorit şi a plecat într-un sat în apropiere de 
Svilainita. Tatăl lui a fost nevoit să meargă la închisoare, şi aşa flăcăul a fost silit 
să meargă să locuiască la soră. Obişnuia adesea să meargă în sat, iar apoi nu mai 
ştia cum să se întoarcă acasă, încât trebuiau să-l caute primprejur. A pricinuit multă 
tulburare familiei surorii lui, iar ea a venit într-o zi la Mănăstirea Gorniak - eu 
eram stareţ - şi mi-a spus: „Aţi vrea să-l primiţi pe fratele meu? Are 19 ani şi îi 
place să muncească, doreşte multe lucruri, dar este puţin sărac la minte. Pleacă în 
sat şi trebuie neîncetat să mergem să-l căutăm. lar aici nu este nici un sat, este 
departe, în munţi. Aici va asculta de dumneavoastră. Poate să lucreze orice." 
„Atunci," spun, „adu-l." Şi ea l-a adus. Îi era frică să doarmă singur, încât l-am 
rugat pe părintele Naum cel bătrân să îl primească. 


O săptămână întreagă a stat la bătrân, după care acesta îmi spune: „Ştii, părinte, să- 
| muţi altundeva, cu alt frate. Eu sunt bătrân, aproape de sfârşitul vieţii. EI, de cum 
se întunecă, începe să vadă ceva şi atunci îmi vorbeşte fără oprire, iar cu nu am 
trebuinţă de poveştile lui, eu vreau să mă rog." 


L-am mutat atunci în încăperea unde se afla ca frate episcopul Sava. Pe acesta l-am 
primit în mănăstire pe când nu terminase nici gimnaziul. Aici a învăţat şi l-a ter- 
minat, iar apoi vlădică mi-a spus: „Haide să-l trimitem la seminar!" - şi l-a absolvit. 
După moartea vlădicii Veniamin, s-a înscris la facultate, pe care, de asemenea, a 
absolvit-o şi la scurt timp după această a ajuns vlădică. 


Și am aşezat încă un pat în chilie, şi aşa a stat băiatul acela cu Sava, până ce l-au 
chemat pe Sava în armată. Atunci el a rămas singur şi îi era frică să doarmă singur. 


Aşa că după Vecernie, mergeam eu acolo şi dormeam în patul lui Sava. Cum se 
stingea lumina, începea să vorbească: 


A . 


„Vezi, părinte?" îmi spune. 

„Nu văd nimic," îi răspund. 

„Vezi, se săvârşeşte slujba în biserică." 

„Nu văd." 

„Dar cum nu vezi?" 

„Tu vezi, dar eu nu văd" - şi vorbea mult aşa... 


O vedea pe Preasfânta Născătoare de Dumnezeu sau vedea îngeri şi duhuri rele şi 
se temea de ele, era foarte înfricoşat de ele. 


Și atunci eu l-am îndemnat - depusesem deja cerere să merg în Sfântul Munte - să 
o roage pe Preasfânta Născătoare de Dumnezeu, să o întrebe dacă voi merge în 
Sfântul Munte. Voiam să întreb. Şi ştii ce i-a spus Preasfânta Maică? „lubitul meu, 
tu vezi astea pentru că eşti fără judecată, îți este dat să vezi, iar altora nu." Pentru 
că el e lipsit de judecată, simplu ca un copil. L-am rugat să o întrebe pe Maica 
Domnului dacă voi ajunge în Sfântul Munte şi mi-a răspuns: „Ştii ce zice Sfânta 
Maică? Vrei să mergi în Sfântul Munte, vrei?" 


Și într-o zi îmi zice: „Vezi, părinte, doi îngeri l-au adus pe unul negru, unul de o 
parte, altul de cealaltă. Acela.. .vai, este diavol. Nu este ca îngerii, este negru. Să 
văd ce zic aceştia, pentru ce l-au adus aici. Priveşte, ascultă. Tu îi vezi, părinte?" 


„Nu văd!" 


„Dar cum nu-i vezi, priveşte!" Simplu ca un copil. „Ştii, diavolul acesta vrea să se 
pocăiască." 


Aşadar, şi printre duhurile viclene se află unele care se pocăiesc, dar pentru că 
orânduirea lor, în care sunt strâns legaţi laolaltă, nu îngăduie pocăință, ei nu 
îndrăznesc nici să se gândească la aşa ceva până ce nu găsesc un grup de îngeri şi 
să intre între aceştia, ca să-i păzească de duhurile viclene. În felul acesta, pocăinţa 
lor este cu putință numai individual, căci printre ei există şi mai răi decât cei răi. 


„„.ȘI spune: „Cu adevărat, vrea să se pocăiască. Cu adevărat, este diavol. lată, vezi, 
acum vine o rouă, ca o ploaie cade peste el din înălțimi, nu vezi asta, părinte?" 


„Nu văd." 
„Dar cum nu vezi, priveşte!" 
„Privesc, însă fără folos." 


„Acum s-a făcut alb, pierde negreala aceea care-l acoperea. Îl curăţeşte, îl spa- 
lă...acum este şi el alb precum îngerii aflaţi de-o parte şi de alta, care-l ţin. Acum îl 
duc în biserică." ?! Interesant. tânărul acesta probabil încă mai trăieşte. Pe atunci 
era tânăr, iar când tatăl i s-a întors din închisoare, sora sa a venit şi l-a luat. 


"O istorie asemănătoare este relatată de arhimandritul Cleopa de la Sihăstria, în volumul 11 
din „Ne vorbeşte Părintele Cleopa" (Ed. Episcopiei Romanului, 2001), sub titlul „Diavolul care 
s-a transformat în înger de lumină”. Este vorba de un drac care tulbura obştea unei mănăstiri de 
maici, trăgând clopotul în momente nepo-trivite. Monahia care avea în grijă clopotnița a dat 
peste el şi I-a silit, chemând puterea Crucii, să cânte Trisaghionul. În fața rugăciunilor obștii, 
dracul începu a cânta frumos: „„Sfinte Dumnezeule, Sfinte tare, Sfinte fără de moarte”, şi se 
oprea. ,, Miluieşte-ne pre noi” nu zicea. „Zi miluieşte-ne!" ,„, Nu pot!" „Să te arză puterea Sfintei 
Cruci!" [...] Când a văzut că-l arde puterea Sfintei Cruci, a cântat. Şi când a cântat ,,miluieşte- 
ne pre noi”, a strălucit ca soarele şi a zburat la cer. S-a făcut înger. Şi atunci maicile au început 
a face metanii: ,„, Mulţumim Domnului, că am văzut un drac care s-a făcut înger înapoi, că a zis 
miluieşte-ne pe noi!". Povestirea poate fi citită integral şi pe internet, la adresa: 
http://mww.sfaturiortodoxe.ro/pcleopa/nou 1 1.htm (n. red.) 


Vă mulţumim părinte şi blagosloviţi. 


Capitolul III - Cum îţi sunt gândurile, aşa îţi este şi viaţa 


Putem face tot ce vrem, dar linişte si pace nu vom avea. Trăsătura caracteristică a 
fiecăruia este temelia trecerii în veşnicie. Dacă suntem liniştiţi si paşnici, vom intra 
în rândul sfinților si al îngerilor. Asupra lor Domnul a revărsat darul harului Său, si 
în sufletele lor nu-si află loc însuşiri din lumea aceasta. Omul îi poate ocări 
neîncetat, ei nu se vatămă. Îi poate lovi, ei nu se mânie, căci sufletul lor este călău- 
zit de Duhul Sfânt. 


„Trebuie să te linişteşti. Nu mai lua peste măsură asupra ta grijile lumii acesteia, ci 
păzeşte-ți pacea şi vieţuieşte cu Dumnezeu. Să le lăsăm pe toate în grija Domnului. 


Din convorbirea cu un monah al nostru 


Părintele Tadei: Am plecat la mănăstirea V. cu intenţia de a scăpa de zarva Bel- 
gradului şi de această viaţă a noastră plină de neînţelegeri. Sincer vorbind, nu m- 
am aşteptat la nimic de la şederea mea acolo. Însă Dumnezeu a voit ca în această 
mănăstire săracă şi retrasă să întâlnesc un om al lui Dumnezeu şi prin convorbirile 
avute cu el să simt, mai limpede decât oricând, cât de îmbietoare este viaţa după 
Dumnezeu. Am însemnat în scris câteva dintre aceste convorbiri, pe care le-am 
purtat sub umbrarul de lângă biserică. Nu voi pomeni numele acestui monah - 
gazda noastră - de teamă ca nu cumva, prin această destăinuire publică a vieţii 
lăuntrice a părintelui T., să tulburăm pacea sufletului său smerit. 


Despre rugăciune 

Cum trebuie să ne rugăm lui Dumnezeu? 

Părintele Tadei: Lui Dumnezeu trebuie să ne rugăm precum părintele loan din 
Kronstadt. El citea rugăciunile cu luare aminte, iar la unele cuvinte simţea cum 
inima 1 se încălzea şi în suflet i se revărsa pace şi bucurie, iar apoi se ruga cu 
simţire. 

Cuvintele rugăciunii trebuie rostite având credinţa că Domnul vă priveşte şi vă 
ascultă. lar dacă în timpul rugăciunii se iveşte ceva în inimă, „prindeţi-l", şi ţineţi- 


vă de rugăciune - „staţi” în ea. 


Cum aţi învăţat să vă rugaţi? 


Părintele Tadei:Când eram mic, eram slab şi neputincios. Adesea îmi spuneau aca- 
să: „Nu eşti bun de nimic. Uită-te la Miladin (un băiat de vârsta mea) cum îl ajută 
pe tatăl lui, iar tu mănânci pâine degeaba." Mă dureau cuvintele acestea. Aproape 
de casa noastră se afla un copac, şi adesea mă duceam acolo şi mă rugam la 
Dumnezeu să facă astfel încât să fiu şi eu de folos cu ceva. 


În parte chiar de la părintele T., în parte de la obştea mănăstirii, am aflat câte 
ceva despre viaţa părintelui T. 


S-a născut în 1914 la târg, prematur, la şapte luni. (Cu privire la acest moment, mi- 
a spus odată, râzând: „Din mine nici nu ar fi putut ieşi ceva mai bun, doar m-am 
născut la iarmaroc.") Mama lui a murit de timpuriu. A fost crescut de mame 
vitrege. De multe ori îl snopeau în bătaie atât de rău, încât lua o bucată de pâine şi 
fugea de acasă. 


Când a mai crescut, l-au dat să înveţe meseria de croitor, dar nici aici nu era mai 
bine ca acasă... 


După aceea a venit boala de plămâni. Doctorii i-au spus că mai are de trăit cel mult 
cinci ani. Atunci s-a hotărât ca măcar în aceşti cinci ani, câţi i-au mai rămas de 
trăit, să-l slujească lui Dumnezeu şi a plecat la Mănăstirea Milkovo, unde se afla 
părintele arhimandrit Amvrosie. 


» Dacă am văzut că nici părinţii, nici rudele, nici prietenii, nici restul lumii nu-mi 
ofereau nimic altceva decât răni, durere şi ocări, m-am hotărât să nu mai trăiesc 
pentru lumea aceasta, ci să închin Domnului acele puţine zile care mi-au mai 
rămas până la moarte. Am văzut că nu am pe lume pe nimeni cu adevărat al 
meu, fără numai pe Dumnezeu." 


Despre pacea lăuntrică 
Care este cel mai de seamă lucru în viaţa duhovnicească? 
Părintele Tadei: Cel mai însemnat lucru este, cred, paza păcii inimii. Să nu vă tul- 
buraţi cu nici un chip. În inimă trebuie să domnească pacea, liniştea, tăcerea, 
liniştirea. Vălmăşagul gândurilor este starea duhurilor căzute (dracii, duhurile care 


au căzut de la Dumnezeu). 


Mintea noastră, aşadar, se cere să fie adunată, unită, atentă. Numai în mintea unită 
se poate sălăşlui Dumnezeu Cel Unul. 


Rugăciunea lăuntrică 


Părintele Tadei: Dacă simţim o dispoziţie prielnică, putem întrerupe tăcerea inimii 
prin rostirea rugăciunii lui lisus. 


La începuturi, ea sună aşa: „Doamne, lisuse Hristoase, Fiul şi Cuvântul lui Dumne- 
zeu, pentru Născătoarea de Dumnezeu, miluieşte-mă pe mine!" 


Cu timpul, monahii au scurtat-o, şi astăzi ea sună astfel: „lisuse, Fiul lui Dumne- 
zeu, miluieşte-mă pe mine!" 


Dacă putem, să rostim rugăciunea lui lisus cu simţire. Dar dacă nu putem, să încer- 
căm să cădem cu inima la Domnul aşa cum ştim şi ne-am deprins, să ne mulțumim 
cu tăcere înaintea Lui. 


Dacă nu avem duhovnici iscusiţi care să ne călăuzească, este primejdios a te sili să 
rosteşti rugăciunea lăuntrică. 


Cuvioşia voastră cum aţi deprins rugăciunea inimii? 


Părintele Tadei: Eram încă frate, foarte tânăr, când am început. Părintele Amvrosie 
mi-a spus: „Orice faci, să rosteşti neîntrerupt înlăuntrul tău: lisuse, Fiul lui Dumne- 
zeu, miluieşte-mă pe mine!" Eram copil şi făceam ascultare de părintele din toată 
inima. Îi mărturiseam în fiecare zi părintelui meu duhovnic cele ce se întâmplau în- 
lăuntru-mi, în suflet, iar el mă povăţuia ce să fac. 


După o vreme, am început să simt cum o dată cu aerul pe care-l respirăm „intra şi 
rugăciunea în inimă. Cu timpul, rugăciunea a început să se săvârşească singură în 
inimă. Apoi, însă, duhovnicul meu a murit şi am petrecut ani mulți în mari 
încercări duhovniceşti. Întristarea îmi sfâşia sufletul. Frica pe care o aveam încă 
din copilărie mă chinuia iarăşi. Îmi era teamă că atunci când voi îmbătrâni nu voi fi 
mulțumit de mine, şi nu am putut avea tihnă niciodată. 


Ce făceaţi atunci? 
Părintele Tadei: Depinde. Cel mai adesea îmi luam armonica, mă duceam în sin- 


gurătate şi cântam. Am iubit dintotdeauna muzica, iar ea mi-a adus mereu 
mângâiere. 


Uneori mă întrebam în cuget: „Ce vrei? Ţi-e foame? Ți-e sete? Eşti gol, desculț, 
bolnav? Dumnezeu ne-a dat totul, ce mai vrei?" Şi totuşi, sufletul meu era mâhnit 
şi căuta ceva care să-l mângâie, dar nu era nimeni care să-i aducă alinare. 


Am mers la unii duhovnici, am căutat sfat, dar nici asta nu mi-a folosit. A fost aşa 
până când am citit Calea mântuirii a lui Theofan al Visenului (Sfântul Theofan Ză- 
vorâtul) şi Domnul a ajutat. 


Când nu este nici un om care să ne mângâie, atunci Domnul vine să aducă 
bucurie în Suflet şi printr-o carte. 


Şederea înaintea lui Dumnezeu 


Părintele Tadei: Alături de paza liniştii inimii, deprindeţi-vă şi cu chipul în care 
şedeţi înaintea lui Dumnezeu. Aceasta înseamnă să ai neîncetat în minte faptul că 
Domnul ne priveşte. Pe EI trebuie să-L avem în cuget când ne trezim, când ne 
culcăm, la muncă, la masă sau când ne plimbăm. Domnul este pretutindenea şi în 
toate. 


Din umbrarul sub care ne aflam, ni se înfăţişa o privelişte minunată. Părintele 
T. ridică mâna în direcţia câmpiei şi a muntelui, zicând: 


Părintele Tadei: Domnul este puterea care sprijină viaţa întregii făpturi, care pune 
rânduială în univers, care dă frumuseţe făpturii zidite, se îngrijeşte de toate şi 
petrece în inima omului. Împăratul Slavei (aşa îl numeşte cel mai adesea părintele 
T. pe Domnul) petrece în făpturile Sale şi în fiu Săi. 


Părtăşia cu Dumnezeu 


Părintele Tadei: Omul va afla Împărăţia lui Dumnezeu în sine. „Pogoară în inima 
ta şi vei afla acolo scara pe care să urci la Împărăţia lui Dumnezeu," ne povăţuieşte 
cuviosul Isaac Sirul. Sfânta Scriptură învaţă că Împărăţia lui Dumnezeu „este 
dreptate şi pace şi bucurie întru Duhul Sfânt." / Rom. 14:17/ Pasul cel dintâi către 
părtăşia cu Dumnezeu este deplina încredințare de sine în mâinile lui Dumnezeu. 
Apoi Dumnezeu va fi Cel ce lucrează, iar nu omul. 


Părtăşia cu Dumnezeu înseamnă ca Dumnezeu să se sălăşluiască în noi, El să 
lucreze în noi; cu El să se înveştmânteze sufletul nostru şi El să ne călăuzească 
cugetul, voia şi simţirile. Atunci, noi suntem, de bună voie, armă în mâinile Sale - 
EI va mişca gândurile, dorinţele, simţămintele, în cuvintele şi lucrarea noastră. 


Cum se păzeşte de mândrie omul care a ajuns la o treaptă duhovnicească înaltă? 


Părintele Tadei: Dar acest lucru nu este ceva deosebit. Părtăşia cu Dumnezeu este o 
stare firească a sufletului. Omul este făcut pentru o astfel de viaţă. Păcatul l-a 
îndepărtat pe om de această viaţă şi de aceea el trebuie să o recâştige. În fapt, noi 
ne ostenim să ajungem la o stare firească, sănătoasă. 


Vederea duhovnicească 


Părintele Tadei: Când Împărăţia lui Dumnezeu se sălăşluieşte în inima omului, 
Dumnezeu îi descoperă acestuia taine. El „învaţă" împreună cu Dumnezeu care 
este esenţa lucrurilor şi înţelege taina lor. Toată cunoaşterea este la Dumnezeu, şi 
când Domnul voieşte, după mila Sa, îi descoperă omului taine. Astfel, până şi un 
monah simplu şi neînvăţat, prin mila lui Dumnezeu, poate cunoaşte taine mari: 
despre viaţă, despre moarte, despre Rai şi iad - cunoaşte şi cum este orânduită 
lumea aceasta. 


Când Împărăţia lui Dumnezeu s-a sălăşluit în inima omului, Dumnezeu sfâşie 
neştiința minţii ca pe un văl. Omul va înţelege atunci nu doar tainele Zidirii, ci şi 
taina propriei sale persoane. Şi în cele din urmă, într-o clipită sfântă, Dumnezeu, 
după nespusa Sa milă, se va descoperi pe Sine, iar omul ÎL va privi pe Împăratul 
Slavei aşa cum priveşte soarele în apă limpede. Atunci omul se face una cu 
Dumnezeu şi Dumnezeu lucrează într'însul. Acesta trăieşte numai cu trupul pe 
pământ, iar cu duhul este în Împărăţia cerurilor, împreună cu Îngerii şi Sfinţii, şi îl 
contemplă pe Domnul. 


Adeseori, când puneam vreo întrebare părintelui T., el îmi răspundea scurt, după 
care adăuga: 


Părintele Tadei: Despre asta a scris cutare şi cutare Sfânt părinte. Să merg să iau 
cartea şi să citim? 


Fireşte că încuviinţam bucuros, iar preţ de o clipă părintele răsfoia cartea şi citea 
fragmentele respective, iar apoi vorbea de la sine. Nu am mai întâlnit un om care să 


se descurce cu atâta iuţeală în aceste cărți. 


Despre asprime 


Părintele Tadei: Asprimea faţă de aproapele este primejdioasă. Cei aspri înaintează 
numai până la o anumită măsură şi rămân la nevoinţa trupească. In purtarea cu 
oamenii trebuie să fim buni, blânzi, îngăduitori. 


Părintele Tadei mi-a istorisit atunci un vis anume al său: 


Părintele Tadei: Abia adormisem, şi am visat că am murit. Doi tineri m-au dus într- 
o încăpere şi m-au aşezat pe un postament, între ei. De-a dreapta mea se aflau jude- 
cătorii. 


In spate, la stânga, cineva mă învinuia şi grăia astfel: „lată, acesta este cel care cu 
nimeni nu se poate înţelege!" Am tăcut mirat. 


Atunci, acelaşi glas, din colţ, a repetat aceste cuvinte. Tânărul care se afla în dreap- 
ta mea îmi spune: „Nu te teme! Nu-i adevărat că nu te poţi înţelege cu nimeni! 
Doar pe tine însuţi nu te poţi înţelege!" 


Atmosfera cerească şi atmosfera iadului 


Părintele Tadei: Omul care poartă în sine Împărăţia lui Dumnezeu răspândește în 
jur gânduri sfinte, gânduri dumnezeieşti. Împărăţia lui Dumnezeu făureşte în noi 
atmosfera Împărăției cerurilor, spre deosebire de atmosfera de iad a cugetului, pe 
care o răspândeşte în jur omul ce poartă în inima sa iadul. Rostul creştinilor este să 
curăţească atmosfera în lume şi să lărgească Împărăţia lui Dumnezeu. Lumea 
trebuie cucerită prin păstrarea atmosferei cereşti în noi, căci, de vom pierde 
Împărăţia lui Dumnezeu dinlăuntru, nu ne vom mântui nici noi şi nici semenii 
noştri. Cel ce poartă înlăuntrul său Împărăţia lui Dumnezeu, acela o va 
împărtăşi în chip nevăzut şi celorlalți. Oamenii vor fi atraşi de pacea şi căldura 
noastră, vor dori să fie împreună cu noi şi, treptat atmosfera cerurilor va pune 
stăpânire pe ei, îi va birui. Nici măcar nu este nevoie să le vorbim oamenilor 
despre asta - cerul va izvori din noi chiar şi atunci când tăcem sau vorbim despre 
cele mai obişnuite lucruri; acesta străluceşte din noi chiar şi fără să ne dăm 
seama. 


În cel lipsit de ascultare nu se va sălăşlui Împărăţia lui Dumnezeu, căci acesta va 
vrea întotdeauna să se facă voia lui şi nu voia lui Dumnezeu. În Împărăţia cerurilor 
nu sunt cu putinţă împărăţii întru Împărăţie. Asta au vrut „duhurile căzute" şi de 
aceea au căzut de la Domnul, Împăratul Slavei. 


Sufletul care a căzut în cercul vălmăşagului gândurilor, în atmosfera iadului, sau 
care doar s-a atins de ea, încearcă chinuri drăceşti. 


De pildă, citim ziarele sau ne plimbăm pe străzi şi apoi, dintr'odată, simţim că s-a 
tulburat ceva înlăuntru, în sufletul nostru, simțim un gol, o mâhnire. Aceasta se 
întâmplă din pricină că, citind diferite lucruri, am pierdut concentrarea, mintea 
unită, ne-am împrăștiat, şi atmosfera iadului „se pogoară" (părintele Tadei între- 
buinţa des acest cuvânt) asupra noastră. 


Despre propovăduire 


Părintele Tadei: Nu trebuie propovăduit cu mintea, ci cu inima. Numai ceea ce vine 
din inimă atinge inima celuilalt. Să nu atacați niciodată, să nu fiţi potrivnici 
nimănui. Dacă cel ce propovăduieşte vrea să-i întoarcă pe oameni de la vreun rău, 
să o facă cu blândeţe, smerenie şi mare frică de Dumnezeu. 


Despre smerenie 
Cum este un om smerit? 


Părintele Tadei: Cei smeriţi socotesc pe orice om mai presus decât ei - şi nu numai 
pe om, ci şi toată făptura. 


Cum putem socoti o făptură mai presus de noi, dacă Dumnezeu ne-a împodobit 
cu minte, ne-a numit fii ai Săi? 


Părintele Tadei: Dacă veţi pune, mâna pe inimă şi veţi fi sinceri cu, voi înşivă, veţi 
înţelege că sunteți mai mici decât multe făpturi. 


Luaţi aminte la albină, cum zoreşte şi trudeşte. Se dăruieşte fără cruţare şi fără 
oprelişti. Albina trăieşte, cu totul, o lună şi o jumătate de zi, şi adesea piere mun- 
cind, pe câmp, şi nu se mai întoarce la stupul ei. Şi cât se gândeşte omul la sine şi 
cât îşi plânge de milă! Sau priviţi furnica, cum nu osteneşte să poarte neîncetat 
ceva. lar atunci când îi cade sarcina, o ridică şi îşi continuă cu răbdare munca. lar 
noi, dacă nu apucăm imediat ceva în mâini, renunțăm degrabă la acel lucru. 


Eram de faţă, odată, când o bunică l-a întrebat pe părintele T. ce să facă aşa 
încât nepoţii ei să fie credincioşi. 


Părintele Tadei: Trebuie ca bunica lor să fie totdeauna blândă, bună, să nu se supe- 
re niciodată, să fie totdeauna binevoitoare, să asculte totul - când, iată, nu vor să o 
asculte. Poate că acum nepoţii nu vor fi credincioşi, dar cândva, mai târziu, îşi vor 
aminti de bunica lor şi amintirea ei îi va face mai buni... ( A consemnat G. J., 
„Pravoslavni Misionar”- Revista „Misionarul Ortodox”) 


Despre țelul vieţii 


Părintele Tadei: lertaţi-mă dacă uneori, în timpul convorbirii de ieri seară, m-am 
abătut de la temă. Voi înşivă vedeţi cum este viaţa noastră aici, pe faţa pământului. 
Noi, creştinii, dorim atât mântuirea noastră, cât şi a semenilor noştri şi tânjim după 
desăvârşire. Cei ce nu sunt credincioşi doresc să ajungă la desăvârşire în cele 
materialnice ale vieţii. 


Încă din fragedă tinereţe, am pornit a sluji lui Dumnezeu. Aveam o sănătate firavă 
şi m-am gândit să petrec viaţa această scurtă după voia lui Dumnezeu. Îi mul- 
țumesc lui Dumnezeu că încă de la bun început m-a îndrumat la nevoitorii ruşi de 
la Mănăstirea Milkovo. În mănăstirea aceasta, mare parte erau monahi ruşi 
refugiaţi, iar printre ei se aflau şi oameni sfinți, pentru că eram încă copil, am 
învăţat toate cele ce ei mi-au spus. 


Întreaga viața m-a chinuit gândul: „Care este rostul vieţii?,” m-am întrebat 
unde duce această viaţă. Oare spre bogăţia materială pe care omul se trudeşte 
atât să o agonisească, să mănânce şi să bea, oare asta să fie totul? Slavă lui 
Dumnezeu, în viaţa sa, Sfântul Serafim din Sarov ne desluşeşte că felul vieţii este 
întoarcerea în braţele Tatălui nostru Ceresc, ca noi oamenii, aici pe pământ, 
călăuziți de Duhul Sfânt, să fim asemenea îngerilor din ceruri. 


Pentru că suntem copii ai unor părinţi căzuţi, ne este mai lesne să ne abatem de la 
calea cea dreaptă decât să ne lepădăm de numeroasele noastre fapte rele pe care le- 
am săvârşit de-a lungul vieţii, în sânul familiei. Deşi noi suntem copie a părinţilor 
noştri, care nu au fost desăvârşiţi şi nici vrednici să ne ofere ce este mai frumos, 
totuşi am văzut la ei şi mai apoi, în viaţă, multe nedreptăţi şi am îndurat multe 
dureri ale inimii. De aceea, toţi tânjim după desăvârşire şi dorim să descoperim 
care este scopul vieţii acesteia. Descoperim acest lucru treptat, după cum ne spun 
Sfinţii părinţi: „Treptat creşte în noi credinţa." 


Unul dintre Sfinţii părinţi chiar spune: „Credinţa mea din anii tinereţii, faţă de cea 
pe care o am acum, la bătrâneţe, era pur şi simplu necredinţă." 


Credinţa noastră creste treptat şi, când se întăreşte în Domnul, devine puternică şi 
tare. Astăzi se întâmplă multe în lume. Am auzit multe despre protestanți. Ei au 
căzut de la biserica apuseană şi nu s-au unit niciodată cu Biserica Răsăritului, in- 
troducând multe inovaţii în credinţa lor. Protestanţii se ostenesc şi se roagă, au 
dezvoltat un misionarism mai aprig decât biserica [romano-]catolică, dar nu sunt 
conştienţi şi nici nu ştiu că sunt sub stăpânirea duhurilor din văzduhuri. Toţi cei pe 
care protestanții îi aduc la creştinism sunt cuprinşi de o putere rea, intră de îndată 
sub stăpânirea a multe duhuri. Apostolul spune: „Ce folos este, fraţii mei, de ar 
zice cineva că are credinţă, iar fapte nu are?" /lac. 2:14; 2:18/ Şi satana crede şi se 
cutremură, dar se împotriveşte. Mulţi se socotesc a fi necredincioşi, dar dacă stăm 
să cugetăm mai bine la noi înşine, vom vedea că nu se află în această lume nici o 
ființă cugetătoare a cărei inimă să nu tânjească după viaţa şi dragostea desăvârşită. 
Dragostea desăvârşită nu cade niciodată, rămâne veşnic. Inimile noastre, ale tutu- 
ror, năzuiesc spre binele desăvârşit, după pacea desăvârşită; de fapt, inima noastră, 
a tuturor, tânjeşte după Dumnezeu. Dumnezeu este viaţă, Dumnezeu este dragoste, 
Dumnezeu este pace, Dumnezeu este bucurie. 


Inima noastră tânjeşte după Dumnezeu, dar prin gânduri ne împotrivim lui. Satana 
crede şi se cutremură, dar se împotriveşte. Asemenea şi necredinciosul: nu este 
necredincios, ci potrivnic. Aşadar, inima noastră tinde spre Dumnezeu, dar noi ne 
împotrivim lui. Împotrivirea noastră nu-L va vătăma pe Dumnezeu, căci este 
Atotputernic, ci pe noi înşine. 


Gândurile, starea lăuntrică, dorinţele ne conduc viaţa. Aşa cum ne sunt gân- 


Dacă avem gânduri de pace, 
linişte, dragoste deplină, bunătate, virtute, curăţie, atunci şi în noi va fi pace, că- 
ci toate gândurile de pace aduc pace lăuntrică, ce răzbate din noi, căci gândurile 
ne sunt pline de pace, linişte, dragoste desăvârşită şi bunătate. Dacă purtăm în 
noi gânduri rele, diavoleşti, atunci se nimiceşte şi pacea noastră lăuntrică. 


Sfinţii părinţi spun despre gânduri: „Orice gând care năruieşte pacea şi gân- 
durile ce nu ne dau pace, acestea toate de la diavol sunt, şi trebuie să le 
îndepărtăm şi să nu le primim.” 


Trebuie să ne ostenim pentru binele nostru, ca să se întărească în noi pacea, bucu- 
ria, dragostea dumnezeiască. Părintele nostru cel Ceresc vrea ca fiii Săi să aibă 
trăsăturile lui dumnezeieşti, vrea să fim toţi plini de dragoste, pace, mângâierea 
bucuriei, adevăr, virtute. Domnul şi noi toţi dorim să fim blânzi şi smeriţi, căci din 
sufletul blând şi smerit izvorăşte virtute şi bunătate. Un astfel de suflet, chiar şi 
când tace, răspândeşte întotdeauna valuri de linişte, pace, pline de dragoste şi 


bunătate. Un asemenea suflet nu se simte rănit când este ocărât sau certat - puteţi 
chiar să-l loviți, iar lui îi va fi milă de voi pentru că îl chinuiţi atât de mult. Astfel 
de oameni sunt puţini pe pământ, dar pentru ei străluceşte soarele şi ne bine- 
cuvântează Dumnezeu cu viaţa, cu toate cele de trebuinţă vieții noastre. Trebuie să 
ne schimbăm cugetul. 


Vedeţi voi înşivă cum în familie facem înţelegere sau dezbinare după cum ne sunt 
gândurile şi dorinţele. Dacă stăpânul casei este copleşit de griji, de gânduri sau de 
vreo greutate, prin acestea el pricinuieşte tulburare nu numai lui, ci şi întregii sale 
familii. Toţi cei ai casei sunt mâhniţi, nu au pace, nici mângâiere. EI, ca stăpân al 
casei, trebuie să răspândească bunătate şi să o împărtăşească tuturor celorlalți din 
casă. Aşa suntem noi, „aparat cugetător." 


Eu, la vremea mea, nu am ştiut că omului nu îi este îngăduit să îşi necinstească 
părinții, nici pe cei trupeşti, nici pe cei duhovniceşti. Nu ne este îngăduit să îi 
vătămăm prin cugetele noastre. La vremea mea nu pricepeam că defăimarea are 
urmări grele pentru noi toţi. Am avut mult de suferit din pricină că l-am defăimat 
pe tatăl meu prin gândurile mele, iar acum nu mă mai pot pocăi pentru asta. Tatăl 
meu era un om paşnic, liniştit, blând, de o bunătate nemaipomenită. Niciodată în 
viaţa lui nu a fost bolnav, căci a avut întotdeauna pace lăuntrică, iar organele 
lucrau fără împovărare. Şi-a privit întreaga viaţă ca pe un spectacol. Nu se simţea 
jignit dacă cineva îl ocăra, era paşnic şi liniştit. Aş fi fericit să am trăsăturile lui de 
caracter. Noi, bărbaţii, în mare parte suntem ai mamelor, în timp ce fetele sunt ale 
taților. Oamenii nu ştiu de ce se întâmplă aşa, de ce într-o familie se nasc fete, iar 
în alta băieţi. Oamenii nu ştiu de ce se întâmplă aşa, nu înţeleg, dar Domnul ne-a 
arătat de ce şi cum se întâmplă astfel. Depinde foarte mult de tiparul sângelui 
părinților. Dacă acesta este asemănător la cei doi părinţi, copiii vor fi şi băieţi şi 
fete, dar dacă tiparul mamei este mai puternic, atunci se nasc băieţi, iar dacă este 
mai puternic al tatălui, se nasc copii de parte femeiască. 


Acest lucru poate fi văzut în multe locuri. Putem vedea acelaşi lucru şi la albine. 
Apicultorii ştiu bine că matca se împerechează numai o singură dată în viaţă cu o 
alta. Cea care rămâne în viaţă în urma împerecherii este cea care poartă ouăle în ea. 
Atâta timp cât poartă în ea sămânță şi de parte femeiască şi de parte bărbătească, 
naşte şi albine lucrătoare şi trântori. După doi ani, apicultorul trebuie să o înde- 
părteze, căci poartă numai ouă de trântori, numai parte bărbătească, nu şi de lucră- 
toare. 


Vedeţi, în multe locuri Domnul ne descoperă de ce se nasc copii şi de parte 
bărbătească şi de parte femeiască. Dumnezeu ne descoperă totul, dar e nevoie de 
puţină cugetare, căci sunt multe taine, iar noi nu ştim a le înţelege. 


Din gândurile noastre izvorăşte bine sau rău, pace sau dezbinare în familie, iar cei 
credincioşi vor întotdeauna să fie buni şi plini de pace. Ei se ostenesc pentru asta, 
dar grijile pământeşti adeseori îl împovărează pe om. Domnul a luat asupra Sa 
toate grijile noastre, căci noi nu ne putem ajuta singuri, ci numai încâlcim lucrurile. 
Noi, aici în ţara noastră şi pretutindeni în lume, culegem roadele gândurilor şi 
dorințelor noastre. Dacă gândurile şi dorinţele noastre nu sunt bune, nici rodul lor 
nu poate fi bun. Avem nevoie să ne pocăim şi să ne schimbăm viaţa. Pocăinţa nu 
înseamnă numai să mergi la preot, ci trebuie să ne curăţim sufletul de acele gânduri 
şi de depresia în care am căzut din pricina drumului întortocheat al vieții. Pocăinţa 
înseamnă înnoirea vieţii, ţintirea sau râvna spre binele desăvârşit, lepădarea de 
părţile rele ale vieţii. Această slăbiciune o au şi oamenii credincioşi, şi din pricina 
ei suferim. Dacă poporul nostru s-ar fi pocăit, n-am mai fi fost încercaţi de sufe- 
rinţele prin care trecem acum, căci noi înşine, prin cugetele şi dorinţele noastre, ne 
complicăm viaţa. 


Până acum nu am ştiut asta, iar acum înţeleg că sunt vinovat pentru toate. Sunt 
vinovat pentru toate şi încă foarte mult. Intotdeauna m-am minunat de faptul că 
Sfinţii părinţi s-au socotit pe ei înşişi cei mai răi dintre toţi oamenii. 


3 ok e 


A venit la mine o tânără; mama şi tatăl ei erau medici, iar ea lucra la Academie. A 
venit la mănăstire, la Vitovniţa, în 1963, şi m-a întrebat multe lucruri. Am văzut că 
era foarte mâhnită pe mama ei. Tatăl o iubea foarte mult, dar mama nu. Când am 
întrebat-o de ce, mi-a spus că mama ei nu a vrut să aibă fată, ci băiat. Ea avea un 
frate mai mare, dar acesta plecase să trăiască la Paris. Am rugat-o să nu se vrăj- 
măşească cu mama sa, care a purtat-o în pântece, i-a dat naştere şi a crescut-o. 
Tatăl ei a murit, mama a rămas văduvă, iar ea era singura mângâiere a mamei sale. 
Fata fugise de două ori la mănăstire, de unde a întors-o tatăl ei. l-am spus să nu-şi 
mâhnească părinții şi să rabde, căci monahie poate să fie şi fără uniformă. 
Dumnezeu nu vrea de la noi uniformă, ci vrea ca viaţa noastră să fie bună şi plină 
de bune-săvârşiri. Poţi fi monahie şi în lume. În Rusia sunt mulţi monahi, monahii 
şi preoţi care nu poartă uniformă, căci acest lucru este oprit. 

În Rusia a crescut mult duhul evlaviei. Va veni Domnul şi la noi, numai că trebuie 
să ne rugăm din inimă Domnului să ne ajute, căci ne-am răcit foarte mult. Credinţa 
noastră trebuie să crească. Ea sporeşte cu timpul, se face puternică şi mai 
puternică. Dacă ne rugăm din inimă, Dumnezeu ne împlineşte rugăciunea, căci El 
este Dumnezeul nostru al tuturor, Părintele nostru şi, de aceea trebuie să sporim în 
rugăciune. În ţara noastră, trebuie să fim uniţi într'un cuget şi, dacă vom dobândi 
aceasta, nu vom mai avea vrăjmaşi. 


Dacă privim istoria poporului Israil, vedem că duşmanii îi biruiau de fiecare dată 
când se lepădau de Domnul, dar EI îi ajuta întotdeauna când aceştia cercau o 
pocăință neprefăcută. Domnul este întotdeauna cu noi. Îi certăm mereu pe 
politicienii care sunt la putere, dar ei sunt copiii noştri. Noi, cei bătrâni, suntem 
vinovaţi, şi nu ei, căci noi le-am dat pildă pe care să o urmeze în viaţă. Suntem 
chip al părinţilor noştri, imagine a celor bătrâni, şi nu am putut vedea multe la ei. 
Noi, cei bătrâni, suntem vinovaţi că nu ne-am îndrumat copiii pe calea cea dreaptă. 
Noi, bătrânii, se cuvine să o luăm de la început, să pornim de la noi înşine, nu să-i 
îndreptăm din afară pe ceilalți. 


Sfinții părinţi spun că trebuie să ne îndreptăm pe noi înşine, să ne mântuim, şi 
mulți se vor mântui şi în jurul nostru. Trebuie să ne ostenim să fim buni, întot- 
deauna plini de pace, liniştiţi, ca pretutindenea oamenii să simtă pacea şi liniştea ce 
izvorăsc din noi. Însumi am văzut cum prin gândurile pe care le am, pot să atrag 
sau să îndepărtez pe cineva. Trebuie să ne schimbăm, e nevoie să ne întărim în 
credinţă şi apoi să ne ostenim. 


Sfinţii părinţi au dat multe desluşiri despre rugăciunea minţii, despre cum trebuie 
să ne stăpânim inima şi mintea. Sfinţii părinți spun că se cuvine să căutăm ca 
fiecare lucrare, gând şi muncă a noastră - toate să izvorască din inimă, căci cu 
inima simţim, iar nu cu mintea. Cu mintea cugetăm, iar când totul izvorăşte din 
inimă, se adună acolo puterile minţii. Când ne rugăm, să o facem din inimă, căci 
Dumnezeu este Domnul inimii. El este miezul vieţii fiecărei ființe vi. EL este Cel 
ce sprijină viaţa, şi nu trebuie să-l căutăm în alt loc. EI se află aici, şi aşteaptă să-l 
primim Şi să credem într'însul. Avem prea puţină credinţă şi încredere în Domnul. 
Când vom avea atâta încredere în El câtă avem în prietenii noştri, atunci când îi 
rugăm să facă ceva pentru noi - când vom avea atâta încredere, nici noi şi nici ţara 
noastră nu vom mai suferi atâta. 


Vălmăşagul gândurilor din noi şi din ţara noastră îşi are obârşia în gândurile 
noastre. Noi suntem cei care pricinuim lipsa de rânduială a gândurilor, iar dacă 
politicienii noştri ar fi toți într'un cuget, nu am mai fi în starea aceasta. Suntem 


conştienţi că în noi se află o putere şi o viață dumnezeiască. Fiecare persoană, ca 
putere dumnezeiască, când se uneşte cu celelalte, făureşte o putere uriaşă, şi 
vrăjmaşul fuge de asta; într'însa sălăşluieşte înţelegerea, iar în el, acolo, dezbinare. 


Dacă politicienii noştri ar fi uniţi, nu am mai avea duşmani, atunci vrăjmaşului nu 
i-ar mai fi de folos nici armele, nici oastea, nimic. Noi suntem fiinţe dăruite de 
Dumnezeu, dar nu ştim să trăim cum se cuvine - şi facem iad şi în noi, şi în jurul 
nostru. 


Vlădica Nicolae istorisea cum un preot cerea mereu să fie mutat într'alt loc. Vlă- 
dică a răspuns astfel cererii sale: „Părinte, cu dragă inimă te-aş schimba unde do- 
reşti, dacă nu te-ai strămuta tu singur acolo," şi a adăugat: „Nici măcar diavolul nu 
poate face atât rău omului cât îşi face el singur." Dumnezeu ne-a dăruit totul, de 
noi depinde să fim buni. Dacă purtăm grija însuşirilor rele ale anumitor oameni 
care ne vorbesc, nu putem avea pace şi pocăinţa. 


De ce Domnul porunceşte să-i iubim pe vrăjmaşii noştri? O face nu pentru ei, ci 
pentru noi. Atâta vreme cât ținem în noi gândul la vătămarea pe care ne-au pri- 
cinuit-o vrăjmaşii, prietenii, rudele, apropiații noştri, nu avem pace şi linişte, trăim 
într-o stare de iad. Trebuie să ne slobozim de acest rău, să-l izgonim ca şi cum n-ar 
fi nimic, să iertăm totul. Tocmai de aceea, părinţii trebuie să îndure multe în viaţă 
şi în familie cu copiii. Noi îi certăm acum pe copiii noştri, dar nu avem dreptate, 
căci nu i-am îndrumat pe calea cea dreaptă. 


SR o e 


Mi-a scris o doctoriţă o scrisoare în care îmi spune: Eu şi bărbatul meu, care este şi 
el doctor, avem un fiu ce a distrus până acum trei maşini şi numai mulțumită lui 
Dumnezeu a rămas viu. Acum ne cere să-i cumpărăm iarăşi maşină, dar nu mai 
avem posibilitatea materială să o facem. Când ne întoarcem de la serviciu, şi de la 
mine, şi de la tatăl lui cere bani cu sila. Ce să facem şi cum să rezolvăm această 
problemă? 


Eu i-am răspuns la toate acestea spunându-i că nu-l pot învinui niciodată pentru ce 
s-a întâmplat, căci este din vina lor. Au avut un singur fiu şi i-au făcut toate după 
voie încă de când era mic. Când era mic dorinţele lui erau mici, acum el a crescut 
şi dorinţele lui au crescut. Tot ce le-a rămas de făcut este să dea multă dragoste şi 
atenţie fiului lor, până ce îşi va veni în fire şi va înţelege că părinţii îi doresc tot 
binele. Altă cale nu este. 

Vedeţi că prin gândurile şi dorinţele noastre putem îndrepta viaţa noastră şi a celor 
apropiaţi nouă, iar eu vă doresc să fiți aşa. 


„„ertaţi-mă, m-am abătut de la temă, dar iată, ceea ce am înlăuntru, aceea arăt şi în 
afară, căci fiecare dă ceea ce are în sine; şi doresc binele neamului meu şi al lumii 
întregi, căci acesta-i rostul monahilor. 


Unii m-au întrebat: ce înseamnă să fii monah purtător de schimă mare? Au primit 
răspuns de la Preasfânta Născătoare de Dumnezeu: „Este rugătorul pentru întreaga 
lume, cel ce se roagă Domnului pentru mântuirea întregii lumi." Datoria noastră 
este să ne rugăm sincer, pentru toți, ca Domnul să dăruiască tuturor pace şi bucurie. 
Slavă lui Dumnezeu pentru copiii smeriţi, blânzi şi nevinovaţi, pentru care Domnul 
ne şi dăruieşte bunăstare. Slavă lui Dumnezeu că ţara noastră are o climă temperată 
şi aici poate creşte orice. În ţinuturile din Sahara, Palestina şi Orient plouă doar 
iarna, iar cei de acolo se trudesc, dar nouă ne-a dat tot binele şi evlavia ca să fim 
buni. 


În decursul vieţii, credinţa noastră creste treptat, acea primă cunoştinţă dobândită 
de la părinţii noştri de acasă, iar apoi ne încredințăm că Domnul ne poartă de grijă 
şi nu priveşte la chipul nostru, ci în inima noastră... Dumnezeu priveşte la inima 
noastră, care Îi aparţine întru totul. 


Priviţi-i pe cei căsătoriți. Toţi cei care s-au căsătorit fără binecuvântarea părinților 
ori au fost siliți să se căsătorească nu au pace, şi zadarnică este iubirea lor. Luaţi 
aminte cât de mare este puterea părinților trupeşti şi duhovniceşti. Adesea i-am 
auzit pe părinţii trupeşti şi duhovniceşti vorbind deschis, fără ocolişuri, despre cele 
ce-i apasă pe copiii lor. 


2% ate 2 
Odată m-am mirat de felul în care doi părinţi credincioşi şi-au ucis fiul prin 
cugetele lor. Acest singur fiu al lor, copil credincios, din tinereţe crescut în acest 
duh, era de-a dreptul ca un înger, era de o bunătate neînchipuită. 


Odată a venit la el o fată din ţinutul lui să-i ceară ajutorul. Ea era însărcinată cu un 
bărbat oarecare, iar acum îl ruga pe acest tânăr s-o ia în căsătorie, căci părinții şi 
fraţii ei sunt aspri şi dacă află că e însărcinată, nu-i rămânea altceva de făcut decât 
să se omoare. El a încuviinţat să iscălească un astfel de contract de căsătorie, iar 
după ce se va naşte copilul şi va începe să meargă, îndată băiatul va merge pe calea 
lui, iar fata pe a ei. 


Cum asta se întâmpla într-un sat mic, totul s-a aflat de îndată, iar mama lui nu a 
putut să îndure cele întâmplate, deşi tatăl spunea că este vorba de viaţa fiului lor şi 
nu a ei - dar aceasta nici nu voia să audă. „Nu vreau să-l mai văd viu," obişnuia să 
spună. 


Aşa s-a şi întâmplat. In timp ce conducea o motocicletă, fiul lor a avut un accident, 
împreună cu un prieten. 


După ce s-a întâmplat aceasta, mama a venit la mine tristă şi mâhnită, iar eu i-am 
spus: „Tu ţi-ai omorât singurul fiu. Vezi cât de puternice sunt gândurile tale? Ai zis 
că nu mai vrei să-l vezi viu, şi asta s-a şi întâmplat." 

Adeseori părinţii nici n-o ştiu, dar pentru noi, copiii lor, ei au dreptate şi trebuie să- 
i ascultăm în chip desăvârşit - atunci binecuvântare va fi asupra noastră. Din 
păcate, puţini sunt cei ce îşi cinstesc părinţii ca pe ceva sfânt. 


Eu am suferit mult, căci adesea îl osândeam pe tatăl meu, socotind că-şi petrece 
prea puţin timp cu fiul lui. Aşadar, gândurile mele îmi puneau la cale viaţa şi din 
pricina lor mult am suferit. În timpul ocupaţiei, de două ori am fost osândit la 
moarte. La început nu ştiam din ce pricină, dar când m-am dezmeticit am văzut că 
eu sunt cel care mi-am rânduit viaţa astfel. De asemenea, este neîndoielnic faptul 
că cei ce poartă în ei dragoste nemărginită deschid orice uşă; iar acolo, pe câmpul 
de luptă, unde nu este viață, Domnul îi păzeşte în chip minunat pe cei care au 
dragoste de părinţii lor, atât trupeşti, cât şi duhovniceşti. 


Vedeţi, dacă am fi aşa, lumea nu s-ar mai afla în starea aceasta. Trebuie să ne ru- 
găm acum cu toţii, iar Domnul ne va dă putere şi ajutor. 


Domnul este stăpânul tuturor minţilor. El este tare şi are puterea să schimbe fiecare 
persoană ca să-şi vină în fire, căci dacă Domnul nu ne trezeşte, atunci cine o va 
face - dacă nici mama, nici tatăl nostru nu ne-au îndrumat pe calea cea dreaptă? 
Nici la şcoală nu se pot învăţa prea multe, decât numai cum să mâncăm şi să bem 
în viaţă. 


Eu, încă de când eram copil, mă gândeam mult la lume. Încă de când eram copil 
purtam grija gândurilor, şi văd acum că am îmbătrânit şi încă nu am ajuns la acea 
treaptă la care ajunsesem pe când eram copil, căci Însuşi Domnul îi luminează, îi 
învaţă pe copii. Eram copil - măcar că nu mergeam la şcoală - şi tot băgam de 


seamă cum gândurile mele rătăcesc, în timp ce toţi ceilalți copii se jucau. „Asta nu- 
i bine," îmi spuneam eu în sinea mea, „trebuie să fiu aici, prezent cu gândul, con- 
centrat numai pe lucrul acesta," dar în zadar, gândurile îmi hoinăreau neîncetat. 


Copil fiind, cugetam la toate acestea, iar acum văd că am îmbătrânit şi încă nu am 
ajuns la înălțimea aceea. Din pricina aceasta am avut dorinţa să văd cum se simțeau 
Sfinții părinți - cum se simțeau Sfinţii părinţi, care încă din timpul vieţii au fost 
proslăviţi de Biserică, iar mai târziu şi în ceruri - cum s-au simţit ei în timpul vieţii. 
Slavă lui Dumnezeu că am vieţuit o vreme cu ruşii şi am putut să citesc operele 
Sfinților părinți. 


Sfântul Isaac Sirul este un psiholog de neîntrecut între Sfinţii părinţi. În 
scrierile sale stă scris: Omule, nu-ţi da pacea ta lăuntrică pentru nimic în lume. 
Să-ţi păzeşti cu orice preț pacea lăuntrică. Împacă-te cu tine însuţi, şi atunci se 
vor împăca şi cerurile şi pământul cu tine. 


Vedeţi cât de adânci sunt aceste gânduri şi de câte ori repetă acest lucru? - dar nici 
până astăzi n-am putut ajunge la această treaptă. Putem fi toţi buni dacă ne unim cu 
Izvorul vieţii, cu Dumnezeu, din toată inima noastră; atunci EI ne va dă putere să 
ne iubim pe noi şi pe aproapele nostru. Fără Domnul, nu ne putem iubi nici pe noi. 
Mulţi cad adesea în deznădejde şi se ridică împotriva vieţii lor, curmându- şi-o, 
căci fără Domnul nu ne putem iubi nici pe noi înşine, cu atât mai puţin pe semenii 
sau pe vrăjmaşii noştri. Prin El putem toate, căci EI este puterea şi viaţa noastră. 


Trebuie să supunem cuiva inimile noastre - şi dacă le supunem cuiva de pe faţa 
pământului, acest lucru ne poate aduce vătămare. Toţi căutăm dragoste veşnică şi 
neschimbătoare, pace fără de sfârşit, şi cine poate da toate acestea? Nu ni le poate 
da nici mama, nici tatăl, nici fratele, nici sora. Toţi aceştia ne pot părăsi, dispreţui 
şi lepăda. De ce? Pentru că toţi suntem mărginiţi în timp şi în spaţiu, toţi ne aflăm 
în lupta cu puterile din văzduhuri care neîncetat ne întinează gândurile. Aşadar, toți 
cei cărora ne supunem inimile, toţi aceştia ne pot părăsi, ne pot răni. Duhurile cele 
viclene strecoară gânduri în dragostea noastră curată, dumnezeiască şi caută să ne 
înrobească. Dragostea dumnezeiască este nesfârşită, atotcuprinzătoare, iar noi 
viem, ființăm, trăim mărginiţi, înrobiţi nu numai de ființele vii, ci şi de lucrurile 
moarte, fără viaţă, care sunt fără valoare. Inima noastră este înrobită de lucrurile 
lumeşti, iar dacă cineva i le răpeşte, suferă. Avem voie să ne alipim prin dragoste 
numai de Dumnezeu - mai întâi de Dumnezeu şi abia apoi de rudele şi semenii 
noştri. 


Nu ne este îngăduit să ne fim idoli unii altora, nu este voia lui Dumnezeu. 


Sfinții părinţi spun că această naştere a noastră pe faţa pământului este din îngă- 
duinţa Domnului, după cădere - căci Dumnezeu le-a făcut pe toate şi EI este tuturor 
părinte - dar iată, din păcate, toate s-au tulburat. S-a tulburat şi firea noastră, căci 
strămoşii noştri erau nemuritori. Prin căderea omului a venit moartea, s-a tulburat 
lumea materială, cosmosul, căci Adam a fost zidit ca o cunună a întregii Zidiri şi 
stăpân al întregii lumi materiale. În fiecare persoană este reprezentată întreaga 
lume materială a Cosmosului şi puterile cugetătoare, căci se spune că omul este un 
micro-cosmos, o „lume mică." Trebuie să ne întoarcem în braţele Părintelui nostru, 
ca să ne întărească în credinţă, să fim puternici într'însul, şi prin Domnul vom 
vedea Împărăţia Cerurilor. 


Am început să vorbesc despre protestanți. Sunt în jur de 200.000 mii de indo- 
nezieni care au trecut la creştinism. Toţi aceşti oameni sunt de îndată cuprinşi de 
duhuri necurate. La ei se întâmplă „mari minuni": învie morți, prefac apa în vin, 
fac operaţii cu mâinile goale, deschid şi închid pântecele cu mâinile. 


Sfinţii părinți spun: „Ceea ce credinţa doreşte, Dumnezeu făptuieşte, dar plinătatea 
vieţii creştine este desăvârşita smerenie." 


Chiar unul dintre prorocii Legii Vechi spune: „Numai asupra celui blând şi smerit 
cu inima voi privi." Cei blânzi şi smeriţi sunt moştenitorii Împărăției Cerurilor, şi 
vouă, tuturor, vă doresc să fiți şi voi fii ai Luminii, şi să ne aflăm împreună înaintea 
Domnului, să-L slăvim pe Domnul pururea şi în veacul veacului. 


lată, planeta noastră a ajuns la sfârşitul ei; tot ceea ce s-a întâmplat, până la capăt, 
şi mai cu seamă în această scurtă vreme, totul trece neînchipuit de repede - şi slavă 
lui Dumnezeu că este aşa, ca viaţa noastră să nu fie în zadar, să nu ne chinuim aici 
fără folos, căci Împărăţia Cerurilor este o stare gândită a sufletului, iar iadul ase- 
menea; noi acum suntem în Rai, acum în iad. Când ne aflăm într-o stare rea, în noi 
e iad, nu avem pace, nici linişte. Când avem în inimă bucurie, atunci ne simţim ca 
în Rai. De aceea trebuie neîncetat să ne ostenim în rugăciune. Puţini sunt cei de pe 
fața pământului care primesc în dar harul. 


Am cercetat cu foarte mare luare-aminte felul cum s-au simțit Sfinţii părinţi în 
timpul vieţii şi cum au reuşit să păstreze acest dar al harului până la capăt, aici - 
harul primit în dar. 


Sfinţii părinți spun că aici pe pământ se află oameni care au păcătuit mult, care au 
cercarea vieţii, dar care, atunci când s-au întors la Domnul, nu s-au mai abătut nici 
la dreapta, nici la stânga, ci au mers de-a dreptul spre Domnul. Şi Sfântul apostol 


Pavel, şi Maria Eghipteanca, şi mulți alţii, când s-au întors la Domnul, au rămas cu 
EI. Noi încă nu am ajuns la această înălțime, pe noi încă ne atrage ceva aici, pe 
pământ. Acum suntem în odihnă, acum în luptă, dar puţini sunt cei ce dobândesc 
darul harului. 


Eu tare m-am minunat când am înţeles că puţini sunt monahii care primesc harul în 
dar şi că mulţi dintre oamenii din lume au primit acest har. Aproape acum un an a 
venit la mine un tânăr din Bania Luka, care se îndeletnicea cu rugăciunea lui Iisus. 
De puţină vreme un prieten de-al lui, care era căsătorit şi avea copii, a învăţat şi el 
să se îndeletnicească cu rugăciunea lui lisus. Mult m-am mirat când prietenul său a 
venit şi mi-a spus cum inima 1 se roagă neîncetat şi rugăciunea curge neîntreruptă. 
Acest tânăr era atât de luminat de bucurie, plin de o pace negrăită. EI s-a încre- 
dinţat pe sine, pe soţia şi pe copiii săi lui Dumnezeu şi a dobândit în dar harul. 
Prietenul care l-a învăţat rugăciunea nu a dobândit acest har, deşi s-a rugat 
îndelung pentru a-l primi. Aşadar, Domnul priveşte la inima noastră, iar când noi 
ne rugăm din inimă, Domnul de îndată ne mângâie. Numai cei ce au primit harul în 
dar pot cunoaşte starea sfinţilor şi a îngerilor. Alții nu o pot cunoaşte. 


Ne rugăm noi lui Dumnezeu şi ne trudim, dar dacă cineva nu a dobândit harul nu 
poate înţelege starea îngerilor şi a sfinţilor, căci acestea nu pot fi desluşite în 
cuvinte. Este o stare de pace şi bucurie de negrăit. Ştii cum erai înainte, te mâniai, 
iar acum mânie nu mai este. Nu se află nici un om care să te poată vătăma, nu e 
nici un gând necurat care să-ți poată face rău, căci eşti împrejmuit, călăuzit de 
Duhul Sfânt. Unii ca aceştia pot înţelege starea Preasfintei Născătoare de Dumne- 
zeu care, din pântecele mamei ei până la sfârşitul vieţii pământeşti, şi chiar şi în 
veşnicie, a fost plină de dumnezeiescul har. 


Sfântul Dionisie, ucenic al Sfântului apostol Pavel, a dorit să o vadă pe Sfânta Mai- 
că, şi când a ajuns la Ierusalim l-au dus în odaia care o adăpostise pe Preasfânta 
Maică. Apoi, de îndată, a spus: „M-a luminat cu pace şi bucurie," şi-a mai zis: 
„Dacă n-aş fi ştiut cu adevărat că este Dumnezeu, pentru mine Preasfânta Maică ar 
fi fost Dumnezeu." De aceea Domnul a lăsat-o pe Preasfânta Maică să fie mân- 
gâiere Sfinților apostoli, căci ei mult au fost prigoniţi din toate părțile. Ea a fost 
mare mângâiere, căci a răspândit pretutindenea în jurul ei pacea şi bucuria lui 
Dumnezeu. Iată de ce trebuie să ne rugăm, să ne rugăm din inimă şi Să tânjim 
din inimă după Dumnezeu - şi atunci Domnul ne va da harul Său şi pururea 
vom Simţi Starea îngerilor şi a sfinţilor, şi nimeni nu ne va mai putea vătăma. 
Iubiţi-i pe toţi şi veţi avea pace şi bucurie nespusă, de negrăit în cuvinte. Vă 
doresc tot ce e mai frumos, pace şi bucurie de la Domnul. 


Spuneți-mi, părinte stareţ, de ce, în ciuda iubirii pe care o avem pentru Domnul 
şi pentru 0 viaţă virtuoasă, ne împotrivim totuşi voii Sale, după cum aţi spus la 
începutul cuvântului dumneavoastră? 


Părintele Tadei: Copile, viaţa aici pe pământ este o luptă a trupului şi a minţii. 
Războiul este mai întâi al gândurilor, iar când nu mai putem lupta cu gândurile, 
atunci ne războim între noi. Suntem într-o stare aşa de rea, aici pe pământ - şi 
credem că ne luptăm pentru credinţă. Noi, ca persoane, nu putem face nimic pentru 
credinţă, ci numai dacă ne unim. Aceasta este puterea şi tăria. Suntem datori să ne 
luptăm, căci suntem copii ai unor părinţi căzuţi, iar vrăjmaşii noştri, puterile gân- 
ditoare, necontenit ne abat de la calea cea dreaptă. 


Vrăjmaşul îi învaţă pe copii de mici să se împotrivească părinţilor. Ştie bine vrăj- 
maşul că, de se împotrivesc copiii încă de mici, cu uşurinţă îi va îndruma în 
întreaga lor viaţă şi vor fi ai lui. 


Nu cu multă vreme în urmă, au venit la mine nişte părinţi cu fiica lor de zece, cel 
mult doisprezece ani. 


Îi cer copilei să-mi spună ce se întâmplă cu ea, iar ea îmi spune: „Îi iubesc pe tatăl 
şi pe mama mea, căci şi ei mă iubesc mult. Îi iubesc foarte mult, dar nu ştiu de ce 
îmi vine neîncetat în minte gândul să mă împotrivesc mamei şi tatălui, să nu ascult 
de ei, cu toate că nu vreau să fac asta. Eu vreau să ascult şi de mama şi de tata, dar 
nu am pace." 


Vedeţi cum lucrează duhurile de sub cer?! Pentru aceea, neîncetat ne luptăm să ne 
întărim credinţa, şi puterile din văzduhuri necurmat ne tulbură gândurile. 


Vreme de doisprezece ani, un pustnic a fost muncit de gândul că nu este Dumne- 
zeu. Nevoitor în singurătate, el a fost iarăşi chinuit de un astfel de gând. Şi doi- 
sprezece ani întregi s-a luptat cu duhurile, dar Domnul ştia că este spre folosul lui 
să îngăduie a se abate aşa ceva asupra lui, iar gândurile să-l năpădească zi şi noa- 
pte. 


Din pricina tuturor acestor lucruri este luptă şi război între bine şi rău. Noi dorim 
să fim buni, dar duhurile din văzduhuri nu vor să avem nici măcar o însuşire bună, 
ci numai însuşiri rele... lată, de aceea ne luptăm... Noi nu ne putem lupta de unii 
singuri... Dumnezeu este Voievodul nostru, Ocrotitorul nostru, căci de unii singuri 
putem doar să căutăm sincer ajutor de la Domnul, şi Domnul ne va ajuta. 


Odată, când eram greu bolnav, mi se arătă Mântuitorul care îmi spuse să mă închin 
Preasfintei Sale Maici, căci ea este Apărătoare şi Ocrotitoare a monahilor. 


De aceea trebuie să luptăm, pentru aceasta purtăm războiul gândurilor. Războiul 
gândurilor noastre nu este în trup şi sânge, ci cu duhurile din văzduhuri. Sfântul 
apostol Pavel spune: „Lupta cea bună m-am luptat, credinţa am păzit." (11 Tit 4:7/ 
Pentru aceasta, trebuie neîncetat să ne închinăm Domnului şi Preasfintei Sale 
Maici. Trebuie să ne rugăm Domnului ca să ne învrednicească a-L iubi şi noi pe El 
aşa cum îngerii şi sfinţii au iubit-o pe Preasfânta Maică. Pentru că Domnul este 
puternic şi tare, şi ne ajută să facem astfel. EI doreşte să fim aşa şi să rămânem în 
vecii vecilor şi prin toate veacurile, întru veşnicie, în dragostea şi îmbrăţişarea Sa. 


De aceea şi ţie îţi doresc, suflete, să te rogi Lui, Domnului, să te învrednicească a-l 
iubi tot atât de puternic precum ÎL iubesc Preasfânta Maică, îngerii şi sfinţii. Atunci 
vei simţi pace şi linişte în inimă, căci îţi vei închina inima aceluia care este fără de 
sfârşit, care îşi poate împărți dragostea fără de hotar, pacea Sa nesfârşită. 


Despre binecuvântarea părinţilor 


Ne puteţi spune ceva mai mult despre motivul pentru care nu trebuie să plecăm 
la mănăstire fără binecuvântarea părinţilor? 


Părintele Tadei: Părinţii sunt stăpâni peste copiii lor şi au mare putere asupra lor. 
Ei îşi pot încredința copiii lui Dumnezeu sau satanei. M-am minunat când am înţe- 
les câtă putere au părinţii asupra copiilor lor, o putere nemaipomenită! Nu numai 
părinţii au putere mare asupra copiilor, dar şi bărbatul asupra femeii. 

In 1943, pe când eram la Belgrad, a venit la mine o femeie credincioasă, a adus 
câteva lucruri pentru mănăstire şi m-a rugat să mă rog pentru o familie. 


Această familie avea doi copii, o fată de nouă ani, paralizată şi un fiu care lucra ca 
negustor la o vestită familie belgrădeană. 


Când am început să mă rog pentru femeia aceea şi pentru copiii ei, am fost încercat 
de multe ispite şi necazuri. Nu am avut pace şi linişte. Atunci am mers la 
duhovnicul meu să mă spovedesc şi i-am spus că de câte ori mă rog pentru familia 
aceasta îmi pierd pacea şi liniştea. 


Atunci el mi-a spus: „Roagă-te, roagă-te pentru ei!" lar eu am continuat să mă rog, 
dar iarăşi nu aveam pace şi linişte. 


A venit iarăşi femeia aceea credincioasă la mănăstire, iar eu am rugat-o să-mi spu- 
nă mai multe despre ea şi copiii ei. 


Mi-a povestit că era căsătorită cu un evreu din Bitolia .” A avut cu acesta un fiu, 
pe care, după terminarea gimnaziului, l-au trimis să înveţe negustoria la o familie 
bogată de negustori belgrădeni. Au socotit că va învăţa mai bine negustoria în 
familia aceea. Fiul a fost primit, iar mama lui îl vizita des. 


După un timp, s-a angajat şi ea la acelaşi negustor, făcând curăţenie în magazin. 
Când s-a întors acasă, femeia 1-a spus bărbatului că s-a hotărât să-l părăsească şi că 
nu mai poate trăi cu el. Atunci ea nu ştia că era însărcinată a doua oară cu soţul ei. 
Acesta a rugat-o să rămână, căci până atunci trăiseră în înţelegere şi fără certuri. Ea 
era creştină, îşi botezase primul copil şi trebuia să-l boteze şi pe al doilea. Tot ceea 
ce ea şi bărbatul ei făcuseră de-a lungul vieţii era pentru copii. Acum nu mai dorea 
nimic altceva decât să plece. 


Bărbatul ei, foarte mâhnit, înțelegând cât este de încăpăţânată, a lăsat-o să plece. 
După aceea, ea s-a întors la Belgrad şi a continuat să lucreze în magazin. 


Am fost la Belgrad, unde lucra ea, să-i împărtăşesc al doilea copil. Fata nu este să- 
nătoasă mintal şi nu-şi poate folosi mâinile şi picioarele. Tot ceea ce-i spusese 
bărbatul ei s-a împlinit. 


După aceea, cugetam câtă putere are bărbatul asupra femeii şi vedem asta din cu- 
vintele pe care Domnul 1 le grăieşte Evei: „Pentru ce ai ascultat de şarpe, căci de 
acum spre bărbatul tău va fi întoarcerea ta şi el te va stăpâni."/Fac. 3:16/ Atunci am 
înţeles că mamele noastre, când nu-i ascultă pe bărbaţi, pe soţi, fac iad în casă. 
Vedeţi ce face neascultarea? Părinții au mare putere asupra copiilor, dar şi bărbatul 
asupra femeii, căci voia ei este supusă bărbatului. lată, multe din cele pe care nu le- 
am ştiut ni le-a descoperit Dumnezeu, iar acum trebuie să ne străduim să fim buni. 

( Novi Sad 1997) 


Pocăinţa este schimbarea vieţii 


“ Centru cultural şi comercial în Macedonia, unde există o puternică comunitate Aromână. 


Părintele Tadei: Pace şi bucurie tuturor de la Domnul, căci pacea şi bucuria sunt 
cele mai de seamă bogății ale lumii acesteia şi ale lumii celeilalte, după care tânjim 
cu toţii. Putem să avem tot ce ne dorim aici pe pământ, şi să nu avem pace şi 
bucurie. lar pacea vine din Izvorul păcii, de la Domnul. 


Când Domnul le-a vorbit ucenicilor Săi, când aceștia au închis uşile de teama 
iudeilor, întâiul lucru pe care l-a spus a fost: „Pace vouă!" /Lc .24:36, In. 20:19/ 


Domnul vă va dărui pace dacă vă împăcaţi şi vă întoarceţi către binele desăvârşit, 
iar binele desăvârşit este Dumnezeu. El vrea să avem o însuşire dumnezeiască, 
smerenia. Oriunde domneşte smerenia, fie în familie, fie în societate, răspândește 
pace şi bucurie. 


Tot binele şi tot răul izvorăsc din gânduri, căci suntem un „aparat cugetător." 
Avem înrâurire chiar şi asupra lumii plantelor, întrucât şi lumea plantelor are un 
sistem nervos. Toate aşteaptă pace, mângâiere şi dragoste. 

Pocăinţa înseamnă schimbarea vieţii. Omul trebuie să se ducă la preot sau la aproa- 
pele său şi să îi spună ce îi tulbură pacea. De îndată ce aproapele nostru ne 
împărtăşeşte suferinţa, dobândim mângâiere şi putere. 


Dacă ne întoarcem la Izvorul vieţii, Domnul, El ne va dă putere să întărim înlăun- 
trul nostru gândurile binelui desăvârşit, căci gândurile, dorinţele bune aduc pace şi 
mângâiere pretutindenea. Trebuie să ne schimbăm. 


Gândurile noastre ne înrâuresc nu numai pe noi, ci şi tot ceea ce ne înconjoară. 
Trebuie să răspândim gânduri bune. Domnul ne porunceşte să-i iubim pe vrăjmaşii 
noştri, nu pentru ei, ci pentru noi înşine. Trebuie să iertăm totul din inimă. Când se 
iartă toate din inimă, totul este iertat. Dacă suntem părtaşi la pace, atunci pacea 
naşte bucurie şi mângâiere în toţi cei din jurul nostru. Toţi simt gândurile noastre 
paşnice şi liniştite. 


Când stăpânul casei este împovărat de griji privind familia, nimeni nu are pace, 
nici linişte din pricina gândurilor lui, nici măcar copiii mici, care cresc. De aceea 
cârmuitorii căminului trebuie să se încredinţeze Domnului, să 1 se roage şi să pri- 
ceapă că Domnul este Atotputernic, că El ne aduce mângâiere. 


Trebuie să iertăm din inimă totul. Pacea lăuntrică nu poate fi păstrată atâta vreme 
cât conştiinţa noastră este mustrată de ceva. Trebuie să împăcăm conştiinţa. Tre- 
buie să îi iertăm pe toți din inimă. Fiindcă fără aceasta nu există pace lăuntrică. 


Domnul va da harul, puterea dumnezeiască ce lucrează pretutindenea, mai cu sea- 
mă în sufletele care-L caută pe EI, Izvorul vieţii. Pacea lui Dumnezeu se răspân- 
deşte pretutindenea. În Vechiul Legământ este scris: „Dă-mi, fiule, inima ta." 
/Pilde 23:25/ Domnul este singura mângâiere a îngerilor, a sfinților şi a tuturor 
celor care Îl caută. EI singur este Nesfârşit. 


Dacă profesorul este distrat, el este aşa cum este. Roagă-te lui Dumnezeu să trimită 
îngerii Săi buni şi profesorului, şi ţie. Dacă îţi iubeşti profesorul, atunci vei răs- 
punde cu uşurinţă şi vei primi nota care ţi se cuvine. Când profesorul şi elevul se 
împacă, între ei nu mai este război. 


Nu avem pace dacă ne războim în cuget cu părinţii noştri. Duhurile viclene caută 
să ne facă a greşi cu orice preţ fată de părinții noştri. Atunci ele capătă putere 
asupra noastră, iar noi credem că altcineva este vinovat. Mulţi înţeleg aceasta şi îşi 
îndreaptă gândurile. Eu o spun neîncetat - unii înţeleg, iar alții ajung încă şi mai 
mândri. Primim ceea ce dăm. 

Sfinții părinţii spun: „Seamănă dragoste, şi dragoste vei secera. Seamănă pace, şi 
pace vei culege." Este cu neputinţă să dobândim pacea dacă suntem plini de pizmă 
Şi răutate. Dacă nu te vei slobozi de aceste însuşiri diavoleşti, atunci cum vei intra 
în veşnicie? Numai Domnul ne poate schimba. Duhul se contopeşte cu gândurile. 
După cum ne este trăsătura caracteristică aici, aşa vom trece şi în veşnicie. 


Trebuie să fim paşnici. Este mai bine să înduri vătămare, decât să aduci. Dacă vom 
răbda ocara, Domnul ne va dă putere şi pace. Dacă nu vom răbda ocara, conştiinţa 
nu ne va da pace. Conştiinţa este judecata dumnezeiască. 


Orice-am face, nu vom avea nici pace, nici linişte. Trăsătura noastră de caracter 
este temelia trecerii în veşnicie. Dacă suntem paşnici şi liniştiţi, vom merge în rând 
cu sfinții şi îngerii. Pe aceştia Domnul i-a răsplătit, dăruindu-le harul, iar în sufle- 
tele acestea nu se găseşte nici o trăsătură din lumea aceasta. Omul îi poate ocări 
neîncetat, ei nu se vatămă. Îi poate lovi, ei nu se mânie, căci sufletele lor sunt 
călăuzite de Sfântul Duh. 


Sfântul Serafim din Sarov a fost întrebat: „Care este țelul vieţii creştine?" „Întoar- 
cerea în sânul Părintelui Ceresc." 


Noi tulburăm pacea. Domnul ne lasă cu gândurile noastre - iată-ne suferinţa! Nu 
există putere care să poată birui mila Domnului. De aceea mucenicii nu au simţit 
dureri, iar dacă au simţit, au fost mângâiaţi de Domnul cel Blând. Când harul 
Sfântului Duh luminează sufletul, acesta nu mai simte durerile. 


După Domnul, nu avem bine mai mare decât părinţii noştri. Zice Domnul: „|Eu 
sunt] Cel ce din pântece te-am plăsmuit." /Isa. 49:5, Ps. 138:13/ Părinţii sunt armă 
în mâinile Domnului. Domnul a binecuvântat căsătoria. Este nevoie de timp pentru 
a-i înlocui pe toţi acei îngeri căzuţi care s-au alăturat satanei, iar Dumnezeu este şi 
Dumnezeul lor, al duhurilor viclene. Aceştia sunt fiinţe deosebit de inteligente, dar 
care nu-şi pot afla pacea şi liniştea. 


Trebuie să căutăm mângâiere de la aproapele nostru, fiind plăsmuiţi având hotar de 
loc şi vreme; neputând să dăm nesfârşitul, căutăm nemărginitul. Nădăjduim pace, 
bucurie nesfârşită - totul nesfârşit. Dar semenii noştri nu ne pot da totul. Toţi 
suntem hotărniciţi şi ne războim mereu cu gândurile rele, căci duhurile cele viclene 
sunt pline de vrăjmăşie. Domnul caută să vadă dacă dorim din inimă ca EI să ne 
ajute. Auzim multe cuvinte despre pilde frumoase de viaţă şi cum trebuie să-l 
îndrumăm pe aproapele să înfăptuiască acestea. Dar, oare, putea-vom noi să le pu- 
nem în lucrare? 

Vedem cum omul paşnic şi liniştit iartă şi rabdă totul. Pilda să ne rămâie pentru 
veşnicie, căci şi noi dorim să dobândim aceasta. Cum? Întorcându-ne către Binele 
desăvârşit, cu inima, cu gândurile şi cu întreaga noastră ființă. Unindu-ne în Dra- 
goste desăvârşită cu Ziditorul nostru. Trebuie să petrecem în rugăciune neîncetată. 
Trebuie să ne rugăm Maicii Preasfinte, să îi iubim la fel de puternic pe îngeri şi 
sfinți, căci atunci vom fi fericiți şi aici, şi în veşnicie. Dumnezeu este dragoste şi 
fericire, ce umple pe tot cel ce Îl caută. Cum sunt gândurile cu care ne înde- 
letnicim, aşa ne este şi viaţa. Dacă avem gânduri paşnice şi liniştite, atunci avem 
pace. Dacă ne muncesc gânduri rele, atunci suntem tulburaţi. Căutăm ajutor la 
părinţi, şi când îi rugăm, inima lor de părinți se jertfeşte şi fac ceea ce este bine 
pentru noi. 


Puterea lui Dumnezeu lucrează pretutindenea, mai cu seamă în acei oameni care s- 
au întors la Domnul. Dumnezeu este pacea, mângâierea şi bucuria tuturor. De 
aceea, vă doresc pace şi bucurie de la Domnul! 


Părinţii au mare putere asupra copiilor lor. Dacă sunt buni sau răi, este problema 
lor şi ei vor răspunde pentru aceasta. Multă suferinţă este în lume din pricina necin- 
stirii părinţilor. 


Tatăl meu a fost un om foarte bun. M-am gândit că ar fi trebuit să-mi dea mai mult 
timp. Sunt peste măsură de simțitor. M-am născut în 1914. N'ar fi trebuit să am 
astfel de gânduri faţă de tatăl meu. Nu era de folos că eram un copil isteţ. Nu am 
văzut că îmi prăpădisem viaţa. Când ar fi trebuit să împlinesc ceva, prăpăd! Doc- 


torii au spus: Nu va trăi mai mult de cinci ani. Eram greu bolnav la plămâni. Am 
dorit atunci să-mi închin viaţa Domnului, aşa că am plecat la mănăstire. 


Domnul va deschide copiilor calea cea mai bună. Domnul va ierta. Domnul este 
milostiv. Dacă ne rugăm lui Dumnezeu pentru ei, este cu neputinţă ca această 
rugăciune să nu aibă înrâurire asupra lor. Gândurile sunt o putere uriaşă. Ni se 
deschide de îndată cale şi ni se dă semn. 

Un călugăr de odinioară se ruga Preasfintei Născătoare de Dumnezeu să îi arate ce 
înseamnă a fi monah, iar Preasfânta Maică i-a grăit: „Monahul este rugător pentru 
întreaga lume." 

Dacă ne războim cu profesorii şi părinţii, nu va fi bine. 

Domnul se întristează pentru făptura Sa care suferă atâta, dar în zadar, dacă nu vrea 


să se pocăiască. 

La Sfântul Antonie a venit un bătrân, spunându-i că este un mare păcătos, că a gre- 
şit mult. „Voiesc a-mi spune dacă este pocăință pentru mine?" 


„Mă voi ruga Domnului să-mi descopere, iar tu vino săptămâna următoare." 
Domnul i-a descoperit: „Ştii cine este bătrânul acela?" 

„Nu ştiu!" 

„Este satana." 

„Vrea să audă de la mine dacă este pocăință pentru el." 

„Este pocăință. EI duh este şi neîncetat se mişcă. Trebuie să stea într-un loc trei ani 
îndreptat spre răsărit şi să se roage astfel: lartă-mi, Doamne, prea multa mea vicle- 
nie!" 

Bătrânul s-a întors după o săptămână. „Ai întrebat despre mine?" 


„Da! Trebuie să stai trei ani îndreptat spre răsărit şi să te rogi: Doamne, iartă-mi 
prea multa mea viclenie!" 


A ţopăit într-un picior pentru că ştia asta, dar nu voia să se pocăiască. Nu există 
păcat care să nu poată fi iertat. Nu există păcat care să covârşească mila Domnului. 

Sfinţii părinţi au fost cu luare-aminte în a cunoaşte ce înseamnă hula împotriva 
Sfântului Duh şi au primit răspuns. Hulă împotriva Duhului Sfânt este stăruința în 
nepocăință şi în împotrivire faţă de adevăr. În zadar îi spui cuiva că Dumnezeu este 
prezent pretutindenea şi că este Dătător de viaţă, dacă el nu vrea să audă. 


Este nevoie să ne pregătim inima a se uni în Sfânta Împărtăşanie cu Domnul. 
Postul este necesar pentru smerenia trupului, căci atunci când trupul se smereşte, se 
smereşte şi sufletul. Biserica a rânduit cum trebuie să postim. Trebuie să ne pre- 
gătim inima. Putem să nu mâncăm nimic, dar inima să ne fie plină de ură şi nele- 
giuire. Cum să primim Sfânta Împărtăşanie dacă nu putem răbda pe cineva? Vom 
primi Sfânta Împărtăşanie, dar nu spre mântuire, căci am păstrat în noi însuşiri 
diavoleşti, ce sunt rele. 


Postul este pregătire pentru o inimă smerită. Sfinții părinţi spun: „Cel ce nu face 
ascultare, zadarnic posteşte şi se roagă lui Dumnezeu. Ascultarea este mai mare 
decât postul şi rugăciunea." 


Când eram tânăr nu înţelegeam învăţăturile Sfinţilor părinţi, dar mai apoi am văzut 
că este întocmai cum spun ei. Cine nu-şi smereşte inima şi nu şi-o curăţă de gân- 
duri viclene, în zadar posteşte. 


Domnul este dragoste şi bucurie. Trebuie să ne pregătim inima spre a fi blândă şi 
smerită, altminteri spre osândă, şi nu spre mântuire luăm Sfânta Impărtăşanie. De 
aceea ne şi rugăm: „Să nu fie nouă Impărtăşirea aceasta spre osândă, ci spre mân- 
tuire." 


Cine merge prin mănăstiri să vadă monumente, arhitectură, fresce, se va întoarce 
acasă cu sufletul pustiu. Însă dacă este un suflet evlavios, dacă va merge în pele- 
rinaj pentru sufletul său, ca să dobândească pace, mântuire, se va întoarce plin de 
mângâiere. 


Vrăjile lucrează acolo unde nu este rugăciune, nici nădejde tare în Dumnezeu. 

Odată a venit la mine o tânără. Absolvise Ştiinţele Politice, dar era foarte credin- 
cioasă. Era măritată cu un doctor, care mai fusese căsătorit. După numai o lună de 
la nuntă, prima soție l-a părăsit. Soţul ei avea un frate mai mare, care era şi el 
doctor. Acesta de trei ori se căsătorise, şi toate trei soțiile îl părăsiseră. 


Mama lui era şi ea doctoriță şi profesoară la Facultatea de Medicină. Locuia 
împreună cu sora ei şi se ocupa cu magia neagră. Îşi vizita fiul rar. Însă a venit într- 
O zi mânioasă ŞI 1-a spus nurorii: „Am alungat-o pe femeiuşca aceea de la fiul meu, 
dar ție nu-ţi pot face nimic!" 


Prin farmece, a trimis duhurile necurate să-i facă rău nurorii, ca aceasta să-şi pără- 
sească soţul. Dar femeia aceasta era evlavioasă, era plină de râvnă pentru Domnul. 
De aceea, duhul viclean nu i-a putut face nimic, s-a întors la bătrână, iar bătrâna i 
s-a supus orbeşte. Duhurile viclene se întorc la cel ce le-a trimis şi se răzbună pe el. 


După aceea, când copilul a început să plângă, bătrâna a venit iarăşi şi a întrebat-o 
pe noră: „Prostul ăla îşi iubeşte copilul?" 
„Bineînţeles că îl iubeşte!" 


„Deci îl iubeşte încă!?" Intră fiul şi, plângând, îi spune soției: „Ştii, nu mă simt în 
stare să intru acum în cameră. Ştiu că toate astea sunt făcute de mama mea, dar nu 
pot face nimic." 

&&& 


Arderea morţilor nu este o faptă creştinească. Aceasta este lucrarea lumii din zilele 
noastre, încât trupul să ocupe mai puţin loc. Dacă omul a trăit în credinţă, trupul 
său este luminat de harul Sfântului Duh şi nu trebuie să fie ars. Domnul nu a făcut 
trupul ca să fie ars. 


Se ştie încă de la strămoşul nostru Adam că, de îndată ce sufletul părăseşte trupul, 
țărâna trebuie să se întoarcă în ţărână, trupul trebuie aşezat în pământ, căci arderea 
nu este lucru creştinesc. 

Acele mame care ucid rodul lor în pântec, mare păcat fac. Ele nimicesc viaţă. Este 
un mare păcat. Dumnezeu plăsmuieşte rodul, iar ea îl ucide. Trebuie să se schimbe 
din adâncul inimii şi să nu mai repete acest păcat. O astfel de femeie este osândită 
ca ucigaşă. Nici un animal de pe faţa pământului nu îşi ucide odrasla, numai ființa 
cugetătoare îşi ucide copilul. Dacă rămâne în această stare, neîndreptată, va fi 
osândită ca ucigaşă. Întrebarea care se pune este dacă va trece prin vămi. 


Nu sunt păcate care să nu poată fi iertate în afară de cele pentru care nu ne-am 
pocăit. Mare este acest păcat al poporului nostru - păcatul nepocăit. Sate întregi au 
pierit. 

Când eram tânăr, în Vitovniţa erau 110 case, iar acum nu mai sunt nici jumătate. 
Este păcat că noi, sârbii, vom ajunge o minoritate. Vor veni din străinătate şi se vor 
aşeza aici. Este o mare greşeală a legilor civile ca pământul să fie împărțit între 
copii. În Apus nu este aşa, pământul rămâne unuia, iar ceilalţi se angajează. Nu 
este lucru folositor ca pământul să fie împărțit în parcele mici. Țiganii noştri nu au 
Nici casă, nici masă, şi cu toate astea cortul le este plin de copii. Sunt întotdeauna 
mulțumiți, întotdeauna veseli. lar ai noştri au pâine, dar nici aşa nu vor să aibă 
copii. Trist lucru este acesta. Trebuie să ne îndreptăm, dacă putem. 


Mama e mamă şi noi toţi suntem legaţi de mama noastră. Mulţi oameni de ştiinţă s- 
au arătat recunoscători mamelor lor, pentru aceasta îşi amintesc de ea. Mama este o 
trăsătură caracteristică a noastră. Când mama trece la cele veşnice, ne mâhnim. 
Este un păcat din partea noastră. Trebuie atunci să ne rugăm, căci ea de rugăciunile 
noastre are nevoie, nu de bocete. Mă tulbur foarte mult când văd mâhnire. Aceasta 
este un mare păcat, pentru că noi suntem creştini. În loc să fim recunoscători lui 
Dumnezeu pentru toate, în loc să ne rugăm Lui să ne numere cu îngerii şi sfinţii, 
noi suntem mâhniţi! Din această pricină, şi mama şi copilul vor suferi mult în 
lumea de dincolo. 

O mamă avea o fiică, ce era singura ei nădejde. Dar fiica s-a îmbolnăvit şi a murit 
ŞI, pentru că fusese evlavioasă, Domnul a dus-o în Rai. Mama ei a voit să o vadă în 
VIS, dar fiica nu avea trebuinţă să se arate maicii ei, căci se afla în lăcaşurile cereşti 
ale Raiului. 


De aceea, mama a mers la vrăjitori şi ghicitori. O vrăjitoare i-a spus să meargă la 
mormântul fetei, înainte de răsăritul soarelui, să ia o sticluţă şi să facă ceva, şi apoi 
să aştepte să 1 se arate fiica. 


Mama a făcut întocmai, iar fiica i s-a arătat şi i-a spus: „Mamă, ce ai făcut? De ce 
m-ai căutat? Mă aflam în sălaşurile Raiului, iar acum nu mă mai pot întoarce. De 
ce nu te-ai rugat lui Dumnezeu? Atât de mult m-a apăsat mâhnirea ta, că nu mă mai 
pot întoarce la Domnul. Nu mă mai pot întoarce acolo unde am fost rânduită." 

Nu trebuie să ne întristăm pentru cei răposaţi, ci trebuie să ne rugăm lui Dumne- 
zeu, ca EI să le dea sălaş evanghelic. Tristeţea tulbură totul. Ea zădărniceşte pacea 
pe care cei răposaţi au dobândit-o de la Domnul. De aceea trebuie să ne rugăm, 
căci a ne întrista după rudele noastre răposate nu este lucru creştinesc. Este lucru 
păgânesc. Noi, aici, ne pregătim pentru viaţa veşnică. Trebuie să fim recunoscători 
lui Dumnezeu. Trebuie să ne rugăm Domnului ca să le ierte păcatele şi să facem 
lucruri bune spre pomenirea lor. Acestea sunt primite de Dumnezeu. Numai 
Domnul poate slobozi sufletul din legăturile iadului. Pentru aceasta, mai cu seamă, 
să ne rugăm la Dumnezeu, iar acolo unde se face Sfânta Liturghie, zi de zi, să ne 
rugăm pentru cei răposați. 


Pe când trăia Vlădică Nicolae, ” l-au întrebat dacă este mântuire pentru cei ce nu s- 
au pocăit în timpul vieţii. EI le-a spus că poate fi, dacă se roagă cineva pentru acel 
suflet patruzeci de zile şi mai mult. Liturghia este jertfa de pe Golgotha. Domnul se 
jertfeşte. Doamne, curăţeşte păcatele celor ce se pomenesc aici, prin Preacinstitul 
Tău Sânge. Aceasta este jertfa cea mai mare pe care noi, creştinii, o putem aduce. 
Când eram tânăr monah, mă chinuia întrebarea: „De ce acela care Îl caută sincer pe 
Domnul suferă atât de mult? De ce se chinuie atât de mult? Nu mai pot, Doamne!" 
M-am culcat. În vis m-am văzut pe mine în înălțime. Văd cum vine o oaste dinspre 
răsărit spre apus. Nu este oştire pământească, ci oaste cerească. Toţi sunt asemenea 
(egali, n. ed. srb.) Numai unul merge înaintea tuturor. Toţi cântă: 

Pentru Împăratul Slavei, 

Pentru al Cerurilor Împărat, 

La luptă mergem, 

Răul să-l biruim. 


Cânt şi eu împreună cu ei. 


Pentru Împăratul Slavei, 

Pentru al Cerurilor Împărat, 

La luptă mergem, 

Răul să-l biruim. 

Cum vom birui răul? Cu dragoste! 
Pentru Împăratul Slavei, 

Pentru al Cerurilor Împărat, 

La luptă mergem, 

Răul să-l biruim. 


3 Sfântul Nicolae (Velimirovici) al Ohridei şi Jicei. 


Contează foarte mult când în casă este un rugător. Rugăciunea atrage harul lui 
Dumnezeu. O simt chiar şi cei a căror inimă s-a răcit. De aceea, trebuie să ne ru- 
găm neîncetat. (Belgrad, 1998, Comunitatea Ortodoxă Sârbă) 


Cât e de bine să fim între cei buni! 


Părintele Tadei: Dumnezeul nostru s-a pogorât între noi ca să-i aducă iarăşi la sta- 
rea dintru început pe cei pe care i-a zidit. El a făcut totul ca omul să-L poată 
înţelege. Ar fi putut să mântuiască neamul omenesc şi într'alt chip, dar, când omul 
a căzut, el şi-a stricat întregul „aparat cugetător" lăuntric şi a devenit neputincios să 
săvârşească binele. A căzut sub stăpânirea duhurilor viclene, s-a dat lor de bună- 
voie şi s-a înrobit. 


Smerenia desăvârşită/ idealul vieţii creştine 


Sfinţii părinţi spun: Idealul vieţii creştine nu este săvârşirea de minuni, nici vin- 
decarea bolnavilor, nici învierea morţilor, ci desăvârşita smerenie. 


În vara anului 1991, stareţul Tadei a vorbit în faţa a doi studenţi din Belgrad, care 
au înregistrat acest cuvânt. Unul dintre ei a zis: 

Iertaţi părinte, blagosloviţi să înregistrăm aceste cuvinte ale sfinţiei voastre, ca 
să ne întărim duhovniceşte mai târziu? 


Părintele Tadei: Păi nu, care-i folosul? Cuvintele mele nu sunt... (nu se aude bine - 
n. red. srb.) nu sunt de folos, răspunde el. Voi veniţi cu probleme, eu am multe 
probleme, dar Dumnezeu ne va mângâia. Eu mă vaiet vouă, voi vă văietaţi mie şi 
apoi e bine.Domnul mângâie! 


Atunci părintele le-a ţinut acestor doi studenţi şi celor care mai erau împreună cu ei 
poate cel mai frumos cuvânt pe care l-am auzit, despre starea de astăzi pe pământ, 
despre starea omului pe pământ, despre poziția lui în raport cu timpul şi veşnicia, 
în relaţie cu Dumnezeu. 


Suntem înconjurați de taine. Omul - cununa dumnezeiască a făpturii 


Părintele Tadei: Oamenii socotesc că sunt ceva de seamă - spune părintele - pe 
când, de fapt, omul este un nimic. 


Vlădică Nicolae spune: „Ce este omul? Un sac de carne stricată, nimic mai mult. 
Nimic." Fire necugetată. Nu înţelege că este un „palavragiu," că este o armă în 
mâinile duhurilor căzute. Domnul face cu noi ce voieşte, dar ne-a lăsat loc de miş- 
care, ca să putem cugeta şi să hotărâm dacă dorim sau nu binele. Duhurile au căzut 
mai înainte ca omul să fie zidit, cu multe veacuri înainte. Nu toate duhurile şi-au 
păstrat locul. Omul este cununa Zidirii. A fost plăsmuit cel din urmă dintre toate 
cele plăsmuite. A fost plăsmuit spre a fi stăpânul lumii materiale, ca toate să 1 se 
supună. Lumea materială, cosmosul, nu a fost în starea aceasta. După cădere a 
devenit grosolană şi stricăcioasă. Dar chiar şi grosolană şi stricăcioasă are totuşi 
frumuseţea ei. Da. 


Strămoşii noştri erau nemuritori. Ei nu erau legaţi de timp şi spaţiu, precum suntem 
noi astăzi. Vedeţi, se mişcau iute ca gândul. După cădere, totul s-a stricat. Dumne- 
zeu, fiind tot Dragoste, a ştiut că întreaga făptură zidită gânditoare nu va putea să- 
şi păzească starea şi a lăsat vreme, de la Facerea lumii până la Înfricoşata Judecată, 
vreme ca făptura gânditoare să-şi vină în fire, să se întoarcă în sânul Părintelui său, 
să fie cuprinsă în Binele desăvârşit, în Dragostea desăvârşită. Dar iată, oamenii 
preţuiesc mai mult răul decât binele. Firea căzută!... cugetă mai lesne răul decât 
binele. Dar când omul cugetă răul nu are pace, nici linişte din pricina acestor gân- 
duri. 


Cât de mare este căderea noastră! Un dezastru. Infricoşător! Nu ne putem veni în 
fire, nici nu putem face nimic de la noi înşine. Noi, îndeobşte, nu înţelegem cum ne 
chinuie duhurile căzute. 


Credem că sunt gândurile noastre. Ne chinuie pizma, ura, răutatea. Fa este tiranie 
peste tiranii. Sufletul nu vrea, dar nu se poate izbăvi. De mic se deprinde cu ea, şi 
aceasta prinde rădăcină puternică şi adâncă. Acum trebuie să o smulgem din noi. 


Trebuie să te preschimbi în dragoste. Să fii cu desăvârşire liniştit şi împăcat. Nu 
este uşor, vedeţi ce cădere înspăimântătoare este căderea omului? 


Omul nu poate nimic singur, fără ajutorul lui Dumnezeu 


Părintele Tadei: Omul nu poate nimic singur, fără ajutorul lui Dumnezeu. Crede că 
ştie ceva. Firea căzută! Totul i se descoperă din veşnicie. Pretutindenea sunt taine 
ale lui Dumnezeu. Suntem înconjurați de taine. Suntem o taină uriaşă şi pentru noi 
înşine. Nu ştim ce suntem. De unde am venit? Încotro ne îndreptăm? Ce este 
această ființă care cugetă, se mişcă şi spune unele lucruri pe care le ştie? Ce a auzit 
de la cineva, îl cugetă, i-a venit în minte. Face ceva, nici el nu ştie cum. Ce este 


taina aceasta dinlăuntrul lui? Cum lucrează în el organele interne fără voia lui, şi în 
chip desăvârşit? lar el tulbură toate cu gândurile lui. 


Bolile vin din pricina păcatului? - întreabă unul dintre studenți. 


Părintele Tadei: Din pricina căderii cu gândul. Din gânduri. 

Toţi, de obicei, gândim şi bine şi rău. Cum sunt gândurile cu care ne înde- 
letnicim, aşa ne este şi viaţa. Sufletul se hrăneşte cu gânduri, trupul cu hrană 
materială. 


Există gânduri ale noastre şi gânduri care ne vin din afară? 


Părintele Tadei: Se strecoară din toate părțile. Razele de acţiune ale gândurilor sunt 
în toate părțile. Dacă ni s-ar descoperi acestea... este o mreajă înfricoşătoare! Şi 
fiecare are o staţie radio în el. Omul este un aparat mult mai precis decât o stație 
radio, decât un televizor, numai că funcțiile 1 s-au stricat. Ce fiinţă precisă este 
omul! Cât de înaltă! Dar noi nu ştim să preţuim acesta. Nu ştim să ne conectăm la 
Izvorul vieţii, să simţim bucuria vieţii. Însă, vrăjmaşul... ne supune întotdeauna... 


Domnul a descoperit cuviosului Antonie cel mare raza de acţiune a gândurilor care 
ne înconjoară. Şi când a văzut, cuviosul a suspinat: „Doamne, cine poate să treacă 
de acestea?" Şi a auzit un glas: „Numai cei smeriţi şi blânzi." De ei, nici nu se vor 
atinge acestea. Sunt alipiţi numai de pace, de linişte, de razele lucrării dumne- 
zeieşti, semn al puterii desăvârşite a lui Dumnezeu. Nu se alipesc de cele rele. 


Cum ne influenţează mediul de viaţă poluat în care trăim? 


Părintele Tadei: lată, spun acum oamenii că Serbia noastră este chiar foarte săracă, 
cu totul săracă. Se spune că este cea mai poluată cu materiale radioactive. Acum, 
cea mai înaltă radioactivitate este în Serbia. Foarte mare, de neîndurat. Nu suntem 
bolnavi, dar nu avem vlagă. Nu ne merge. Oamenii sunt sănătoşi, dar nu ştiu ce le 
lipseşte. lau medicamente, şi mai rău! lar cât mai avem încă puţin aer curat, trebuie 
să ne folosim de el, dar şi acesta este poluat, totul. Mai cu seamă se simte atunci 
când desfăşurăm o muncă intelectuală - trebuie să respirăm adânc, des, căci cre- 
ierul şi inima cheltuiesc o cantitate mare de oxigen. Dacă nu avem îndeajuns 
oxigen în creier, nu putem să gândim. Ceva nu merge, şi ne mirăm ce. Nu avem 
suficient combustibil, nu avem oxigen. 


Iată, vezi, acum mâncăm hrană otrăvită. Cu toţi suntem otrăviţi. De la piaţă nu mai 
ai ce să cumperi. Toate sunt frumoase, dar nu îndrăzneşti să le cumperi. 


La sfârşitul veacului trecut, un stareţ spunea: „Va veni vremea când oamenii vor 
produce multe roade ale pământului, dar nu vor îndrăzni să le mănânce." lată, a 
venit vremea. Vă întrebaţi cum? Hrana ne este otrăvită. Şi cea trupească, şi cea 
sufletească. Sânt otrăviţi şi copiii, şi bătrânii. Oameni cred că vor trăi veşnic aici. 
Dar viaţa este scurtă. 


Ce este viaţa, omule? Nimic. Este atât de scurtă, că nici nu ne putem închipui. În 
anii tinereţii, omul nu observă asta. Eu mă gândesc de multe ori: suntem chiar ne- 
norociți aici, pe pământ, căci nu putem trăi nici patru miliarde de secunde. Ar 
trebui să trăim 130 de ani. O sută de ani sunt trei miliarde de secunde. Ce înseamnă 
100 de an1?... Nimic... O clipă... scurtă... Trăim în veşnicie. 


Altminteri, timpul acesta există datorită faptului că pământul se roteşte în jurul axei 
sale şi în jurul Soarelui. Dacă Soarele s-ar opri la zenit, nu am mai putea măsura 
timpul. Trăim în veşnicie. O zi neîntreruptă. Nu am avea de unde să pornim. Dacă 
nu am măsura timpul, am observa că timpul (de fapt) nu există! Există pentru noi 
deoarece suntem mărginiţi. 


luţeala duhului şi a gândurilor 

Părintele Tadei: De aceea, în Apocalipsă, Sfântul loan Theologul spune că îngerul 
cel ce a stat cu un picior pe pământ şi cu altul în mare şi s-a jurat pe Cel Înalt, a zis 
că timpul nu va mai fi!... (cf. Apoc. 10:6). Veşnicie... Aşadar, Domnul va grăbi 
timpul, şi lumea materială va dispărea. Ştim că materia, când atinge viteza luminii, 
încetează să mai existe. Se preface în energie nevăzută când atinge viteza luminii, 
trei sute de mii de kilometri pe oră. 


Cât suntem de nevolnici! Până de curând am ştiut doar despre această viteză, dar n- 
am ştiut că există o viteză şi mai mare. lar acum, pentru că avem aparate precise 
care măsoară mişcarea, Domnul ne descoperă existenţa unei viteze mult mai mari. 
O particulă de energie, fie că o numim foton sau altcumva. Aceasta acum apare pe 
ecran, acum dispare - cât s-a ivit numai pe ecran, şi deja a traversat galaxia. lar 
diametrul galaxiei noastre este de 50 de milioane de ani lumină. Cât de mare este 
diferenţa de viteze! Viteza luminii nu se poate asemăna cu viteza aceasta, aşa cum 
nu se poate asemăna un melc cu un tren expres. Trei sute de mii împărţite la 50 de 
milioane de ani lumină! Aşadar, o viteză uriaşă...Da... Duhul este mai iute decât 
gândul. Gândul este mai încet. Viteza medie a duhului, iar duhul este neînchipuit 
de iute. Trecem în veşnicie. Da. Slavă Domnului pentru toate! 


Am otrăvit Pământul... 


Părintele Tadei: Nouă ne sunt descoperite multe, dar le întrebuințţăm rău. Vedem 
cum ne-am făurit înşine condiţiile în care nu mai este cu putinţă continuarea vieţii 
pe pământ - din pricina otrăvii. Ne-am otrăvit. 


Un expert de-al nostru, care a scris cartea Planeta şi civilizaţia în pericol, Branko 
Kitanovici, spune: „În anul 2000, pe pământ nu vom mai avea apă de băut." Apa 
potabilă reprezintă doar 2% din volumul total al apei, 98% nu se bea. El spune că 
nu va fi posibil ca apa să fie purificată, că toată va fi otrăvită. 


În ce ritm se răspândeşte otrava pe globul pământesc! Duşmanul numărul unu al 
omului este gazul de eşapament, degajat de maşini. Apoi, toate celelalte. Fiecare 
fabrică degajă cantităţi uriaşe de otravă. Astfel se întâmplă şi cu agricultură. 
Belgradul bea apă otrăvită. 


Un inginer care lucrează acolo, la Makiş, spune: „Noi tratăm apa cu clor, dar ră- 
mâne toxică. Nu-i de nici un folos. Bacteriile şi bacili îi îndepărtăm uşor, dar nu şi 
toxinele." O filtrezi cât vrei, o purifici, o fierbi - fă-i ce vrei, otrava este pre- 
tutindeni în jurul nostru. Şi când nu va mai fi apă de băut, se va stinge şi viaţa. 
Organismul conţine 70% apă. 


Agricultura a avansat mult, dar multe specii de copaci au dispărut. Ulmul a dis- 
părut de mult. Se spune că în oraşul T. pădurea de conifere se usucă, vârfurile 
copacilor au început să se usuce. Nivelul radiației este ridicat, iar izvoarele din 
munte otrăvite. Otrăvite sânt şi ploile, care pârjolesc pământul. Pământul este 
otrăvit, noi înşine ne-am otrăvit... 


Nimic nu le mai ajunge oamenilor. Totul a început îndată după căderea strămoşilor 
noştri, de îndată ce s-a făcut vărsare de sânge. Cain l-a ucis pe fratele lui mai mic, 
Avel, doar din zavistie. De ce jertfa lui Avel să fie primită, iar a lui nu? De aici a 
început totul. ŞI, până în ziua de astăzi, nu mai e pace. Toţi caută ceva, de parcă 
vor trăi 0 veşnicie, dar nu este aşa. Nu e. nu e. Se pare că a venit sfârşitul. Fabricile 
poluează mediul într'un ritm atât de rapid, încât nu vom mai putea trăi mult. 


Trebuie să luăm pildă de la păsări 
Părintele Tadei: Slavă Domnului, există încă păsări... Dar foarte multe specii au 


dispărut... Totul doar se zădărniceşte, şi se nimiceşte viaţa. Şi aceasta nu-i ceva 
ascuns. 


În urmă cu vreo zece ani, când ningea, aşa mare zăpadă era - când era clar de lună 
se adunau mulţi iepuri, cete întregi. Zăpada era mare, ei o călcau în picioare, aler- 
gau în cerc, aici unde este poiana, unde nu sunt copaci, se alergau, se urmăreau 
unul pe celălalt, când aici, când acolo, se dădeau de-a rostogolul prin zăpadă, se 
jucau. Se bucurau - bucuria vieţii. Animalele au bucuria vieţii. La noi, (bucuria 
aceasta) s'a stricat şi s'a întunecat. Ele au bucuria vieţii, iar noi avem tot ce vrei şi 
ce nu vrei, şi niciodată nu suntem mulțumiți. Ele nu-şi fac griji, nu îşi umplu 
hambarele cu grâu, nu fac nimic, şi totuşi Dumnezeu le hrăneşte. Ronţăie acolo o 
crenguță mică, găsesc pe undeva adăpost, dorm. Şi mulţumesc lui Dumnezeu. lar 
noi, nu. 


Păsările Îl slăvesc neîncetat pe Dumnezeu. Încep dis de dimineaţă, la ceasul al trei- 
lea, şi până la ceasul al nouălea nu se mai opresc. La ceasul al nouălea se potolesc 
puţin, abia apoi pleacă să caute mâncare, căci trebuie să-i hrănească pe cei mici. 
Apoi iarăşi cântă. Pe ele nimeni nu le mână să cânte. Doar cântă. Dacă le ascultă 
cineva sau nu, ele tot cântă. Iar noi - încruntaţi, cu nasul pe sus. Nu avem chef de 
cântat, nu avem chef de nimic. Trebuie să luăm exemplu de la păsări. Sunt 
întotdeauna vesele. lar noi? Nouă mereu nu ne convine ceva. Şi ce ne deranjează, 
de fapt? La drept vorbind, nimic. Nu-i aşa? 


Aşa-i, răspunde un student. 
Părintele Tadei: Singuri ne deranjăm pe noi înşine. 


Părinte, am vrea Să ştim cum putem afla voia lui Dumnezeu în viaţă? Cum să ne 
hotărâm dacă să ne angajăm într'o parte sau alta, dacă să ne căsătorim sau nu? 


Părintele 'Tadei: Domnul însuşi ne deschide calea. EI ne descoperă sfânta Sa voie. 
Sfânta lui voie se face cunoscută prin părinți. Dacă vom asculta de părinţi, totul va 
merge bine şi va fi binecuvântat. Dacă le stăm împotrivă, nimic nu merge. Merge, 
merge, dar mai mult merge de-a-ndărătelea decât înainte. 


De pildă, ai îndrăgit o fată şi vrei să te căsătoreşti cu ea cu orice preţ, dar tatăl şi 
mama ta îți spun: „Dar, fiule, ea nu este potrivită pentru tine." Însă, în zadar. ţi-a 
legat vrăjmaşul mintea, te-a înrobit - şi vrea, vrea. „Dar, fiule, ea nu e pentru tine," 
spun părinţii. „Îţi vom găsi alta." Dar fiul nu vrea să asculte, o vrea cu orice preţ pe 
aceea. Se căsătoresc. Se gândesc - e ideal. Se iubesc. Dar după un timp nu se mai 
iubesc (se dezgustă), dragostea trece şi nu mai rămâne nimic. 


Cel mai bine este atunci când părinţii se înţeleg din vreme, când diferenţa de ani nu 
este mare... Cel mai bine este atunci când dragostea se dezvoltă în cadrul căsniciei. 
Atunci nu se intră în căsnicie cu plănuire. Tinerii căsătoriți au binecuvântarea 
părinţilor şi, apoi, totul merge cum e mai bine... Căsnicia nu este o viaţă frumoasă, 
dulce. Ba e cât se poate de amară! Abia după aceea vezi că nu eşti liber, ci că eşti 
legat - şi încă cât de legat. Eşti înhămat la căruţă şi trebuie să tragi, căci te bat. 
Copiii cer. Trebuie să tragi - vrei, nu vrei. lar când erai liber, gândeai altfel. Dar 
acum trebuie să te îngrijeşti nu numai de tine, ci de mai mulți. 


In viaţă sânt doar două căi, călugăria şi căsătoria, sau există şi o altă cale? Cum 
Să ştiu care cale este cea bună pentru mine? 


Părintele Tadei: Călugăria nu este pentru oricine. Da. Viaţa călugărească nu e 
uşoară. Viaţa pe pământ, îndeobşte, nu e uşoară, oricât de prielnice ar fi 
împrejurările. 


Cel care a trăit după cum a voit şi după cum i-a dorit inima este Solomon - Împă- 
ratul Solomon, fiul împăratului David. A domnit patruzeci de ani şi nu a purtat 
război cu nimeni. Domnul l-a răsplătit cu înţelepciune. A înălţat templul din 
Ierusalim. Veneau la el din toate colţurile lumii să-l asculte... Şi chiar el spune: 
„Orice a cerut inima mea, toate pe voie mi-au fost. Am poftit vii frumoase a avea, 
şi le-am sădit. Palate, şi de toate am avut. Avut-am în Ierusalim gătită cea mai bună 
oaste. Dar cu nimenea nu s-a războit." Şi spune mai departe: „Am poftit aurul şi 
argintul din belşug, şi Domnul mi-a dat. Am cercat multe feluri de viaţă, să văd de 
este vreo mângâiere aici pe pământ şi să urmeze. Şi aici pe pământ am cunoscut că 
toate sunt în deşert şi deşarte, şi chin al sufletului. Nu este trainică mângâiere... "cf. 
Int. Sol. 


Vezi, asta spune Solomon - un om înţelept. Aşadar să ai ce îţi doreşti, să fii ce îți 
doreşti - nimic mai mult nu-ţi e de folos. Pe scurt, aşa cum nu ai trăit defel. Ai 
crezut că ai sorbit toată înţelepciunea lumii acesteia. Fire căzută! Şi dacă ai putea 
să-ţi vezi viaţa din afară, a1 vedea că te umfli în pene ca un curcan, că eşti nimic 
(zâmbeşte). Ai capul sec. 


Cine de pe pământ, din cei ce au fost sau cei ce vor fi, din trecut sau din viitor, este 
atoateştiutor? Nimeni. Fiecare se desăvârşeşte într-o direcţie, făureşte ceva anume - 
şi astfel alcătuim cu toţii un întreg. Oamenii îi preţuiesc pe filosofi, pe feluriții 
învăţători ai lumii, le citează neîncetat cuvintele. Nimeni nu dă însă atenţie faptului 
că Dumnezeu le-a făgăduit strămoşilor noştri că va trimite pe Mântuitorul lumii, ca 
să ne aducă la starea cea dintru început. Nimeni nu a ştiut că acesta va fi Însuşi 


Dumnezeu. Căci numai Cel ce ne-a zidit ne poate aduce la starea cea dintru înce- 
put, cine altcineva să o facă? lar EI a venit, şi nu a fost primit. 


lată, ne-am botezat în Hristos Domnul, suntem creştini (numai părelnic) - nu aşa 
cum ne vrea Domnul. Nu-i nimic bun în noi. 


Cum îţi sunt gândurile 


Cugetăm cele viclene, ne mâniem, îl nesocotim pe aproapele nostru - nu-i nimic 
bun în noi... ŞI citim, dar nu înţelegem. 


Care dintre filosofii şi dintre învățații lumii a putut spune despre sine: „Eu sunt Ca- 
lea, Adevărul şi Viaţa"? /În. 14:6/ Nimeni! Şi să mai spună: „Eu sunt Pâinea vieţii” 
(În. 6:35,48/ sau „Cela ce crede în mine are viaţă vecinică"? (În. 6:47/ Dar oamenii 
sunt meschini. Puțin înţeleg, puțin pricep. Le este mult mai aproape minciuna, 
decât adevărul. 


Desăvârşirea vieţii creştine este deplina smerenie 


Părintele Tadei: Socotim că avem vreo valoare... Nu valorăm nimic! Da. Desă- 
vârşirea vieţii creştine, o spun Sfinţii părinți, este deplina smerenie. Desăvârşita 
smerenie! Ei (cei smeriți) sânt răsplătiți cu harul lui Dumnezeu. Cel smerit şi blând 
nu se mânie. lar dacă-l jigneşti, tu te mânii, iar el plânge pentru tine, pentru că sin- 
gur te chinui. 


Spuneţi-ne, pentru Sfârşit, există vreun leac pentru noi, cei căzuţi şi bolnavi? 


Părintele Tadei: Şi încă cum! Să faceţi ascultare. Să vă smeriţi şi să ascultați. Cel 
ce este smerit şi blând, acela şi ascultă. Cum spune poporul: „Cine ascultă de alţii, 
degrabă se foloseşte." Cel care ascultă, acela e smerit. Şi îndată ce ne-am împotrivi, 
vom observa cum vrăjmaşul ajunge să ne conducă viaţa. Nu se poate şi nu se poa- 
te! 


Părinte, părinţii mei sunt divorțaţi; mama m-a adus la credinţă, tata e împotriva 
lui Dumnezeu. De cine să ascult? 


Părintele Tadei/ Apoi, bine... nu este treaba ta dacă părinţii trăiesc în bună înţe- 
legere sau nu, dacă se ceartă, dacă sunt buni sau nu sunt buni - pentru tine ei 
trebuie să fie ceva sfânt, ca să ai parte de binecuvântarea lui Dumnezeu, ca să îţi fie 
ție bine. Da! Nu trebuie să ne supărăm părinţii nici cu gândul. Şi cum se poartă ei 


cu noi, este treaba lor. Sunt unii părinți care au fost atât de aspri, care şi-au chinuit 
COPII... 
= ae 2 

Doi fraţi au avut o mamă aşa bună - ea le-a zis să-l cinstească pe tatăl lor, deşi 
acesta nu se purta cu ei aşa cum ar fi trebuit, pentru ca să dobândească bine- 
cuvântarea lui Dumnezeu. Acum cei doi lucrează acolo, la „L.", în Pojarevat, şi nu 
îngăduie nimănui să spună ceva despre tatăl lor. Nimeni nu îndrăzneşte să-l jig- 
nească. Cei doi frați zic: Tata este sfânt pentru noi! Au avut o viaţă grea, tatăl lor 
nu a avut milă faţă de ei, dar vezi cum i-a binecuvântat Dumnezeu şi au viaţă 
împlinită? Sunt recunoscători şi mulțumitori faţă de Dumnezeu. 


&&& 


Căci Domnul bine a voit ca prin părinţii noştri să venim în lume. Vor da socoteală 
înaintea lui Dumnezeu de cum sunt ei, vor răspunde şi pentru noi. Nu noi vom da 
socoteală pentru ei. Noi vom da socoteală de cum şi dacă i-am cinstit. Starea 
duhovnicească pe pământ este din cale- afară de rea şi din pricină că copiii mici, de 
până la cinci ani, se împotrivesc părinţilor. De aceea lucrurile merg în felul acesta, 
pentru că nu îşi cinstesc părinţii. Pe întreaga planetă starea este aceeaşi... 


(Material apărut în Svetigora, revistă a mitropoliei Muntenegrului şi Litoralului) 
Domnul este în toate 


Părintele Tadei: Noi, aici pe pământ, împlinim o epitimie. ” Să nu vă miraţi că 
neîncetat aveţi câte un necaz. Toţi păcătuim necontenit - alunecăm şi cădem. Că- 
dem, de fapt, în cursele diavolului. Sfinţii întăresc neîncetat un lucru: important 
este numai ca omul să se ridice din nou şi să o ia de la capăt pe calea către 
Dumnezeu. Chiar de am cădea de o sută de 


ori pe zi, nu vă îngrijiţi de aceasta, ci doar să vă ridicaţi şi să mergeţi mai departe, 
fără să priviţi înapoi. Ce a fost, a fost şi a trecut. Voi doar să mergeţi înainte şi să 
vă rugaţi Domnului, pentru ajutor. 


Nu prin faptul că ne plângem într-una de ceva II supărăm pe Dumnezeu. Il supărăm 
atunci când păcătuim, nu atunci când ne întoarcem către Dânsul ca spre ruda 


** Un canon de pocăință 


noastră cea mai apropiată. Domnului îi este plăcut a-l chema neîncetat şi a ne 
revărsa preaplinul inimii înaintea Sa. 


Rugăciunea nu este ceva care începe şi se sfârşeşte, şi gata! Să te aşezi înaintea 
icoanei, să spui ce ai de spus şi apoi să mergi pe calea ta - aceasta nu este rugă- 
ciune! Să iubiți lucrurile mici şi să râvniţi spre cele smerite şi simple. lar când 
sufletul se va maturiza, Dumnezeu îi va dărui pacea lăuntrică. Domnul priveşte 
acum numai la voi şi îi place că năzuiţi după pacea Sa. Atâta vreme cât sufletul nu 
este copt întru Domnul, El îi va da să vadă doar o vreme că pretutindenea este şi 
toate plineşte (cf. Rugăciunilor începătoare), plineşte lumea întreagă, făptura toată. 
Atunci sufletul este atât de bucuros, atunci are totul! Dar, apoi, Domnul se ascunde 
iarăşi, ca să tânjim după EI şi să-L căutăm cu toată inima. 


Este greu a trăi cu aproapele, dacă pornim cu el un război al cugetelor. Nu ajunge 
să ne înfrânăm de la război deschis, prin cuvinte şi fapte. Nu vă angajaţi cu el nici 
măcar într-un război cu gândul. Din această pricină se pierde pacea sufletului şi 
dragostea faţă de aproapele. Nu trebuie să vă împotriviţi, nici să îl convingeţi pe 
aproapele vostru. Nu foloseşte la nimic. Puteţi să staţi şi în cap înaintea lui, nu veţi 
câştiga nimic! Pe aproapele trebuie doar să-l iubiţi, pentru Domnul. Domnul este şi 
în ei (în cei necredincioşi), căci, dacă n-ar fi într'înşii, ar mai putea fi ei vii?! 


Nu mai dați atâta însemnătate întâmplărilor din afară. Fiţi mai mult înlăuntrul vo- 
stru, în inimă, cu Domnul, iar pe celelalte lăsaţi- le! Trebuie doar să fiţi cuviincioşi, 
liniştiţi şi buni faţă de toţi. Nu purtaţi grija altora! 


Capitolul IV - O sută de capete de la mănăstirea Vitovniţa 


1. Dumnezeul nostru a venit aici, printre noi, ca să aducă la starea cea dintru înce- 
put pe cei ce i-a zidit. EI a făcut totul ca omul să-L înţeleagă. Ar fi putut să mân- 
tuiască neamul omenesc şi într-alt chip, dar, când omul a căzut, întregul lui „aparat 
cugetător" lăuntric s-a zdruncinat şi l-a făcut neputincios înspre bine. Omul a căzut 
sub puterea duhurilor viclene, de bunăvoie s-a predat puterii lor şi s-a lăsat înrobit 
de ele. 


2. Răul nu a fost plăsmuit de Dumnezeu. Răul este de la duhurile înţelegătoare, 
gânditoare, ce au căzut de la dragostea lui Dumnezeu, care s-au întors spre ele în- 
sele, rămânând nesupuse şi care au început să cugete la propria înţelepciune; dar, 
oricât de mult s-ar trudi orice putere cugetătoare neunită cu Izvorul vieţii să săvâr- 
şească şi să grăiască ceva bun, tot ce va face este presărat cu duhoarea iadului, căci 
singur Dumnezeu este Izvorul păcii şi al bucuriei, al dragostei, al dreptăţii şi al bu- 
nătăţii. 


3. Toate fiinţele zidite sunt mărginite, iar ceea ce este mărginit nu este desăvârşit; 
ci fiinţelor zidite le este dat să se desăvârşească. 


4. Însă fiinţele zidite au căzut. Mai întâi, unii îngeri nu şi-au păzit vrednicia, iar 
apoi, din zavistia acestor duhuri viclene, au căzut şi strămoşii noştri Adam şi Eva. 
Astfel, s-a aninat şi întru noi această însuşire - pizma cea drăcească. Pizma nu se dă 
în lături de la nimic. Chiar şi lui Dumnezeu în faţă îi grăieşte potrivnic, totdeauna 
şi în tot locul. 


5. Ce face pizma? Duhul diavolesc, pizma, duce mereu şi fără încetare război 
împotriva dreptății, împotriva lui Dumnezeu. Dumnezeu este dragoste desăvârşită, 
iar pizma nu rabdă ca cineva să-i facă vreun bine aproapelui său. 


Iar când Domnul, care este dragoste desăvârşită, a tămăduit-o pe femeia cea bătrâ- 
nă, bolnavă, gârbovă de 18 ani, de îndată s-a ivit şi cel viclean şi a început 
războiul, căci pizma nu rabdă să vadă cum se face bine cuiva. Pizma neîncetat 
zavistuieşte, pe toţi şi în toate. 


6. Unul dintre părinţii de Dumnezeu purtători, cuviosul Nil, izvorâtorul de mir (ca- 
re s-a arătat lui Theofan monahul, ce a vieţuit în veacul al XVIII-lea într-o peş- 
teră) ne-a desluşit multe din tainele Impărăţiei Cerurilor. 


EI spune că pizma este pecetea antihristului în inima omului. Vedeţi, ce înfricoşat 
lucru! lar noi îl pizmuim pe aproapele nostru atât de des, chiar şi pe rudele noastre 
le pizmuim pentru ceva, şi nu purtăm de grijă să ne tămăduim (de pizmă), să ne 
venim în fire. 


7. Dumnezeul nostru, lisus Hristos, este Dumnezeu desăvârşit şi Om desăvârşit. Ca 
Dumnezeu desăvârşit, El cuprinde toate cu dragoste, cu dragostea Sa nesfârşită. Ca 
om desăvârşit, este iubitor cu fiecare suflet ce se apropie de EI. Nouă, totuşi, acea- 
stă dragoste a lui Dumnezeu ni se pare cumva îndepărtată, ni se pare că Dumnezeu 
este foarte departe de noi. De fapt, noi ne depărtăm (de Dumnezeu). El nu se poate 
despărți de noi, căci EI este viaţa. EI este Dragostea deplină. 


O, oare când vom avea şi noi față de Dânsul aceeaşi dragoste, oare când ne vom 
apropia de Dânsul ca de un prieten adevărat? Însă noi nu ne apropiem de EI astfel, 
ci stingheriți, parcă cu răceală; şi când ne rugăm, şi când facem un bine, suntem 
parcă peste măsură de formali. lar EI vrea să fim fireşti. Ne-a arătat acesta prin 
felul în care a trăit printre noi: simplu, smerit şi blând. Trebuie să ne apropiem de 
Domnul aşa cum ne-a făcut; simpli, ca nişte copii nevinovaţi trebuie să ne apro- 
piem de Dânsul. 


8. Domnului îi sunt dragi lucrurile bune pe care le săvârşim. Milostenia şi tot ceea 
ce facem pentru mântuirea noastră, spre folosul semenilor noştri şi al Bisericii, 
toate sunt plăcute Domnului. Dar cea mai dragă şi mai plăcută Domnului este dra- 
gostea curată, simplă şi copilărească, ce se lipeşte de inima Sa. lată ce-i este cel 
mai drag şi ce vrea EI de la noi! Fiecare suflet o poate face. Şi cel bogat, şi cel să- 
rac, şi cel bătrân, şi cel tânăr... 


9. Parcă mă întorc mereu la această temă, o repet neîncetat: să învăţăm cum să ne 
apropiem de Părintele nostru (Ceresc), cum să ne apropiem de EI cu inima şi cu 
întreaga noastră fiinţă, cum să ÎL îndrăgim precum îngerii şi sfinţii. Căci suntem 
foarte întinaţi şi necuraţi. 


Dumnezeu, atunci când ne apropiem din inimă de Dânsul, nu caută la întinăciunea 
şi necurăția noastră, ci ne primeşte de îndată. Când greşim cu ceva faţă de Părintele 
nostru, să ne apropiem de Dânsul din inimă, căci EI ne iartă toate, ca şi cum nu ar 
fi existat. 


10. Domnul nostru este nemărginit în dragostea Sa cea negrăită. Ar trebui să ne 
apropiem de Dânsul sincer şi neîncetat să fim cu Dânsul, căci EI totdeauna este cu 
noi. EI ne însufleţeşte viaţa, şi vrea să II înţelegem şi să-L pricepem. 


Întreaga Sa viaţă pământească a fost firească, pentru ca omul să o poată înţelege. 
EI a spus despre Sine că este Dragoste, ne-a lămurit că atât de mult a iubit Dumne- 
zeu lumea, încât pe Fiul Său cel Unul- Născut L-a dat pentru mântuirea omului. 
Ne-a descoperit taine. Ne-a descoperit multe. Ne-a ridicat mai presus de toată zidi- 
rea Sa. Firea omenească, ridicată mai presus de toate făpturile, intră în taina Sfintei 
şi de viaţă dătătoarei Treimi. 


11. Dar ce-am putea noi, ca oameni, să ne dorim mai mult, decât să fim una cu 
Dumnezeul nostru, cu Părintele nostru? Pentru aceasta, ar trebui, în scurta noastră 
viaţă de aici, să învăţăm cum să ne apropiem de EI. Dar nu avem putere de la noi 
înşine - trebuie să ne apropiem de EI precum copiii simpli şi nevinovaţi, din inimă, 
să-L rugăm să ne înveţe cum să fim buni, cum să-L iubim cu tărie, aşa cum ÎL iu- 
besc Maica Preasfântă, îngerii şi sfinţii. 


12. Domnul nu ne va lăsa aşa, orfani, dacă Îi suntem mereu aproape, din adâncul 
inimii. El aşteaptă ca inima noastră, sufletul nostru, să se aprindă şi mai puternic în 
poftirea şi dorirea după Dânsul. Să ne învrednicim a nu cădea niciodată de la EI şi 
din dragostea Sa! 


13. Adesea, aici, pe faţa pământului, se abat asupră-ne multe necazuri şi greutăți. 
Toate acestea se întâmplă pentru că încă nu ne-am smerit. Când sufletul se sme- 
reşte şi se supune voii lui Dumnezeu, atunci încetează şi suferinţele, şi necazurile. 
Căci atunci şi suferinţele, şi pătimirile se fac dragi inimii şi sufletului. Căpătăm 
atunci o cu totul altă înţelegere a vieţii. Nu mai cugetăm după înţelepciunea vea- 
cului acestuia, aşa cum face lumea. Le înțelegem pe toate altfel. Tot ceea ce privim 
este parcă strălucitor, totul este mângâietor. Toate ne sunt bune, pentru că toate 
sunt dragi lui Dumnezeu. Suntem Zidirea Sa, şi tot ceea ce a fost zidit este al Său. 
Și EI a zidit acestea pentru Sine, ca să fim părtaşi la dragostea Sa dumnezeiască, la 
pacea şi bucuria cea dumnezeiască. 


14. lată, vai mie!, după cum vedeţi, trebuie să ne tămăduim. Să nu primim pizma în 
inimă, căci se năruie pacea lăuntrică şi liniştea sufletului. 


Suntem, de pildă, liniştii şi plini de pace, şi vine la noi un prieten ce ne povesteşte 
despre cineva, care ne-a făcut odată mult rău, că acum a ajuns bine - şi, deoarece 
nu l-am iertat, de îndată se iveşte în noi duhul pizmei. lată cum nu purtăm de grijă! 
Se cuvine să fim neîncetat în rugăciune şi să nu primim cursele duhului pizmei. 


15. Sfinţu părinți spun: „Dacă depărtăm de la noi ispita duhului vicleniei, fără luptă 
dobândim biruinţa." Ei au vorbit aşa din cercare. Dacă îndepărtăm de la noi ispita, 
biruinţa este dobândită fără luptă! 


16. Duhurile din văzduhuri ne ademenesc neîncetat în cursa gândurilor. Când Sfân- 
tul Antonie cel mare a văzut ce rele meşteşugiri urzesc toate duhurile viclene de 
sub cer, a oftat şi a zis: „Dumnezeul meu, cine va putea scăpa de acestea?" Şi a au- 
zit glas: „Numai cei smeriţi şi blânzi vor trece. Ci nici nu sunt atinşi de ele." 


17. Vedeţi, când sufletul se smereşte, când se supune voii lui Dumnezeu, duhurile 
viclene nu mai au putere asupra lui - căci se află sub ocrotirea harului Sfântului 
Duh, este acoperit de focul dumnezeiesc. 


18. De aceea, vai mie!, să cădem cu toată inima înaintea Domnului, să ne rugăm să 
ne înveţe să fim buni, precum Ingerii şi Sfinţii. Cât este de bine să fii între oameni 
buni, între cei ce duc o viaţă sfântă! 


19. Aici, pe pământ, oamenii sunt datori a se strădui să nu primească ispita duhu- 
rilor viclene. Sfinţii părinţi spun că e bine să ne păzim, să priveghem, să ştim că 
fiecare gând care ne tulbură liniştea lăuntrică vine din iad. Şi să nu primim această 
ispită, ci să o alungăm degrabă! Dacă încuviințăm şi începem să vorbim cu cugetul, 
ne-am prins în mrejele iadului. De la unele gânduri drăceşti ca acestea, încep a roi 
multe altele, şi abia după aceea vede omul pe unde s-a rătăcit şi ce a făcut. Un rău 
se adaugă altui rău, iar apoi, când omul îşi vine în fire, spune: „La ce mi-au fost de 
folos toate astea? Eram un om paşnic şi liniştit, şi dintr-odată totul s-a stricat..." Şi 
totul s-a stricat pentru că nu am vegheat. 


20. Dragostea, bucuria, pacea - toate acestea sunt daruri dumnezeieşti, însuşiri 
dumnezeieşti. Ele pot săvârşi şi separat minuni. Dragostea uneşte toate laolaltă, pa- 
cea izvorăşte din om şi răspândește linişte, bucuria ridică povara de la sufletul 
omului. Când vine un suflet bucuros la unul întristat şi îi aduce gânduri blânde şi 
paşnice, parcă dintr-odată cel din urmă se înseninează. Aşadar, dragostea, pacea şi 
bucuria fac minuni şi luate în parte, dar împreună pot porunci tuturor făpturilor. 
Când sunt unite şi înrădăcinate în inimă, se face pace oriunde îşi îndreaptă un astfel 
de suflet gândurile, căci din el izvorăşte pace. 


Sfinţii părinți spun că poate să mute şi munţii. Se săvârşesc tămăduiri. De pildă, 
Domnul a arătat cum (se săvârşesc minunile) şi a spus că o vom face cu puterea Sa 
dumnezeiască. Şi vor fi semne ca acestea: vom pune mâinile pe bolnavi şi se vor 
tămădui. Acestea sunt întocmai cuvintele lui Dumnezeu. 


21. Dar noi ne-am pierdut bunătatea pe care ne-a dat-o Dumnezeu şi ne-am în- 
curcat rău în cuget şi nu putem ieşi din strânsoare, ca să fie pace în inimile noastre. 
Trebuie să fim cu băgare de seamă ca în inima noastră să nu pătrundă ceva care să 
tulbure pacea. 


22. Sfinţii părinţi ne-au netezit calea şi ne-au arătat cum trebuie să ne ostenim, cu 
ajutorul lui Dumnezeu. Dumnezeu este puternic şi din toate ne poate izbăvi. Dar 
noi, nepricepuţi fiind în viaţă, nu ştim să ne păstrăm pacea lăuntrică. 


23. Domnul vrea ca noi, din adâncul cugetului, cu deplină înţelegere, să alungăm 
răul şi să-L primim în inimă pe Dânsul şi binele Său. Pentru aceasta, este nevoie să 
ne întoarcem la Domnul, singurul Izvor al vieţii. Să ne apropiem de EI, căci de EI 
ne-am depărtat. Ne îndepărtăm uneori şi de cei mai apropiaţi ai noştri. Adeseori ne 
simţim înstrăinați chiar şi de cei mai apropiaţi nouă, din pricină că ne-am în- 
depărtat cu cugetul, cu mintea şi gândurile noastre de adevăratul nostru Părinte. 


24. Viaţa duhovnicească este viaţă cugetătoare şi înțelegătoare. Aşadar, se cade a 
ne îndrepta grija către ceea ce mişună în noi, a ne ruga zi şi noapte Domnului să ne 
izbăvească de tot răul, să ne curețe şi să ne dea putere să alungăm ispita duhurilor 
viclene. 


Dacă primim ispita, am şi încuviinţat-o - şi de îndată începe lupta. Alungăm o 
ispită, iar dracii ne încearcă cu o a doua, a treia, a patra... Şi nu avem pace, nu 
avem linişte. Atunci trebuie să ne întoarcem cu mintea şi cu inima către 
Domnul: Doamne, iată, n-am tărie, nu m-am învăţat din tinereţi, învechitu-m- 
am în zile întru cele rele, îmbătrânit-a viclenia împreună cu mine, iar acum de 
multă osteneală am trebuinţă ca să o lepăd de la mine şi să o smulge din 
rădăcină. Dar Tu puternic şi tare eşti, învaţă-mă a fi nevinovat, Simplu, blând şi 
smerit. Răsplăteşte-mă cu dum-nezeieştile Tale daruri, aşa cum răsplăteşti pe 
îngerii şi Sfinţii Tăi. 


25. Şi aşa, neîncetat, în simplitatea inimii şi cu vorbele noastre, fiecare suflet să ca- 
dă înaintea Domnului - pe lângă pravila ce o avem şi care ne este trebuincioasă 
(căci de nu avem pravilă, atunci cel necurat ne va da o altă pravilă, alte gânduri). 
Aşadar, este nevoie de rugăciune - oricât de scurtă ar fi ea, să ne ridicăm pe loc din 
pat, din somn, şi de îndată să-l mulțumim lui Dumnezeu pentru că S-a milostivit a 
ne trece cu bine peste încă o noapte. Când vine seara, să mulţumim pentru toate, 
căci Domnul este Dătător de viaţă, care (pe toate) le dă. Aşa ne arătăm dragostea 
fată de EI şi, pentru aceasta, ne va alipi Luişi. 


26. Dacă sufletul iubeşte sincer rugăciunea, nu se mai poate despărți de Părintele 
său. Este neîncetat cu EI, mereu în prezenţa Sa - fie că vorbeşte cu oamenii, fie că 
este la muncă, la serviciu. Este neîncetat cu EI şi se mişcă în prezenţa Sa, precum 
îngerii şi sfinţii. lată, aceasta este arvuna Împărăției Cerurilor, încă de aici, de pe 
pământ. Un astfel de suflet s-a obişnuit cu viaţa cerească şi trece din această viaţă, 
a multelor chinuri şi osteneli, la bucuria cea veşnică a fericirilor, ca unul ce s'-a 
curăţit încă de aici. 


27. Aşadar, vai mie!, vă doresc tot binele, de la Domnul şi Maica Preasfântă, care 
este o mare Ocrotitoare. Ea este numai dragoste - Maica Preasfântă. 


V-am istorisit şi mai devreme cum a dorit Dionisie Areopaghitul să o întâlnească 
pe Maica Preasfântă şi cum s-a simţit în prezenţa ei: dintr-odată s-a slobozit de ori- 
ce grijă a lumii acesteia şi s-a luminat de o bucurie, pace şi fericire negrăită. Ve- 
deți, pe acestea ni le doreşte neîncetat Maica, şi se roagă zi şi noapte să ne apro- 
piem din inimă de ea, cu întreaga noastră fiinţă, căci ea este ocrotitoarea, apără- 
toarea şi mijlocitoarea noastră înaintea lui Dumnezeu. Ea ÎI va ruga pe Fiul ei să ne 
dea putere ca să fim buni şi milostivi, aşa cum sunt îngerii, ca să-L slăvim pe 
Dumnezeu aici pe pământ şi în veşnicie. 


28. Nici o mişcare a cugetului (care vine) din suflet nu trebuie să fie centrul vreu- 
nui lucru de aici, de pe pământ. Centrul înţelegător al dragostei este Domnul. Prin- 
tr-însul şi într-însul sunt toate. Nouă nu ne este îngăduit să ne legăm de lucruri 
lumești. 


29. Cetele îngereşti nu se robesc cu cugetul de lucruri. Îngerii privesc lucrurile, dar 
nu sunt robiţi cu cugetul de ele. Căci centrul gândurilor lor este robit numai puterii 
lui Dumnezeu, care pe toți îi iubeşte. lar noi, când vedem un lucru ce ne ade- 
meneşte, îndată ne alipim de el - groaznic şi înspăimântător lucru! Pentru că, dacă 
rămâne mult timp astfel, acesta ni se face idol. În inima noastră, în locul lui 
Dumnezeu se află un lucru - fie unul viu, fie unul mort. 


30. Dragostea dumnezeiască nu rabdă egoismul. lar omul, atunci când a căzut, s-a 
deşertat şi nu mai are pe nimeni apropiat lui, decât pe sine însuşi. EI s-a întors spre 
propria persoană şi o păzeşte: nu îngăduie nimănui să o defaime, vrea ca despre ea 
să se gândească numai de bine; pe lângă acestea, nu poartă de grijă ce viaţă duce, 
ce face şi cum face. Nu se îngrijeşte, căci este cu totul îndreptat asupra sinelui. 


31. Trebuie să ne dispreţuim pe noi înşine pentru dragostea Domnului, şi pe Do- 
mnul-Eu nu numai să-l lepădăm, ci chiar să-l ucidem. Căci, dacă acesta nu moare, 


nu ne putem uni cu Domnul: ne va stânjeni mereu acest Domn-Eu al nostru. Căci 
el este mare domn şi nu-şi poate pleca grumazul, ci stă totdeauna ţanţoş. De aceea 
este nevoie de smerenie - să ne smerim şi să ne umilim. 


32. Domnul ne-a arătat cum trebuie să fim: smeriţi, umili, supuşi voii lui Dumne- 
zeu. Dar noi vrem să facem toate după socotinţa noastră. Ne chinuim pe noi înşine, 
ne muncim şi nu împlinim nimic! Lumea aceasta nu poate fi precum vrem noi. Şi 
Domnul-Eu se mânie atunci mult, căci nu este precum crede el. lată, ne chinuim pe 
noi înşine - şi cu singur îmi sunt vinovat. Nu m-am smerit, nu m-am unit cu 
Domnul, ci privesc în inimă - şi, oricând aş privi, îl văd pe acest Domn-Eu. Când, 
pe deasupra, mai vine ispita şi-şi înfige cuțitul, ne înjunghie şi ne face rană mare... 
Vedeţi cât de mult trebuie să ne tămăduim, cât trebuie să ne smerim, cât trebuie să 
cădem la Domnul aşa, în chip simplu? 


33. Iar cel ce s-a smerit pe sine nu se socoteşte pe sine că este cineva, ştiind că e ni- 
MIC, că e putregai. Dacă pe noi nu ne-ar păzi Domnul, dacă nu ne-ar ţine Domnul, 
nimic nu s-ar alege de noi! Nimic, numai noroi. 


34. Aţi văzut ce om firesc este stareţul Cleopa? ” Pentru că Dumnezeu l-a dăruit 
aşa. Nu se socotește a fi ceva - ştiind că suntem un nimic, că suntem numai putre- 
gai. Dacă nu ne-ar păzi Domnul, nimic nu s-ar alege de noi, nimic, fără numai tină 
şi duhoare! 


35. Inima este totdeauna rece când este împrăştiată. Numai când se adună gân- 
durile, puterile şi dragostea, când se adună în inimă, abia atunci începe inima să se 
aprindă. 


36. Inima este rece când este împrăştiată - şi sufletul nu este atunci acasă, ci pri- 
begeşte. Când este acasă, sufletul încălzeşte şi inima. De îndată ce a ieşit afară, este 
lovit. Este bătut când este în afara casei - gândurile îl bat. Un gând este primit, un 
al doilea este alungat, al treilea... Fireşte, inima se frânge şi se răceşte. Şi spune: 
Asta nu-mi face bine, cealaltă nu-i bună... Toate acestea rănesc lăuntrul nostru, şi 
inima este necăjită. lar când sufletul îşi vine în fire, când se împacă cu Dumnezeu, 
atunci Dumnezeu este în centrul vieţii, este bine şi cald. Suntem împrăștiați şi dez- 
binaţi - şi numai Domnul poate, prin harul Său, să ne tămăduiască. 


*5 Este vorba de arhimandritul Cleopa de la Sihăstria, cu care starețul Tadei s-a cunoscut. 
Acesta obişnuia să zică mereu despre sine, plin de smerenie: „Sunt un putregai, sunt un moş de 
putregai!" (n. red.) 


37. Domnul priveşte în adâncul tainic al inimii noastre, la ce îşi doreşte inima şi 
către ce tânjeşte. lar dacă sufletul nu-şi poate veni de îndată în fire, Domnul, la 
vremea potrivită, va curăța iarăşi totul şi-l va atrage spre centrul vieţii, ca sufletul 
să-şi revină - şi sufletul se va smeri. Dar dacă în adâncul inimii este necurăţie, dacă 
acolo este ceva atras de lumea aceasta şi ne leagă de viaţa aceasta, de aici - atunci 
rătăcirea noastră va fi îndelungată şi vom îndura multe chinuri şi nevoi. Vom avea 
mai multe necazuri noi, cei credincioşi, decât cei ce nu sunt. Pen-tru că ei nu au 
acea durere lăuntrică, nu cugetă la veşnicie; pentru ei totul este în lumea aceasta: să 
trăiască bine, să mănânce bine, să bea - aici este îndreptată grija lor. lar noi suntem 
dezbinaţi, vrem să fim cu Domnul, dar încă nu am părăsit starea noastră materială, 
lumească, cu care inima noastră are încă multe legături, e chiar înrobită. Pentru 
aceasta, suferim mult. 


38. Altminteri, o astfel de suferinţă este mai mare la oamenii evlavioşi decât la cei 
ce nu sunt credincioşi. Inima trebuie să se desprindă de poftele ei lăuntrice. Să 
înţelegem că toate acestea nu sunt decât socoteli lumeşti - viaţa aceasta pămân- 
tească, toate legăturile cu semenii, cu rudele tale, toate acestea ne leagă. Şi dacă ne 
leagă atât de mult, încât inima noastră se lpeşte de ele, atunci este mai bine să ne 
lepădăm şi de tată, şi de mamă, şi de frate, şi de soţ, şi de soră - zadarnice sunt 
toate, dacă năruie pacea lui Dumnezeu din noi. Când lucrurile stau aşa, se cuvine 
să ne lepădăm de toate acestea şi să avem, atunci, față de toţi, o purtare dreaptă. 
Mai întâi să ne unim cu Domnul, şi El ne va învăţa cum să-l iubim pe aproapele 
nostru, căci noi nu ştim cum - dragostea noastră se preface de îndată în ceva mate- 
rial, fiindcă nu suntem curățiţi lăuntric. 


39. Este nevoie să alungăm din inimă socotelile şi poftele lumești, şi abia atunci 
putem, cu ajutorul Domnului, să-l iubim sincer şi pe aproapele nostru. Altfel, 
dragostea noastră pământească, de aici, se lipeşte când de ceva, când de altceva - şi 
toate acestea sunt nestatornice, fără nici un folos. Şi această nestatornicie a noastră 
ne frânge, ne sfărâmă neîncetat. Nu luăm cu înţelegere asupra noastră viaţa, ci în 
chip părelnic. 


40. Tot ce plănuim să facem trebuie împlinit cu un singur gând şi o singură dorință, 
căci Domnul aceasta vrea - ca toţi să fim într-un cuget. Domnul S-a rugat ca noi să 
fim una, iar noi mereu suntem dezbinaţi, chiar şi în mijlocul familiei. Asta nu-i 
bine. Omul vrea să-şi facă voia. Înţelegem aceasta atunci când stăpânul casei este 
necredincios, şi se întâmplă ca Domnul să cheme (la credinţă) un membru al fami- 
liei. Dar şi sufletul acesta, pe care Domnul l-a chemat, e dator să lucreze cu înţe- 
lepciune. Nimeni nu se cade să se lupte în cuget cu stăpânul casei, căci altminteri 


nu există propăşire! Atunci şi el se face tâlhar, care îşi ucide semenii prin gândurile 
şi dorinţele sale. 


Altceva este dacă ne încredințăm Domnului, iar stăpânul casei ne spune: Leapădă- 
te! Atunci, nu ne mai sunt părinţi, nici rude. Eu nu mă pot lepăda de Domnul, eu 
m-am unit cu EI, sunt al Său şi viaţa Sa cea dumnezeiască este în mine. Nu mă pot 
lepăda de Domnul - dar tu faci precum vrei. 


Însă, iarăşi, nu se cade să cugetăm nimic vătămător în inima noastră, căci şi cel mai 
mic gând vătămător ne tulbură pacea. Starea noastră lăuntrică se înrăutăţeşte, şi 
felul nostru de a fi față de semeni se înăspreşte. Căci şi cel mai mărunt gând ce nu 
este întemeiat pe dragoste nimiceşte pacea. Chiar şi cel mai neînsemnat gând pe 
care-l ai năruieşte tot binele, dacă nu se întemeiază pe dragoste. 


41. În familiile cu mai mulţi membri este de ajuns ca o singură persoană să fie 
nemulțumită - nu e nevoie să arate aceasta față de nimeni, ci doar să înceapă a cu- 
geta cât de nedrept se poartă ceilalți cu ea şi cât de rău este tratată - ca să se tulbure 
pacea în familia aceea; persoana aceea, prin gândurile ei, a tulburat-o. Iar toți sunt 
necăjiţi, fără să ştie din ce pricină. 


42. Faţă de aproapele nostru trebuie să avem aceeaşi purtare. Nu se cuvine să 
împărțim oamenii: acesta îmi este simpatic, acesta antipatic, căci atunci aţi intrat în 
război cu cealaltă persoană, şi nu vă va răbda - chiar dacă în afară nu i-aţi dat nici 
un prilej, nici prin cuvinte, nici prin fapte, însă ați cugetat la aceasta, aţi gândit-o 
înlăuntrul vostru. 


43. Noi, creştinii, ne-am îmbrăcat prin Botez în Hristos, ne-am îmbrăcat în Dumne- 
zeu, iar Dumnezeu este dragoste. Şi cum este cu putinţă ca, uniţi fiind cu Domnul 
în Botez, să luptăm împotriva Sa? Dar cum luptăm? Prin gândurile noastre. Ne 
trimitem gândurile rele asupra semenilor, asupra aproapelui nostru şi asupra celui 
depărtat de noi. 


44. De cum se naşte în noi un gând ce nu îşi are temelia în dragoste, trebuie să 
ştim că am primit înrâurirea duhurilor viclene. Primind gândul cel rău, îl primim în 
trupul nostru pe însuşi vrăjmaşul. Duhurile sunt nevăzute, dar noi le dăm trup, spre 
a se face văzute. 


45. Duhurile rele, duhurile vicleniei de sub cer sunt nevăzute. Noi le dăm trup să se 
facă văzute în lumea aceasta, să le putem vedea cum sunt la înfăţişare. In răul care 
se vădeşte prin om, vedem duhurile care stăpânesc sufletul acelui om şi care se fac 


văzute prin el, care suduie... Nu sufletul nostru Îl mânie pe Domnul, căci sufletul s- 
a născut creştin, ci acel (duh viclean) care îl stăpâneşte, care s-a înstăpânit într'însul 
şi îl scutură după cum vrea. Şi în loc să înţelegem ce înseamnă viaţa, noi ne împo- 
trivim şi ne trimitem gândurile cele rele asupra celorlalți oameni, asupra semenilor 
noştri. Astfel devenim înşine răi. Căci, de îndată ce s-au ivit în noi astfel de gân- 
duri, îl primim în noi pe însuşi vrăjmaşul, căci acesta este putere cugetătoare şi 
pătrunde - şi, de vreme ce i-am îngăduit, este prea târziu! 


De câte ori nu a intrat vrăjmaşul şi s-a sălăşluit în noi, cei evlavioşi? - ca să nu mai 
vorbim de ceilalți. De câte ori nu ne-am mâniat pe cei a căror purtare faţă de noi a 
fost necinstită sau defăimătoare? Dacă le vrem răul în gând, înseamnă că le-am 
ucis sufletul! Căci la Dumnezeu ajung toate - fie bune, fie rele - unit fiind EI în 
cuget cu simţirile inimii noastre. 


46. De aceea, trebuie să ne păzim de rău, cu înţelepciune, şi să ne alegem binele, cu 
pricepere. Să priveghem neîncetat şi să nu îngăduim celor care nu ne vor binele să 
intre în cămara noastră. Neîncetat să luăm aminte şi să priveghem! 


47. Mult mai important şi mai însemnat decât nevoinţa, decât postul şi decât oste- 
ncala, este să fim cu luare-aminte ... 


48. Rugaţi-vă neîncetat, porunceşte apostolul. Rugăciunea lăuntrică este osteneala 
cea mai de seamă pe care o poate săvârşi omul. Căci vrăjmaşii noştri, puterile cu- 
getătoare (duhurile căzute), ştiu că prin rugăciune omul se apropie cu inima şi sim- 
țirea de Domnul, iar aceste duhuri viclene caută să-l lege pe om de orice lucru 
lumesc. 


49. In rugăciune, trebuie mai întâi de toate să aveţi luare-aminte; luarea-aminte să 
fie de căpătâi. Fără aceasta, rugăciunea nu este de nici un folos. Dar, dacă o lăsăm 
cu totul, atunci este şi mai greu. Aşadar, osteniţi-vă! 


50. Insă luarea noastră aminte este neîncetat abătută spre altceva. Sfinţii părinţi se 
rugau la Domnul să îi izbăvească de risipire la vremea rugăciunii. 


51. Se cuvine în toată lucrarea noastră să ne dăruim, cu ajutorul lui Dumnezeu. 
Căci vrăjmaşul trage neîncetat mintea noastră (în risipire, împrăştiere): unde am 
fost, ce am făcut, ce am auzit, chiar din copilărie - dracii le amestecă atunci pe 
toate, iar noi credem că aceste gânduri sunt ale noastre. Ei au catastiful întreg al 
vieţii noastre: ce am făcut, cum ne-am purtat... căci nu ne ştiu gândurile lăuntrice, 
dar văd chipul sufletului nostru. De aceea, este nevoie de mare stăruință pentru a 


ne apropia cu inima de Domnul şi de a rămâne neîncetat cu Dânsul. Aceasta este 
rugăciunea lucrătoare. 


52. Pe lângă cea lucrătoare, este şi rugăciunea cu har. Aceasta o primim ca dar de 
la Domnul. Văzând El truda noastră, că vrem din toată fiinţa să ne unim cu Dânsul, 
lepădând toate desfătările lumii acesteia, Dumnezeu ne curăţeşte, treptat, de grijile 
lumii, de alipirea de cele pământeşti, şi ne îndreaptă sufletul spre smerenie şi 
simplitate, ca sufletul să nu mai primească vătămarea inimii, ci, orice s-ar întâm- 
pla, să se smerească şi să spună: Aşa trebuie să fie. Aşadar, sufletul se curăţeşte 
treptat, ca să primească focul cel dumnezeiesc şi ca să se roage neîncetat în Duhul 
Sfânt. 


53. Nevinovaţi, simpli, neîmpovărâți de grijile lumii acesteia, să primim degrabă 
focul dumnezeiesc pentru dobândirea rugăciunii neîncetate. Dar noi, care vrem să 
înţelegem ce înseamnă una şi alta, ne-am încărcat cu grijile şi foloasele acestei 
lumi - şi trebuie să treacă ceva timp ca să ne înnoim, să lepădăm toate şi să ne 
naştem din nou... Însă nu putem face acestea singuri. Este nevoie ca Duhul Sfânt să 
se pogoare în inimile noastre, să izgonească toate acestea, şi înţelepciunea lumii 
acesteia să nu mai intre în noi - până ce, în chip simplu, ne vom uni cu Dumnezeu. 
Abia atunci dobândim de la Domnul adevărata înţelepciune şi adevărata cunoaştere 
a tot ceea ce există, cu înţelegere adâncă a toate câte sunt. 


Cu cât se smereşte sufletul mai mult, cu atât i se descoperă tainele cereşti. Căci 
celui blând şi smerit i se descoperă tainele lumii, tainele tuturor lucrurilor care ne 
înconjoară - pe toate acestea le cuprinde cu înţelegerea duhovnicească. EI le înţe- 
lege pe toate cu mult mai adânc decât ceilalți, care au cercetat ani îndelungaţi înţe- 
lepciunea lumii acesteia. Căci tainele sunt la Dumnezeu, şi până ce nu se leapădă 
de înţelepciunea lumii acesteia, oamenii nu pot să pătrundă în adâncimea (înţele- 
gerii). Ei socotesc că au dobândit multe, că ştiu multe - şi, atâta vreme cât gândesc 
aşa, adevărata învăţătură dumnezeiască nu poate intra în ei, ci li se dă numai desco- 
perire din afară, prin osteneală, în medicină, fizică. 


54. În lumea duhovnicească, gândurile sunt limpezi precum graiul, se aud. Pentru 
aceea, cel mai de preţ dintre toate darurile din lumea aceasta este truda sufletului 
nostru. Dacă omul nu se curăţă, ci trece în veşnicie cu trăsături de caracter rele, nu 
va putea sta printre îngeri şi sfinţi. EI va trece în veşnicie, la viaţa veşnică, având 
aceste însuşiri nevolnice. 


55. Atâta vreme cât mai avem vreun reazem oarecare în lumea aceasta, îi dăm 
Domnului prea puţină încredere. Sfinți părinți le-au primit pe toate, fie bune, fie 


rele, ca fiind de la Domnul, şi s-au smerit. Când Domnul vede că sufletul este pre- 
gătit, îl umbreşte cu harul Sfântului Duh, şi sufletul dobândeşte libertate, pace, 
bucurie şi mângâiere, nu se mai teme. Dar noi totdeauna ne temem de ceva. 


56. Până ce nu vine luminare de la Duhul Sfânt, ne este teamă, dar după aceea se 
mistuie toată frica. ŞI toți căinează sufletul acesta, pentru că îl văd cât de mult sufe- 
ră din pricina căderii lui. Orice va vedea, degrabă va voi ca pentru toți să plângă şi 
pentru toţi să se roage. 


57. Mult se poate trudi omul în lumea acesta, mult se poate osteni pentru binele 
celorlalţi, şi totuşi să nu-şi curețe sufletul de păcat. Poate trece de cele mai multe 
vămi, dar la vama milosârdiei, din pricina alipirii gândului său de cele lumeşti, să 
se prăvale în prăpastie - căci, cu toată osteneala, nu a băgat de seamă că învâr- 
toşarea inimii l-a legat de puterile diavoleşti. 


În viaţa lui a făcut multe lucruri bune, mulţi s-au mântuit prin ostenelile sale - de 
pildă, dacă a înălţat locaşuri de închinare - dar nu a purtat multă grijă curățirii 
sufletului, căci a fost legat de cele lumeşti (şi alipirea cugetului de cele lumești nu-i 
îngăduie să pătrundă în lumea celor nepieritoare, pe care numai sufletul curat le 
poate pricepe). După măsura nemilosârdiei sale, el se găseşte în puterea duhurilor 
viclene. Se află în stăpânirea duhurilor viclene şi, ca un rob, săvârşeşte cele ce 1 se 
poruncesc, atât aici, cât este în trup, dar şi după plecarea din trup - este silit să 
săvârşească cele ce i se poruncesc. 


58. Fără luptă împotriva diavolului nu ne putem mântui! Căci suntem fiii părinţilor 
noştri, cu toate însuşirile lor rele, care nu se pot lesne curăța. Trebuie să răbdăm 
multe dureri ale inimii pentru ca sufletul să se slobozească de aceste legături ale 
cugetului. Vrăjmaşii noştri ne atacă, şi în chip nemijlocit, şi prin oameni - şi astfel, 
luptându-ne, după pronia lui Dumnezeu, ne venim treptat în fire. Nu există rugă- 
ciune fără încercări. 


59. Astfel, sufletul pricepe că orice reazem al său de pe pământ nu înseamnă nimic, 
şi zice: „Nu am pe nimeni care să mă înţeleagă." Sufletul caută dragostea sta- 
tornică. Aşa ceva nu se află pe pământ. Numai Domnul ne poate mângâia. 


60. După treapta slobozirii de griji, Domnul ne dăruieşte să simțim că EI este cu 


noi. Dânsul este şi pace, şi bucurie, ne este şi părinte, şi maică, şi prieten - toate 
acestea le avem în Dânsul. El este Cel ce îndestulează nevoile sufletului. 


** Acest pasaj provine dintr-o altă variantă a textului O sută de capete. (n.tr.) 


61. lar când sufletul se uneşte cu Domnul, trebuie să fim neîncetat de veghe, pentru 
că purtăm trup, care ne leagă neîncetat de cele lumeşti. 


62. Domnul îngăduie adesea vrăjmaşului să ne ia pe neaşteptate, şi atunci ne mirăm 
ce se întâmplă cu noi. Totul este din îngăduința Domnului, ca să înţelegem că sun- 
tem nimic, că toată nădejdea noastră (pe care o punem în noi) nu înseamnă nimic, 
ŞI ca să nu socotim toată osteneala ca fiind a noastră. 


63. Se cade să ne păzim ca tot ce gândim şi lucrăm să fie plăcut Domnului. Şi ceea 
ce cugetăm... Căci toată lucrarea aici, pe pământ, este lucrare a lui Dumnezeu. 


64. Dacă L-am iubi pe Domnul din toată inima, nu am greşi în veci, căci EI ar fi 
întru noi. EI este putere care arde toată necurăţia, tot păcatul, şi nu ar mai putea 
pătrunde în inima noastră nimic din cele ce nu sunt sfinte şi virtuoase. 


65. Dar noi, pentru că suntem materialnici şi necurăţiți, de îndată ce vrem să ne 
arătăm dragostea fată de aproapele nostru, o amestecăm cu patima trupească. Tre- 
buie să despărțim dragostea de patimă. Să lăsăm deoparte patima, căci este înrâu- 
rire a vrăjmaşului! Trebuie să hărăzim grija noastră dragostei lui Dumnezeu, care 
nu face deosebire. Dragostea dumnezeiască nu este egoistă, ci atotcuprinzătoare - 
pe toţi îi iartă şi de toţi se bucură. 


66. Lupta şi înrobirea cugetului, a gândurilor, lupta este neîncetată, permanentă. 
Dar dacă, cu ajutorul lui Dumnezeu, sufletul se deprinde să nu primească înrâu- 
rirea, va şti că ea este necurată şi va striga: „lată, Doamne, ce este nevoia şi răul 
acesta în mine? Mi-a venit în chip neaşteptat gândul că ceva m-a vătămat într-un 
fel, şi acum, iarăşi s-a întors gândul." 


Când auzim că o ţară se află în război şi că undeva se întâmplă vreo nedreptate, de 
îndată ne ducem cu gândul acolo şi începem iute să cugetăm după înţelepciunea 
omenească. Şi ni s-a stricat starea cugetului, am început să-i osândim şi pe unii, şi 
pe alţii! Trebuie să-i îngăduim Domnului a le rândui EI pe toate în lume, să nu ne 
amestecăm cu cugetul în acestea. Căci altfel ne vom certa neîncetat cu lumea 
aceasta, ne vom lupta neîntrerupt şi niciodată nu va fi pace, niciodată nu va fi lini- 
şte (pentru noi). Şi, fund aici (pe pământ), suferim - iar la sfârşitul vieţii, iată, se 
dovedeşte că sufletul a învăţat să se sfădească neîncetat cu gândurile. 


67. Furtuna de gânduri şi tulburarea ce vin după spovedanie şi după răspunsurile 
date duhovnicului arată că ucenicul s-a mândrit, că se războieşte în cuget cu du- 


hovnicul lui, că şi-a pus nădejdea în duhovnic ca într-un om. Domnul a văzut acea- 
sta şi a îngăduit ispitei să vină. 


68. Într-o mănăstire din eparhia Branicevo vieţuia un frate posluşnic, care făcea 
ascultare desăvârşită. Odată, când a primit vestea că mama lui a murit, fratele a 
venit la duhovnic şi l-a întrebat: „Ce să fac?" „Mergi şi te spânzură," i-a zis bă- 
trânul (cine ştie din ce pricină!). Ucenicul (făcând ascultare în chip nechibzuit) a 
mers în clopotniţă şi s-a spânzurat. După aceea, duhovnicul lui a căzut într-o mâh- 
nire şi deznădejde cumplită. Se spune că a slăbit mult şi s-a schimbat. ar pe ucenic 
l-au îngropat fără slujbă de îngropăciune, în pădure. 


Într-o noapte, o monahie a trecut pe lângă locul unde l-au îngropat şi a auzit foş- 
nind ceva pe marginea drumului. Şi-a zis în sine: „Negreşit, sunt nişte gâze!" şi şi-a 
urmat drumul către mănăstire. 


S-a îngrozit însă când un glas 1-a spus: „Cum ai cutezat să treci prin acest loc, căci 
aici este îngropat ucenicul acela!" 


Din pilda aceasta putem bănui soarta nenorocită din lumea cealaltă a acestui sinu- 
cigaş, care nesăbuit, din ascultare oarbă, necugetată, a săvârşit sinucidere. 


Starea acestuia în lumea de dincolo a fost descoperită mai târziu unui monah rus 
din mănăstirea Milkovo, care mai apoi a plecat în America şi a ajuns arhiepiscop. 
Acest arhiepiscop, Antonie, s-a rugat pentru sufletul acestui sinucigaş. 


Odată, el i s-a arătat în miezul zilei şi 1-a zis: „De ce te rogi pentru mine?" lată cum 
a trecut întru totul de partea diavolului. 


69. Când omul pierde harul, multă vreme nu înţelege aceasta, căci crede că îl mai 
are încă, pentru că într'însul sunt încă vii gândurile de mai-nainte - şi nu pricepe că 
s-a răcit şi că (de acum) este pierdut pentru viaţa veşnică. 


70. Celui smerit şi blând, aşezat chiar şi în iad, îi este bine. 


71. Mare ispită vine înainte de binele pe care îl face Domnul său după acesta — 
pentru ca sufletul să rămână în smerenie. 


72. Domnul a dorit din veşnicie să se întrupeze, căci a cunoscut că ființa înţe- 
legătoare - firea aceasta gânditoare şi materială - nu-şi va păzi starea. Suntem 


datori să ne întoarcem la starea cea dintâi, să fim curaţi, blânzi, smeriţi şi buni, ca 
să fim în părtăşie cu Dânsul, în dragoste - căci Dumnezeu este dragoste. 


73. Abia atunci când intră în părtăşie cu îngerii şi cu sfinţii, înţelege sufletul Dum- 
nezeirea. Domnul îngăduie aceasta, uneori, şi cu sufletele simple. Când el (sufletul) 
nu are mângâiere de la nimeni pe pământ, atunci Însuşi Domnul îi dă mângâiere - 
când îi este cel mai greu, când nu mai are mângâiere nici de la oameni, nici de la 
cele dimprejur, când sufletul se simte alungat şi disprețuit. 


74. Toate aceste puteri gânditoare sunt căzute şi rătăcesc pe pământ, şi fiecare pă- 
cat este o însuşire a duhurilor care au căzut. Fiecare păcat este gând, putere înţe- 
legătoare. 


75. Duhurile căzute îşi află „mângâiere": unele în mânie, altele în deznădejde, iar 
altele în curvie - şi între ele se află trepte ale răului. 


76. Trebuie să rămâi firesc, neînfumurat - căci, de îndată ce s-a trufit cineva, se 
vede în el de unde vine aceasta: toată este de la duhurile viclene, ce rătăcesc. 


77. Atâta vreme cât este în trup, sufletul este ocrotit, dar când părăseşte trupul, 
atunci este cu totul fără de apărare, gol şi slab, precum un melc când iese din 
cochilie. 


78. Dacă sufletul rămâne smerit, atunci Domnul îl luminează şi mai mult. 


79. Există suflete care sunt într-atât de unite în dragoste cu Domnul, încât nu se 
atinge nici un gând necurat de „aparatul lor cugetător." Ele nu intră în nici un fel de 
părtăşie cu duhurile căzute. 


80. Din pilda Sfântului Iacov postitorul, vedem că scopul duhurilor viclene este să 
îl arunce pe omul sfânt în păcatul trupesc, ca astfel să piardă darul vindecărilor şi al 
facerii de minuni. E bine să ştim şi aceasta: chiar şi unii din cei cu viaţă sfântă au 
căzut, pentru că aveau mereu ceva în ei de care nu se curăţiseră. O fecioară s-a 
mândrit într-atât, încât a început să-i socotească necuraţi şi respingători pe toți cei 
căsătoriţi. 


81. Curăţia filosofică dăinuie atâta vreme cât cugetul omului se îndeletniceşte cu 
filosofia. Ar fi bine să ajungem la curăția ce vine în urma dragostei de Dumnezeu. 


82. Mântuitorul - prin cuvintele „la Tatăl Meu, multe lăcaşuri sunt" — s-a gândit la 
o seamă de măsuri ale minţii, la felurite daruri duhovniceşti, de care oamenii se bu- 
cură după măsura minţii fiecăruia. Căci Domnul nu a zis: multe sunt lăcaşurile du- 
pă felurimea locurilor, ci după treptele darurilor. 


83. Noi suntem foarte risipiţi şi împrăştiaţi, precum oglinda care s-a spart şi ogling- 
deşte realitatea în bucăţi - dar toate acestea sunt până ce puterea lui Dumnezeu ne 
va aduna şi ne va uni iar, încât chipul lui Dumnezeu să se oglindească întocmai şi 
să se vadă (în noi). 


84. Dacă Domnul ar împlini toate câte i-am cere după credinţa noastră, am ajunge 
acolo încât să nu mai avem trebuinţă de sfat de la nimeni, nici chiar de la Biserică. 
Atunci s-ar putea întâmpla ca diavolul să strice sănătatea cuiva, şi să ne îndemne 
pe noi să ne rugăm pentru acela - iar diavolul să se ascundă după rugăciunea 
noastră şi, astfel să cădem pradă înşelării. 


85. Atunci când căutăm şi aşteptăm cinstire şi băgare în seamă de la ceilalți, ei ne 
întorc spatele, iar când nu ne pasă de aceasta sau fugim de cinstire, oamenii vin 
după noi. 


86. Gândurile noastre rele fac rău şi tulbură pacea în univers. 


87. Cât de iuți sunt Îngerii? Îngerii sunt fiinţe duhovniceşti, iar viteza duhului este 
asemenea vitezei gândului. Viteza gândului este jumătate din iuţeala duhului. 


88. Când nu se vădeşte prin trup, sufletul se dezvăluie prin gânduri. Noaptea, sufle- 
tul vine în legătură cu lumea înţelegătoare (raţională). Şi în starea de vis intră în 
părtăşie cu duhurile celor vii, morţi şi căzuţi. Când se arată sufletul care luminează, 
sufletul cel evlavios, atunci diavolul năvăleşte asupra lui să-l înnăbuse, căci s-a ivit 
un „răzvrătit" în împărăția lui. Noi îngăduim, prin mândria noastră, duhurilor 
viclene să intre nestingherite în noi. 


89. Felurite sunt stările în vis şi în trezie. Când sufletul este liniştit, când este sme- 
rit, „aparatul cugetător"este odihnit. În celălalt caz, „aparatul cugetător" este ostenit 
- seara, omul se culcă obosit, iar dimineaţa se trezeşte cu totul zdrobit, de parcă ar 
fi făcut toată noaptea o muncă fizică. În subconştient curg, precum un film, lucruri 
din trecut şi rătăcesc planuri de viitor. Sufletul face totdeauna din ele combinații. 
Când sufletul s-a curăţit de toate aceste planuri şi poveri ale cugetului, atunci visele 
sânt liniștite, şi dimineaţa omul se trezeşte odihnit, luminat şi proaspăt. (În vis) se 


poate întâmpla chiar să ne războim cu duhurile celorlalţi oameni, care sunt în trup, 
şi să ne sfădim cu ei. 


90. Beletristica este urmare a duhurilor mincinoase. Astfel de romane şi cărţulii nu 
sunt o lucrare creştină, ci în ele se află satanism, minciuni - căci satana este tatăl 
minciunii. Când omul este visător, când este distrat, el se află în mrejele satanei. Şi 
atunci diavolul spune: „Uite, şi tu eşti ca mine." 


91. Domnul îngăduie multe dezamăgiri, necazuri şi suferinţe aici, pe pământ, ca să 
ne ridicăm mâinile din lume (când aceasta ne răneşte atât de mult) şi să înţelegem 
că Domnul Singur este izvorul întregii mângâieri, al păcii şi al liniştii. 


92. Când nu poate dobândi nimic prin gânduri de nelinişte, vrăjmaşul atacă şi prin 
gânduri paşnice şi liniştite. Şi abia după ce, vreme îndelungată, zidim pe aceste 
gânduri (în chip mincinos „pline de pace"), pricepem că ne-am îndepărtat şi ni se 
face limpede cine a început (de fapt) toate acestea. 


93. Vine câte unul la mănăstire şi nu îi este limpede de ce a venit, şi începe să ducă 
acolo viaţă lumească. Dar de ce nu poate acesta să privească la cel ce propăşeşte în 
ceva, şi vine (la mănăstire) cu trăsături de caracter pe care nu şi le- a îndreptat? Va 
trebuie să se roage neîncetat astfel: „Doamne, ajută- mă să-mi îndrept trăsăturile de 
caracter." 


94. Domnul nu va împlini orice rugăciune a noastră, căci, dacă am căpăta întot- 
deauna ceea ce cerem, cine ne-ar mai putea convinge că este pe pământ cineva mai 
înţelept şi mai deştept decât noi - de la cine ar mai primi sfat un astfel de om? 
Domnul ne descoperă uneori, în gânduri, răspunsurile la felurite întrebări şi taine, 
iar alteori ni le ascunde, ca să ne întoarcem spre oameni pentru sfat şi, astfel, să ne 
smerim. 


95. Noi, de obicei, ne mâniem când suntem ocărâţi şi batjocoriţi - până ce harul lui 
Dumnezeu nu se pogoară peste noi. lar când primim harul, nu ne mai vătămăm 
(când suntem ocărâţi), ci rămânem totdeauna liniştiţi, plini de bucurie, tăcuţi, ca şi 
cum nu am mai fi cei dinainte. 


96. Când ajungem la vreo neînțelegere, ne străduim întotdeauna să-l convingem pe 
celălalt că nu are dreptate. Şi astfel se ajunge la înăsprire. Acela se împotriveşte şi 
nu recunoaşte, iar noi în zadar ne pierdem vremea şi pacea sufletului. Dacă suntem 
pătrunzători, vom simţi ce se află în spate, că nu omul dinaintea noastră se împo- 
triveşte, ci duhul care se află dincolo de el, care vorbeşte în el, prin el. Nu-i de nici 


un folos să vă certaţi cu acela care luptă de mii de ani şi care, de-a lungul miilor de 
ani, s-a deprins în lupta cu oamenii! 


97. Ce este postul? Postul nu stă atât în înfrânarea de la mâncare, cât în înfrânarea 
de la gânduri necurate - să postim de gânduri! 


98. Dacă un duh viclean vede că un om Îi slujeşte lui Dumnezeu şi dobândeşte pro- 
păşire în bine, atunci se strecoară în inimile celorlalți oameni şi dinlăuntrul lor îl 
pizmuieşte pe acest om al lui Dumnezeu. Astfel, un duh căzut face în aşa fel încât 
unii oameni să încerce o stare sufletească rea faţă de fratele lor - aceştia simt pizmă 
fată de el şi, sub înrâurirea diavolului, pricinuiesc fratelui multe necazuri, răs- 
pândesc vorbe fără rost, graiuri necuviincioase şi clevetiri, îl împiedică în lucrarea 
sa... Şi face (vrăjmaşul) aşa încât oamenii sunt cei ce îl pizmuiesc pe frate - căci nu 
ştiu că duhul cel viclean a pus stăpânire pe ei şi că pe omul lui Dumnezeu îl piz- 
muieşte de fapt duhul vicleniei, dinlăuntrul lor, din inima lor. Deopotrivă, duhul 
cel viclean se iveşte în inima omului atunci când vreun vecin al lui, cu care vreme 
îndelungată a fost în vrajbă, a avut o nereuşită, o pierdere sau o moarte - şi de fapt 
omul nu ştie că în el a început să se bucure duhul drăcesc. 


99. Duhul poate ocupa mai mult loc decât trupul omenesc, dar, de asemenea, şi 
mult mai puţin decât trupul omului - atât de mic, cât un centimetru cub. Şi astfel 
poate intra în om o întreagă legiune de duhuri căzute. Aceste duhuri căzute află o 
mare bucurie în a lua în stăpânire trupul omenesc, în a se „întrupa" - şi, astfel, intră 
în om. 


100. De aceea, vai mie!, vă doresc tot binele de la Domnul şi Maica Preasfântă, ca- 
re este marea noastră ocrotitoare, şi apărătoare, şi mijlocitoare înaintea lui Dumne- 
zeu. Ea ÎI va ruga pe Fiul Său să ne dea putere să fim buni şi să-l slăvim pe Dum- 
nezeu şi aici, pe pământ şi în vecii vecilor. Amin. 


Capitolul V - Numai Dumnezeu dăruieşte pace întregii făpturi 


Cuvânt ţinut de stareţul Tadei cu prilejul praznicului Adormirii Preasfintei Năs- 
cătoare de Dumnezeu, la 15 august 1984. 


Părintele Tadei: Să mulţumim Domnului şi Preasfintei Maici a lui Dumnezeu, căci 
bine a voit Domnul să prea mărim această prăznuire a Preasfintei Născătoare de 
Dumnezeu - Adormirea - prin glasurile îngereşti ale copiilor noştri, care cântă atât 
de frumos. 


Îmi aminteşte de zilele tinereţii mele, înainte de război, când eram frate la mănă- 
stirea Patriarhiei din Peci, marele lăcaş de închinare, Sionul nostru. La fiecare 
praznic, corul din Peci cânta la slujbă, la Sfânta Liturghie. Era un cor mixt, frumos 
organizat, şi dirijorul era deosebit. Am ascultat multe coruri, şi belgrădene şi din 
alte părți, dar corul acela din Peci era ceva aparte. 


Astăzi, când am rostit binecuvântarea (de început) - Binecuvântată este Împărăţia - 
„ei au răspuns: Amin. De îndată, aceasta m-a dus cu gândul la acele zile ale tinereţii 
şi mi-a atins uşor inima, căci atunci când cântarea de la strană este frumoasă, omul 
uită de toate grijile şi de toate foloasele lumii acesteia, şi se înalţă în veşnicie cu 
Domnul, cu îngerii şi sfinţii, acolo unde este Patria noastră şi unde este Împărăţia 
noastră. 


Dacă Împărăţia noastră ar fi de aici, din lumea aceasta, atunci am trăi veşnic în 
îndestulare, în pace şi bucurii. Dar noi, aici pe pământ, suntem, cum se spune, în 
epitimie: trebuie să ne pregătim, să învăţăm vieţuirea cea cerească, să dobândim 
pacea lui Dumnezeu. Nimeni nu ne poate da aici pace, ci numai Dumnezeu, Cel ce 
dăruieşte pace întregii făpturi şi nouă - dacă o căutăm şi dacă o dorim din inimă, 
dacă vrem să ne unim cu Dânsul. El voieşte ca sufletul nostru să se unească cu 
Dânsul, cu Dumnezeul nostru, vrea ca dorirea şi voinţa noastră să se unească cu 
voia Sa cea dumnezeiască, cu dorirea dumnezeiască, ca întreaga noastră făptură să 
se unească cu EI - să simţim bucuria vieţii. Dar noi ne cufundăm tot mai mult în 
viaţa acesta, şi nu mai avem timp să ne gândim la sufletul nostru, la pacea lui 
lăuntrică - şi ne stricăm neîncetat pacea lăuntrică. 


ŞI iată, avem multe pilde de urmat. Domnul ne-a dat-o mai cu seamă pe Preasfânta 
Maică a lui Dumnezeu. EI a binevoit ca după Înviere şi după Înălţarea la cer să o 
lase pe Maica Preasfântă aici, ca mângâiere Sfinţilor apostoli, ca bold al râvnei 
după Dumnezeu. 


Unul dintre părinţii noştri de Dumnezeu purtători, născut în Athena, Dionisie 
Areopaghitul, a dorit să o vadă pe Preasfânta Maică. Când a ajuns la Ierusalim, 
când l-au dus în odaia în care trăia Preasfânta Maică, în casa Sfântului loan 
Theologul, dintr-odată s-a slobozit de toate grijile şi foloasele, şi l-a cuprins o pace 
nespusă şi o bucurie negrăită. 


Chiar el zugrăveşte întâlnirea cu Maica Sfântă a lui Dumnezeu aşa: „Dacă nu aş fi 
învăţat, spune el, din tinereţe să- fi cunosc pe Adevăratul Dumnezeu, pentru mine 
Preasfânta Maică ar fi fost Dumnezeu." 


Vedeţi cum din Maica Domnului izvorăşte pace, linişte şi bucurie? Aşa a binevoit 
Dumnezeu, ca fiecare suflet ce se uneşte cu EI să răspândească pace şi bucurie. lar 
pacea şi bucuria dumnezeiască izvorăsc din suflete ca acestea, şi ne simţim bine 
alături de ele. Vedeţi, deci, ce înseamnă Împărăţia Cerurilor. Împărăţia Cerurilor 
este dreptate, pace şi bucurie în Duhul Sfânt! 


Preasfânta Maică se roagă neîncetat pentru noi şi este neîncetat lângă noi. Ori de 
câte ori o căutăm din inimă pe Preasfânta Maică, ea este nelipsită. Ea singură, după 
Domnul, este apărătoarea neamului nostru. O, câte biserici sunt închinate Prea- 
sfintei Născătoare de Dumnezeu pe faţa pământului! 


Ce mulţime de izvoare tămă-duitoare, la care oamenii dobândesc multă vindecare - 
acolo unde s-a arătat Maica Domnului şi a binecuvântat acele izvoare spre vin- 
decarea bolnavilor şi a celor sănătoşi! Ea este neîncetat şi necontenit cu noi - dar 
noi o uităm. 


Și, vedeţi şi voi, că aici, pe pământ, putem fi părăsiți şi de rudele cele mai apro- 
piate. Cu toţi avem slăbiciunile noastre, şi adesea îi vătămăm şi pe cei din neamul 
nostru, ca să nu mai vorbim despre ceilalți. lar aceştia pot, din pricina nesta- 
torniciei noastre, să ne dispreţuiască şi să ne respingă, sau ne pot ierta - dar sunt, cu 
toate acestea, mâhniţi. Însă Domnul şi Preasfânta Sa Maică? 


O, cât de mult îi întristăm - prin nestatornicia noastră, aici pe pământ, în viaţă - pe 
Domnul şi pe Preasfânta Născătoare de Dumnezeu... Dar atunci când cădem către 
Dânşii din inimă, ne iartă toate! Nu ţin minte nici una din ticăloşiile noastre, din 
faptele netrebnice din viaţa noastră - iar viaţa ne este atunci că şi cum nu ar fi pe 
pământ. 


Vedeţi şi singuri cât de iute trece viaţa. In anii tinereţii nu putem primi cu uşurinţa 
acest lucru, dar când mai înaintăm în vârstă, înţelegem că a trecut mult, şi puţin a 


mai rămas din viaţă. Şi unde mergem după aceea, când vine sfârşitul vieţii? Aici 
ştim unde să ne ducem, dar ce va fi după aceea? Încotro mergem? Oare suntem 
pregătiţi pentru Împărăţia Cerurilor, pentru Patria noastră? Acolo intră numai cei 
smeriţi, blânzi şi curaţi cu inima. Şi oare am purtat noi de grijă inimii noastre, care 
ne-a dat atâtea dureri în viaţă? Oare i-am zis acestei inimi a noastre: „Mi-ai adus 
destule dureri, smereşte-te odată şi fii inimă răbdătoare?" 


Domnul ne-a spus că prin răbdare ne mântuim sufletul. În viaţa aceasta, după cum 
vedem, îi lovesc multe necazuri şi pe cei drepteredincioşi, şi pe cei necredincioşi, 
şi pe cei drepţi, şi pe cei ce păcătuiesc - toţi trecem prin suferinţe, şi acestea sunt un 
mijloc de a învăţa să biruim totul cu pace. Nu avem o putere a noastră, dar Domnul 
nostru are. Se cuvine să cădem către EI din inimă, şi ne va da putere să biruim totul 
cu pace, căci în viaţa aceasta se cuvine să ne ridicăm mai presus de toate lucrurile 
mărunte care tulbură pacea lăuntrică. lar atenția noastră asupra acestui lucru este 
slabă. Pacea noastră lăuntrică este atât de tulburată de nedreptăţile pe care le vedem 
pretutindeni şi în tot locul; adesea, la necaz, noi înşine săvârşim nedreptăţi. Credem 
că săvârşim un lucru drept, pe când, de fapt, el se vădeşte a nu fi drept - nu suntem 
pe calea cea dreaptă. Se cuvine ca aceia ce sunt uniți cu Domnul să biruiască cu 
pace toate aceste întâmplări ale vieţii ce ne distrug pacea lăuntrică, se cuvine ca 
neliniştea cea de dinafară să nu mai pătrundă în noi, ci să avem neîncetat pace 
lăuntrică. 


Domnul se află în centrul vieţi fiecăruia. El este în inima noastră, indiferent dacă 
Îl cinstim sau nu. El nu se îndepărtează de noi, căci este Dătător de viaţă şi dă- 
ruieşte viaţa tuturor făpturilor. Însă noi l-am îngropat cu grijile şi zbuciumul lumii 
acesteia, care nimicesc pacea şi, de aceea, nu avem odihnă şi linişte. Aici, pe 
pământ, nu ne poate da nimeni tihna lăuntrică - căci nici bogăţia, nici slava, nici 
cinstea, nici rangul, nici rudele noastre, nici semenii noştri nu ne pot da această 
pace lăuntrică nezdruncinată. Singurul Dătător de viaţă şi Dătător al păcii şi bu- 
curiei este Dumnezeu. El dăruieşte tihnă, linişte şi bucurie îngerilor, sfinților, nouă 
pe pământ şi întregii făpturi. De aceea, vai mie! se cuvine a cădea către Domnul, 
avem nevoie de pocăință! 


lar pocăinţa, ce înseamnă pocăinţa?... Pocăinţa este schimbarea vieţii, părăsirea 
omului vechi, cu toate relele lui obiceiuri, şi întoarcerea spre Dumnezeu, Adevărul. 
Pocăinţa înseamnă să avem pace, linişte, să fim buni şi blânzi. Vedeţi singuri cât 
este de plăcut, şi în societate şi pretutindeni, atunci când printre noi se află un 
suflet blând şi paşnic. Iar sufletul neliniştit îşi dă singur nelinişte, iar neliniştea lui 
răzbate şi în Jur, stricând şi starea noastră din pricina zbuciumului său, deoarece nu 
suntem uniţi cu Domnul, prin rugăciune neîncetată. De aceea ni se tulbură şi pacea 


lăuntrică. Dar avem pace atunci când suntem cu Domnul şi cu Preasfânta Năs- 
cătoare de Dumnezeu, căci ea ne ajută întotdeauna când o chemăm. lată reazemul 
nostru, care nu se schimbă, care este acelaşi în veci, care nu se va depărta de la noi, 
care va fi cu noi în veac! 


Dar noi, aici pe pământ, căutăm necontenit un astfel de sprijin, care să rămână ne- 
schimbat, pe care nu-l putem afla nici în rudele noastre cele mai apropiate, nici în 
bogăţie, nici în slavă, nici în cinste, nici în altceva. Toate acestea ne pot părăsi, dar 
Domnul şi Preasfânta Născătoare de Dumnezeu nu ne vor lăsa nicicând. 


De aceea, vai mie!, prea slăvind în ziua aceasta pe mărita Născătoare de Dumne- 
zeu, să ne deprindem cu viaţa cea cerească, să deprindem a tinde neîncetat cu inima 
către Dumnezeu, aşa cum tind îngerii. Să tindem spre Preasfânta Născătoare de 
Dumnezeu, căci ea este mare apărătoare şi mare rugătoare pentru noi înaintea lui 
Dumnezeu, înaintea Fiului ei, pentru noi, neputincioşii. Ori de câte ori cădem către 
ea din inimă, ne este aproape ca să ne ajute. 


Cât de multe locuri de pe întregul pământ şi câte inimi întristate nu a mângâiat ea, 
câte suflete nu a scos din iad la Rai, în Împărăţia Cerurilor! Şi, de aceea, vai mic!, 
în viaţa această scurtă, aici pe pământ, să ne deprindem cu vieţuirea cea cerească - 
încă de aici, de pe pământ! Iar viaţa cea cerească este pacea şi bucuria în Duhul 
Sfânt. 


Aceasta înseamnă să învăţăm a fi paşnici şi liniştiţi. Să ne smerim inima, care mult 
se vatămă, această aşa-zisa demnitate a noastră - căci nu putem intra mândri în 
Împărăţia Cerurilor, când primim în inimă toate ocările de la aproapele. Să învăţăm 
în viaţa de zi cu zi - pentru că zi de zi avem griji, greutăți şi jigniri - să primim 
ocările, căci cine ştie ce ne mai aşteaptă până la sfârşitul vieţii şi prin ce vom mai 
trece? Dar Domnul este milostiv faţă de noi şi ne ascunde viitorul. 


Altminteri, nici unul dintre noi nu ar putea îndura dacă i s-ar descoperi viitorul 
vieţii sale. Căci trecem prin felurite necazuri şi greutăţi, şi învăţăm din aceste 
necazuri şi suferinţe să ne înălțăm mai presus de greutățile şi neînțelegerile care 
tulbură pacea lăuntrică. Ne deprindem a dobândi pacea dumnezeiască, bucuria 
dumnezeiască pe care o au îngerii şi sfinţii. Căci Împărăţia Cerurilor se câştigă încă 
de aici, de pe pământ. 


lar noi suntem când în Rai, când în iad... Vedeţi şi singuri aceasta, şi încercaţi. 
Când avem gânduri bune, paşnice şi liniştite, care iartă toată ocara - iată pacea noa- 
stră dumnezeiască, şi bucuria, şi liniştea! lar când ne mâniem din pricina ocărilor 


ce ni se aduc, iată iadul nostru - totul se strică în noi, nu avem dorinţă de viaţă! 
Vedeţi cât de înfricoşat lucru este să trăieşti în iad! Iar aici, pe pământ, putem gusta 
şi viaţa din Rai, şi viaţa din iad. Ar trebui să alegem ceea ce ne aduce pace, să 
alegem Împărăţia Cerurilor. Toţi doresc aceasta - fiecare dintre noi, fără deosebire, 
fie că avem o viaţă bună, fie rea. Toţi năzuim spre bine şi pace, spre dragostea 
negrăită ce nu se schimbă, iar acestea toate sunt numai de la Dumnezeu. EI este 
singurul care nu se schimbă. EI este neschimbat în veac şi este limanul întregii făp- 
turi, şi veşnic ne aşteaptă pe noi, copiii Săi, să ne întoarcem în sânul Lui - însă noi 
fugim necontenit de Dânsul. EI vrea să ne dea pace, şi bucurie, şi mângâiere, să 
simţim bucuria vieţii, iar noi ne încărcăm mereu cu grijile lumii acesteia. 


Păcătuim mult în viaţa noastră, încă de la început. lar Domnul ne-a spus să păzim 
binele, căci nu vom avea o viaţă bună aici pe pământ, şi prin multe necazuri şi 
multe dureri ale inimii vom trece, până ce ne vom smeri şi vom înţelege încălcarea 
noastră. Căci Domnul a zis: „Cinsteşte pe tatăl şi pe maica ta, ca să fie ție bine şi să 
trăieşti mult pe pământul cel bun, care Domnul Dumnezeu ţi-l dă ţie." /les. 20:12/ 
Aceasta este Legea. Domnul ne-a arătat El Însuşi, prin pilda Sa, atunci când, la 
sfârşit, jertfindu-se pentru noi pe Cruce, s-a îngrijit în ultima clipă de Maica Sa, 
care era de faţă. I-a spus Maicii Sale: „Femeie, iată Fiul tău! şi i l-a arătat pe cel 
mai iubit dintre ucenicii Săi, loan, iar acestuia i-a spus: lată maica ta!" /În 19:26- 
27/ În limba aramaică vorbită la vremea Sa de Mântuitorul, a-i spune cuiva 
„femeie" înseamnă a folosi un cuvânt mai înalt decât „mamă" - dar pe acestea 
nimeni nu a ştiut să ni le lămurească, şi zicem în cugetul nostru: cum de-a putut 
Domnul săi spună Maicii Sale „Femeie"? Sau, când Domnul se afla la nunta din 
Cana Galileii, când L-a rugat Preasfânta Maică, zicând: „Vin nu au," EI a grăit: 
„Ce este Mie şi ţie, femeie? Încă nu a venit ceasul Meu!" /În. 2:3-4/ 


În limbajul nostru de astăzi, când spunem cuiva „femeie," este ceva oarecum necu- 
VIINCI0s, însă în aramaică, când spunem „femeie, este ceva mai înalt decât „ma- 
mă"! Şi Domnul, în ultimul ceas, s-a îngrijit de Maica Sa. Vedeţi? Iar noi cum ne 
purtăm cu părinţii noştri? Să nu dea Domnul să mai continuăm în felul acesta cu 
părinţii noştri! Încă din copilărie nu-i respectăm pe tatăl şi pe mama noastră, şi 
vrem să ne fie bine pe pământ. Dar oare cum ne poate fi bine, dacă noi, încă din 
copilărie, săvârşim păcate? Legea lumească pedepseşte orice fărădelege - cu atât 
mai mult Legea Cerească, Cuvântul lui Dumnezeu, Legea lui Dumnezeu, ce ră- 
mâne neschimbată, ce rămâne veşnic aceeaşi, căci ce este Cuvântul lui Dumnezeu? 
- Duh şi Viaţa. 


Noi suntem copiii părinților care au căzut în păcatul neascultării. Când neascul- 
tarea s-a sălăşluit în strămoşii noştri, Adam şi Eva, firea noastră s-a schimbat dintr- 


odată, s-a făcut stricăcioasă, rău mirositoare, netrainică şi muritoare. A intrat în noi 
moartea, căci strămoşii noştri erau, înainte de cădere, nemuritori. Şi numai Dumne- 
zeu, cel ce ne-a făcut, ne poate aduce în starea cea dintâi, să fim aşa cum ne-a zidit. 
De aceea, EI, care este tot dragoste, a binevoit să se nască din pântecele Preasfintei 
Născătoare, ca prunc, în mijlocul nostru, şi să trăiască treizeci şi trei de ani printre 
noi ca să ne arate Adevărul - căci Singur El este Dragostea. lar noi trebuie să 
urmăm pilda Domnului nostru, a Preasfintei Născătoare, a apostolilor şi sfinților, 
să ne înnoim viaţa, să ne pocăim, să părăsim viaţa noastră cea veche, cu relele ei 
obiceiuri, să ne străduim a fi ascultători. Dacă ne-am supărat cu cineva - părinţi, 
fraţi, aproapele nostru -, să iertăm din inimă şi, atunci când vom fi iertat din inimă, 
Domnul o va şti. Nu trebuie să iertăm numai prin cuvinte, căci este doar ceva 
părelnic. Domnul vrea să iertăm oricărui suflet din inimă - şi, atunci, sufletul acela 
o va simţi. Nu este nevoie să-i spunem nici un cuvânt, el va simţi că l-am iertat cu 
adevărat. 


De ce simte? Cum simte? Pentru că noi, oamenii, suntem o putere înţelegătoare, un 
„aparat gânditor". Suntem legaţi unii de alții prin gânduri. Când ne gândim la o 
persoană, în clipa aceea ea primeşte gândurile noastre, dar noi suntem împrăștiați 
în cuget, dezbinaţi şi nu putem înţelege cine ne trimite gândurile şi ce anume ne 
trimite. Însă sufletul ce s-a unit în cuget cu Domnul şi pe care Domnul I-a slobozit 
de risipire ştie care gânduri vin de la EI, care vin de la vrăjmaşi şi care de la 
prieteni. De aceea se ivesc în noi gânduri şi simţăminte ale celor apropiaţi. De 
aceea, vă zic, dacă iertăm din inimă, sufletul pe care l-am iertat va simţi de îndată 
ŞI 1 se va uşura povara! 


Aşa vom putea deprinde vieţuirea cerească, vom putea câştiga pacea lăuntrică. Dar 
lumea nu ne poate da pacea lăuntrică, ci numai Dumnezeu. De aceea, să cădem din 
inimă la Preasfânta Născătoare de Dumnezeu, ca să mijlocească pentru noi la 
Domnul spre a ne da putere, a ne aşeza cu îngerii şi sfinţii, şi a-L slăvi pe Dumne- 
zeu, în vecii vecilor. Amin. 


Despre apropierea de Sfânta Împărtăşanie 


Părintele Tadei: Cine s-a pregătit să primească Sfânta Impărtăşanie să se apropie 
cu luare-aminte. 


Vă voi zice doar ce spune Sfânta Biserică, prin Legea Sa, adică prin pravilele cano- 
nice ale Sfinţilor părinţi despre cei ce sunt opriţi o vreme de la Sfânta Împărtășanie. 
Biserica îi îndepărtează de la Sfânta Împărtăşanie, atâta timp cât nu se pocăiesc, pe 
cei ce au săvârşit ucidere cu vrere. De asemenea, sunt opriţi de la Sfânta Împăr- 


tăşanie toti cei ce se îndeletnicesc cu vrăjitoria sau care au mers la vrăjitori, câtă 
vreme nu se pocăiesc. 


ŞI cât timp nu se pocăiesc, toate acele femei ce au făcut avort - căci acesta este un 
foarte mare păcat, strigător înaintea lui Dumnezeu, şi din această pricină suferă 
mult neamul nostru! - pe acestea Biserica le opreşte de la Sfânta Împărtăşanie, 
precum şi pe cei ce nu s-au împăcat cu semenii lor, care îşi urăsc aproapele, care 
nu pot ierta din inimă. Şi pe aceştia Domnul îi opreşte de la Sfânta Împărtăşanie, 
căci cu toţii suntem zidirea mâinilor Domnului, suntem ai Săi, iar El vrea - dacă 
dorim a fi veşnic cu Dânsul - să iertăm din inimă tuturor oamenilor. 


Și astfel, vai mie!, cu inimă împăcată, cu simţiri neîntinate şi cuget curat să vă 
apropiați de Domnul, să primiți Preacinstitul Trup şi Sânge al Domnului. Căci 
vedeţi cum a binevoit Domnul să ne înrudim cu EI, nu numai după suflet, ci şi 
după trup? Vedeţi, noi ne înrudim cu EI şi după duh, şi după suflet, şi după trup. El 
a bine-voit să ni se dea pe Sine. Vedeţi cum ni se dă EI fără preget? Ni se dă întreg. 
Ne dă Preacinstitul Său Trup şi Sânge, ca să avem viaţă veşnică împreună cu EI şi 
în părtăşie cu El - de aceea trebuie să căutaţi a avea inimă curată, a vă asemăna 
îngerilor şi sfinților. 


De aceea trebuie să iertăm acum fiecăruia din inimă, căci toţi sunt ai Domnului. Nu 
trebuie să avem nici un gând de întristare, ci să primim pe Domnul. Dacă ÎL primim 
pe Domnul cu ură faţă de aproapele, primim în noi osândă, şi nu mântuire. Aşadar, 
vai mie!, fiecare să se cerceteze, şi astfel să se apropie de Sfântul Potir. 


Trebuie să ne împăcăm cu Părintele cel Ceresc 


Părintele Tadei: Totul este chin al sufletului, totul este necaz! Şi vedeţi şi voi înşivă 
cum, acum, când sălăşluiți în pace, vă este bine - dar pacea aceasta, aici, pe pă- 
mânt, nu este trainică, ci vremelnică. Grabnic se nimiceşte şi se tulbură această 
pace. De aceea trebuie să fim în legătură cu Viaţa, cu Izvorul vieţii, cu Dumnezeu. 
Necontenit, neîntrerupt. Îndată ce starea sufletului s-a stricat, îndată să căutăm aju- 
tor de la Domnul. 


Aşa cum un copil mic care, de cum s-a despărțit de mama lui şi începe să plângă 
după ea, nu va rămâne singur niciodată, la fel şi sufletul nostru, dacă este depărtat 
de la Domnul, suferă mult în viaţă. lar atunci când este unit cu Domnul, oricâte i-ar 
fi greutăţile, totul îi este uşor. Trece peste toate, căci simte bucurie, bucurie şi pace 
dumnezeiască, simte că trebuie să treacă prin focul şi apa lumii acesteia ca să bi- 
ruie totul, să se ridice mai presus de lucrurile mărunte ce îl chinuie. Şi mai cu 


seamă ne muncesc gândurile. Atunci le săvârşim pe toate cu fapta, dar tot nu avem 
pace, tot ne mustră conştiinţa. lar mustrarea conştiinţei este Judecata lui Dumnezeu 
în noi. 


De aceea trebuie să ne împăcăm cu Părintele cel Ceresc, să cădem din inimă către 
Dânsul ca să ne ierte şi să ne dăruiască harul Său, puterea Sa dumnezeiască, să fim 
veşnic în pace şi bucurie, precum sunt îngerii şi sfinţii. Amin. 


Care este viteza duhului? 


Părintele Tadei: Un cuvios, căruia i s-a arătat Preasfânta Născătoare de Dumnezeu, 
a dorit să ştie care este iuţimea duhului. Și a zis: „Când căutăm ajutor, adesea îl 
primim în acea clipă, mai cu seamă când suntem într-o stare grea, într-o împre- 
Jurare de viaţă şi de moarte - în clipa aceea dobândim ajutor, însă doar dacă omul 
se roagă din inimă." 


lar Preasfânta Născătoare i-a răspuns că duhul se mişcă precum gândul (şi mai 
iute), iar gândul are doar jumătate din iuțimea duhului. Gândul se mută de îndată, 
indiferent de depărtare. Nici nu gândeşte omul, şi ajutorul a şi venit. Este o viteză 
de neînchipuit. Mintea omenească trece, dintr-odată, prin veşnicie. 


Cugetul dumnezeiesc înfăptuit în timp şi loc 


Părintele Tadei: Tot ceea ce vedem cu ochii - şi în depărtare, şi în apropiere - totul 
este Cuvântul lui Dumnezeu înfăptuit, Cugetul dumnezeiesc înfăptuit în timp şi 
loc. Şi cursul acesta al vieţii curge astfel, de la Facerea Lumii până în ziua Înfri- 
coşatei Judecăţi. În ziua aceea, se va împlini dreptatea și fiecare va primi după 
săvârşirile sale. Atunci Domnul va zice: „lată toate cele vechi au trecut, pe toate le 
înnoim, cer nou şi pământ nou." /Apoc. 21:1/ 


Fără Dumnezeu nu există viaţă, căci Dumnezeu este dragoste 


Părintele Tadei: Cu adevărat, noi, oamenii, când ne rugăm, săvârşim pravila fără 
lucrarea întregii noastre fiinţe. Şi această pravilă este pentru noi doar de formă. 
Aşadar, din punctul nostru de vedere suntem împrăştiaţi şi, probabil, aceea nu este 
(o rugăciune) în duh şi în adevăr - ne rugăm cu trupul şi cu buzele, şi rostim 
cuvintele, dar fiinţa noastră este, de fapt, în altă parte. Atenţia s-a abătut cu totul pe 
alt plan, nu stă la cuvintele rugăciunii pe care o rostim. 


De aceea Sfinţii părinţi spun că înaintea rugăciunii trebuie să stea de strajă 
purtarea de grijă a omului. Când ne rugăm fără atenţie, atuncea nu ne rugăm 
nici în adevăr, nici în duh, nici cu gândul nu ne rugăm. Dar când suntem atenţi 
şi ştim ce cerem când ne rugăm, atunci atenţia în noi este adunată asupra 
cuvintelor pe care le rostim, asupra a ceea ce cerem. 


Când cerem unui om să facă pentru noi ceva, şi ştim că este puternic şi poate să 
facă acel lucru, i ne adresăm, cum s-ar zice, cu întreaga fiinţă şi-l rugăm: „Fă-mi 
asta, şi asta. Ştiu că ai puterea să faci asta." Aşadar, atunci avem deplină încredere 
în el şi îl rugăm. 


Însă adesea ne rugăm lui Dumnezeu fără atenţie, de formă, şi socotim că ne-am 
rugat - dar, de fapt, nici nu am fost prezenţi în rugăciune, ci am avut vreo socoteală 
în minte (poate ne-a ocărât cineva, şi cugetăm la asta; sau avem vreun plan al no- 
stru de lucru şi îl săvârşim în gând; sau citim ceva... doar că nu suntem prezenţi în 
rugăciune). De aceea a zis Domnul că „Duh este Dumnezeu, şi cei ce se închină 
lui, în duh şi adevăr trebuie a se închina." /În 4:24/ Prin urmare, trebuie să fie 
prezent duhul. ” 


Despre dragostea dumnezeiască şi dragostea omenească 


Părintele Tadei: Dumnezeu este dragoste, şi dacă în viaţa noastră ne folosim de 
Dumnezeu, după cum spun Sfinţii părinţi, atunci înseamnă că ne folosim de dra- 
goste. Dacă socotim şi ştim că EI este pretutindenea, dacă suntem uniţi în inimă cu 
Dânsul, ne va învăţa cum să-l iubim pe aproapele nostru. Căci noi nu ştim nici cum 
să Îl iubim pe Domnul, nici pe aproapele. În dragostea cea dumnezeiască sădită în 
noi de Domnul se amestecă adesea şi duhurile din văzduhuri, ca să ne abată cu 
totul de la calea cea dreaptă a dragostei curate şi drepte. De fapt, această înfăţişare 
a lor este o mreajă de simțţiri trupeşti şi simțăminte ale lumii acesteia, de desfătări 
pământeşti - este o înrobire. 


Adeseori se întâmplă ca un om, fie în tinereţe, fie la bătrâneţe, să se îndrăgostească 
de o ființă vie sau de un obiect, de-o fire moartă. Unul se îndrăgosteşte de aur, 
încât nu poate cu nici un chip să se despartă de el sau de bogăţia sa, de casă, de 
avere - şi, astfel, e înrobit. lar dacă cineva l-ar smulge din acestea, ar fi pe deplin 
deznădăjduit. Adeseori se întâmplă ca duhurile din văzduhuri să îl împingă pe om 
într-o situaţie în care, în deznădejdea de pe urmă, să îşi ia viaţa. 


* Convorbire cu stareţul Tadei din 1984, la Mănăstirea Vitovniţa. Înregistrare audio. 


Oare aceasta este dragoste? În dragostea noastră, care este sădită în noi de Domnul, 
se amestecă şi duhurile din văzduhuri. Şi această dragoste este una fără judecată, 
pe când dragostea dumnezeiască este nemărginită. Fa nu face deosebiri, este foarte 
îngă-duitoare - ceea ce spune şi Sfântul apostol Pavel: „[Îmbrăcaţi-vă întru] 
dragoste, carea este legătura desăvârşirii." /Col. 3:14/ Căci Dumnezeu este Fiinţă 
desăvârşită, lipsită de neajunsuri. De aceea, când răsare în noi dragostea dumne- 
zeiască, în deplinătatea harului, atunci cuprindem nu numai întreaga lume, ci chiar 
întregul Cosmos. Aşadar, Domnul este în noi - şi Dumnezeu este prezent în tot 
locul, cuprinzându-le pe toate. Prin urmare, se arată atunci în noi dragostea 
dumnezeiască cea atotcuprinzătoare. Atunci nu mai facem deosebiri. Toţi ne sunt 
rude, pe toţi îi vedem buni, iar pe noi ne socotim a fi cei mai răi, slugi ale întregii 
Zidiri. 


Vedeţi, în această dragoste dumnezeiască omul se smereşte atât de mult, sufletul 
ajunge la o stare înaltă de smerenie - iar smerenia este desăvârşirea vieţii creştine. 


Desăvârşirea vieţii creştine se atinge nu în învierea morţilor, nu în facerea de mi- 
nuni, ci în smerenia deplină. lar când ne luminează harul Sfântului Duh, în 
plinătatea iubirii dumnezeieşti, atunci noi - cu alte cuvinte - dorim la toţi să slujim, 
să le fie bine tuturor (şi pe cea mai măruntă furnică, când vedem că ceva o chinuie, 
dorim să o ajutăm cumva)! Deci dragostea e jertfă. Dragostea se jertfeşte pentru 
aproapele. 


Despre citirea vechiului Testament 


Părintele Tadei:Inţelepciunea lui Solomon trebuie totuşi citită abia mai târziu, ca să 
poată fi înţeleasă după cum se cuvine. In înţelepciunea lui Solomon există lucruri 
care trebuie tâlcuite mai adânc. 


Cântarea Cântărilor ne înfăţişează înţelepciunea, dar ea este înfăţişată astfel încât 
cel neînvăţat o poate înţelege literal şi se poate sminti, mai cu seamă în anii tine- 
reţii. Pentru că acolo sunt multe lucruri din pricina cărora cei neînvăţaţi se pot 
ISpi. 

Suferinţa vine din depărtarea de Dumnezeu, suferința fiinţelor înţelegătoare 
izvorăşte din faptul că s-au depărtat de Dumnezeu - de Izvorul şi Centrul vieţii 


înseşi. Dacă ne îndepărtăm de viaţă, bineînţeles că suferim. 


Să încredinţaţi toate grijile voastre Domnului 


Părintele Tadei:Când vorbim cu semenii noştri şi aceştia ne împărtăşesc poverile 
lor, dacă avem dragoste, atunci ascultăm cu atenţie istorisirea greutăților lor şi ne 
facem părtaşi la suferinţele şi patimile lor - căci suntem plăsmuiţi de Dumnezeu, 
din dragoste - şi ne facem o revărsare a dragostei lui Dumnezeu. 


Dar şi mai mult ne împovărăm atunci când suntem încărcaţi de griji, nelinişti şi slă- 
biciuni. lar de această îngreunare trebuie să ne despovărăm singuri mai apoi, dar 
numai Domnul ne poate uşura! Căci El este Cel ce poartă toate slăbiciunile şi 
neputinţele noastre. De aceea este nevoie să cădem la Dânsul, să fim neîntrerupt în 
rugăciune cu Domnul - atunci va veni uşurarea. Şi ne vom slobozi, nu vom mai 
purta cu noi grijile aproapelui nostru, căci le-am încredinţat pe toate lui Dumnezeu. 
EI este purtătorul tuturor grijilor noastre. 


Dacă avem grijă acestor greutăţi ale lor, începem şi noi să cugetăm neîncetat la ele. 
Din clipa în care am cugetat la acestea, ne-am şi împovărat cugetul. 


Dacă îl ascultăm pe aproapele nostru, dar nu participăm cu atenţie, ne va fi pro- 
babil cu neputinţă să îi răspundem, să-i dăm un răspuns mângâietor sau de îmbăr- 
bătare... atunci suntem absenţi. El ne povesteşte, dar noi nu luăm parte la neca- 
zurile lui, ci rămânem cu gândurile şi dorinţele noastre. lar dacă participăm, purtăm 
atunci şi povara noastră, şi a lor. 


Trebuie să ne întoarcem către Dumnezeu atunci când avem cugetul împovărat 


Părintele Tadei: Dacă nu mai putem îndura, trebuie de îndată să ne rugăm lui 
Dumnezeu: „Doamne, nu pot purta nici neputinţele mele, peste măsură m-am 
împovărat, iar acum m-ai încărcat şi cu ale acelora, şi cu ale acestora. Nu ştiu cum 
să o scot la capăt cu sarcinile mele. Singur nu pot a le plini şi, gândind că nici nu 
am dorit s'o fac, mă îngreuiez şi mai mult cu aceste cugete. Am dorinţă, de pildă, 
să ajut, dar nu am putinţa; pe alţii, însă, socot că nu am dorit a-i ajuta - şi atunci mă 
împovărez şi mai mult pe sine-mi." 


lar când ne rugăm Domnului din toată inima, şi ne încredințăm Lui, vom fi des- 
povăraţi, împreună cu toate grijile noastre şi ale semenilor - cu alte cuvinte, ni se 
vor dezlega hamurile care ne ţineau. Mai înainte eram cu cugetul legat, iar acum, 
că ne-am slobozit, am pus toate la picioarele Domnului, ca să le dezlege EI. Dacă 
nu ne vom deprinde să facem astfel, zi de zi ne vom îngreuia tot mai mult şi mai 
mult, vom fi mereu tot mai împovăraţi. lar într-o bună zi nu vom mai putea vorbi 
deloc cu semenul nostru. 


De ce? Vom fi stresaţi, vom spune: „Le rog, lasă-mă în pace, nu pot nici greutăţile 
mele să le duc - cu atât mai puţin vreuna din grijile tale." De aceea, este nevoie să 
învăţăm a ne odihni cugetul. 


Când suntem împovăraţi, trebuie să ne rugăm lui Dumnezeu, să-i încredințăm 
Domnului toate grijile noastre şi ale semenilor noştri. Toate problemele mele şi 
problemele tuturor semenilor mei, care sunt mâhniți pentru ceva, pentru slăbi- 
ciunile lor - pe toate le încredințez Domnului şi Maicii Preasfinte, ca să le dezlege. 
lar Domnul şi Maica Preasfântă le dezleagă. Eu ce-aş putea face, când pe mine 
însumi nu mă pot linişti? Cum să-l ajut atunci pe un altul? 


Când gândurile noastre se liniştesc şi trupul se odihneşte 


Părintele Tadei: Când aproapele ni se plânge din pricina neputinţelor sale, luăm 
parte la ele - dar dacă nu ştim să ne liniştim (iar aceasta înseamnă să-i încredințăm 
Domnului neputinţele şi slăbiciunile noastre şi ale aproapelui nostru), atunci 
preluăm această mare povară şi sistemul nostru nervos nu mai poate răbda, nu ne 
mai putem suporta nici pe noi, nici pe semenii noştri. Atunci, în chip firesc, şi în 
societate, şi la locul de muncă, şi în familie, pretutindenea - viaţa devine chi- 
nuitoare. Nervii ne sunt încordați peste măsură, iar noi nu suntem deprinşi să ne 
liniştim (sufleteşte). Aceasta înseamnă că trebuie să ne odihnim cugetul. Când 
gândurile noastre se liniştesc, şi trupul se odihneşte. 


Inima să fie în linişte 


Părintele Tadei: Trebuie să ne predăm Domnului, să-l încredințăm toate ale noa- 
stre, căci El este prezent pretutindeni. Domnul vrea de la noi să fim liniştiţi şi în 
pace, fără vreun gând. Aşadar, inima să fie în liniştire. 


Sfinţii părinţi spun: „Să ne adunăm mintea în inimă." Şi acolo mintea să se odih- 
nească, dar fără gânduri, fără imagini; atunci să îi dăm, spun părinţii, lucrare - căci 
mintea se află neîncetat în mişcare şi caută lucrare - să îi dăm atunci rugăciunea 
numelui Mântuitorului, a numelui lui lisus. Să îi dăm minţii să-L cheme pe Dom- 
nul în ajutor, căci El este aici, şi să fie neîncetat în părtăşie cu Dânsul. 


Suntem fiinţe gânditoare, făcute pentru povara unei singure zile 


Părintele Tadei: Domnul este singurul care poartă toate grijile noastre, toate greu- 
tățile noastre, tot zbuciumul, toate slăbiciunile şi neputinţele, trupeşti şi sufleteşti. 
EI este Cel ce le poate duce pe toate, căci este tare şi atotputernic 

- cu alte cuvinte, toate câte s-au adunat grămadă asupra noastră şi le purtăm în cu- 
get trebuie să le predăm Domnului şi să ne despovărăm. Să ne predăm prin rugă- 
ciune. Acesta-i țelul rugăciunii 

- să ne unim cu Domnul şi să nu ne grijim pentru ziua de mâine, aşa cum spune EI: 
„Ajunge zilei răutatea ei." /Mt 6:34/ Aşadar, să nu ne îngrijim pentru ziua de 
mâine. 


Dar noi ne îngrijim mult nu numai pentru ziua de mâine, ci şi mai departe, şi astfel 
ne îngreunăm. Însă suntem fiinţe gânditoare, făcute pentru povara unei singure 
zile. lar noi ne împovărăm mult mai mult, şi de aceea şi suferim, şi pentru aceasta 
ne şi chinuim. Nu vrem să ascultăm, nu suntem ascultători. Dacă am asculta de 
Domnul... căci Domnul spune: „Ci luaţi aminte de sine-vă, că nu cumva să se în- 
greuieze inimile voastre cu sațiul mâncării şi cu beţia şi cu grijile vieţii.” / Lc. 
21:34/ lar noi ne îngreuiem întotdeauna, neîncetat, nu numai cu mâncare şi 
băutură, ci şi cu griji. Împovărăm şi trupul, şi sufletul. Mâncarea şi băutura 
îngreuiază trupul: când mâncăm şi bem mai mult decât avem nevoie, organismul se 
face greoi şi nervii sunt încordaţi, pentru că trebuie să mistuie tot; organismul 
lucrează şi este îngreunat. lar când ne împovărăm peste măsură şi în cuget, cu 
gândurile, atunci îngreuierea şi suferinţa sunt îndoite. De aceea avem trebuinţă de 
rugăciune neîncetată. 


Dumnezeu nu are nevoie de rugăciunile noastre, ele ne sunt nouă de folos. Când ne 
rugăm Domnului, de fapt, noi Îl căutăm şi vorbim aşa cum o facem cu semenii 
noştri. lar Domnul este Părintele nostru. Nu se află nimeni, aici pe pământ, atât de 
apropiat nouă, care să ne înţeleagă şi să ne primească aşa cum îngăduie Domnul. 
Cât de nespusă este dragostea Sa, ce nu poate fi zugrăvită, nici pricepută! Suntem 
prea mici pentru a înţelege adâncul dragostei lui Dumnezeu. Cu câtă milosârdie se 
poartă cu noi, nici nu putem pricepe! Domnul se dăruieşte întreg, fără rezerve, iar 
noi nu înţelegem defel aceasta. 


Capitolul VI - Fără Dumnezeu nu există viaţă, căci Dumnezeu este dragoste 


Părintele Tadei: Domnul aşteaptă neîncetat de la noi să ne unim întregi în dragoste 
cu Dânsul, însă noi ne depărtăm de El. Şi vedem că fără dragoste nu există viaţă - 
adică, fără Dumnezeu nu există viață, căci Dumnezeu este dragoste. Însă nu este o 
dragoste după logica acestei lumi, o dragoste după cum o înţelege lumea aceasta. 
Dragostea lumii acesteia este suferinţă, înrobire, căci în dragostea noastră se ame- 
stecă duhurile din văzduhuri. Aici există puţină dragoste, iar în cea mai mare parte 
este înrobire. 


Duhurile din văzduhuri caută să ne înrobească prin lucruri, prin persoane, încât 
inima noastră şi întreaga noastră ființă să nu se lege de Izvorul vieţii, de Dumne- 
zeu, de dragostea cea adevărată. Căci duhurile ştiu: dacă inima noastră se uneşte cu 
Dânsul, nu se vor mai putea apropia de noi. Cel ce se află în plinătatea harului lui 
Dumnezeu, unit cu dragostea Domnului, acela este înconjurat de această dragoste 
dumnezeiască, de acel (har) dumnezeiesc, şi duhurile din văzduhuri nu se pot apro- 
pia de el. Nu se pot atinge de noi, deoarece suntem îngrădiți cu puterea dumne- 
zeiască, cu harul lui Dumnezeu. 


Dragostea este cea mai puternică armă 


Părintele Tadei: Dragostea este cea mai puternică armă care există. Nu este putere 
sau armă mai mare decât aceasta, care să poată lupta împotriva dragostei. In faţa 
dragostei totul cade. 


Vedeţi, îngerii nu se lasă robiţi de lucruri aşa cum facem noi, cei căzuţi. Noi, cei 
căzuţi, ca şi duhurile căzute, ne robim de obiecte, bunuri şi făpturi. Cetele înge- 
reşti, însă, nu o fac. Şi cei ce se unesc cu Domnul din toată inima şi întreaga lor 
fiinţă nu se înrobesc de nimic aici pe pământ. Nimic nu îi poate robi. Inima lor nu 
poate fi încătuşată. Ei se află în deplinătatea, în plinătatea harului lui Dumnezeu, 
uniți cu Domnul - şi atunci, cu Domnul, îi iubesc pe toți. Minunat lucru! 


Atunci simţim că toţi ne sunt dragi, fie ei buni sau răi. Pe toţi îi iubim - singurul 
lucru neplăcut este că unii, prin gândurile lor, se împotrivesc iubirii, se fac 
potrivnici binelui. Aceasta îi tulbură şi îi îndepărtează de noi. 


Despre suferinţa oamenilor şi a lucrurilor căzute 


Părintele Tadei: Toată făptura zidită este desăvârşită, toată făptura. Şi duhurile care 
au căzut au fost plăsmuite făpturi desăvârşite. Ele au căzut de la desăvârşirea minţii 


la joasă cugetare şi, pentru că s-au îndepărtat de Izvorul vieţii, caută mângâiere în 
viaţa mincinoasă. Nu mai au viaţă dreaptă, ci o caută în lucruri, în cele ce sunt 
mărginite. Acestea le sunt mângâiere, acestea le sunt hrană. Neîncetat. Dar, pentru 
că s-au îndepărtat de dragoste, şi ştiu cum era pe când se aflau sub călăuzirea 
Duhului Sfânt, în deplinătatea harului, caută să o imite şi, astfel, înşeală oamenii, 
amăgesc neamul omenesc, îi dau mângâiere mincinoasă, numai ca să-i câştige pe 
oameni. 


Și oamenii se îndeletnicesc cu atât de multe lucruri: filosofii, cugetări, realizări ale 
ştiinţei - iar toate acestea sunt vremelnice, sunt o mângâiere mult prea scurtă. Şi 
iarăsi se naşte în oameni depresia şi singurătatea. Căci oamenii aici, pe pământ, se 
simt singuri şi printre cei mai dragi ai lor - pentru că suntem căzuţi. Plâng copiii, 
dar plânsul acesta este şi al părinţilor lor... 


Asemenea şi duhurile căzute - şi ele, cu alte cuvinte, se simt singure, deşi sunt 
totdeauna unele cu altele, dar în tot felul de rele, aşa cum greşesc şi oamenii aici pe 
pământ. Duhurile viclene sunt unite în cuget şi fac orice... zi de zi... numai să aibe 
mângâiere, dar mângâiere nu au. 


Aşa şi oamenii, unii se duc, şi sparg sticle şi pahare, şi se îmbată, şi se întorc acasă 
cu capetele sparte - şi tot nimic. Nici o mângâiere nu află. Atunci caută pe alt făgaş 
al vieţii. şi nicăieri nu află alinare. 


lar cei ce se unesc cu Domnul, ştiţi, când se unesc aşa cum o fac îngerii, aceştia se 
află veşnic în pace, în bucurie şi linişte neîntreruptă. In ei sălăşluiesc pacea şi 
bucuria nestrămutată. 


Domnul şi îngerii sunt părtaşi la suferinţele noastre 


Părintele Tadei: Sfinţii părinți spun că îngerii sunt părtaşi la suferinţele noastre şi 
se întristează că nu putem nicicum să ne venim în fire, să ne întoarcem şi noi spre 
Domnul, să ne liniştim de aceste griji şi nelinişti ale noastre, să le încredințăm 
Domnului pe toate, căci El se îngrijeşte (de noi). De când ne-a zidit, EI se îngrijeşte 
de noi, de ce va fi cu noi. 


Dumnezeu nu este numai Dumnezeul lucrurilor mari, ci şi al celor mai mici 


Părintele Tadei: Aici, pe pământ, fiecare îşi are rostul său. Dacă noi, cei mici, ştim 
aici ce trebuie să facem, unde şi cum trebuie puse lucrurile în rânduială, cu atât mai 


mult va şti Cel ce pe toate le cuprinde, întreg Cosmosul, care se îngrijeşte de el 
până la lucrurile cele mai mărunte. 


Domnul spune: „Eu sunt Dumnezeul nu doar al lucrurilor celor mari, ci şi al celor 
mai mărunte, al celor mai mici decât atomul." EI este Dumnezeu, EI le-a făurit pe 
acestea. EI ştie cum să le cârmuiască. lar noi trebuie doar să ne înţelegem, să fim 
uniți într-un cuget cu Dânsul. Căci El doreşte ca făptura înţelegătoare ce s-a 
îndepărtat de dragostea lui Dumnezeu, de Dânsul, să se întoarcă, să-şi îndrepte 
înţelegerea. Dar este foarte greu să ne întoarcem. 


La sfârşit, dreptatea lui Dumnezeu va birui! 


Părintele Tadei:Aşa cum spun Sfinţii părinţi, „Duhurile au căzut din desăvârşire, 
acum sunt pe pământ şi văd că vremea scurtă este." A venit vremea să se sfârşească 
acea perioadă de la facerea Lumii până la ziua Înfricoşatei Judecăţi. Şi duhurilor 
căzute le este foarte greu, căci ştiu că va fi Judecată, şi că aceasta va fi dreaptă, şi 
că, apoi, vor fi pe deplin îngrădite. Ele au acum o oarecare libertate. Se mişcă 
printre oameni, săvârşesc toate aceste (înşelări), înrobesc oamenii şi câştigă multe 
suflete omeneşti în tabăra lor. Ele socotesc că până la urmă vor câştiga - dar la 
urmă va birui dreptatea lui Dumnezeu! Aşa cugetă şi fii şi fiicele lumii acesteia, 
căci cu cât au mai multe arme şi mulțime de oameni, duhurile viclene socotesc că 
vor birui... până la Înfricoşata Judecată. 


Să ne osârduim a nu ne mânia 


Părintele Tadei: Şi când ştii că nimic nu fiinţează veşnic, până la Ziua Înfricoşatei 
Judecăţi, ci totul se schimbă - să ne osârduim atunci a nu ne mânia, ci a ne învăţa 
în fiecare zi, aşteptând pe Domnul, şi El va pune apoi toate în rânduială. Va fi mai 
bine decât credem. 


Fie desăvârşire în bine, fie desăvârşire în rău 


Părintele Tadei:Totul se află pururea în schimbare, se preface neîncetat. Nimic nu 
rămâne în aceeaşi stare, ci se schimbă sau se desăvârşeşte: în bine sau în rău. Nu 
vom putea învăţa să fim smeriţi, până ce nu vom îndura multe dureri în inimă. ŞI, 
până ce nu învăţăm să fim smeriţi, vom îndura multe dureri în inimă. 


Dumnezeu stă deoparte, îngăduie să primim durerea sub coasta stângă, să vedem 
ce miasmă avem acolo, să spunem: „M-a muşcat chiar de inimă, oh, şi nu-l pot 
ierta!" Cum să nu-l poţi ierta, când şi tu eşti la fel ca el, când şi tu ai mâniat pe 


mulți în acelaşi fel? Invaţă acum să fii liniştit! Nu ne vom putea deprinde să fim 
smeriți până ce nu vom îndura multe dureri în inimă. 


Sfinţii părinți spun: „Dacă nu ne vom osteni să ne smerim, Domnul nu va înceta să 
ne smerească EI Însuşi." Domnul nu va înceta să ne smerească prin cineva de lângă 
noi. Cineva ne va mânia, ne va împinge la o stare de mânie, până ce vom ajunge să 
rămânem liniştiţi când va vrea oareşicine să ne mânie. Atunci vom fi încercaţi. Şi 
ne va ataca, dar noi vom rămâne liniştiți. Va năvăli din toate părțile, iar noi vom 
privi în linişte, ne vom păzi pacea lăuntrică - nu avem intenţia să ne dăm pacea 
lăuntrică atât de ieftin. lată, atunci sufletul ajunge smerit şi blând, şi trece prin lu- 
mea aceasta cu o deplină înţelegere a vieţii. lar oamenii socotesc după aceea şi 
spun: „Ştiu, omule, cum erai tu înainte, îndărătnic, iar acum ai devenit parcă ne- 
simţitor, totul îţi este la fel." Nu, aceasta nu este nepăsare, ci biruinţă asupra răului! 


Domnul ne dă putere să biruim răul cu pace 


Părintele Tadei: Domnul ne dă putere să biruim răul cu pace. Câtă vreme suntem 
aici, în trup, se cuvine să biruim toate acestea prin puterea lui Dumnezeu. Aceasta 
şi vrea Domnul de la noi, să respingem răul prin înţelegere şi să ne întoarcem cu 
toată inima şi cu toată fiinţa noastră către EI, către Domnul. Dispoziţia pe care o 
avem faţă de semeni este dispoziția pe care o avem şi faţă de Dumnezeu. 


Interesele şi planurile noastre ne încurcă mult în viaţă. Interesul, şi planul unu, apoi 
doi, şi trei, şi patru, şi cinci... Socotim că nu vom izbuti nimic dacă nu planificăm, 
dacă nu socotim, dacă nu facem ceva. Trebuie să ne ostenim să lucrăm după con- 
ştiinţă, dar nu în grabă, căci din grabă ne răstoarnă vrăjmaşul. În graba aceasta nu 
ne mai îngrijim dacă nu cumva vătămăm vreo persoană sau vreun interes al seme- 
nilor noştri, dacă nu împiedicăm pe cineva - fiindcă nu avem grija acestui lucru, 
preocupaţi fiind de planurile noastre. Și uite aşa greşim faţă de aproapele nostru 
de-a lungul vieţii. lar când greşim faţă de aproapele, nu greşim de fapt faţă de o 
fiinţă omenească, ci greşim personal faţă de Dumnezeu. Căci Dumnezeu 
locuieşte tainic în fiecare suflet, şi pretutindenea odihneşte. Iar felul în care ne 
purtăm cu aproapele este felul în care ne purtăm cu Dumnezeu. 


Să ne fie limpede că nu suntem pe calea cea bună, dacă ne purtăm cu dragoste faţă 
de cei ce au dragoste pentru noi, iar celor care ne urăsc le întoarcem cu aceeaşi mă- 
sură. Aceasta nu este calea cea bună, căci se cuvine să fim fii ai luminii, fii ai dra- 
gostei, fii ai lui Dumnezeu, copiii Domnului. Da, să fim copiii Săi, să avem carac- 
terul Său - caracter dumnezeiesc, caracterul păcii, al dragostei şi al bunătăţii. 


A nu te împotrivi celui viclean înseamnă a-ţi păzi pacea lăuntrică 


Părintele Tadei: Ştim cum a fost Domnul câtă vreme a fost în trup - a fost cu grijă 
faţă de toţi, faţă de fiecare, faţă de cei ce Îl prigoneau. El este Dumnezeu Atot- 
puternic - un singur gând şi cuvânt al Său, şi totul cade, totul se năruieste. Dar EI 
ne-a arătat calea, cum se cuvine să învăţăm a ne feri de rău. Domnul Însuşi spune: 
„Să nu staţi împotrivă celui viclean." /Mt 5:39/ Spune să nu ne împotrivim celui 
viclean, şi a nu ne împotrivi înseamnă a ne păzi pacea lăuntrică. 


Impotrivirea este ceva rău, ea vrea să întoarcă ceva cu aceeaşi măsură şi, atunci se 
porneşte război - hrană pentru duhurile cele căzute din văzduhuri. lar când atacă şi 
nu întâmpină împotrivire, atunci armele lor cad de îndată şi sunt biruiţi. 


De aceea, să ne ostenim, cu orice preţ, cu ajutorul lui Dumnezeu şi să Il rugăm 
neîncetat: 










De aceea trebuie neîncetat 
să fim şi cu gândurile la Dumnezeu. Celor pe care îi iubim în viaţa aceasta, rudelor 
noastre, celor apropiaţi nouă le dăruim toată atenţia şi viaţa noastră, gândurile şi 
simţirile, totul. lar Domnul tocmai aceasta vrea de la noi - să avem luare-aminte 
faţă de Dânsul, căci El este Părintele nostru. 


Cu dreptate ne cere să Îi înapoiem ceea ce ne-a dat, pentru binele nostru, ca să fim 
părtaşi la bucuria dumnezeiască, la pacea şi viaţa dumnezeiască, să nu fim străini şi 
să nu ne chinuim singuri. Pentru aceasta, să învăţăm a ne ruga neîncetat Domnului, 
să Îl căutăm în rugăciune neîncetată. 


Sfinții părinţi se rugau: „Doamne, izbăveşte-mă de uitare!" Sfinţii părinţi spun: 
„De îndată ce ne trezim, grija noastră să fie la Dumnezeu, cugetele noastre să se 
unească cu Domnul." Şi aşa, pe parcursul zilei, necurmat, neîncetat, să ne amintim 
de Domnul. 


Sfinţii părinţi se rugau: „Doamne, izbăveşte-mă de uitare!" Sfinţii părinţi se rugau 
neîncetat pentru acesta, pentru izbăvirea de uitare. Căci ne pierdem în obiecte, în 
lucruri, în muncă... uităm că Domnul este pretutindenea, că este de faţă, uităm că 
lucrarea pe care o facem este şi lucrarea Sa. Credem că oamenii sunt cei ce ne-au 
dat să săvârşim sarcina aceasta, şi parcă o lucrăm cu voie - iar dacă o săvârşim prin 
voinţă, atunci se naşte în noi cârtire şi împotrivire. Aşa curge viaţa noastră de zi cu 
ZI, în împotrivire, aşa îmbătrânim, suntem deja în vârstă, iar viaţa noastră a trecut 
în necontenită împotrivire... 


Dacă nu trecem cu timpul peste această împotrivire lăuntrică, nu putem intra 
în Împărăţia Cerurilor 


Părintele Tadei: Trebuie acum să deprindem viaţa cea cerească - şi acesta nu e 
lucru uşor, căci am trăit până acum o viață mărginită, a împotrivirii. 


lată, de pildă, un familist - care are aici familie, casă, ştie să îşi facă munca, dar 
adesea face vreo muncă fără voia sa, pentru că, să zicem, tatăl lui 1-a spus că cutare 
treabă trebuie făcută aşa şi aşa, iar el o face împotriva voinţei sale, şi lucrul nu iese 
cum trebuie. Aşadar, dacă lucrăm astfel, înlăuntrul nostru se face împotrivire; dacă 
nu ne lepădăm cu timpul de această împotrivire lăuntrică, nu putem să intrăm în 
Împărăţia Cerurilor, în rând cu îngerii, printre sfinţi. Căci ne-am deprins să ne 
împotrivim întotdeauna la ceva, căci întotdeauna ceva nu este după voia noastră. 
Nu ne-am deprins cu ascultarea. Nu am învăţat să ne supunem voii lui Dumnezeu, 
ci dorim să fie voia noastră. Ei, păi, fiule, voia ta nu trebuie s-o faci! Pe cei ce îşi 
fac voia proprie nu-i vor primi nici cerul, nici pământul. 


De aceea să-i mulţumim, să-l lăudăm pe Dumnezeu pentru toate - şi pentru situaţia 
în care ne-a pus. EI ştie ce şi cum, iar apoi va scoate ceva deosebit de frumos din 
noi, când ne vom smeri. Se cade să ştim că aici pe pământ facem lucrarea Sa, fără a 
ține socoteală de cine ne încredinţează sarcina. El conduce această lucrare a noa- 
stră, El este Cel ce ne-o dă... şi fie că suntem credincioşi sau necredincioşi, fie că 
vrem sau nu vrem, se cuvine să împlinim planul lui Dumnezeu. 


Vai mie!, mult v-am împovărat cu vorbele mele - dar astfel să ne învăţăm să fim 
buni! 


Cuvântul părintelui - lucru sfânt pentru copii 


Părintele Tadei: Duhurile din văzduhuri se amestecă şi în cugetul copiilor, strică 
totul, pretutindeni. Copilul trebuie crescut, trebuie învăţat în ascultare mai cu 
seamă până la cinci ani, căci până atunci 1 se formează caracterul. Trăsăturile de 
caracter dobândite până atunci îi rămân apoi toată viaţa. În acest timp, părinţii ar 
trebui să îşi înveţe copiii să fie pe deplin ascultători. De fapt, cuvântul părintesc să 
fie pentru ei, pentru copii, un lucru sfânt. Când părintele spune ceva, aşa să fie: 
Amin. Dar, vedeţi, părinţii nu au deprins asta, şi din copilărie (duhurile viclene) ne 
învaţă să ne împotrivim şi să nu ascultăm: „Spune bunicii sau bunicului: Nu vreau! 
Învaţă-te de mic să nu asculţi!" Şi, iată, cu acestea creştem noi! 


Duhurile rele lucrează uneori şi asupra dobitoacelor, ca să îi neliniştească pe 
oameni 


Părintele Tadei: Duhurile din văzduhuri lucrează uneori şi asupra lumii animalelor, 
când vor să tulbure pacea vreunui suflet, dacă este liniştit şi cu pace — omul păzeşte 
turma, şi aceasta dintr-odată aceasta se zbuciumă atât de tare şi se porneşte încoace 
şi încolo, încât nu poate omul să le adune şi atunci se mânie... Vedeţi, dar, că 
duhurile din văzduhuri au înrâurire şi asupra lumii animalelor, cu atât mai mult 
asupra unei fiinţe înţelegătoare. Omul primeşte astfel de gânduri şi socoteşte că 
sunt ale lui. Aşa este şi cu copiii Mici. 


Dacă vrei să înveţi, trebuie mai întâi ca tu însuţi să te smereşti 


Părintele Tadei: Părinţii spun: „Aşa trebuie să fie, se cuvine să stai aici," iar copilul 
nu vrea, copilul nu poate să stea cuminte pentru că este în creştere şi este în per- 
manentă mişcare, neîncetat. 


lar când copilul greşeşte cu ceva, mama şi tatăl lui de obicei îl bat. Dar bătaia nu 
este un mijloc prin care copilul să fie învăţat a fi ascultător. Poate, uneori, este 
nevoie şi de ea, dar să fie întotdeauna din iubire şi copilul să simtă dragoste, să 
simtă că nu eşti mânios, căci, dacă vrei vreodată să povăţuieşti pe cineva cu mânie 
sau vrei să îndrepţi pe cineva cu mânie, nu vei izbuti nimic. Te vei vătăma şi tu, şi 
el. 


Dacă vrei să aduci pe cineva la calea cea dreaptă, să îl conduci, să îl povăţuieşti, iar 
dacă el nu vrea să primească de îndată sfatul tău, trebuie mai întâi ca tu însuţi să te 
smereşti şi, cu dragoste desăvârşită faţă de el, să îi arăţi care este părerea ta - iar el 
o va primi atunci, căci este de la inimă la inimă. Când vrei, cu orice preţ, ca 
lucrurile să fie aşa cum crezi tu, atunci nu iese nimic. Nu trebuie aşa! Aşa nu 
merge, de aceea creşte şi se dezvoltă (în copil) întotdeauna împotrivirea. Şi atunci, 
când copilul nu vrea să asculte, nu trebuie să-l baţi, ci îi trebuie un motiv (ca să te 
asculte). 


Un plâns bun este mai de folos pentru smerenie decât treizeci de tablete 


Părintele Tadei: În Elixirul, revista de medicină, citeam cum un psihiatru spunea: 
„Pentru toţi cei ce sunt bolnavi nervos, care suferă cu nervii, un plâns bun este mai 
de folos pentru calmarea nervilor decât treizeci de tablete." Vedeţi, un plâns bun! 
Un plâns bun, ştiţi! Aşadar, este atât (de folositor) şi pentru omul în vârstă. Plânsul 


este mai cu seamă un mijloc bun de liniştire a copilului: acesta plânge în hohote şi 
apoi se calmează. 


Copilul se cade să fie educat pentru a fi înzestrat pentru viaţă 


Părintele Tadei: Prin anii 1936 - 1937 eram în Belgrad, la o familie. EI era de ori- 
gine germană, iar ea asemenea - sau slovenă... Aveau un copil mic, un an şi jumă- 
tate - doi, nu avea mai mult, nu mergea încă pe picioare. Ea l-a pus în pat, pe burtă, 
ştiţi, şi el plângea, plângea, plângea. lar eu îi spun mamei: „De ce nu îl luaţi, să îl 
liniştiţi puţin? A, nu, nu, spune ea, să se înveţe în braţe, şi apoi să nu mai pot face 
nimic! Îşi va dezvolta bine plămânii, dacă plânge, spune ea, şi abia atunci se va 
linişti." Şi aşa s-a întâmplat. Copilul a plâns, a plâns. şi numai după aceea s-a 
liniştit, apoi s-a jucat, apoi iar a plâns, iar mama lui nu a făcut nimic. 


O altă mamă, al cărei copil ar fi plâns, l-ar fi luat imediat în braţe - şi aşa ar fi răs- 
făţat copilul. 


Imi amintesc de mine însumi. Am fost foarte bolnăvicios de mic, nedezvoltat, şi nu 
ştiau ce să facă cu mine, şi mă ţineau neîncetat în braţe, şi mă mângâiau neîncetat. 


Nu puteam să mănânc nimic prăjit, până la doisprezece - treisprezece ani. Tot ce 
mâneam era numai de post şi nu ştiau ce să facă. Bunica mea, când era nervoasă, 
mă dojenea, iar eu nici atunci nu puteam să mănânc. lar mama îmi zicea: „Fiule, 
dacă vrei asta, îți dă mamă." Şi asta nu mi-a plăcut. Atenţia prea mare nu place 
copiilor. Copiii trebuie să ştie că părinţii au dragoste fată de ei, dar să nu le-o arate 
prea mult, ci să-i înveţe să fie copii ascultători, pentru ca mai târziu să fie înzestrați 
pentru viaţă, să trăiască în lumea aceasta pentru Împărăţia Cerurilor şi să se facă fii 
ai luminii. 
Ascultarea zideşte, iar voia de sine nimicește 

Părintele Tadei: Ascultarea zideşte, iar voia de sine nimiceşte. Copilul trebuie să 
fie ascultător, pentru el cuvântul părintelui să aibă preţul unui lucru sfânt. ÎL va 
urma mai târziu toată viaţa cuvântul părintelui şi întotdeauna îl va cinsti pe cel mai 


bătrân - şi nu numai pe acesta, ci şi pe cel mai tânăr. Va fi întotdeauna atent cu 
fiecare. Dar, din păcate, prea puţine sunt familiile educate aşa. 


Despre darul lacrimilor 


Părintele Tadei: Sunt mai multe feluri de lacrimi. Unul plânge de ciudă, iar altul 
plânge pentru că l-a întristat cineva. Un altul plânge pentru că i-a pierdut pe cei 
mai dragi şi mai iubiţi ai lui. Aşadar, felurite sunt lacrimile... 


Există lacrimi de pocăință, care vin din mustrarea de conştiinţă pentru păcatele 
făcute, şi când omul îşi vine în fire, începe să plângă. Atunci lucrează harul lui 
Dumnezeu: sufletul îşi vine în fire pentru a se putea spăla. prin lacrimi. Da, da! Şi 
când vin lacrimile acestea, sunt lacrimi de pocăință, sunt daruri ale harului de la 
Domnul, pe care EI le dă sufletului. 


Când omul îşi vine în fire, începe treptat să se slobozească de grijile lumii acesteia 
şi de iubirea de sine, de toate grijile sale, şi se încredinţează în mâinile lui 
Dumnezeu - şi acolo se smereşte sufletul său, şi de atunci petrece neîncetat în umi- 
linţă. Numai un asemenea suflet poate fi neîncetat, neîntrerupt, în smerenie, care 
este lipsită de grija lumii acesteia. 


Pentru rugăciune este nevoie de o viaţă fără de griji în chip desăvârşit, căci cea mai 
mică grijă, spun Sfinţii părinţi, tulbură rugăciunea. Aşa cum un spin caută să strice 
vederea omului, aşa şi cea mai mică grijă tulbură concentrarea şi pacea rugăciunii. 
Iar când omul se uneşte cu Domnul, când este în întregime unit cu EI, atunci sufle- 
tul lui se smereşte şi petrece în umilinţă. lar sufletul care petrece în smerenie este 
pregătit să înceapă în orice clipă a plânge pentru oricine. 


De îndată ce priveşte şi vede că lumea dobitoacelor, lumea plantelor, oamenii - 
totul suferă... de îndată lacrimile se pornesc să curgă. În orice clipă, un astfel de 
suflet este gata a începe să plângă pentru noi toți. Acesta înseamnă că în sufletul 
acela sălăşluieşte harul lui Dumnezeu şi că acelea sunt lacrimi ale harului, pe care 
le dăruieşte Domnul. Sunt lacrimi mântuitoare. Ele duc sufletul la smerenie, la 
desăvârşire, la desăvârşirea vieţii creştine. 


Insă dacă avem griji, lacrimile acestea nu pot fi dobândite. După cum ştiţi, Domnul 
ne-a spus să ne păzim bine ca să nu ne împovărăm pe noi înşine cu mâncare şi 
băutură şi cu grijile lumii acesteia. 


Mântuitoare sunt numai lacrimile smerite, izvorâte din inima blândă 
Părintele Tadei: Lacrimile curg atunci când gândurile se adună înlăuntrul nostru, 


când stăm la rugăciune şi când suntem cu luare-aminte la ea, sau când inima este 
atinsă de unele cuvinte - de pildă la Sfânta Liturghie, sau când gândurile noastre 


sunt legate de cuvinte ce se găsesc în rugăciunile Sfintei Liturghii, ale Vecerniei 
sau Utreniei, sau când ne rugăm în singurătate. 


Sfinții părinți spun: Fiecare, când se roagă lui Dumnezeu, va găsi pe undeva un 
cuvânt care îi va mişca inima, undeva în Psaltire sau în vreuna din cărţile de învă- 
țătură - un cuvânt care îi va atinge inima sau o rugăciune din care vor izvori la- 
crimi. 


Când toate puterile înţelegătoare ni se adună înlăuntru, pricepem, cu deplină înţe- 
legere şi cunoscându-ne slăbiciunile, că am păcătuit împotriva dreptăţii, împotriva 
adevărului şi iubirii. Simţim atunci că vrem să se reverse ploaie asupra noastră şi să 
ne spele de toate aceste necurăţii. Acest simțământ înseamnă lacrimi. Da, atunci în- 
cep lacrimile să curgă! 


De aceea Sfinţii părinți spun că, de îndată ce un cuvânt atinge inima, trebuie să 
păstrăm mult acest cuvânt, cât mai mult cu putinţă şi nu trebuie să purtăm de grijă 
la nimic altceva. Nu suntem toţi cu atât de mare luare-aminte la Sfânta Liturghie, 
încât să plângem. Cel ce s-a lepădat în mai mare măsură de griji, cel ce are umi- 
linţă, poate plânge în orice clipă, oriunde şi oricând. ŞI acest lucru nu e de mirare, 
căci se află în starea de unire a gândurilor (în minte). Această stare este smerenie, 
şi sufletul lui este blând, de aceea este gata totdeauna să plângă - iar eu, care nu 
sunt aşa, trebuie să mi se dea peste nas ca să pot plânge. Să plâng pentru că mă 
doare nasul, sau din pricina iubirii de sine, pentru că cineva a umilit persoana mea, 
pentru că mi-a tras o palmă... Vedeţi din ce pricini pot eu plânge, dar să ştiţi că nu 
mi-e de nici un folos! 


Însă lacrimile care sunt din smerenie şi care izvorăsc din inima blândă, acestea sunt 
cele mântuitoare. Dacă plângem de ciudă, nu avem nici un folos; dacă plângem 
pentru că cineva ne-a defăimat, nu avem nici un câştig. Astfel de lacrimi ne sunt 
chiar păgubitoare. 


Despre războiul gândurilor cu semenii 


Părintele Tadei: Gândurile tale sunt împovărate pentru că ai primit gândurile 
semenilor tăi. Roagă- te, dar, lui Dumnezeu să te despovăreze: „Doamne, ia de la 
mine povara asta!" Acestea sunt gândurile lor, este urzeala lor - iar tu, omule, ai 
avut cu totul alt gând. Ei, însă, au avut un altul, astfel încât s-au năpustit asupra ta 
(cu gândurile), şi te-au prins de îndată în planul lor de atac - şi suferi, vezi. Dar 
dacă ai rupe legătura cu această năvală a lor, ai avea pace. Atunci ar putea vorbi şi 
s-ar putea năpusti asupra ta - şi tu vei rămâne liniştit. După aceea, se vor dezumfla 


ca o băşică. La început, se vor umfla precum un mare balon, iar apoi, când nici un 
gând (rău) nu va veni de la tine, când vei răspândi numai gânduri liniştite, pline de 
dragoste - atâta timp cât împărtăşeşti numai bine, se vor dezumfla şi nu vor mai 
avea putere, şi nu te vor mai lovi, nu vor mai fi primejdie pentru tine. Dar dacă le 
întorci cu aceeaşi măsură, atunci să te ţii, ăsta-i război! 


Și tu eşti la fel ca ei, te lupţi cu aceleaşi arme împotriva aproapelui, aşa cum luptă 
şi ei împotriva ta, aşa-i? Le întorci cu aceeaşi măsură - este un război (al gân- 
durilor). Toţi cei care sunt în război nu au pace, nici linişte. Pe câmpul de luptă nu 
există pace, cauţi doar să vezi de unde se va ivi vrăjmaşul ca să te ucidă; trebuie să 
fii neîncetat cu luare-aminte, să priveşti neîncetat ca să poţi vedea de unde vine 
neprietenul... 

Despre liniştea duhovnicească 


Părintele Tadei: Anevoie lucru este să fii liniştit. În împrăştiere nu poate fi rugă- 
ciune curată. Noi suntem mereu neliniştiţi, din toate părțile, neîntrerupt (ne co- 
pleşesc ispite). lar monahul împrăştiat nu ajunge niciodată să se roage curat lui 
Dumnezeu cu mintea. 


Porneşte astăzi înainte, pentru Domnul! 


Părintele Tadei: Duhurile din văzduhuri vor să ne împiedice (pe calea mântuirii)... 
iar noi, Molâii, ştiţi, ne întoarcem într-o parte şi spunem: „Aşteaptă puţin, n-am ter- 
minat cu asta, trebuie numai să mai termin ailaltă, şi atunci ne întoarcem în altă 
parte: Da, numai acest plan (să-l înfăptuiesc) - şi apoi mă voi pocăi. După aceasta, 
Doamne, voi merge drept şi nu mă voi abate niciodată, nici la dreapta, nici la stân- 


n 


ga. 


Dar duhurile din văzduhuri aceasta o şi doresc, de la început: să amânăm (po- 
căinţa) de astăzi pe mâine, de mâine pe poimâine.şi tot aşa, până la sfârşitul vieţii. 
lar Sfinţii părinţi spun: „Porneşte astăzi înainte, pentru Domnul!" 


Omul trebuie să se ostenească să aibă un duh plin de bucurie 
Părintele Tadei: Se zice că trebuie să păstrăm cu orice preţ pacea lăuntrică şi să 
avem întotdeauna duh plin de bucurie. Intotdeauna. Cu orice preţ să fim pururea 


bucuroşi, pururea voioşi. 


Dar, iată şi Sfântul loan din Kronstadt spune: Noi suntem precum vremea, vin 
furtuni, vânturi, fulgere, iar apoi străluceşte soarele, şi ne este bine. Aşa şi noi. 


Apoi iarăşi vine furtuna, şi iarăşi soarele, şi tot aşa. Şi mai spune: Pentru că avem 
şi trup, noi şi trupul acesta materialnic suntem înrâuriţi de condiţiile atmosferice. 
Când condiţiile sunt bune şi când presiunea atmosferică nu este mare, atunci este 
vreme bună, iar noi suntem veseli şi bine dispuşi. lar când vremea este mohorâtă, şi 
noi suntem abătuţi. 


Aşa este! De aceea, trebuie să ne păstrăm cumpătarea (duhovnicească). Chiar şi 
atunci când este vreme mohorâtă să fim liniștiți cu duhul. Omul trebuie să se oste- 
nească să fie întotdeauna, cu orice preţ, într-o stare sufletească bună, să fie neîn- 
cetat cu duhul plin de bucurie, pentru că duhurile din văzduhuri vor să fim necon- 
tenit trişti... 


Capitolul VII - Acatistul cuviosului părintelui nostru Tadei de la Mănăstirea 
Vitovniţa 


Troparul, glas 1: În Vitovniţa vieţuitor, înger în trup si de minuni lucrător te-ai 
arătat, de Dumnezeu purtătorule, părintele nostru Tadei, cu postul, cu privegherile, 
cu rugăciunea si cu răbdarea, daruri cereşti ai primit, pe cei trupeşte şi sufleteşte 
bolnavi a tămădui, care aleargă la tine cu credinţă. Slavă Celui ce te- a proslăvit pe 
tine, slavă Celui ce ţi-a dat ţie putere, slavă Celui ce prin tine, cel surghiunit, drag 
nouă tuturor, vindecare păcătoşilor dăruieşte. 


Condacul 1 

Ales bineplăcut al Împăratului slavei, Hristos, înger pământesc şi om ceresc, mare 
stareț duhovnicesc, părinte Tadei, învăţător şi laudă poporului sârb din inimă 
cântare de laudă îţi aducem; şi, ca acela ce ai îndrăzneală către Domnul, roagă-te 
pentru noi toți, fiii tăi care cu umilinţă cântăm ţie: Bucură-te, cuvioase Tadei de la 
Vitovniţa de Dumnezeu înţelepțite, al credinţei şi evlaviei învăţător! 


Icosul 1 

Îngerească vieţuire având, părinte, toată frumuseţea şi desfătarea şi stricăciunea, 
cea degrabă trecătoare, a acestei lumi, ai lepădat şi spre nevoitorii ruși paşii ţi-ai 
îndreptat, ca să te îndrume pe calea mântuirii cea adevărată; şi pentru truda ta cea 
mare în viaţa monahicească, inimă smerită şi plină de adâncime ti-a dăruit ţie 
Domnul; iar noi, nevoinţele tale slăvind cu osârdie îţi cântăm unele ca acestea: 
Bucură-te, că de la naşterea ta în târg, Domnul, Împăratul Slavei, te-a ales; 
Bucură-te, că din pruncie, pe Domnul cu osârdie ai iubit; 

Bucură-te, că din tinereţe spre scrierile Sfinților părinţi mare osârdie ai avut; 
Bucură-te, că a Sfinţilor duhovnicească învăţătură, părinte, prea bine ai cunoscut; 
Bucură-te, că de aceștia înţelepțit fiind, bucurie și mângâiere de la Domnul ai ce- 
rut; 

Bucură-te, căci ca un cerb însetat, la izvoarele harului ai alergat; 

Bucură-te, că pronia lui Dumnezeu, pentru mântuirea sufletului tău, ai căutat; 
Bucură-te, că de graiurile lui Dumnezeu, ca de un dulce lapte, pururea te-ai des- 
fătat; 

Bucură-te, că de bogăţiile vremelnice ale lumii acesteia pentru totdeauna te-ai 
lepădat; 

Bucură-te, că veşnica comoară cerească neîncetat cu înflăcărare ai dorit; 

Bucură-te, că voii lui Dumnezeu inima ta, cu desăvârşire ai supus; 

Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 2 

Doririle cele bune ale inimii tale văzând, când doctorii, în tinereţe, ziceau că nu 
mai mult de 5 ani vei trăi, de Dumnezeu purtătorule, părinte Tadei, de moarte 
sigură te-a vindecat Hristos, dar ţi-a dat ție Calea cea strâmtă și necăţită, a mân- 
tuirii; iar tu, văzând că te-ai tămăduit, încă 70 de ani ai proslăvit pe Dumnezeu, 
Doctorul cel fără de arginţi, cântându-i: Aliluia! 


Icosul 2 

Având cugetul de Dumnezeu luminat, la pătimirea și Învierea lui Hristos ai cuge- 
tat, de Dumnezeu purtătorule, până ce Hristos inima ta cu harul Duhului Sfânt l-a 
umplut, iar tu calea de Domnul gătită ţie spre mântuire, neîncetat cu rugăciune şi 
trudă ai urmat. Ci noi, de harul cu care Domnul te-a dăruit minunându-ne, unele ca 
acestea cântăm ție: 

Bucură-te, că numai în Dumnezeu, Purtătorul de grijă, nădejdea toată ţi-ai pus; 
Bucură-te, că întru smerenie plinirea voii Sale întregi, neîncetat, ai căutat; 
Bucură-te, că numai lui Hristos Mântuitorul a fi bineplăcut, neîncetat ai dorit; 
Bucură-te, că întreaga funță, Unuia Dumnezeu a sluji, ţi-ai închinat; 

Bucură-te, dreptar al Credinței ortodoxe şi chip al blândeţei şi smereniei; 
Bucură-te, că prin smerenie şi rugăciune, toate mrejele diavolului ai rupt; 
Bucură-te, că din copilărie, rugăciunea lui lisus, neîncetat ai săvârşit; 

Bucură-te, că, prin însetarea de Dumnezeu, inimă curată și nestricăcioasă ai dobân- 
dit; 

Bucură-te, că Domnul Însuși ţi S-a înfățișat şi sfat şi mângâiere ţie ti-a dăruit; 
Bucură-te, că fiecare încercare şi ispită, cu bărbăţie, spe mântuire ai răbdat; 
Bucură-te, vie dulce a pământului sârbesc, Serbiei celei cerești adăugat; 


Bucură-te, cuvioase Tadei de la Vitovniţa de Dumnezeu înțelepțite, al credinţei şi 
evlaviei învățător! 


Condacul 3 

Cu puterea credinţei și cu smerită credință, viaţa evanghelică a dobândi te-ai trudit, 
cuvioase 'Tadei, după pilda prea cuvioşilor părinţi din vremurile de demult; pentru 
aceasta, Domnul adeseori te cerceta şi îndreptare, pe Calea mântuirii, dădea ţie. lar 
tu, cu nașterea din nou în Duhul Sfânt îmbrăcându-te, mulțumită ai adus Domnului 
Slavei, cântându-i: Aliluia! 


Icosul 3 

Credinţă puternică având în purtarea de grijă a lui Dumnezeu pentru mântuirea 
omului, cu credință, smerenie, blândeţe şi dragoste, din putere în putere mergând, 
dorit-ai şi de mântuirea ta şi de cea a aproapelui, căci, față către față, pe Domnul, 


văzând, trist şi înlăcrimat pentru că oamenii răspund la rău cu rău, adusu-ne-ai 
aminte de iertarea din inimă; pentru care cântăm ție: 

Bucură-te, că din tinereţe, dulceaţa rugăciunii, de la Domnul ai dobândit; 
Bucură-te, căci credinţă tare, în Hristos, din tinereţe ai vădit; 

Bucură-te, că pentru aceasta, harul Sfântului Duh, neîncetat, în tine s-a sălăşluit; 
Bucură-te, că prin harul acesta, mulți bolnavi și îndrăciți ai tămăduit; 

Bucură-te, că multe ceasuri ale nopţii, în rugăciune şi în slujbe, ai petrecut; 
Bucură-te, că Sfânta Liturghie, zi de zi săvârşind, harul lui Dumnezeu, în tine se 
înnoia; 

Bucură-te, căci, cu astfel de nevoinţe, de multe descoperiri şi de multă mângâiere 
te-ai învrednicit; 

Bucură-te, cela ce ești de Împăratul Slavei iubit şi cu mari daruri de Dânsul dăruit; 
Bucură-te, că plin fiind de har şi mângâiere, din acestea şi altora, cu dărnicie, ai 
împărțit; 

Bucură-te, că pe mulți păcătoşi de la calea cea rătăcită, la Domnul, ai întors; 
Bucură-te, că în mijlocul slavei lumești, rod însutit Domnului ai adus; 

Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 4 

Viforul mâniei şi pizmei, celui nedrept, asupra ta, a ridicat de oameni ucigaşul dia- 
vol, care din vechime, caută să piardă pe cel drept, Sfinte părinte Tadei, gonindu- 
te din loc în loc, mărturisitorule şi în tot chipul, gura cea binevestitoare să-ţi în- 
chidă căutând, dar Domnul, pretutindeni ţi-a ajutat ție, din toate necazurile pe tine 
izbăvindu-te, că totdeauna I-ai adus mulţumire şi pe sine Lui te-ai încredinţat, 
neîncetat cântându-i: Aliluia! 


Icosul 4 

Mulţime de norod auzind de pilda ta, fericite părinte, de viaţa ta cea îngerească, de 
mângâierile şi tămăduirile care se revărsau din tine, de pretutindeni la tine alergau 
săraci şi bogați, monahi şi din cei iscusiți în viaţa duhovnicească și dobândind, de 
la tine mângâiere, îndrumare și vindecare, cântă unele ca aceasta: 

Bucură-te, tămăduitorule milostiv şi fără de arginți al tuturor celor ce aleargă la 
tine; 

Bucură-te, râvnitorule propovăduitor al smereniei, al blândeţii şi al păcii; 
Bucură-te, al neamului şi ţării sârbilor crin neveştejit, care răspândeşti mireasma 
sfinţeniei,; 

Bucură-te, că tuturor ajuţi, Jugul cel bun, al lui Hristos, cu bucurie şi pace a purta; 
Bucură-te, că prin rugăciune, mintea şi inima ta, în Hristos Mântuitorul, ai întărit; 


Bucură-te, de Dumnezeu înțelepțite, păzitor şi învăţător al curăției sufleteşti și tru- 
peşti; 

Bucură-te, că prin smerenie, rugăciune şi răbdare, pe înălțimile nepătimirii te-ai 
suit; 

Bucură-te, osârdnic şi înțelept binevestitor al învățăturii Sfinţilor părinți; 

Bucură-te căci, cu nevoințele Sfinților părinţi, totdeauna următor şi râvnitor, te-ai 
făcut; 

Bucură-te, în ale poporului necazuri şi chinuri milostiv mângâietor şi împreună- 
pătimitor; 

Bucură-te, că sufletul tău, pentru norodul cel greu încercat, gata ai fost, totdeauna, 
să-l pui; 

Bucură-te, cuvioase Tadei de la Vitovnița de Dumnezeu înțelepțite, al credinţei și 
evlaviei învățător! 


Condacul 5 

Stea prea luminoasă către Dumnezeu călăuzitoare, în lucrurile cele dumnezeiești 
înțelept te-ai arătat, părinte Tadei, pe cerul Bisericii Ortodoxe Sârbe, că pe mulţi 
care rătăceau în desfrânare pe marea acestei vieţi pline de patimi, prin cuvântul 
dumnezeieştii înțelepciuni, dat ție de Dumnezeu şi prin har ai luminat, şi din întu- 
nericul necazurilor şi negura mâhnirii scoțându-i, pe Calea mântuirii, smereniei și 
bunătăţii i-ai povăţuit, lui Dumnezeu din inimă cântând: Aliluia! 


Icosul 5 

Văzând norodul, Sfinte părinte, că vas ales eşti, plin de dragoste şi bunătate, milo- 
sârdnic celor sărmani și neputincioşi, mângâietor, celor aflați în suferință, rugător, 
cu lacrimi, pentru cei păcătoşi, din toate părțile la tine alergau, umplând văile Mun- 
ților Homolie, jelindu-se ţie și rugându-se şi înaintea ta plângând, cu o inimă şi un 
cuget grăiau ţie unele ca acestea: 

Bucură-te, că ardere de tot pentru norodul lui Dumnezeu te-ai adus; 

Bucură-te, slujitor bun şi credincios al Stăpânului ceresc Hristos; 

Bucură-te, luminătorule al celor năpăstuiţi, de necredinţă împresuraţi; 

Bucură-te, rugătorule al nostru, care nu ne ruşinezi înaintea Domnului Dumnezeu; 
Bucură-te, că prin învățătură, pe toți ai tăi ai hrănit şi încălzit; 

Bucură-te, că mulți fii ai lui Hristos, în Duhul Sfânt, ai născut; 

Bucură-te, că pe mulți, din cei slabi în credință, în Dumnezeu cu putere ai întărit; 
Bucură-te, că rugăciune curată, ca un foc arzător, ai înălţat, 

Bucură-te, că mâinile de multe ori, pentru norodul cel necăţit ţi-ai ridicat; 
Bucură-te, că totdeauna te-ai rugat, „Mântuieşte, Doamne, norodul Tău şi binecu- 
vântează moștenirea ta!” 


Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 6 

Mare propovăduitor al pocăinţei şi păzitor al smereniei, fericite părinte Tadei, 
Bunul Dumnezeu te-a arătat, ca să proslăvești prea dulcele Nume al lui Hristos, 
căci, ca un înger pe pământ şi heruvim, în trup te-ai arătat şi viaţa ta liniştită, ca o 
rază a Soarelui Dreptăţii, prea luminos, a strălucit. Pentru aceea, adesea te-ai rugat: 
Doamne, dăruieşte-ne pocăință și smerenie, pace și liniște, ca neîncetat cu bucu- 
rie să cântăm ţie: Aliluia! 


Icosul 6 

Ca un soare puternic, în dimineaţa pocăinţei sârbești, ai strălucit, mare stareţ că pe 
toți cei ce veneau la tine, cu lumina Adevărului i-ai luminat, pe cei împovăraţi, cu 
multe necazuri, ai mângâiat, pe cei ținuți de păcate ai curățit şi pe Calea cea 
dreaptă, 1-ai îndrumat, neputinţe şi boli ai tămăduit şi pentru norodul întreg, lui 
Dumnezeu te-ai rugat. Pentru aceasta, ţie, doctorul, învățătorul şi rugătorul nostru 
îți cântăm aşa: 

Bucură-te, mare izvor de lumină, care luminezi întreg pământul sârbesc; 

Bucură-te, că Atotinţelepciunea şi Dragostea lui Dumnezeu, cu totul, te-au umplut; 
Bucură-te, că astăzi, cuvintele și învățăturile tale, despre tine cu credincioşie, măr- 
turisesc; 

Bucură-te, că în necazuri şi nevoi, spre ajutorul norodului, totdeauna, grabnic ai 
alergat, 

Bucură-te, că minciuna ai vădit şi credinţa cea sfântă ai întărit; 

Bucură-te, că deşertăciunea şi slava deșartă, pentru totdeauna, ai lepădat; 
Bucură-te, că veşnica patrie cerească, din toată inima, fierbinte ai dorit; 

Bucură-te, neobosite minunat împreună grăitor şi minunate învățătorule al tuturor; 
Bucură-te, că pentru ale oamenilor căderi în păcat, deplina iertare de la Hristos ai 
dobândit; 

Bucură-te, vistierie sfântă şi de preţ a darurilor Duhului Sfânt; 

Bucură-te, podoabă sfântă şi nepreţuită a Sfintei Mânăstiri Vitovniţa; 

Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 7 

Cu adevărat, puterea lui Dumnezeu, pretutindeni te-a ocrotit, cuvioase părinte 
Tadei, căci atunci când germanii în temnițe te-au muncit şi de multe ori, la moarte 
te-au osândit, AtotPuternicul Împărat, Dumnezeu, în temniţă, pe Îngerul său a tri- 
mis, care te-a mângâiat, de la moarte, te-a izbăvit şi slăvite lucruri a proorocit ţie, 


că în viitor sârbilor mângâiere va să dai; şi acestea, cu mulţumită, îndurând lui 
Dumnezeu ai cântat: Aliluia! 


Icosul 7 

Dorind Domnul Hristos ca, prin tine, să arate Milosârdia Sa cea negrăită, către 
oameni, cuvioase, prin grozave ispite pe căile spinoase ale lumii acesteia, învățând 
şi întărind te-a călăuzit, că nu a fost întrebare la care să nu fi putut răspuns desă- 
vârşit să dai. Pentru aceea, norodul, chinurile crucii tale şi ale tale învățături prea 
înțelepte auzind, unele ca acestea a cântat ție: 

Bucură-te, că în blândeţe şi smerenie lui Hristos Dumnezeu următor te-ai făcut; 
Bucură-te, că prin nerăutatea ta, duhurile răutăţii ai biruit; 

Bucură-te, că prin cuvintele de învățătură, pline de har, pe mulți din cei căzuți ai 
ridicat, 

Bucură-te, că de amăgirea vrăjmașului pe creștinii binecinstitori ai izbăvit; 
Bucură-te, că pe mulţi, din cei desfrânaţi, pe calea evlaviei ai îndreptat; 

Bucură-te, al iubirii frățeşti neobosite ziditor, al păcii şi liniştii sufleteşti credincios 
ostenitor; 

Bucură-te, al celor credincioși și puternici, în necazuri şi nevoi, pe Calea vieţii 
împreună călător; 

Bucură-te, prin pocăință către Bunul Dumnezeu, al iubirii dumnezeieşti bine- 
vestitor; 

Bucură-te căci, cu leacul învățăturilor tale, multe ale noastre răni ai tămăduit; 
Bucură-te, al mirenilor înțelept învățător şi mare avvă al monahilor; 

Bucură-te, puternic şi slăvit ocârmuitor al oştirii bine credincioase, a lui Hristos; 
Bucură-te, cuvioase Tadei de la Vitovniţa de Dumnezeu înțelepțite, al credinţei şi 
evlaviei învățător! 


Condacul 8 

Străin ai fost în lumea pământească, părintele nostru Tadei, care cetatea cea ce- 
rească ai căutat şi poverile şi necazurile, celor de aproape ai tăi, ai purtat, cei ce au 
alergat la tine şi ca un străin, în această vale a plângerii, călătorind, care se cheamă 
Pământ, prigonit de prieteni şi de vrăjmaşi fiind, de diavol şi de oameni, de cei 
bolind, de pizmă şi mândrie, prin lume ai rătăcit, neavând unde să-ți pleci capul, 
cântând lui Dumnezeu, totdeauna: Aliluia! 


Icosul 8 

Cu toată râvna lucrător al viei Domnului ai fost, părintele nostru cel pribeag, că 
plin de dragoste dumnezeiască şi de smerenie fiind, multe patimi asupra ta ai luat, 
iar noi, fiii tăi nenumărați şi cu sarcinile noastre te-am împovărat, unii cântări de 
mulțumire cântându-ți, alții, cu lemne și pietre, în tine aruncând, izgonindu-te din 


cetate în cetate, mucenice; pentru aceasta, ascultă-ne, pe fiii tăi cei credincioşi, care 
cântăm ţie unele ca acestea: 

Bucură-te, că pe nedrept, prigonit fiind, iertând cu bărbăţie, smerenia şi dragostea 
ai păzit; 

Bucură-te, cel ce toate greutăţile şi pătimirile crucii, până în sfârșit, cu bărbăţie ai 
răbdat; 

Bucură-te, că părăsind bunurile cele lumești, sărăcia în Hristos ai iubit; 

Bucură-te, căci, ca un părinte iubitor de fii, cu toţi împeună plângând, pământul ai 
udat; 

Bucură-te, al smereniei și pocăinţei cu lacrimi osârdnic propovăduitor; 

Bucură-te, cel ce eresurile şi basmele de la turma ta ai depărtat; 

Bucură-te, al păcatelor noastre celor ascunse, înţelept şi blând înainte-văzător; 
Bucură-te, că pe cei înfometați de nemurire, cu pâinea cea cerească ne-ai hrănit; 
Bucură-te, că pentru norodul tău totdeauna te-ai rugat şi ai suspinat; 

Bucură-te, că în porfira pocăinţei şi a smereniei, neîncetat, ne-ai îmbrăcat; 
Bucură-te, că pentru aceasta, cunună de veşnice nestemate, de la Împăratul slavei 
al luat; 

Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 9 

Tuturor, în necazurile vieţii şi în griji, spre bucurie a ridicat Domnul mare păstor, 
pe cuviosul Tadei, ca bolile noastre să vindece, duhurile rele să alunge din oameni 
și mângâiere şi bucurie să dea, cu de-adinsul la pocăință chemând, Împărăţia lui 
Dumnezeu în inimile oamenilor sădind şi învățând: Fulor, pentru vrăjmașii voştri 
rugaţi-vă, că aceștia frații noştri sunt viața noastră, iar ai oamenilor vrăjmași sunt 
duhurile cele de sub ceruri şi neîncetat, lui Dumnezeu cântaţi: Aliluia! 


Icosul 9 

Ritorii, cei multgrăitori, nu ştiu cum să tâlcuiască puterea poveţelor, cuvintelor de 
mângâiere şi rugăciunilor tale, prea fericite părinte, că, în slujba aproapelui pu- 
nându-te, tuturor toate te-ai făcut: celor cu judecată, sfetnic bun, celor întristaţi, 
mângâietor, celor desfrânați, blajin învățător, celor bolnavi, tămăduitor şi sufletelor 
noastre, puternic învietor; pentru aceasta, totdeauna, această cântare de mulţumire 
şi laudă ţie cântăm: 

Bucură-te, cel ce pe pământ şi în ceruri numai pe Hristos ai dorit; 

Bucură-te, cel ce cu bunătatea lui Hristos pe Golgota te-ai asemuit; 

Bucură-te, căci cu vreme şi fără vreme, celor ce te căutau, în întâmpinare ai ieșit; 
Bucură-te, că dezlegare, alinare şi ajutor, tuturor celor ce cereau, ai dăruit; 
Bucură-te, nor plin de rouă cerească, care cu har, inimile noastre ai înmuiat; 


Bucură-te, făclie din mijlocul pământului Serbiei, celor orbi sufletește nearătat; 
Bucură-te, mare şi treaz nevoitor, nici pace şi nici linişte ţie îngăduind; 

Bucură-te, că multe nopţi ai petrecut, pentru norod plângând şi suspinând; 
Bucură-te, cel ce eşti pomenire de bucurie şi veselie celor de multe scârbe învă- 
luiţi; 

Bucură-te, căci cu ridicarea mâinilor tale, cerurilor lui Dumnezeu ești deschizător; 
Bucură-te, propovăduitor întocmai cu apostolii şi sârbilor mare învățător; 
Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 10 

Izbăvind pe cei ce caută Împărăţia Cerurilor, pe cei prigoniţi de vrăjmaşul Bise- 
ricii, ai fost şi călăuză credincioşilor, despre lumea cea de aici şi cea de dincolo în- 
vățând, părinte Tadei; pentru aceasta, diavolul furtună a ridicat şi din vatra părin- 
tească te-a gonit, iar tu, urcând, de pe crucea cea mică, pe crucea cea mare, pentru 
prigonitori te-ai rugat: Doamne iartă lor, că nu ştiu ce fac! Şi, astfel, pe Golgota 
Bacikăi Palanka sufletul tău de mucenic lui Dumnezeu ai încredinţat, cântând: 
Aliluia! 


Icosul 10 

Făcutu-te-ai mângâiere şi ocrotitor al bunei cinstiri, dumnezeiescule păstor, că 
până la moarte prigonit fiind, slavă ai câștigat, patriei tale părinte bun să fu şi 
cetate şi întărire fulor tăi, zid neclătit împotriva duhurilor rele, a pizmei şi mân- 
driei, rugând pe Unul lubitorul de oameni să dăruiască pocăință norodului, celui 
răcit în credință; că la tine nădăjduind, moaştele tale din Bacika, în satul lui 
Dumnezeu și Mânăstirea Vitovniţa au mutat, dimpreună cu păsările, unele ca acea- 
sta, cântând: 

Bucură-te, nestinsă lumină, care cu harul lui Dumnezeu, te-ai aprins; 

Bucură-te, că prin adormirea ta, a vieţii sfinţenie ai arătat; 

Bucură-te, că lui Hristos Dumnezeu, rugându-te, sufletul tău I-ai încredinţat; 
Bucură-te, căci cu a nemuririi cunună de slavă, de Făcătorul tuturor te-ai încu- 
nunat; 

Bucură-te, pe Altarul sârbesc, nouă jertfă sârbească aşezată; 

Bucură-te, liman nou, din Vitovniţa, a sârbilor mărire minunată; 

Bucură-te, că prooroceştile tale cuvinte cu noi s-au împlinit; 

Bucură-te, că picioarele tale în calea păcătoşilor şi a necinstitorilor nu au păşit; 
Bucură-te, a mult chinuitului pământ sârbesc putere şi cetate neclătită; 

Bucură-te, a neamului tău sârbesc mărire și podoabă minunată; 

Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 11 

Rugăciune neîncetată ai înălţat către Mântuitorul Hristos, rugătorule Tadei, când, 
în chip de Arhiereu, ţi S-a arătat, cu 2 epitrahile şi pe unul scoțând, pe tine l-a pus, 
zicând: „Pentru ce te războieşti când nu ai ascultare? Aceasta este Crucea pe care 
trebuie să porţi.” Acum, iarăși, înaintea scaunului Său stând, roagă-te pentru noi, 
cei ce pe tine cinstim, ca fără de cârtire, cu mulțumire crucea să purtăm, cântând lui 
Dumnezeu: Aliluia! 


Icosul 11 

Ca spre un mare luminător al tuturor ținuturilor sârbești şi al ţărilor celor din Bal- 
cani, spre tine căutăm, pentru noi rugătorule, că împreună cu netrupeştile Puteri și 
cu Serbia cea cerească, acum înaintea scaunului PeaSfintei Treimi stai; Roagă-te, 
pentru noi, păcătoşii, ca cu de-adinsul, credința, pacea şi bucuria să păzim, blân- 
deţe şi smerenie să dobândim şi iertarea păcatelor, sfârşit creştinesc şi răspuns bun 
la Înfricoșata Judecată a lui Hristos! Că, la tine nădăjduind, unele ca acestea ţie 
cântăm: 

Bucură-te, şi ajută nouă, credinţa şi canoanele Credinței ortodoxe să păzim; 
Bucură-te, că peste toate ţările din Balcani, cu dragostea ta, ai strălucit; 

Bucură-te, că toate ţinuturile ortodoxe, cu dragostea ta, ai cuprins; 

Bucură-te, că de sfintele tale rugăciuni, duhurile rele tremură şi se cutremură; 
Bucură-te, că multe chinuri și prigoniri fără de vină ai răbdat; 

Bucură-te, căci, cu puterea lui Dumnezeu, de 2 ori în pocăința de ucidere ai scăpat; 
Bucură-te, că încă trăitor pe pământ fiind, norodul sfânt te-a chemat; 

Bucură-te, în zilele înfricoșate ale marii prigoane, al credinţei nou luminător; 
Bucură-te, al tuturor bunătăţilor pământeşti şi cerești milostivule dătător; 
Bucură-te, că acum înaintea scaunului lui Dumnezeu stând, te rogi pentru noi; 
Bucură-te, că bunătatea Împăratului Slavei, prin rugăciunea ta, ne acoperă; 
Bucură-te, cuvioase Tadei de la Vitovnița de Dumnezeu înțelepțite, al credinţei și 
evlaviei învățător! 


Condacul 12 

Ca un izvor, prea plin de daruri, ale harului Duhului Sfânt te-a arătat Domnul, de 
Dumnezeu purtătorule părinte Tadei. Pentru aceea, ţie ne rugăm: Roagă-te lui 
Dumnezeu, Biserica Sa să păzească de necredință şi schismă, norodul de păgâ- 
nătate și secte, pământul sârbesc de vrăjmași şi de nimicire şi să ne dăruiască bi- 
ruință asupra răului, roade îmbelșugate pământului, iar nouă, fiilor tăi, pace şi 
bucurie, ca împreună să cântăm lui Dumnezeu: Aliluia! 


Icosul 12 


Cântând lui Dumnezeu, cel minunat întru Sfinţi Lui, mărim pomenirea ta, cu- 
vioase părinte, că tu, ca un sfânt viețuind pe pământ, la Locurile Sfinte ai mers, la 
Ierusalim, la Sfântul Munte şi la multe alte Lăcașuri Sfinte din Balcani şi cine va 
număra toate suspinele, lacrimile și rugăciunile tale pentru mântuirea norodului, că 
glasul norodului, Glasul lui Dumnezeu este; pentru aceea, cântăm ţie, Sfântul lui 
Hristos, unele ca aceasta: 

Bucură-te, trâmbiţa, cea de aur, a Buneivestiri şi clopotul aducerii aminte de 
poruncile lui Dumnezeu; 

Bucură-te, stea nouă a dreptății, pe bolta Cerului lui Dumnezeu; 

Bucură-te, al cuvioşilor și marilor părinți, acum tăcut împreună părtaş; 

Bucură-te, înaintea scaunului lui Hristos, Dumnezeu, puternice mijlocitor; 
Bucură-te, că Născătoarea de Dumnezeu în Hilandar ţi-a spus: Întoarce-te, să dai 
sârbilor mângâiere; 

Bucură-te, că din hrana duhovnicească, a mângâierilor tale, vom trăi veacuri la 
rând; 

Bucură-te, celor străini în valea plângerii, credincios și nerătăcit călăuzitor; 
Bucură-te, că mormântul tău, cu lacrimi, udăm şi crucea ta, cu tânguire, sărutăm; 
Bucură-te, mărire a neamului sârbesc, a fiilor tăi mângâiere şi nădejde; 

Bucură-te, ca şi după moarte, cu tine, să fim și pe Dumnezeul slavei să proslăvim; 
Bucură-te, părinte al Părinților şi frumuseţe a țării sârbeşti în veci; 

Bucură-te, cuvioase Tadei de la Vitovnița de Dumnezeu înțelepțite, al credinţei şi 
evlaviei învățător! 


Condacul 13 (de 3 ori) 

O, prea cuvioase şi de Dumnezeu purtătorule, părintele nostru, Tadei primeşte 
acum această mică rugăciune a noastră, nevrednicii fiii tăi şi nu ne lăsa pe noi în 
Nevoi şi în necazuri; vino şi mângâie, vindecă, învaţă şi ajută-ne pe noi, arătându- 
ne Calea pocăinței, a smereniei, a răbdării şi a păcii, ca prin tine păziți şi mântuiţi 
fiind, Împărăţia Cerurilor să moştenim şi împreună cu Îngerii, cu Sfinţii şi cu tine 
lui Dumnezeu, Mântuitorul, cântare de biruință să cântăm: Aliluia! 


Se zice apoi, iarăși: 


Icosul 1 

Îngerească vieţuire având, părinte, toată frumuseţea şi desfătarea și stricăciunea, 
cea degrabă trecătoare, a acestei lumi, ai lepădat şi spre nevoitorii ruși paşii ţi-ai 
îndreptat, ca să te îndrume pe calea mântuirii cea adevărată; și pentru truda ta cea 
mare în viaţa monahicească, inimă smerită şi plină de adâncime ţi-a dăruit ţie 
Domnul; iar noi, nevoinţele tale slăvind cu osârdie îţi cântăm unele ca acestea: 
Bucură-te, că de la naşterea ta în târg, Domnul, Împăratul Slavei, te-a ales; 


Bucură-te, că din pruncie, pe Domnul cu osârdie ai iubit; 

Bucură-te, că din tinereţe spre scrierile Sfinților părinți mare osârdie ai avut; 
Bucură-te, că a Sfinţilor duhovnicească învăţătură, părinte, prea bine ai cunoscut; 
Bucură-te, că de aceștia înţelepțit fiind, bucurie şi mângâiere de la Domnul ai ce- 
rut; 

Bucură-te, căci ca un cerb însetat, la izvoarele harului ai alergat; 

Bucură-te, că pronia lui Dumnezeu, pentru mântuirea sufletului tău, ai căutat; 
Bucură-te, că de graiurile lui Dumnezeu, ca de un dulce lapte, pururea te-ai des- 
fătat; 

Bucură-te, că de bogăţiile vremelnice ale lumii acesteia pentru totdeauna te-ai 
lepădat; 

Bucură-te, că veşnica comoară cerească neîncetat cu înflăcărare ai dorit; 

Bucură-te, că voii lui Dumnezeu inima ta, cu desăvârşire ai supus; 

Bucură-te, cuvioase Tadei de la Vitovnița de Dumnezeu înțelepțite, al credinţei și 
evlaviei învățător! 


Condacul 1 

Ales bineplăcut al Împăratului slavei, Hristos, înger pământesc și om ceresc, mare 
stareț duhovnicesc, părinte Tadei, învăţător şi laudă poporului sârb din inimă 
cântare de laudă îţi aducem; şi, ca acela ce ai îndrăzneală către Domnul, roagă-te 
pentru noi toţi, fiii tăi care cu umilinţă cântăm ţie: Bucură-te, cuvioase Tadei de la 
Vitovniţa de Dumnezeu înţelepţite, al credinţei şi evlaviei învățător! 


Apoi, se zice această: 
Rugăciune către cuviosul Tadei, de la Vitovniţa 


O, mare stareţ şi bine plăcutule al lui Dumnezeu, cuvioase Tadei, de la Vitovniţa, 
după harul care s-a dat ţie de la Împăratul Slavei, caută spre noi, păcătoşii şi nepu- 
tincioșii şi pleacă pe Domnul, ca îndelung-răbdător şi milostiv să fie nouă, celor 
sărmani şi răciți în credință, ca să nu pomenească nedreptățile și fărădelegile noa- 
stre, ci să ne păzească pe noi şi ţara noastră şi poporul nostru şi pe cea iubitoare de 
Hristos oaste şi toate cetățile și satele, de foamete, de pieire, de cutremur şi de 
năvălirea vrăjmașşilor;, să aibă milă de necazurile noastre, de puţinătatea cuvintelor 
noastre, ale celor toropiţi și slăbiți de păcate; să facă cu puterea Lui ca cei nebo- 
tezaţi să se boteze, cei botezați cu evlavie, să viețuiască, cei rătăciţi să se întoarcă 
la Mântuitorul de la necredință şi de la eresuri, cei mândri, să se smerească, cei 
neînfrânaţi, să se înveţe înfrânarea, iubitorii de arginți să se facă milostivi, cur- 
varii, la curăție să se întoarcă, cei robiţi drogurilor, să lepede patima căreia slujesc; 


ucigaşilor de prunci, să dea pocăință şi pe toți cei slăbiţi de păcat, pocăinţa să îi 
înveţe. 


Așa, milostive părinte al nostru, Milostiv fă nouă pe Dumnezeu, ca să ne dăruiască 
vreme de pocăință, ca sârbii să se îndumnezeiască, să se unească și să se înmul- 
țească şi Domnul să umple ochii noştri cu lacrimile pocăinţei, mai înainte de a-i 
acoperi țărâna, ca mărturisiți, pocăiți şi mântuiți fiind, fără tăgadă, să slăvim pe 
Dumnezeu, Mântuitorul, Dumnezeul Părinților noștri, cu al căruia Ajutor părinții 
noştri s-au prea mărit, căci, cu credincioşie, pe pământ, I-au slujit și viaţa lor pen- 
tru aproapele, poporul şi ţara lor şi-au pus, ca împreună cu ei şi cu ajutorul tău, 
părintele nostru Tadei, totdeauna să slăvim pe Tatăl şi pe Fiul și pe Sfântul Duh, 
acum Şi pururi şi în vecii vecilor! Amin! 


